
JOHDANTO. 


l. Maa ja kansa. 


Kreikka on vuorimaata, jonka rannikko on syvästi uurtei- 
nen. Suurimmat lahdet ovat lännestä päin syvälle tunkeutuva 
Korinthoksen lahti sekä tätä idästä päin vastaava Saaronin 
lahti. Nämä molemmat lahdet erottaa toisistaan kapea (nykyi- 
sin kanavan läpäisemä) Isthmoksen kannas, joka yhdistää Pelo- 
ponnesoksen niemimaan Keski- ja Pohjois-Kreikkaan. Vuorista 
ja vuorenhuipuista ovat muutamat tulleet kuuluisiksi muinais- 
ajan runoissa ja saduissa: ennen muita Olympos, Kreikan kor- 
kein vuori (noin 3000 metriä korkea), mikä perintätiedon 
mukaan oli jumalten asuntona. Sen lumipeitteinen huippu 
kohoaa kaukana pohjoisessa, Thessalian maakunnan koillis 
kolkassa. Samassa maakunnassa, mutta hieman etelämpänä ovat 
vierekkäin Ossa ja Pelion, jotka samoin satujensa vuoksi ovat 
tulleet kuuluisiksi. Muista vuorista, jotka esiintyvät saduissa, 
ansaitsevat erikoisen maininnan Parnassos, Oite, Helikon ja 
Kitairon. 

Kreikassa on tosin paljon jokia, vaikkakin niiden merkitys 
on ollut verraten vähäinen sen vuoksi, ettei mikään niistä ole 
pitempää matkaa purjehduskelpoinen, ja useimmat niistä ovat 
vain sadepuroja, jotka kesäisin kokonaan tai osaksi kuivuvat. 
Kuuluisimmat ja tärkeimmät ovat Eurotas ja Alpheios Pelo- 
ponnesoksella ' sekä Peneios ja Akheloos Pohjois-Kreikassa. 

Kreikan ilmastoa voidaan suurin piirtein pitää erittäin suo- 
tuisana. Kuitenkin on kuumuus syvissä laaksoissa usein sangen 
rasittava, ja suuri kuivuus kesällä on ilmastollisesti katsoen 

suurin haitta, jota vastaan maa saa taistella. Vanhalla ajalla 
oli ilmasto kuitenkin huomattavasti edullisempi: edesvastuu- 
ton metsänhakkuu, jota erikoisesti keskiaikana harjoitettiin, on 
edistänyt ilmaston huononemista. Tämä kuivuus on juuri 
syynä siihen, ettei maa kykene täysin tyydyttämään oman maan 
viljantarvelta, mutta sen sijaan on viinin-, olivin- ja viikunan- 
viljelys erittäin kannattavaa. Meidän päivinämme viljellään 
myös appelsiineja, sitruunia ja persikoita, mikä on hyvin tuot- 
toisaa; mutta nämä itämailta kotoisin olevat hedelmälajit tuo- 
tiin maahan vasta vanhan ajan lopulla. 

Kaupungeista, joilla vanhassa tarustossa ja munaiskreikka- 
laisessa historiassa on erikoisen huomattava asema, mainilta- 
koon erikoisesti: Atheena, Sparta eli Lakedaimon, Argos ja 
Thceba. — Vanhimpina aikoina on Athcenalla todellisuudessa 
ollut melko vähäpätöinen asema, mikä myös käy ilmi lome- 
roksen lauluista, missä hyvin harvoin mainitaan athecnalaisista 
sankareista ja säännöllisesti vain sellaisissa osissa, joita epäil- 
lään myöhemmin liitetyiksi. Vasta kun Atheena oli kohonnut 


suurvallaksi — mikä vaihe alkaa Peisistratoksen aikana kuu- 
dennen vuosisadan puolivälissä — syntyivät alttikalaiset sadut 


ja erikoisesti tuli Theseus-laru kuvastamaan Atheenan äsken 
saavuttamaa — suurvalta-asemaa. — Perintätiedon mukaan oli 
maasta syntynyt Kekrops Atheenan perustaja; hänen aikaansa 
sijoitettiin myös Poseidonin ja Athenen välinen kuuluisa tais- 
telu siitä, kumpi saisi maan valtaansa. — Eikä Spartallakaan 
alkujaan ole ollut johtavaa asemaa Peloponnesoksen doorilais- 
ten valtioiden joukossa, kuten kaupungin myöhemmän histo- 
riallisen merkityksen vuoksi olisi valmis otaksumaan. Sitä 
suuremmassa määrässä on Arzos ollut muinaisten tarujen keski- 
pisteenä, ja se lieneekin saduissa kuuluisin Hellaan paikoista. 
Vanhat kaupungit Mykene ja Tiryns liittyivät mitä läheisim- 
min Argokseen; mahtavat rauniot kertovat vielä tänäänkin 
niiden muinaisesta maineesta. — Saduissa kuuluisa kaupunki 
oli myös Theeba, Boiotian tärkein kaupunki, mistä avautuu 
kaunis näköala satujen ylistämien Kitairon-, Helikon- ja Par- 

nassos-vuorten ylitse. Suurimman maineensa -satujen maail- 
massa saavutti Theeba osaksi Oidipus-tarun vuoksi, osaksi siitä 
syystä, että sitä pidettiin Herakleen syntymäpaikkana. 

Kreikan kansa jakautui jo aikaisin useaan heimoon, joista 
doorilaiset ja joonilaiset olivat etevimmät. Doorilaiset olivat 
urhoollisia ja sitkeitä luonteeltaan ja pitivät uskollisesti arvossa 
teiltä perittyjä tapoja ja käsityksiä; heiltä puuttui sitä vastoin 
harrastusta korkeampaan sivistykseen ja heidän ajatus- ja elin- 
tapansa olivat jossakin määrin raa'at. Doorilaisten vanhoilli- 
suuden ja hitaan harkitsevaisuuden jyrkkänä vastakohtana oli 
joonilaisten huomattava vilkkaus, heidän nopea alttiutensa 
uusia ja vaihtelevia vaikutuksia ' vastaanottamaan sekä heidän 
suurenmoinen sivistysharrastuksensa, mikä tuotti heille johto- 
aseman taiteen, tieteen ja kirjallisuuden eri aloilla. 


2. Kreikan kirjallisuus. 


Kansan suussa eläneet muinaiskreikkalaiset tarut ja sadut 
on meille säilyttänyt kreikkalainen kirjallisuus, joka juontaa 
alkunsa sankarieepoksesta, sankarirunosta, homerolaisista lau- 
luista. Homeroksen henkilöllisyydestä ja työstä on käyty -- 
ja käydään yhä vielä — kiihkeää väittelyä, ja varmaa on, ettei 
»homerolaista kysymystä» koskaan kyetä lopullisesti ratkaise- 
maan. Varmana kuitenkin voidaan pitää, että Homeros- 
niminen runoilija on ollut olemassa ja että hän huomattavalla 
tavalla on ottanut osaa homerolaisten laulujen luomiseen; 
mutta siihen tapaan nähden, millä hän on osallistunut näitten 
laulujen syntyyn, saamme tyytyä vain otaksumisiin — onko 
hän kenties ollut itse runoilija jumalan armosta vai ehkä vain 
aikaisemmin hajallaan olevien eepoksen osien kokooja, tahi 
onko hän ollut nerokas uranuurtaja eepillisen runouden alalla, 
taikka onko hänen toimintansa muussa suhteessa ollut sitä laa- 
tua, että perintätieto siitä sai aiheen asettaa hänen nimensä 
kaiken koossapitäjäksi ja yhdistäjäksi. 


8 Kreikkalaisia jumalaistaruja ja satuja 


Lisäksi oli koko joukko muitakin sankarirunoja n.s. »ee- 
pillinen jakso», joka liittyi Homeroksen nimeen, mutta jo 
vanhalla ajalla alettiin täydellä syyllä noista muista erottaa 
kaksi runoluomaa, jotka vielä tänä päivänäkin liittyvät Home- 
roksen nimeen, nim.: Ilias ja Odysseia. Edellinen kertoo, 
kuten lienee tunnettua, Troian cdustalla käydyistä taisteluista 
ja jälkimmäinen kuvailee kotiinpalaavien urhojen, etenkin 
Odysseuksen harharetkiä ja seikkailuja. Ilias ja Odysseia ovat 
olleet ensi luokan lähteitä koko sille rikkaalle runoudelle, joka 
monen seuraavan vuosisadan aikana käsitteli ja kehitteli kreik- 
kalaista tarustoa. Mutta näihin kahteen runoelmaan läheisesti 
liittyen syntyi äsken mainittu suuri jaksoittainen ecposkin. 
Nämä runot käsittelivät erikoisesti troialaiseen tarustoon kuu- 
luvia aiheita, jotka aikaan nähden olivat tapahtuneet joko 
ennen tai jälkeen Iliaassa ja Odysseiassa esitettyjä. Täten syn- 
tyi suljettu kokonaisuus, runosikermä, jonka keskustan homc- 
rolaiset laulut muodostivat: siitä nimikin. Näistä runoista ei 
ainoakaan ole meille säilynyt, mutta niillä on kuitenkin ollut 
tärkeä merkitys sen vuoksi, että suuret traagilliset runoilijat 
runsain määrin juuri niistä ovat saaneet ainehistonsa. 

Paitsi tätä edellämainittua eepillistä runosikermää oli ole- 
massa myös toinen runoryhmä, joka kävi Homeroksen nimellä. 
Tarkoitan n.k. homerolaisia hymnejä, jotka vieläkin ovat tal- 
lella. Ne olivat syntyneet seuraavalla tavalla. Jälkihomerisena 
aikana ei sankarilauluja enää esitetty kuninkaallisissa saleissa, 
vaan julkisissa kansankokouksissa uskonnollisten juhlien aikana. 
Jonkinlaisena prologina runolaulajien cepillisten runojen esityk- 
sille oli hymnien laulaminen sen jumalan kunniaksi, jolle juhla 
oli omistettu, ja näitten laulujen sisältönä olikin sen vuoksi 
luonteenomaiset kertomukset kysecllisen jumalan tai jumalat- 
taren omasta historiasta. Meillä on tallella 34 tällaista jumal- 
hymniä, jotka on omistettu cri jumalille, kuten Apollonille, 
Zeukselle, Hermekselle, Aphroditelle ja Demeterille. Näistä 
hymneistä vanhin ja kaunein on omistettu delolaiselle Apollo- 
nille ja kertoo se onnettoman Leton harhailemisista maan päällä, 

kunnes hän lopulta saapuu Deloon, missä hän synnyttää kak- 
soiset Apollonin ja Artemiin. 

Se eepillinen runous, josta tähän saakka on ollut puhe. on 
varsinaisimmin kukoistanut Vähässä Aasiassa. Mutta Kreikan 
emämaassakin tapaamme jo aikaisin kreikkalaisen eepoksen 
toisen haaran, nimittäin didaktisen, jonka runopuku ja kieli- 
murre on sama kuin homerolaisenkin, mutta sisältö ja tarkoitus 
on aivan toinen. Ajatellessamme etenkin sen uskonnollista 
sisältöä emme enää kohtaa tässä välitöntä, lapsellista käsitystä 
ihmisten yläpuolella olevasta valoisammasta, iloisemmasta juma- 
lien maailmasta. Hesiodos edustaa pikemminkin ensimmäistä 
lietoista yritystä järjestää jumalat järjestelmään, selvittää niiden 
keskinäiset suhteet, ja selittää maailman syntyä ja sen nykyistä 
olotilaa. Hän ei ole ainoastaan runoilija, vaan myöskin teologi. 
Uskonnollisessa mielessä tärkein hänen kirjoitelmistaan oli 
hänen Teogoniansa, missä hän koettaa sovittaa eri jumaltarujen 
kertomukset yhteen laajaan ja perusteelliseen sukuhistorialli- 
seen kehykseen. Jonkinlainen merkitys on hänen suurimmaksi 
osaksi kadonneella »Naiskatalogillaankin» ollut, mikä luettelee 
ne naiset, joita on kohdannut jokin suosionosoitus jumalien 
puolelta ja joista on tullut puolijumalien ja sankarien sukujen 
kantaäitejä. 

Seitsemännen vuosisadan alussa puhkeaa eräs uusi runouden 
haara kukoistukseen, nimittäin lyyrillinen. Tälläkin runouden 
alalla tapaamme runsaasti jumalaistarustosta saatuja vaikutuksia. 
Näin on asianlaita varsinkin koorilyriikassa, missä jumalais- 
tarustosta otettu kertomus useimmiten muodostaa keskustan. 
Koorilaulut kehittyivät nimittäin välittömästi uskonnollisten 
juhlien yhteydessä, ja vanhan perintätavan mukaan sisältyi 
näihin juhliin jumalten ja sankarien palvontaa. Sisilialainen 
runoilija Stesikoros oli lyyrillisen koorirunouden edelläkävijä. 
Hän otti käytäntöön lyyrilliseen runomittaan sepitetyt kertovat 
jumalaisrunot hyläten vanhemman eepillisen runouden, jonka 
suosio tähän aikaan oli laskemaan päin. Sisällykseenkin nähden 
oli hän monessa suhteessa uranuurtaja. Tunnetuin esimerkki 

hänen rohkeudestaan mytologisen aiheen uudelleen runoilemi- 
sessä on hänen kuuluisa kertomuksensa Helenasta: herjaituaan 
ensin tätä pääsyylliseksi Troian sotaan ja sen kaikkiin onnetto- 
muuksiin, kerrotaan hänen myöhemmin pcruuttaneen aikaisem- 
man runonsa ja runoilleen uuden, missä hän väittää, että 
Troiassa oli olemassa vain valhekuva Helenasta, samalla kun 
todellinen Helena ei koskaan ollut lähtenyt Spartasta, Tämän 
peruutuksen väitetään johtuneen siitä, että Helena taivaastaan 
oli rangaissut häntä hänen herjauksiensa vuoksi tekemällä hänet 
sokeaksi. Suurin merkitys tulevalle jumalaistarustoa käsittele- 
välle runoudelle tuli Stesikoroksen runojen joukossa kuitenkin 
olemaan hänen runollaan »Ilionin hävityksestäs». missä hän 
kertoi Aineiaan (Aeneaan) harharetkistä ja lopullisesta saapu- 
misesta Italiaan: runo, josta tuli käänteentekevä koko rooma- 
laiselle ja italialaiselle tarustolle. Ikävä kyllä ovat Stesiko- 
roksen runot joutuneet hukkaan. Hänen rinnallaan sekä hänen 
jälkeensä vaikuttivat | koorilyriikan alalla Simonides Keos- 
saarelta, Bakhylides ja Pindaros. Viimeksimainittu, kuuluisin 
kaikista kreikkalaisista koorilyyrikoista, on tullut erikoisen 
kuuluisaksi epinikioidensa kautta, jotka olivat helleenien suu- 
rissa juhlaleikeissä voittajiksi tulleiden kunniaksi sepitettyjä 
lauluja. Näissäkin lauluissa on tarulla keskeinen merkitys. 
Pindaros ottaa tavallisesti myytin sen maan sankaritarustosta. 
mistä voittaja oli kotoisin. Mutta hän saattoi antaa runomuodon 
myös sellaisille myyteille, jotka jollakin tavoin liittyivät itse 
juhlaleikkeihin. Mutta tämä ci ole ollut ainoa seikka, jonka 
kautta Pindaros on tullut merkitsemään niin paljon tarujen 
syntymiselle sekä niiden tutkimiselle. Hän on lisäksi syvästi 
uskonnollinen ja siveellinen luonne, joka kaikin voimin kocttaa 
yhdistää uskonnollisen perintätiedon ja uuden ajan asettamat 
siveelliset vaatimukset. Jumalaistarut ovat usein epäsiveellisiä 
ja sopivat huonosti yhteen ankaran siveellisyyden kanssa: niitä 
on siis muutettava. »En voi jumalista puhua pahaa», lausuu 
runoilija — ja niinpä hän mukaillen tulkitsee jumalaistarua 
tavalla, joka paremmin tyydyttää hänen ihanteellisuuttaan. 


Johdanto 11 


Jumalaistaruston kehityksessä ei kuitenkaan lyriikalla ole 
ollut suurin merkitys, vaan tragedialla. Kuten eepillistä ru- 
noutta oli seurannut lyriikka, seurasi lyriikkaa vuorostaan nyt 
tragedia. Tämä runouslaji on omaksunut ja muovaillut juma- 
laistaruston siihen muotoon, joka useinkin tuli olemaan lopul- 
linen. Aihe saatiin Homeroksen runoista sekä .homerisesta 
kykloksesta — siinä mielessä voi Aiskhylos täydellä syyllä nimit- 
tää runojaan »Homeroksen rikkaalta pöydältä pudonneiksi 
muruiksi» — multa monet jumalaistarut ovat nyt saaneet aivan 
uuden muodon osaksi lyyrillisten lisäysten osaksi kansansadun 
suoranaisesta vaikutuksesta, mutta ennen kaikkea draamallisten 
runoilijoiden oman mielikuvitustoiminnan kautta. Kolmen 
suuren draamarunoilijan, Aiskhyloksen, Sofokleen ja Euripideen 
välillä on kuitenkin olemassa hyvin suuri ero siinä tavassa, jolla 
he runoilevat tai uudelleen runoilevat jumalaistarustoa. Ja 
lämä eroavaisuus johtuu heidän kasvatuksensa, luonteensa ja 
yleisen maailmankatsomuksen erilaisuudesta. Aiskhyloksen ru- 
nous saa ylimensä hänen vanhanaikaisesta ankarasta katsomus- 
tavastaan, hänen lujasta uskostaan korkeamman vallan puuttu- 
misesta maailmanjärjestykseen sekä hänen vakaumuksestaan 
tämän korkeamman vallan täydellisestä vanhurskaudesta. Tämä 
vanhurskaus ilmenee erikoisesti siinä järkkymättömässä kohta- 
lossa, joka rautaisin niittauksin liittää sukupolven sukupolveen 
sckä antaa rangaistuksen ja kirouksen periytyä isiltä lapsille ja 
lastenlapsille. Me näemme, kuinka johdonmukaisesti hän nou- 
dattaa tätä ajatusta esittäessään Pelopsin jälkeläisten onnetonta 
kohtaloa. Myös Sofokles on syvästi uskonnollinen luonnc. 
Mutta hän käy kevyemmällä ja pchmeämmällä kädellä uskon- 
nollisiin kysymyksiin käsiksi, mieluummin hän väistyy niiden 
tieltä kuin yrittää niitä ratkaista. Hänen käsitystapansa on 
alistuvaista luottamusta siihen, että ne kaikesta siitäkin huo- 
limatta, mikä meistä ihmisistä kenties näyttää käsittämättö- 
mältä, kuitenkin johtavat maailmaa parempaa tulevaisuutta 
kohti. Euripideen suhtautuminen jumaliin ja pyhiin taruihin 
on sitävastoin aivan päinvastainen. Hänen molemmat suuret 

edeltäjänsä tragedian alalla olivat itse asiassa jo käyttäneet 
kaiken sen myytillisen ainchiston, minkä vanhat kuuluisat satu- 
sikermät sisälsivät. Athecnalainen yleisö alkoi kehittyä herkut- 
televaksi, ja Euripideen oli pakko hakea uusia ja kaukaisempia 
paikallissatuja saadakseen ainesta tragedioihinsa. Mutta ei tässä 
kyllin. Mullistavaa hänen runoudessaan oli ennen kaikkea 
tapa, jolla hän käsitteli ainehistoaan. Me huomaamme, että 
vanha perintätapa, jonka mukaan traagillisten runoilijoiden tuli 
ottaa ainehistonsa jumalaistarustosta, tuntui hänestä rasittavalta 
pakkopaidalta, ja todellisuudessa hän senvuoksi antaakin van- 
hojen sankarien esiintyä nykyaikaisina ihmisinä, jotka sekä 
puhe- että käytöstapansa puolesta ihmeteltävästi muistuttavat 
niitä atheenalaisia, jotka sattuivat elämään Euripideen omana 
aikana. Elektra on talonpoikaisnainen, Orestes tavallinen roisto, 
ja vanhojen sankarien puhe on täynnä sofistiikan mitä ovelim- 
pia puhetemppuja, samalla kun elämän mitä moninaisimmat 
pikku huolet ja mitä alhaisimmat halut heitä kalvavat. Mutta 
myös jumaliin suhtautui Euripides sekä kriitillisesti että skep- 
tillisesti, ja jumalat saavat pitää hyvänään monta kovaa sanaa, 
jotka tosin ovat näytelmässä toimivien henkilöiden lausumia, 
mutta joitten takaa runoilijan oma käsitys haamöittää. 

Samoihin aikoihin kuin tragedia kukoisti myös komedia, 
ja tällä alalla on kuuluisin Aristofanes, jonka komedioista on 
kokonaista yksitoista jäljellä. Hänen huima satiirinsa kohdis- 
tuu leikkivän vallattomasti myös itse jumaliin, ja erikoisesti 
tulee Dionysoksesta ja Herakleesta hänen kappaleissaan koomil- 
lisia henkilöitä, jotka alinomaa joutuvat pilkan ja ivan esineiksi: 
Herakles harvinaisena suursyömärinä ja naisten ahdistelijana, 
Dionysos suurena raukkana, joka pienimmänkin vaaran uhatessa 
aina kyyristyy pensaan taa. Kuitenkin on Aristofaneen kome- 
dioilla juuri tämän luonteensa vuoksi ollut hyvin pieni vaikutus 
itse jumalaistarujen kehitykseen. Vieläkin pienempi on tässä 
suhteessa ollut uudemman komedian merkitys, jonka draamat 
ottavat yksityiselämästä aiheensa ja joita lähinnä voidaan sanoa 
uudenaikaisiksi intriiginäytelmiksi., — Kuitenkin oli jo ennen 

Aristofanesta Sisiliassa ja Etelä-Italiassa syntynyt crikoislaatui- 
nen komedia, jonka ensimmäinen nimi on Epikarmos. Hänen 
draamansa ovat joutuneet hukkaan muutamia katkelmia lukuun- 
ottamatta. Mutta suuri roomalainen huvinäytelmänkirjoittaja 
Plautus on monessa näytelmässään jäljitellyt häntä. Epikar- 
moksen huvinäytelmät ovat suurimmalta osaltaan mytologisia 
travestioja, joissa runsaasti tehdään pilaa jumalaistaruston ker- 
tomuksilla. 

Aleksandrialaisella aikakaudella aikoi eepillinen runous, 
joka useitten vuosisatojen kuluessa oli melkein kokonaan ollut 
lepotilassa, työntää uusia vesoja. Mytologisessa suhteessa on 
tärkein laaja runo argonautien retkestä, jonka tekijä oli Apollo- 
nios Rhodokselta. Runo, joka kokonaisuudessaan on säilynyt, 
kuvailee perusteellisesti ja leveästi argonautien kuuluisaa mat- 
kaa noutamaan kultaista taljaa: se oli aihe, jota kukaan todel- 
linen runoilija ei aikaisemmin ollut käsitellyt ja mitä käsitel- 
lessä oli mahdollista samalla kertaa mytologisessa viisaudessa ja 
maantieteellisissä kuvauksissa noudattaa ajan makua. Toinen 
kuuluisa runoilija oli Rianos Kreetalta, joka eräässä runossaan 
esitti Ilerakleen kaikki kohtalot hänen syntymästään alkaen 
siihen saakka, kun hänet otettiin Olympoon; tämä runo on 
joutunut hukkaan. Sitävastoin tapaamme historioitsija Pau- 
saniaalla olteen hänen puoleksi myyitillisestä runostaan, joka 
käsittelee Mcssenian vanhinta historiaa. 

Suunnilleen samalta ajalta kuin Apollonios on myös toinen 
aleksandrialaisen aikakauden kuuluisa runoilija Aratos. Tunne- 
tuimmassa teoksessaan koettaa hän antaa taiteellisen muodon 
aikansa lempitieteelle, tähtitieteelle, ja tällä tavoin tehdä sitä 
suurelle yleisölle tunnetuksi. Oppinutta esitystä kaunistetaan 
jumalaistarvilla ja saduilla, joissa puolijumalat ja nymfit sijoi- 
tetaan tähtitaivaalle, ja joissa eri tähtikuviot asetetaan yhteyteen 
ihmisten kohtaloiden kanssa maan päällä. Monet vanhoista 
jumalaistaruista liitetään eri tähtiin, ja taivas sekä loistavat 
taivaankappaleet asutetaan jumalilla ja puolijumalilla. 


14 Kreikkalaisia jumalaistaruja ja satuja 


Myöskin roomalaisten suuret runoilijat alkoivat noudattaa 
aleksandrialaisen ajan makua mytologisissa mielikuvitelmissa. 
'äällä on ennen kaikkea kaksi mainitsemisen arvoista nimeä. 
Ovidius on monessa runossaan käyttänyt kreikkalaisesta juma- 
laistarustosta saatuja aiheita; tunnetuin on hänen suuri runoel- 
mansa Metamorfosit, jota voidaan sanoa suureksi satukirjaksi, 
jonka runoilija alkaa maailman luomisella ja jatkaa Caesariin 
saakka. Hän on kuitenkin käsitellyt ainoastaan sellaisia satuja, 
jotka koskevat muuttumisia. Ainehistonsa on hän melkein ko- 
konaan saanut kreikkalaisesta kirjallisuudesta, ja näin saamme 
hänen kauttaan tiedon eräistä kreikkalaisista taruista, jotka 
muuten olisivat pysyneet tuntemattomina. Myöskin renessanssin 
runoilijat ja taiteilijat ovat erikoisesti juuri hänen kauttaan 
tutustuneet antiikin jumalaistaruihin. — Vergiliuksellakin on’ 
suurla kansalliseepostaan varten ollut kreikkalainen malli. 
Aeneidin edellinen puolisko on Odysscian jäljittelyä, jälkim- 
mäinen taasen Iliaan Tämä runoelma edustaa suuressa mää- 
rin Augustuksen aikakauden uskonnollisia ja siveellisiä aatteita, 
mutta me löydämme siinä myöskin edellisten aikakausien uskon- 
nollisten aatteiden kerrostumia. Me kohtaamme siinä kreik- 
kalaisen mytologian synkän kuolemanvaltakunnan, minne vai- 
najien varjot ovat kokoontuneet, me lapaamme siinä myös myö- 
hemmät kreikkalaiset opit Tartaroksesta ja Elysiumin kentistä. 
Ja koko se jumalten maailma, jota runo liikuttelee, on todelli- 
suudessa kreikkalaisen jumalmaailman jäljittelyä. Mutta hänen 
jumalansa eivät ole niin silminnähtävän havainnollisia, mikä 
oli Homeroksen runoissa esiintyvien jumalien luonteenomaisena 
piirteenä. 

Kreikkalaiset ja roomalaiset runoilijat eivät kuitenkaan ole 
ainoat, joilta saamme tietomme myyteistä. Myöskin proosa- 
kirjallisuudessa on monissa muodoissa säilytetty vanhoja myyt- 
tejä eri tarkoituksia varten. Esimerkiksi historiankirjoitus on 
hakenut oleellisimman aineistonsa juuri niistä. Myyttejä pidet- 
tiin nimittäin todellisena historiana, ja koko käsittelytavassa 
nojauduttiin sen vuoksi ennen kaikkea vanhaan cepokseen. 

Vanhimmat kreikkalaiset historiankirjoittajat, joita sanottiin 
»logografeiksi», s.o. historiankertojiksi, käsittelivät erikoisesti 
hallitsevien ylimyssukujen sukukertomuksia samoin kuin eri 
kansojen tapoja. He johtivat näitten sukujen alkuperän johon- 
kin tarusankariin ja tämän kautta johonkin olympolaiseen ju- 
malaan. Ja useat vielä voimassaolevat kultit he johtivat myytil- 
lisistä kertomuksista. Myöskin »historian isä», Herodotos, oli 
monessa suhteessa vielä logografien kannalla, eikä Aristoteles 
aivan syyttä sano häntä »mytologiksi». Vasta Tukydides tulee 
kriitillisen historiantutkimuksen isäksi ja hylkää myytit histo- 
riallisen tiedon perustana. 

Varsinaiset historioitsijat eivät kuitenkaan ole ainoat, jotka 
ovat käsitelleet myyttejä. Kaikki ne, jotka omistautuivat van- 
hojen runoilijain selittämiseen, »grammatikot», ovat käsittäneet 
tärkeäksi tehtäväksi myyttien selittämisen. Draamarunoilijain 
teoksiin liitettiin sisällysluetteloita ja kommentaareja, ja nämä 
ovat myöhemmin olleet oppineen mytologisen kirjallisuuden 
pääasiallisimpia lähteitä. Tällä alalla on ennen kaikkea mai- 
nittava Apollodoros, joka kirjoitti suuren kokoomateoksen 
»Biblioteka, jossa hän on esittänyt mytologian pääpiirteet; 
meille ci tämä teos ole säilynyt kokonaisuudessaan, vaan ainoas- 
taan eräs verralen kuiva ote, joka ilmeisesti oli aiottu käytettä- 
väksi lähinnä koulukirjana. 


3. Uskonto ja jumalat. 


Kreikkalainen historiankirjoittaja Tlerodotos sanoo histo- 
riansa eräässä kohdassa, että Homeros ja Hesiodos ovat »luo- 
neet opin jumalain suvusta, antaneet nimet jumalille, jakaneet 
heille asemat ja tehtävät ja ilmoittaneet heidän ulkonäkönsä». 
Kaikesta liioittelusta huolimatta on tässä Herodotoksen lausu- 


massa paljon totuutta. Sillä vaikkakaan ei Homeros — yhtä 
vähän kuin Iesiodoskaan — ole luonut jumalia ja vaikkakin 


he ovat ottaneet heidän nimensäkin suurimmaksi osaksi van- 

hoista kulteista, ovat kuitenkin homeriset runot antaneet kreik- 
kalaisille kaikiksi ajoiksi heidän virallisen jumalamaailmansa, 
heidän panteoninsa, ja Homeroksen ansiosta ovat vanhat pai- 
kalliset jumaluudet työnnetyt syrjään ja olympolaiset jumalat 
valloittaneet | paikkansa kansan tietoisuudessa. | Homerinen 
jumalamaailma elää ensi sijalla kreikkalaisessa kirjallisuudessa 
ja taiteessa. Ja huomaa helposti, miten homeriset runot ovat 
vaikuttaneet myytteihin. 

Mutta tämä ei vielä merkitse sitä, että vanhempi, paikal- 
linen, »alempi» jumalamaailma kokonaan häviää. Päinvastoin, 
rinnan yleisen uskonnon perintätapojen kanssa elää kansansielun 
syvyyksissä edelleen vanha kansanomainen, esihomerinen jumal- 
usko, ja se ilmenee alkeellisen uskonnollisen käsityksen jään- 
nösjoukossa. Mielenkiintoinen ja valaiseva esimerkki kehityk- 
sestä tässä suhteessa on vanhentunut käsitys, joka kuvitteli juma- 
lat eläinten muotoisiksi. Niinpä Poseidon on monin paikoin 
ollut hevosen muotoinen, ja Zeus on ollut härkä. Tämän käsi- 
tyksen muisto elää edelleen jumalten Jisänimissä, joita eri 
tahoilla annetaan näille jumalille: Zeus-härkä, Poseidon-hevo- 
nen j.n.e Ja se elää edelleen myös sekä kuvaamataiteissa 
että myyteissä. Poseidon esitetään hevonen vierellään ja van- ' 
hassa sadussa kerrotaan hänen lähestyneen Demeteriä hevosen 
muodossa. Ja Zeus on härän muodossa etsinyt maallisten nais- 
ten rakkautta. 

Toinen vanhemman, kansanomaisen käsitystavan ominai- 
suus oli usko demooneihin, alempiin jumal'olentoihin, jotka 
esiintyvät auttavina lai uhkaavina elämän eri tilanteissa. Ihmi- 
selle on tavattoman tärkeätä voittaa nämä demoonit puolel- 
leen, tai ainakin tehoavin keinoin suojella itseään niiden vaa- 
rallista vaikutusta vastaan. Joka ei huomaa noudattaa välttä- 
mätöntä varovaisuutta tässä suhteessa, antautuu pahan demoo- 
nin vainon alaiseksi: tällainen vainoamistila ilmenee mielen- 
vikaisuudessa, sairauksissa, hurmiossa tai myöskin kuolemassa. 

Daimooninen käsitys täyttää maailman kaikenkaltaisilla 
hengillä. Alkeellisella kehitysasteella kuvittelee ihminen ker- 

naasti kaikki luonnonesineet eläviksi, täynnä sieluja ja hen- 
kiä, Eivät ainoastaan eläimet ja kasvit, vaan myöskin virrat 
ja kalliot, lähteet ja kivet ovat eläviä, sielullisia olentoja. 
Kaikkialla on ihminen korkeampien, salaperäisten olentojen 
ympäröimä, ja nämä voivat ratkaisevasti puuttua hänen omaan 
elämäänsä. Nämä voimat eli daimonit ovat sen vuoksi hyvin 
monilukuiset. Vanhassa Kreikassa samoin kuin Roomassakin 
oli kokonainen sotajoukko »hetkenjumalia», jotka ovat ole- 
massa vain yhtä ainoata elämän ilmiötä varten: eräs jumala 
säikyttää hevosia kilpa-ajossa (Taraxippos), toisen tehtävänä on 
suojella kaupunkia (Ortopolis) j. n. e. 

Kaikki nämä hyvin vanhalta ajalta polveutuvat käsitykset 
on homerinen jumalamaailma myöhemmin suuressa määrin, 
joskaan ei täydellisesti, työntänyt syrjään. Osittain ovat ne 
sulautuneet tähän, mutta ei ole harvinaista, että kaksi juma- 
luutta, jotka määrätyillä alueilla ovat sulautuneet yhteen kor- 
keammaksi kokonaisuudeksi, toisissa paikoin sensijaan clävät 
täysin itsenäistä elämää. Niinpä on Eileityia, synnytyksen 
jumala, useinkin kokonaan sulautunut Heraan tai Artemiihin, 
mutta toisin paikoin on hän itsenäinen jumalatar ja maini- 
taan silloin välistä Heran tyttärenä. Että vanhempi jumaluus 
tällä tavoin saa väistyä nuoremman tieltä, saa toisinaan ilmai- 
sun myöskin myytissä. Legenda kertoo, että Apollon tuli vacl- 
taen Parnassoksen juurelle; ennenkuin hän rakensi sinne temp- 
pelinsä, tappoi hän Pyton-lohikäärmeen, joka asui lähteessä. 

Vaikkakin suurin osa primitiivisiä, esihomerisia jumaluuk- 
sia on saanut väistyä homeristen tieltä, on niistä kuitenkin jää- 
nyt pieni ryhmä, joita kylläkään ei ole otettu homeriseen 
jumalamaailmaan, mutta jotka siitä huolimatta vähitellen ovat 
saavuttaneet hyvin suuren merkityksen kreikkalaisten uskomuk- 
sissa ja kultissa. Näistä voidaan mainita Demeter, Dionysos ja 
Asklepios. 

Kun tämän jälkeen käymme mainitsemaan kreikkalaisten 
uskonnon korkeimpia jumalia, on selvää, että ensi sijalle on 
asetettava Zeus (roomalaisten Jupiter). Hän on koko maan- 
Kreikkalaisia jumalaistaruja ja satuja — 3 


18 Kreikkalaisia jumalaistaruja ja satuja 


piirin valtias, vaikkakin hän on luovuttanut Poseidonille me- 
ren herruuden ja Hadeelle maanalaisen valtakunnan. Hän se 
kerää pilvet vuorten huippujen ympärille, salama on hänen 
aseensa, ja hän lähettää sateen, rakeet, lumen ja kasteen maan 
päälle. Tällöin hän lähettää: myös hedelmällisyyden ja hänestä 
tulee maanviljelyksen suojelija. Mutta vähintään yhtä tärkeä 
on Zeuksen toiminta siveellisessä ja oikeudellisessa mielessä. 
Hän edustaa yhteiskunnallista oikeutta ja valvoo valtion lakeja 
ja järjestystä. Hän rankaisee ankarasti valansa rikkojaa. Hän 
suojelee turvatonta muukalaista, joka hänen apuunsa luottaen 
on tullut maahan, ja hänen vihansa kohtaa sitä, joka on lou- 
kannut vieraanvaraisuuden pyhiä lakeja. Häntä palveltiin 
kaikkialla Hellaassa. Mutta ehkä huomattavin kaikista niistä 
kulttipaikoista, joissa häntä juhlittiin, oli Zeuksen korkea temp- 
peli Olympiassa. Sinne pystytettiin hänestä se ihmeellinen pat- 
sas, jonka Feidiaan mestarikäsi oli veistänyt. 

Zeuksen puoliso ja sisar on Hera, taivaan ja maan kunin- 
gatar. = Zeuksella on melkeinpä lukemattomia jalkavaimo- 
suhteita sekä jumalatarten että kauniitten naisten kanssa; mutta 
Hera on hänen laillinen puolisonsa ja vainoaa säälimättömällä 
vihalla monia kilpailijoitaan. Sen vuoksi hän edustaakin 
kreikkalaisilla aviovaimoa paljon enemmän kuin äitiä, vaikka 
Ares, Hefaistos ja Hebe mainitaankin hänen ja Zeuksen lapsina. 
Hän valvoo avioliiton pyhyyttä ja on sen erikoisjumala. Hänen 
kulttinsa ei ole niin yleinen kuin Zeuksen: häntä juhlitaan 
erikoisesti Argoksessa sekä Atheenassa, Euboiassa ja Samos- 
saarella. 

Tunnetuimman kertomuksen mukaan on Pallas Athene 
täysin valmiina, kilvellä ja peitsellä varustettuna ja kohottaen 
voimakkaan sotahuudon, ponnahtanut esiin Zeuksen päästä, 
jonka Hefaistoksen tätä varten täytyi halkaista piilulla. Hänen 
syntymäänsä seurasi ankara maanjäristys, ja aallot pauhasivat 
väkivaltaisen raivon vallassa merellä julistaakseen suurta 
tapausta. Athene on Zeuksen lempitytär ja hän on monessa 
suhteessa lähellä isäänsä, lainaapa tältä vielä salamankin. 

Hän on ennen kaikkea kaupungin ja valtion suojelijatar sekä 
sodan että rauhan aikana. Juuri tämän vuoksi on hän yhtä 
aikaa sekä rauhan että sodan jumalatar. Sodan jumalattarena 
hän on järjestetyn taistelun johtaja, ja tällaisena hän on Areen, 
hurjan sotamelskeen jumalan, vastakohta. Vielä edustavampi 
on hänen osansa rauhan toimissa. Hän on viisauden jumala- 
tar ja jakaa hyviä ja hyödyllisiä neuvoja suojateilleen. Hän 
edistää käsitöitä ja ammatteja, hän suojelee maanviljelystä ja 
on antanut ihmisille auran ja haravan, hän on opettanut nai- 
sille käsiteollisuutta ja keksinyt rukin sekä kangaspuut. Ja 
näin laajenevat vähitellen hänen rauhantoimensa niin, että 
hänestä tulee kaikkien taiteitten ja tieteitten suojelijatar. 
Aivan erikoisesti on hänen palvelemisensa liittynyt Athene 


kaupunkiin, samoin kuin hän myöskin — kilpailtuaan Posei- 
donin kanssa — on saavuttanut koko Attikan herruuden ja 


tullut kaupungin suojelijattareksi. Hänen kunniakseen on pys- 
tytetty antiikin kuuluisin temppeli, Partenon, joka rakennet- 
tiin Perikleen aikana ja jonne Feidias muovaili jumalattaren 
patsaan. Mutta myöskin monissa muissa Hellaan osissa palvel- 
tiin >neitseellistä jumalatarta», kuten Argoksessa ja Korintissa, 
Spartassa, Arkadiassa, Boiotiassa y.m. seuduissa. 

Apollon on Zeuksen lempipoika, samoin kuin Athene on 
hänen lempityttärensä. Hän on valon ja auringon jumala, ja 
tässä ominaisuudessa on hän joutunut esittämään kreikkalai- 
sessa kulttuurissa hyvin tärkeätä osaa — kenties suurempaa ja 
tärkeämpää kuin mikään muu kreikkalainen jumaluus. Hänen 
äitinsä on Lcto, joka pitkällisten harhailujen jälkeen saapui 
Delos-saarelle kaksoissisarusten Apollonin ja Artemiin kanssa. 


Apollon on lääketaidon jumala, jolla on valta — kuten näkyy 
Iliaan alusta — lähettää ruttonuolet kreikkalaisten leiriin, 


mutta myöskin valta parantaa sairaudet. Tämä puoli hänen 
jumaluuttaan joutuu kuitenkin vähitellen hänen pojalleen, 
lempeälle lääkinnän jumalalle Asklepioolle. Apollon on myös- 
kin runouden ja musiikin suojelija, jumalten aterioilla hän 
soittaa lyyraa — jonka hänen veljensä Hermes on hänelle lah- 

joittanut — ja hän on muusain alituinen seuralainen. Mutta 
suurimman merkityksensä hän on kuitenkin saavuttanut ennus- 
tuksen jumalana. Delphoin oraakkelin kautta, joka oli Apol- 
lonin välittömän suojeluksen ja johdon alainen, on hän saa- 
vuttanut vaikutusta yli koko helleenisen maailman. Delphoin 
oraakkeli on usein ollut määrättyjen Kreikan poliittisten pii- 
rien painostuksen alainen, ja se on sen vuoksi epäilemättä 
kadottanut paljon yleistä arvovaltaansa. Mutta toiselta puolen 
on uskonnoliinen käsitys juuri Delphoin oraakkelin kautta 
syventynyt eetillisessä mielessä, ja se on osaltaan auttanut sil- 
lan rakentamista sen kuilun yli, joka oli uskonnon ja siveelli- 
syyden välillä. Apollonin uskonnossa oli määrättyjä yleis- 
kreikkalaisia piirteitä, mikä näyttäytyy siinäkin, että Kreikan 
eri valtiot mielellään noutivat Delphoista neuvoja tärkeim- 
missä tapauksissa. — Paitsi Delphoita oli Apollonin synnyin- 
saari Delos hänen palveluksensa pääpaikkoja. Mulla sitä paitsi 
valtasi hänen kulttinsa alaa helleenisen maailman melkein kai- 
killa aloilla. 

Artemis on Apollonin kaksoissisar. Hän on vapaan luon- 
non jumalatar ja sellaisena on hänen asuinpaikkansa maa ja 
metsä, hän on reipas metsästäjä, joka samoaa vuoret ja laak- 
sot ja ampuu nuolensa villeihin eläimiin. Mutta samalla hän 
on myöskin jumalatar, joka suojelee ja hoitaa näitä eläimiä. 
Hän on ankaran neitseellinen ja nymfiensä kesken hän valvoo 
horjumattomalla ankaruudella puhtauden säilymistä, samoin 
kuin hän omasta puolestaan suhteessaan michiseen sukupuoleen 
noudattaa säädyllisyyden käskyä. Huolimatta tästä neitseelli- 
sestä luonteestaan kuuluu hänen kulttiinsa usein inhimillinen 
sukupuolielämä, ja monin paikoin rinnastetaan hänet Eleityi- 
aan, synnytyksen jumalattareen. Samoin kuin Apollon on 
auringon, on Artemis kuun jumala, ja tässä ominaisuudessa 
yhtyy hän usein Hekateen, taikuuden ja noituuden jumalat- 
tareen. 

Poseidon on Zeuksen veli, ja Zeukselta on hän saanut 
meren ja joet omaksi valtakunnaksi, samalla kun hän yhä 

edelleen on Zeuksen alainen. Hän ei asu Olympoksella, vaan 
kultaisessa palatsissa meren syvyydessä, jossa hän hallitsee puo- 
lisonsa Amfitriten kanssa. Hänen ascensa on kolmikärki, ja 
tämä kädessään hän kiitää pelättynä herrana yli aaltojen. 
Hänellä on valta päästää irti ja vangita tuulet. Kun hän iskee 
merta kolmikärjellään, nostaa se hurjia laineita ja uhkaa pur- 
jehtijaa kuolemalla ja turmiolla. Hän voi niinikään järisyttää 
maata perustuksiaan myöten, musertaa luotoja, antaa saarten 
nousta merestä tai kadota sen pinnan alle. Kolmikärjen 
lisäksi on delfiini hänen tunnusmerkkejään. Mutta myöskin 
hevonen on pyhitetty hänelle ja on hänen lempieläimensiä, var- 
maankin sen vuoksi, että kansanomainen mielikuvitus vyöry- 
vissä aalloissa näki merenjumalan hevoset. On luonnollista, 
että Poseidonia ennen kaikkea palveltiin rannikolla ja meren- 
kävijäin keskuudessa; tällöin on erikoisesti mainittava Koriu- 
thoksen kaupunki, jonka läheisyyteen n.s. isthmolaiset kisat 
oli järjestetty hänen kunniakseen. Mutta hevosjumalan omi- 
naisuudessa kunnioittivat häntä myöskin kilpa-ajojen osan- 
ottajat. 

Ares, Zeuksen ja Heran poika, on villin, järjestymättömän 
taistelun jumala. Hänen suurin ilonsa on itse verilöyly, tais- 
telun tarkoitus ci häntä huoleta. Homeroksen lauluissa hän 
esiintyykin sen vuoksi vaihdellen milloin troialaisten, milloin 
kreikkalaisten puolella. Ei edes itse jumalien keskuudessa 
hän ole suosittu, Atheena esiintyy hänen avoimena vihollise- 
naan ja auttaa Diomedesta haavoittamaan häntä pahasti kei- 
häällään, ja itse hänen isänsä Zeus sanoo, että Ares on hänelle 
kaikkein vastenmielisin jumalten joukossa. Areen kultti ei 
koskaan saavuta Kreikassa mitään huomattavaa merkitystä — 
aivan päinvastoin kuin vastaava roomalainen jumala, Mars, 
josta lähinnä Jupiteria tulee roomalaisten ensimmäinen jumala. 

Aphrodite, kauneuden ja rakkauden jumalatar, on kaiken 
todennäköisyyden mukaan alkuperältään itämainen jumalatar 
(foinikialaisten Astarte), joka edusti luonnon luovaa voimaa. 
Homeroksen mukaan on hän Zeuksen ja Dionen tytär, mutta 

tavallisen katsomustavan mukaan hän oli syntynyt meren vaah: 
dosta ja on ensiksi tullut maihin Kyproksen saarella, joka 
myöskin aivan erikoisesti oli pyhitetty hänen palvonnalleen, 
Tämä on Aphrodite Anadyomene, »merestä ylösnouseva>x. 
Aphrodite on kaunein kaikista jumalattarista, eikä ainoakaan 
jumala tai ihminen voi vastustaa sitä taikavoimaa, joka hei- 
jastuu hänen olemuksestaan. Hänen hurmausvoimansa salai- 
‘suus piilee osittain hänen lemmenvyössään, jonka hän voi lai- 
nata muillekin. Hänen laillinen puolisonsa on ontuva ja ruma 
Hephaistos, ja tämä kauneuden jumalattaren ja rumuuden 
edustajan avioliitto antaa jo Homerokselle aihetta ilonpitoon. 
Aphroditella on lukuisia suhteita sekä muihin jumaliin että 
ihmisiin. Pieni rakkaudenjumala Eros mainitaan hänen ja 
Areen seurustelun hedelmäksi. Aphroditella on joukko erilai- 
sia lisänimiä; mutta varsinaisesti kaksi näistä on saanut eri- 
koisen merkityksen: Urania ja Pandemos. Jälkimmäinen 
nimitys merkitsee jumalatarta maallisen, aistillisen rakkauden 
edusiajana, joka herättää luonnon luovat voimat elämään ja 
toimintaan. Urania sitä vastoin on taivaallinen Aphrodite, 
joka lähettää armoa ja siunausta ylhäältä. 

Hermes on Zeuksen ja Maian, Atlaksen tyttären. poika. 
Hän syntyi Kyllenen vuorella Arkadiassa, ja maakunta, jossa 
häntä eniten palvellaan, onkin juuri Arkadia. Vanhimmat 
tarut, jotka hänestä kertovat, esittävät hänet paimenten juma- 
laksi. Mutta hän on tehtäviinsä nähden hyvin monipuolinen. 
Hän on jumalain ja ennen kaikkea Zeuksen sanansaattaja ja 
lähetti, joka vie ihmisille tai jumalille taivaalliset käskyt. Jal- 
kineittensa avulla kiitää hän yli maitten ja vesien nopeammin 
kuin tuuli. Lähettitehtävänsä merkkinä on hänellä kultainen 
airutsauva. Tällä sauvalla voi Hermes herättää nukkuvat ja 
nukuttaa hereillä olevat syvimpään uncen. Mutta erikoisesti 
hän käyttää sitä saattaessaan sieluja kuoleman jälkeen maan- 
alaiseen valtakuntaan. Hän on myöskin yleensä matkalla ole- 
vien seuralainen, ja hän suojelee kauppiaita näiden matkoilla 
antaen heille viisautta ja viekkautta. Niin, vieläpä varkaat ja 

petturit näkevät Hermeessä korkean suojelusherransa, samoin 
kuin pidettiin erikoisena Hermeen armonosoituksena, jos teh- 
tiin jokin onnellinen löytö. Hän on teitten suojelija, ja ne kivi- 
röykkiöt, jotka ovat matkustajien tienviittoina, ovat pyhitetyt 
hänelle ja saaneet hänen mukaan nimensä (hermit). 

Hephaistos, tulen ja takomistaidon jumala, oli Zeuksen ja 
Heran poika. Erään homerisen kertomuksen mukaan hän oli 
tullut rammaksi sentähden, että hänen eräässä perheriidassa 
asetuttuaan lleran puolelle Zeus katkeroituneena sinkautti hänet 
rajusti alas maahan, jossa hän putosi Lemnos-saarelle. Jo var- 
hain yhdistetään hänen toimintansa tulivuoren purkaukseen. 
Hänellä on paja tulivuoren alla, ja siellä hän työskentelee 
* kisälliensä kyklooppien kanssa. Hän on metallityön keksijä ja 
myöskin taiteellisia taloustavaroita hän on tehnyt mestarilli- 
sesti. Sen vuoksi hän on myöskin käsityöläisten erikoinen suo- 
jelusjumala. Paitsi Lemnoksessa palvellaan häntä erikoisesti 
Atheenassa, luonnollista kylläkin, kun ajattelemme sitä johta- 
vaa asemaa, mikä tällä kaupungilla on käsityössä ja teolli- 
suudessa, 

Hestia on kotilieden jumalatar ja lahjoittaa ihmisille 
kodin ja talon turvallisuuden. Liesi on kodin ja perheen kes- 
kipiste, siinä palaa tuli, siinä toimitetaan uhrit, sen luokse 
istuutuu vieras, joka etsii turvaa ja apua. Mutta kun valtio 
on syntynyt perheestä ja rakentuu sille, on myöskin valtiolla 
ja kaupungilla oma lietensä, joka on julkisen elämän keskuk- 
sena. Valtion hallinnon istuinpaikka, prytaneion, on sen 
vuoksi pyhitetty Hestialle, ja ikuinen tuli palaa siellä hänen 
alttarillaan. Kun jokin valtio lähetti siirtolaisia perustamaan 
uutta kotia vieraaseen maahan, veivät nämä prytaneionin 
Hestia-alttarilta tulta mukanaan sytyttääkseen sen yleisen lie- 
den, joka oli tuleva uuden yhteiskunnan keskukseksi. — Hestia 
on verraten nuori jumalatar. Homeros ei mainitse häntä lain- 
kaan; vasta Hesiodos puhuu hänestä, ja hän sanoo Hestiaa 
Zeuksen ja Rhean tyttäreksi. Hän torjuu jyrkästi ne kosinta- 
yritykset, joita muutamat jumalat — Poseidon ja Apollon — 

tekevät hänelle, ja lupaa pyhästi jäädä ikuisesti neitsecksi. 
Hänen palvontansa ei kuitenkaan koskaan ole saanut Kreikassa 
niin suurta merkitystä kuin vastaavan roomalaisen jumalatta- 
ren, Vestan, palvonta, jota hoiti kuusi Vestan neitsyttä; se 
kuului siellä kaikkein suosituimpiin kultteihin. 

Demeter on maanviljelyksen jumalatar. Hänen nimensä 
on muinaisaikaan — luultavasti oikein — tulkittu Maanäidiksi. 
Hän se lahjoittaa maalle hedelmällisyyden ja antaa hyvän kas- 
vun. Se seikka, että Homeros vain hyvin harvoin mainitsee 
hänen nimensä ja palvontansa, johtuu juuri siitä, että hän 
luonteeltaan on alonpoikaisväestön jumalatar: homeeriset 
runot on kirjoitettu aatelille, joka tuntee suurempaa mielen- 
kiintoa sotaisia tekoja kuin rauhallisia toimia kohtaan. Deme- 
ter on sotaisen jumaluuden suoranainen vastakohta. Hän on 
perustanut järjestetyn yhteiskunnan, jonka alku on juuri maan- 
viljelyksessä; sen avulla on ihmiskunta noussut raa'asta luon- 
nontilastaan ja omaksunut kestävän sivistyksen. Demeteristä 
tulee näin lakiasäätävä jumalatar, tesmoforos. Mutta hän on 
samalla myöskin avioliiton säätäjä, joka asettaa avioliiton 
luonnolliseksi yhteiskunnan perustaksi. Suurimman merkityk- 
sensä on Demeter kuitenkin saavuttanut uskonnollisessa elä- 
mässä sen yhteyden vuoksi, joka hänellä ja hänen tyttärellään 
Persephonella on Eleusiin mysteerioihin. Nämä mystecriot 
ovat varmaankin alkujaan olleet elojuhlia, joissa vertauskuval- 
lisesti esitettiin jyvän kätkemistä multaan ja sen ihmeellistä 
oraallenousua. Mutta kun Eleusis, jossa tätä juhlaa vietettiin, 
oli menettänyt valtiollisen itsenäisyytensä ja yhdistetty Atti- 
kaan, kehittyi se suureksi attikalaiseksi kansanjuhlaksi, joka 
kuitenkin yhä edelleen oli eräiden Eleusiin perheiden johdossa. 
Juhlalla oli salainen luonne, ja sen salaisuuksia säilytettiin 
niin hyvin, että juhlan yksityispiirteitä ei nykyaikana tunneta. 
Niiden edellä kävi useiden päivien uhri-, paasto- ja puhdistus- 
aika, ja näitten päivien jälkeen lähti juhlien osanottajien mah- 
tava kulkue Atheenasta Eleusiin. Itse juhlameno oli olennai- 

simmalta osaltaan määrättyjen pyhien toimintojen esitystä, 

joilla oli vertauskuvallinen merkitys. Mitään dogmaattista 
uskonnonsisällystä ci juhlalla sitä vastoin ollut, vaan se vetosi 
kokonaan tunteeseen ja mielikuvitukseen; siksi se oli omiaan 
suuremmassa määrin kuin yleiskreikkalainen uskonto tyydyt- 
tämään uskonnollista tarvetta. Sen vuoksi, että juhlakulkue 
kuljetti mukanaan myöskin Bakkhos-jumalaa (eräs Dionysoksen 
lisänimi), asetettiin juhla myöskin tämän jumalan yhteyteen. 
Antiikin kirjallisuudessa tavataan useissa kohdin viittauksia 
siihen, että salaisuuksista perillä olevat ottivat osaa mysteerioi- 
hin toivoen siten pääsevänsä osallisiksi kuolemanjälkeiseen elä- 
mään: tämä merkitsi heille jonkinlaista vakuutusta tulevasta 
autuudesta. | »Humerisessa» Demeter-hymnissä sanotaan, että 
se ihminen, joka on nähnyt nämä mysteeriot, mutta ei ole pääs- 
syt niistä osallisiksi, ei myöskään saa yhtä hyvää osaa kuole- 
man jälkeen. Eleusiin mysteeriot ovat suuresti vaikuttaneet 
koko helleeniseen maailmaan, ne ovat monia vuosisatoja säi- 
lyttäneet mahtinsa ihmismieliin, niin, ovatpa ne kauan aikaa 
kilpailleet kristinopin kanssa tämän alkuaikoina. 

Demeterin tytär oli Persephone, toiselta nimeltään Kore, 
joka nimi merkitsee yksinkertaisesti »tyttöän. Molemmat nimet 
ovat vertauskuvallisia ilmauksia niistä erilaisista toiminnoista, 
joita hän edustaa. Toisella puolen hän on Demeterin tyttärenä 
maan kasvuvoiman personifikatio, ja yhdessä äitinsä kanssa 
hän auttaa ihmisiä oppimaan taidon, miten maasta houkutel- 
laan esiin leipää. Mutta toiselta puolen hän on maanalaisen 
valtakunnan synkän kuninkaan puoliso, ja Persephonena hän 
hallitsee tämän sivulla kuolleitten valtakunnan kuningattarena. 
Myytissä on tämä kaksoisolotila, joka kenties johtuu siitä, että 
kaksi alkujaan eri jumalatarta on sulautunut yhdeksi, saanut 
ilmauksen tunnetussa tarinassa, kuinka Hades ryösti Persepho- 
nen ja kuinka hänen elämänsä sitten jakaantui kahtia niin, että 
hän sai kolmanneksen vuodesta elää maan alla, mutta kaksi 
kolmannesta maan päällä. Koren nimellä hän Demeterin rin- 
nalla näyttelee suurta osaa Eleusiin mysteerioissa. 

Myöskin Hades, manalan hallitsija, on kaksoisluonteinen 

silmiinpistävästi samaan tapaan kuin Persephone. Hän on 
lähinnä ja ennenkaikkea maanalaisen valtakunnan kuningas, 
kuolleitten herra, ja hän on veljeltään Zeukselta saanut tämän 
valtiasaseman. Homeros käyttää hänestä nimitystä »kuolevien 
ihmisten eniten vihaama». Mutta hänen luonteessaan on eräs 
toinenkin puoli. Hän on rikkauden antaja, ja hänen nimensä 
on silloin Pluton, »rikkaudenjumala». Sillä hänen valtakun- 
nassaan maan uumenissa on piilossa vilja, joka antaa ihmisille 
elantoa ja on heidän tärkein omaisuutensa; ja toiselta puolen 
hän kätkee syvälle maan pinnan alle jaloja metalleja, jotka 
edustavat suunnattomia rikkauksia. 

Kreikan uskonnon historiassa on Dionysos eli Bakkhos jou- 
tunut näyttelemään tavattoman tärkeätä osaa. Homeros mai- 
nitsee hänen nimensä vain muutamissa harvoissa kohdissa, eikä 
ole aivan selvää, käsitetäänkö hänet tällöin ensinkään juma- 
laksi. Alkujaan hän on ollut hedelmällisyyden jumala, ja täl- 
laisista jumaluuksista olemme jo aikaisemmin todenneet, että 
ne hyvin vähän kiinnostivat homerista runoilijaa ja sitä pii- 
riä, jota varten hän runoili. Aivan erikoisessa mielessä on hän 
kuitenkin viinin ja viininviljelyn jumala. Ja Atheenassa pidet- 
tiin suuri joukko juhlia Dionysoksen kunniaksi juuri vuoden 
niihin aikoihin, jolloin viininviljelijöillä oli merkkipäiviä: 
esim. kun työ keväällä alkoi viinimäissä tai kun rypäleet puser- 
rettiin tai kun uusi viini vihittiin. Mutta erikoisesti on Dio- 
nysokselle hankkinut uskonnollisessa mielessä tärkeän aseman 
se orgiamainen luonne, jonka hänen kulttinsa yhä enemmän 
ja enemmän sai. Monissa tarinoissa — ensimmäisiä niistä 
käsittelee jo Homeros — kerrotaan, kuinka erikoisesti naiset 
hurmioituvat bakkanttisesti humalasta ja Dionysoksen pyhässä 
palvonnassa harhailevat vuorilla ja metsissä. Tämä ekstaatti- 
nen luonne on alkujaan varmastikin ollut vierasta perua ei- 
kreikkalaiselta taholta, samoin kuin Dionysos itse nähtävästi 
on ulkomaalainen, luultavasti thraakialainen jumala. Hurmio- 
tilan tarkoituksena on vapauttaa ihminen itsestään ja siten val- 
mistaa jumalalle tilaisuus ottaa asunto ihmiseen. Ihminen 

tulee täyteen jumaluutta, hänet valtaa venthusiasmos». Sen 
seremonian huippu, jonka avulla tämä olotila saavutetaan, on 
eläimenlihan syöminen raa'altaan. Eläin oli jumala itse, ja 
tämän orgian kautta omaksui ihminen siis jumalan oman per- 
soonallisuuden, hänen voimansa ja hänen ominaisuutensa. 
Perintätiedon mukaan on Delphoin oraakkeli määrännyt, että 
Dionysoksen kultti orgioincen on virallisesti otettava käytäntöön 
Kreikassa. Mutta samalla on villi ja raaka orgiasmi apollolaisen 
uskonnon kohtuullisuuden vaikutuksesta tullut hillityksi ja 
tukahdetuksi. 


Kreikkalaisten uskonnollisen elämän painopiste oli kuiten- 
kin kultissa. Mitään dogmaattista tai teologista oppirakennel- 
maa sensijaan ei ollut. Kukin sai vapaasti ajatella jumalista 
mitä tahtoi, kunhan hän ei vain vahingoittanut tai loukannut 
jumalien kulttia. Tämä oli valtion omassa suojeluksessa. 
Uskonto ei niinikään luonut mitään varsinaisia normeja siveel- 
listä elämää varten, ja yhteys uskonnon ja siveellisyyden välillä 
jäi aina varsin irralliseksi. 

Tuskin missään on papisto näytellyt niin vähäistä osaa kuin 
vanhassa Kreikassa. Jos Delphoita ei oteta huomioon, ei oikeas- 
taan voi puhua mistään suljetusta ja rajoitetusta pappisluokasta. 
Pappi on vapaa kansalainen ja hänen vaalinsa tapahtuu hyvin 
usein arvanheitolla. 

Kultti keskittyy olennaisessa määrin uhriin, jonka tarkoi- 
tuksena on antaa jollekin jumalalle lahja. Uhrit olivat hyvin 
erilaisia. On verisiä ja verettömiä uhreja, juomauhreja ja 
takkauhreja. Kakut, hedelmät, juusto, ovat tavallisia uhrilah- 
joja. Juomauhrit ovat usein viiniuhreja; toisinaan hunajan, 
maidon ja veden sekoitusta, varsinkin, kun oli annettava uhri 
manalaisille. Veriuhri otetaan tavallisesti kotieläimistä. Eläin 
viedään alttarille, niin että sen veri valuu sille; uhrieläimen 
määrätyt osat poltetaan lahjana jumalalle, muut osat syödään. 
Tämä juhla-ateria on uskonnollisen seremonian pääosa. Tästä 
uhrista, jossa siis jumala ja uhrin osanottajat yhdessä nauttivat 

eläintä, on erotettava sovitusuhri: siinä eläin, johon ihmisen 
synti tai kironalaisuus on siirtynyt, poltetaan kokonaisuudessaan. 

Alun perin on jumalanpalvelus tapahtunut taivasalla va- 
paassa luonnossa. Tänne pystytetään alttari, jonka sen alku- 
peräisessä muodossa muodosti yksinkertainen kohoutuma maasta, 
esim. kivilaatta tai joukko toistensa päälle ladottuja kiviä. 
Myöhemmin sai alttari säännöllisemmän muodon, useimmiten 
nelikulmaisen. Alttari on jumalalle pyhitetyn alueen keski- 
piste, ja tätä aluetta ci saanut tahrata siten, että joku syntyi tai 
kuoli siellä. Tähän alueeseen kuului vielä jumalankuva ja usein 
temppeli, joka oli pyhitetty jumalalle ja oli tämän kuvan 
asunto. 

Viimeksi on mainittava kreikkalaisten uskonnollisen elämän 
tärkeinä ja merkitsevinä puolina oraakkelilaitos ja suuret juhla- 
leikit, joilla oli selvästi uskonnollinen luonne. 


JUMALAISTAR U J &A 
JA SATU J A. 


Kronos ja Zeus. 


Uo (Taivas) oli maailman ensimmäinen ja vanhin valtias. 
Kronos oli hänen poikansa. Kronos kukisti isänsä valta- 
istuimelta ja hallitsi sen jälkeen maailmaa. Hän otti puoli- 
sokseen sisarensa Rheian, joka synnytti hänelle kuusi lasta: 
Hestian, Demeterin, Heran, Hadeen, Poseidonin ja Zeuksen. 
Kronos oli kuitenkin isältään saanut kuulla ennustuksen, että 
hänellekin oma poika tuottaisi tuhon, samoin kuin hänkin oli 
valtaistuimelta isänsä kukistanut. Tämän kohtalon välttääk- 
seen Kronos nieli lapsensa sitä mukaa kuin niitä syntyi. Kun 
hän jo oli niellyt viisi vanhinta, sai Rheia-äiti, lastensa kohta- 
losta huolissaan, nuorimman poikansa Zeuksen viekkaudella 
pelastetuksi. Lapsen asemesta hän nimittäin Kronokselle kan- 
toikin kapaloihin käärityn kiven, jonka isä muitta mutkitta 
nieli. 

Rheia kätki nyt isältä huolellisesti pikku Zeuksen ja toi- 
mitti hänet Kretaan, Dikten vuoren luolaan kasvatettavaksi. 
Armaltheia-niminen nymfi -elätti lasta vuohen maidolla ja 
kuretit, Rheian papittaret ja palvelijattaret, hyppelivät ympä- 
rillä meluavia asekarkeloitaan, jottei lapsen huuto ilmaisisi 
sen olemassaoloa isälle. 

Kasvettuaan kauniiksi ja voimakkaaksi jumalnuorukai- 
seksi Zeus kukisti isänsä ja pakotti hänet Gaian (Maan), Ura- 
noksen puolison, keksimällä lääkkeellä oksentamaan ennen 
niellyt sisarukset. Valtansa vahvistettuaan Zeus sen jakoi vel- 

jiensä Poseidonin ja Hadeen kanssa siten, että Poseidonista 
tuli meren ja kaikkien vesien, Hadecsta manalan valtias, hän 
itse taas piti koko muun luomisen ylivallan. Titaanit ja gigan- 
tit, jotka olivat valtavia hirviöitä ja jättiläisiä, koettivat 
väkivallalla kukistaa Zeuksen valtaistuimelta. He pinosivat 
päällekkäin Ossa- ja Pelion-vuoret valloittaakseen Olympoksen, 
mutta valtavain taistelujen jälkeen, joihin koko jumalisto 
otti osaa, heidät voitettiin, ja Zeuksen valla oli siitä pitäen 
turvattu. 


Maailman ikäkaudet. 


Kronoksen vielä maailmaa hallitessa vallitsi kulta-aika. 
Samoin kuin jumalat, samoin ihmisetkin elivät autuasta elä- 
mää ilman suruja ja vaivaa. Vanhuuden raihnautta ei ollut, 
he olivat aina terveet. Ei mistään hyvästä ollut puutetta. 
Maa antoi heille itsestään antimiaan, ja laitumilla kävi karjaa, 
jota he saivat vapaasti käyttää hyväkseen. Vapaasti ja rajoi- 
tuksitta he seurustelivat jumalien kanssa. Pitkän ja onnelli- 
sen iän elettyään he erosivat elämästä kuin tuskattomassa 
unessa. 

Tämän sukupolven jälkeen jumalat loivat toisen, huonom- 
man, Sc oli hopeaiän sukupolvi. Nämä eivät ruumiin enem- 
män kuin hengenkään lahjain puolesta olleet kulta-ajan ihmis- 
ten veroisia. He alkoivat sotia keskenään ja laiminlöivät juma- 
lain palvonnan. Zeus sen vuoksi vihastui, tuhosi heidät ja 
kätki maan alle. 

Kolmas ikäkausi oli vaskiaika. Silloin eli tylyjä, väkeviä 
ja sotaisia ihmisiä. Sota oli heidän ammattinsa ja ilonsa, sydän 
oli kova kuin kivi, ruumiinvoimat valtavat. Mutta kaikessa 

mahdissaan he olivat kuitenkin kuolemaa vastaan voimattomat. 
Hades otti heidät omikseen. 

Tämänkin sukupolven tuhouduttua Zeus loi neljännen 
sukupolven, joka oli edellistä parempi ja oikeamielisempi. Se 
oli herosten, sankarien sukupolvi. Nämä sankarit ne taistelivat 
Troian ja Theban sodissa. Kuollessaan he Zeukselta saivat 
asunnot maan ulkoreunalta, Autuaitten saarilta, joissa Kronos 
hallitsee. Siellä he elävät suruttomina ja autuaina. 

Viides ikäkausi, joka seurasi sankarien ikäkautta, on rauta- 
aika. Elämä on ainaista huolta ja vaivaa. Ei kukaan välitä 
tapain eikä oikeuden vaatimuksista. Vanhempain kunnioitus 
on unohdettu, uskollisuus kestiystäviä kohtaan on hävinnyt. 
Sukulaiset ja ystävät käyvät keskenään verisiä vainosotia. 
Ihmistä ci odota muu kuin pohjaton onnettomuus. Tämä on 
ikäkausista viimeinen, se on se ikäkausi, jota me elämme. 


Prometheus. 


1. Prometheus koettaa pettää Zeuksen. 


Jumalat ja ihmiset olivat riidelleet siitä, mitä lahjoja ihmi- 
sel ovat velvolliset jumalille antamaan korvaukseksi heidän 
hyvistä töistään. Prometheus — otarkasti harkitseva» — joka 
puhui ihmisten puolesta, koetti nyt pettää Zeusta. Hän teu- 
rasti uhrieläimen ja paloitteli sen. Palat hän pani kahteen 
kasaan, toiseen lihan ja syötävät sisälmykset, peittäen ne uhri- 
eläimen nahkalla, ja päällimmäiseksi mahan, joka oli huonoin osa. 
Toiseen kasaan hän pani luut ja peitti ne kiiltävällä rasvalla. 
Sitten hän kehoitti Zeusta valitsemaan. Zeus huomasi petok- 
sen, mutta vihoissaan hän valitsi tahallaan huonomman osan, 
saadakseen siitä aihetta iuottaa ihmisille vahinkoa. Rangais- 

tukseksi Prometheuksen petoksesta hän riisti ihmisiltä tulen. 
Mutta kun Prometheus tiesi, että ihmisten toimeentulo ilman 
tulta kävisi kovin tukalaksi, varasti hän jumalilta tulen ja antoi 
sen ihmisille. Siitä Zeus vihastui vielä enemmän. Hän van- 
gitsi Prometheuksen ja antoi takoa hänet Kaukasoksen vuoreen 
kiinni. Sinne tuli joka päivä kotka syömään hänen maksaansa, 
joka aina kasvoi entiselleen. Vasta pitkäin aikain kuluttua 
Herakles päästi Prometheuksen vaivoistaan. Herakles ampui 


nuolillaan kotkan ja Zeus asetti Prometheuksen inhimillisen 
kulttuurin suojelijaksi. 


2. Pandoran lipas. 


Kun ihmiset tulen lahjan saatuaan eivät enää välittäneet 
jumalista, päätti Zeus lähettää heille suuren onnettomuuden 
pakottaakseen heidät jälleen palvelemaan jumalia. Hephaistos, 
jumalien taitava takoja, muodosti hänen käskystään maasta ja 
vedestä naisen kuvan, joka eli ja osasi puhua. Athene- ja 
Aphrodite-jumalattaret antoivat hänelle lumoavan sulouden, 
monitaitoisuutta ja älyä, ja viekas Hermes opetti hänelle mie- 
listelyn ja imartelun. Nimeksi hänelle annettiin Pandora, 
>kaikkilahjainens». Hermes vei hänet nyt Prometheuksen vel- 
jelle Epimetheukselle, »hänelle, joka ajattelee jäljestäpäins. 
Prometheus oli varoittanut häntä ottamasta Zeukselta lahjaa, 
mutta Epimetheus ei varoituksesta välittänyt, vaan päästi ta- 
loonsa tämän lumoavan naisen. Jumalten myötäjäisinä Pan- 
dora toi taloon suuren astian, lippaan. Nainen avasi kantta 
ja lippaasta lensivät ulos kaikki ne taudit, vaivat ja onnetto- 
muudet, jotka siitä pitäen ovat ihmisiä raastaneet. Toivo vain 
jäi lippaan pohjalle, kun Epimetheus kauhistuneena sulki 


kannen. Ja siitä syystä toivo ei onnettomuuksista huolimatta 
milloinkaan hylkää ihmistä. 





Hermes Herkulanumista. Napolin museossa. 





Eros ja Psyke. Amtiikkinen ryhmä. 

Suuri vedenpaisumus. 


Zeus, jumalien isä ja kuningas, näki ihmisten syntisyyden 
yhä yltyvän yltymistään. Kun he eivät ottaneet ojentuakseen, 
päätti hän, että koko syntinen ihmiskunta oli tuhottava. Suw 
ren vedenpaisumuksen hän tahtoi laittaa maailmaan ja hukut- 
taa siihen kaikki ihmiset. 

Zeus sulki siis kaikki ne tuulet, jotka karkoittavat sade- 
pilviä ja lakaisevat taivaan, jumalansa Aioloksen luoliin ja 
salli vain sateisen etelätuulen puhaltaa. Tulvanaan alkoi tai- 
vaasta virrata maahan katkeamaton rankkasade. Ja Zeuksen 
käskystä Poseidon kutsui apuun kaikki joet ja virrat ja käski 
niiden tulvia yli reunainsa. Vettä alkoi olla vahvalta kaikilla 
niityillä ja pelloilla, talot ja kaupungit vaipuivat syvälle sen 
peittoon, pian ei ollut mitään croa maan ja meren välillä, ihmi- 
siä ja eläimiä uiskenteli sekaisin aalloissa, harjut ja mäet 
painuivat veteen ja vain korkeimmat vuoret kohosivat enää 
aaltojen helmasta. Mutta vesi yhä nousi ja saavutti nekin, tja 
lopulta vain Parnassoksen molemmat kukkulat kohosivat veden- 
paisumuksesta. 

Pienessä Phokiin maassa, Oita-vuoren läheisyydessä, asui 
kaksi hurskasta ihmistä, Prometheuksen poika Deukalion ja 
Epimetheuksen ja Pandoran tytär Pyrrha. He olivat kartta- 
neet muitten ihmisten häijyjä syntejä ja paheita ja nöyrällä 
mielellä palvoneet jumalia. Vedenpaisumuksen alkaessa Deu- 
kalion oli isänsä Prometheuksen neuvosta rakentanut kannel- 
lisen aluksen ja varustanut siihen ruokatavaroita. Pitkäin 
harharetkien jälkeen hän pienellä aluksellaan saavutti Par- 
nasson huipun, joka oli korkealla pilvien yläpuolella. Hän oli 
silloin vaimonsa keralla ainoa eloon jäänyt ihminen. Kun 
Zeus näki, että nämä molemmat olivat hurskaita ja moitteet- 
tomia, karkoitti hän etelätuulen taivaalta ja antoi muitten tuu- 
lien lakaista pois synkät sadepilvet. Ja hänen käskystään 
Poseidon pani joet ja meren aallot jälleen laskemaan. Joet 

palasivat vanhoihin uomiinsa, meri pakeni maalta ja tuli jäl 
leen rantojen reunustamaksi, vuoret ja mäet ja niityt kohosi- 
vat kuiville alenevan veden helmasta ja maa sai entisen muo- 
tonsa. 

Murheellisina ja kauhusta vavisten Deukalion ja Pyrrha 
lähtivät Delphoin oraakkelilta neuvoa kysymään. Themis- 
jumalatar, joka siihen aikaan vielä antoi temppelistä oraakkeli- 
vastaukset, käski heitä heittämään taakseen ison emon luita. 
He hämmästyivät ja joutuivat ymmälleen moisesta hämärästä 
neuvosta. Pyrrha ei voinut uskoa, että oraakkeli todella oli 
käskenyt heitä heittämään taakseen hänen maahan haudatun 
äitinsä luut. Mutta Deukalion käsitti jumalan sanat siten, että 
suuri emo tarkoitti maata ja että maassa olevat kivet olivat 
hänen luitaan. He poimivat nyt maasta kiviä ja heittivät niitä 
taakseen. Ja kas, kivet alkoivat elää ja kävivät ihmisen muo- 
toisiksi. Deukalionin nakkelemista kivistä tuli miehiä, Pyrrhan 
nakkelemista naisia. Ja niin maa jälleen sai uudet asukkaat. 
Mutta tästäkin tuli tyly ihmispolvi, koska se oli maan kivistä 
syntynyt. Muutkin elävät olennot pian Zeuksen käskystä syn- 
tyivät uudelleen. 


Demeter ja Persephone. 


Zeuksen sisarella Demeterillä oli kaunis tytär, Persephone 
nimeltään, jota äiti rakasti yli kaiken muun. Hänen kotinsa 
oli Sisiliassa, lähellä Etnaa, ja kun Demeter oli hedelmällisen 
maan jumalatar, ei ollut ihmettelemistä, että Sisilian kentät 
olivat hedelmällisemmät kuin muut seudut, että ruoho siellä 
aina vihannoi ja kasvit alati kukkivat. Kerran muitten impien 
keralla vaeltaessaan kukkaisella niityllä ruusuja, hyasintteja, 
liljoja ja muita kukkasia poimien Persephone vähän kauem- 

pana huomasi ihmeen kauniin kukkasen. Hän juoksi sitä poi- 
mimaan ja tuli täten poistuneeksi vähän matkan päähän ystä- 
vättäristään. Mutta juuri kun hän oli sitä ottamaisillaan, kuu- 
lui kovaa jyrinää, kuin olisi ukkonen käynyt. Maa aukeni 
äkkiä, ja syvyydestä nousi neljän sysimustan hevosen vetämät 
vaunut. Vaunuissa istui mies, kuningas, jolla oli kruunu 
päässä. Mutta hänen kasvonsa olivat tummat, ja synkkä ja 
vakava oli hänen katseensa. 

Pelko ja vavistus valtasi Persephonen. Mutta synkeä ku- 
ningas ajoi hänen luokseen, ennenkuin hän ennätti juosta pois, 
ja immen vastusteluista huolimatta nosti hänet viereensä istu- 
maan. Persephone itki ja huusi apuun jumalia ja ihmisiä, ja 
muut immet kuulivat kaukaa hänen huutonsa. Mutta synkkä 
kuningas iski äkkiä ruoskalla hevosiaan, ja ne kiitivät jymisten 
takaisin syvyyteen ja maa sulkeutui jälleen niiden ylle. Muut 
immet, jotka olivat huudot kuulleet, juoksivat nyt sinne ja 
tänne, hakivat ja etsivät, mutta Persephonea ei löytynyt mis- 
tään. Raskain askelin he palasivat takaisin ja ilmoittivat De- 
meterille tyttären katoamisen. Kauhea suuttumus ja epätoivo 
valtasi äidin. Kaikki paikat hän kierteli ja etsiskeli sekä sen 
seudun että koko Sisilian, multa ei missään hän tavannut tyt- 
lärestään jälkeä. Lopulta hän kääntyi Hekaten, Kuuttaren, 
puoleen ja kysyi häneltä, oliko tämä kuullut, minne Perse- 
phone on joutunut. Mutta Hekate, joka ei mitään tiennyt, 
neuvoi häntä kysymään auringon jumalalta, kaikki näkevältiä. 
Ja auringolta hän kuuli, että rosvo, joka oli hänen tyttärensä 
ryöstänyt, oli Hades, manalan kuningas, ja että Persephone nyt 
eli yhdessä hänen kanssaan manalan pimeässä yössä. 

Demeter sydäntyi suunniltaan Hadecn kavalan ryöstön 
kuultuaan. Heitti sikseen kaiken huolen, mitä hän siihen 
saakka oli pitänyt vainioista ja puutarhoista. Ruoho kedoilla 
lakastui ja puutarhoissa puut kuivettuivat ja kaikissa maissa 
pääsi hätä ja köyhyys valtaan. 

Mutta Zeus, joka Olympon huipulta näki kaiken, mitä 
maassa tapahtui, lähetti nyt sanansaattajansa Iriksen Demeterin 

luo lepyttämään häntä ja lieventämään hänen suruaan. Deme- 
terpä ei luvannut leppyä, ellei saa tytärtään takaisin. Zeus 
lähetti poikansa Hermeen alas Haadeescen käskemään häntä 
palauttamaan Persephonen takaisin äitinsä luo. Hades totteli. 
Mutta ennenkuin hän laski hänet menemään, houkutteli hän 
Persephoneen syömään manalassa kasvaneen granaattiomenan. 
Vasta sitten hän lähetti hänet takaisin maan päälle. 

Syleiltyään jälleen tytärtään Demeter huolestuneena kysyi 
häneltä, oliko hän manalassa mitään syönyt. Ja sanomaton 
oli hänen mieliapeansa, kun Persephone hänelle tunnusti mais- 
laneensa granaaltiomenaa. Sillä ken sen teki, sulki itseltään 
samalla tien ylempään maailmaan. 

Olympon ja manalan jumalien välillä tehtiin kuitenkin 
semmoinen sopimus, että Persephone saisi viettää toisen puo- 
len vuotta äitinsä kanssa maan päällä, toisen puolen sitä vas- 
toin asuisi puolisonsa Hadeen kanssa manalassa. Ja kun Perse- 
phonen täytyy maan päältä lähteä alas manalaan, silloin etsii 
Demeter surun valtaamana yksinäisyyttä, pimeä ja vilu saavat 
vallan ja kasvullisuus lakastuu, mutta kun Persephone palaa 


äitinsä luo, silloin valaisee aurinko maailmaa ja maan päällä 
vallitsee kevät ja kesä. 


Leto ja hänen lapsensa. 


Zeuksen rakastuttua ihanaan Letoon syttyi Herassa tätä 
vastaan sammumaton viha. Taivaan valtiatar ajoi häntä 
maasta maahan, eikä hän mistään löytänyt turvallista tyys- 
sijaa. Vihdoin hän tuli Delokseen, pieneen Aiseian meren 
saareen, joka uiskenteli aalloilla sinne ja tänne, mihinkään 
pysähtymättä. Mutta kun Leto sinne tuli, sitoikin Zeus saa- 
ren teräskahleilla merenpohjaan kiinni. Ja saarella Leto syn- 

nytti molemmat lapsensa, Phoibos Apollonin ja Artemiin. Ja 
Olympoksen jumalat ja jumalattaret iloitsivat lasten syntymi- 
sestä ja ihastelivat niiden harvinaista kauneutta. Hera vain 
oli mustasukkaisuuttaan sydäntynyt. Ja edelleenkin hän koetti 
kiduttaa Letoa. 

Hän lähti Delokseen ja sanoi Letolle, että tämän on pa- 
rasta lähteä saarelta lapsineen, uhaten muutoin surmata sekä 
äidin että lapset. Ja Leto suoriutui mieron tielle molempain 
pienokaistensa keralla kantaen niitä olkapäillään, ja vaelsi 
maasta maahan, tyyssijaä etsien. Mutta turhaan hän kulki, 
kaikki ihmiset pelkäsivät mahtavan Heran vihaa. Vihdoin hän 
saapui Kaarian maahan ja väsymyksestä ja nälästä uupuneena 
istahti järven rannalle, sammuttaakseen siitä janonsa. Mutta 
hänen vettä kohti kumartuessaan tuli siihen raakoja moukkia, 
jotka pahoin puhein kielsivät häntä juomasta. = Hartaasti 
Leto rukoili, että hänen sallittaisiin edes kostuttaa huulensa 
järven vedellä, mutta kun hän jälleen kumartni vettä kohti, 
uhattiin surmata sekä hänet että lapset. Poimittiin maasta 
kiviä ja rapaa ja heitettiin veteen, jotta kirkas vesi siitä samen- 
tui sakeaksi. 

Mutta nyt syttyi Leton viha. Kohottaen kätensä taivasta 
kohti hän huusi Zeusta: »Kuule, Zeus, rukoukseni ja kosta 
näille ihmisille heidän ilkeytensä. Eläkööt he kaiken ikänsä 
tässä kurassa.» Ja Zeus kuuli hänen rukouksensa, miehet muut. 
tuivat samalla hetkellä sammakoiksi ja lähtivät uiskentele- 
maan järven sameaan veteen, ja vielä tänä päivänä sammakot 
elävät likaisissa kuralätäköissä ja kurnuttavat rumalla äänel- 
lään. Näin Leto kirosi ihmisten ilkeyden ja hänen kirouk- 
sensa toteutui. 

Athene ja Poseidon. 


Kephisos-joen rannalle Aitikaan oli rakennettu uusi kau- 
punki, ja taivaassa syntyi Athenen ja Poseidonin välillä riita 
siitä, kumpi saisi kaupungin omakseen ja nimikokseen. He 
näet kumpikin tiesivät, että tästä alusta kerran tulisi kuuluin 
kaikista maailman kaupungeista. Molemmat kilpailevat juma- 
lat pyysivät Zeusta ratkaisemaan, kumpi saisi kaupungin omak- 
seen. 

Zeus istui Olympoksen huipulla kultaisella valtaistuimel- 
laan, ja kaikki muut jumalat kokoontuivat hänen ympärilleen. 
Poseidonin ja Athenen kummankin puhuttua puolestaan Zeus 
julisti, että se saisi antaa kaupungille nimen, joka antaisi sille 
parhaan lahjan. Ja tämän sanottuaan hän nyökkäsi päätään 
ja samalla hänen sanansa oli peruuttamaton. 

Kun tuomio oli julistettu, iski Poseidon maata kolmikär- 
jellään ja siitä paikalla karkasi esiin hevonen, jota eläintä ei 
vielä kukaan ollut siinä maassa nähnyt. Kaikki ihastelivat sen 
kaunista ruumiinrakennetta ja voimia, ja jumala antoi sen 
lahjaksi Attikan maalle. 

Nyt Athene nousi ylös. Hän meni Attikan kentälle ja 
istutti maahan siemenen, joka hänellä oli kädessään. Ja sieme- 
nestä kasvoi puu, jossa oli vihannat lehdet ja jonka oksilla 
kasvoi hedelmiä, ja kaikki ihmiset katselivat sitä hämmästy- 
neinä ja ihmetellen. Ja Athene sanoi samalla: »Kas tässä on 
lahjani Attikan maalle. Sc on Poseidonin lahjaa parempi. 
Hänen antamansa hevonen on kyllä sodassa ja rettelöissä hyö- 
dyllinen, mutta minun öljypuuni on rauhan merkki ja se tuot- 
taa rikkautta ja terveyttä.» 

Ja Zeus julisti, että Athenen lahja oli parempi. Ja kau- 
pungille hän antoi sen mukaan Atheenan nimen ja kaikki ju- 
malat ja jumalattaret hyväksyivät sen ilomielin. Poseidon vain 
Istui ja oli vaiti. Atheenalla ei ollut syytä odottaa häneltä tu- 
levaisuudessa mitään hyvää. Mutta siitä tuli Pallas Athenen 
kaupurki, viisauden ja tiedon tyyssija maailmassa. 

Io, Zeuksen lemmitty. 


Inakos oli Argoksen kuningas ja ihana Io oli hänen tyttä- 
rensä. Taivaan kuninkaassa Zeuksessa syttyi Joa kohtaan kiih- 
keä rakkaus, ja Hera alkoi impi-parkaa siitä kiihkeästi vihata. 
Suojellakseen Ioa Heran vehkeiltä Zeus muutti hänet valkoi- 
seksi lehmäksi. Mutta Hera ei suinkaan jäänyt tietämättömäksi 
siitä, mitä Zeus oli tehnyt. Hän päätti pitää Ioa tarkkaan sil- 
mällä hänen uudessakin muodossaan ja antoi sen vuoksi sata- 
silmäisen Argoksen toimeksi vahtia häntä. Sikeimpään uncen- 
kaan vaipuneena ei Argos koskaan sulkenut muuta kuin viisi- 
kymmentä sadasta silmästään, lopulla viidelläkymmenellä var- 
tioi, Ei siis ollut helppoa vapauttaa Ioa Argoksen alati valp- 
paasta vartioinnista. Mutta Zeus kääntyi Hermeksen puoleen, 
joka oli viekkain kaikista Olympon jumalista, ja käski häntä 
vapauttamaan Ion. Tämä siis lähestyi Argosta paimenen haah- 
mossa ja juttelemalla kaikenlaisia pikkukaskuja ja laulamalla 
lauluja paimenpillillään hänen onnistui ensin saavuttaa hir- 
viön luotlamus ja sitten vaivuttaa hänet sikeään uneen. Toinen 
toisensa jälkeen silmät ummistuivat ja lopulta hirviö nukkui 
kaikilla sadalla silmällään. Tuskin oli viimeinen silmä painu- 
nut umpeen, kun Hermes leikkasi pelättävältä vartijalta pään 
poikki ja niin surmasi sen. 

Näin onnistui Hermeen viedä Io pois. Mutta Hera, kuul- 
tuaan vartijansa surman, laskeutui Olympoksesta alas, otti 
Argoksen päästä ne sata silmää ja pani ne oman riikinkukkonsa 
pyrstöön. Silti hän ei suinkaan herennyt Io-parkaa kiusaa- 
masta ja kiduttamasta. Hän lähetti valtavan paarman pure- 
maan häntä kipeästi. Ja Io lehmän hahmossa pakeni maasta 
maahan, löytämättä mistään lepoa, kunnes lopulta päätyi 
Egyptiin. Siellä Zeus hänelle ilmestyi ja ilmoitti, että hänen 
vaivansa nyt ovat päättyneet. Siellä hän sai takaisin ihmis- 
hahmonsa ja synnytti Epaphoksen, josta tuli maansa suuri 
kuningas ja monen kuulun miehen isä. 

Näin siis Io vihdoin sai Zeukselta hyvityksen ja mielen- 
rauhan. 


40 Kreikkalaisia jumalaistaruja ja satuja 


Artemis ja Aktaion. 


Artemis-jumalatar on metsästäjäin ensimmäisiä; = usein 
hän ottaa jousensa ja viinensä ja vacltaa synkkiin metsiin aja- 
maan riistaeläimiä. Suloiset nymfit ovat hänen scuranaan. 
Ajon päätyttyä hän tavallisesti nymfiensä kanssa etsii pulppua- 
van lähteen sammuttakseen janonsa ja huuhtoakseen neitseel- 
lisen ruumiinsa lähteen kimaltelevassa vedessä. 


vättäriensä kanssa liikkeellä, Kadmoksen jälkeläinen Aktaion, 
reipas metsämies ja soturi, koirineen samoili Kithairon-vuoren 
metsissä kauriin ajossa. Ajosta väsyneenä ja janoisena hän 
etsi vettä juodakseen ja kuulikin pian eläämpinä pulppuavan 
lähteen lorinan. Mutta ääntä kohti kulkiessaan hän äkkiä 
näki ihmeellisen näyn. Metsästyksen jumalatar on juuri 
menossa lähteeseen kylpemään. Nymfit auttavat häntä, riisu- 
vat viitan, päästelevät kengät jalasta, ja samassa jumalatar jo 
sukeltaa lähteen syvään veteen. Aktaion seisoo hiljaa ja hen- 
keään pidätellen katsoo tätä ihmeellistä näkyä. 

Äkkiä kajahtaa lehdosta nymfien kimakka huuto. He 
ovat huomanneet Aktaionin ja piirittävät Artemiin, verhotak- 
seen hänet ruumiillaan, mutta päätään pitemmäksi kaikkia 
muita kohoaa jumalatar. Häpeän ja suuttumuksen liekki syt- 
tyy Artemiin kasvoissa hänen huomatessaan, että mies on häntä 
katsellut. Paikalla hän tietää, mitä tehdä. Älköön ainoakaan 
mies pääskö kehumaan, että on nähnyt hänet alastomana ja 
siitä huolimatta jäänyt henkiin. Hän ottaa lähteestä vettä ja 
pirskottaa sitä Aktaionin pään päälle, ja tapahtuu ihme. 
Aktaionin muoto muuttuu, päähän kasvaa hirven sarvet, kaula 
venyy, kädestä tulee sorkka, käsivarsista hoikat sääret ja ruu- 
miin verhoaa täplikäs nahka. Arkana hirvenä Aktaion pake- 
nee kautta metsän tuulennopeilla jaloilla. Kauhistuneena hän 
lähteen kalvossa näkee kuvansa. Mutta kun hän yrittää kovaa 

kohtaloaan valittaa, ei ääni enää tottele. Mölinä on ainoa, 
mitä hän saa suustaan. 

Vähän ajan kuluttua kuuluu jonkin matkan päästä 
kumeata ääntä, joka hänessä herättää kamalaa kauhistusta. 
Hänen omat koiransa siellä haukkuvat. Hän tuntee hyvin 
niiden äänen ja nopein jaloin hän nyt pakenee omain koi- 
rainsa ajokiihkoa. Mutta ne ovat pian hänen kintereillään ja 
huomaavat hänet. Ilma raikuu niiden haukunnasta. Samassa 
jo yksi iskee hampaansa hänen selkäänsä, toinen puraisee 
itsensä kiinni hänen lapaansa. Toinen toisensa jälkeen ne 
hänet saavuttavat ja upottavat hampaansa hänen ruumiiseensa. 
Hän sortuu polvilleen ja kääntää rukoilevat silmänsä omia koi- 
riaan kohti. Vasta kun hän haavoihinsa ja verenvuotoon kuoli, 
asettui Artemis-jumalattaren viha. 


Kadmos. 


Zeuksessa oli syttynyt rakkaus foinikialaisen Agenon- 
kuninkaan tyttäreen Europaan ja hän vei immen Kretan saa- 
relle ja nai hänet siellä. Agenon lähetti kolme poikaansa 
Europaa etsimään. Kaksi luopui piankin etsinnästä, mutta 
kolmas, Kadmos nimeltään, harhaili maailmaa vuosikausia, 
vaikka turhaan, ja tuli vihdoin Delphoihin. Hän kysyi oraak- 
kelilta, olisiko missä maata, johon hän voisi asettua ja perus- 
taa kodin. Oraakkeli vastasi: »Autiolla kentällä tulee vastaasi 
hieho, joka ei vielä ole iestä tuntenut eikä ollut auran eteen 
valjastettuna. Seuraa sitä ja katso, kunne se asettuu lepää- 
mään. Siihen paikkaan rakenna kaupunki ja anna sille nimeksi 


Theeba.» 


42 Kreikkalaisia jumalaistaruja ja satuja 


Tuskin oli Kadmos Delphoista lähtenyt, ennenkuin hän 
näki hichon, jolla ci niskassaan ollut orjuuden merkkejä. 
Kadmos scurasi sen jälkiä, kunnes hieho pysähtyi ja pani 
maata pehmeään ruohoon. Silloin Kadmoskin lankesi maahan 
ja kiitokseksi suuteli maata. Mutta ensin hän halusi uhrata 
Zeukselle ja lähetti sitä varten palvelijansa metsään hakemaan 
lähteestä vettä. Taajan tiheikön peitossa oli luola, josta kum- 
pusi runsaasti vettä. Mutta luolassa asui lohikäärme, jonka 
itse sodanjumala Ares oli synnyttänyt. Sen täyteläinen ruumis 
tihkut myrkkyä ja sillä oli kolmessa rivissä tappavat hampaat. 
Kun Kadmoksen palvelijat olivat tulleet tiheikköön ja upot- 
taneet uurnan kumpuavaan veteen, työnsi lohikäärme luolan 
pimeästä syvyydestä esiin mustansinisen päänsä. Tämän ka- 
malan hirviön nähdessään miehet hämmästyksestä ja kauhusta 
jähmettyivät. Mutta lohikäärme tavoitteli saalista. Toiset mie- 
histä se puraisi kuoliaaksi, toisten ympäri se kiersi tukahdut- 
tavat kierteensä ja toisten päälle puhalsi tappavaa myrkkyään. 

Kauan Kadmos istui ja ihmetteli, missä hänen michensä 
niin kauan viipyivät. Vihdoin hän päätti mennä heitä hakemaan, 
heitti leijonan nahkan harteilleen ja otti keihäänsä ja peit- 
sensä. Tultuaan metsään ja nähdessään miesten makaavan 
siellä hengettöminä hän vannoi kostavansa niiden surman 
taikka itsekin joutuvansa saman kohtalon omaksi. Hän huo- 
maa lohikäärmeen istuvan siinä vieressä ja, kieli veressä, pitä- 
vän häntä silmällä. Kopaten käteensä valtavan paaden hän 
heittää sillä hirviötä. Mutta hirviön ruumista verhoavat vah- 
vat suomut, eikä se edes huomaa iskua. Kadmos silloin upot- 
taa keihäänsä sen kylkeen, niin että hirviö, tuskasta mielettö- 
mänä, kääntää päätään taapäin selkäänsä kohti. Lohikäärme 
hyökkää eteenpäin kuin paisuva virta ja aikoo ruhjoa sanka- 
rin, joka seisoo hänen edessään. Mutta Kadmos syöksee peit- 
sensä keskelle hirviön uhkaavaa kitaa ja naulaa sen kaulasta 
tammeen. Ja siihen lohikäärme heitti henkensä. 

Seistessään ja katsellessaan surmattua hirviötä Kadmos 

äkkiä kuulee äänen, joka huutaa: »Agenorin poika, mitä sinä 
katselet surmattua lohikäärmettä? Sinustakin tulee kerran 
lohikäärme.» Kauan uros seisoi siinä kalpeana ja vavisten, 
hiukset kauhusta pystyssä. Ilmasta laskeutui silloin alas juma- 
latar Pallas Athene, joka käski häntä kylvämään lohikäär- 
meen hampaat maahan, auralla kyntämäänsä vakoon. Kadmos 
teki niin, ja katso, turve aikoi elää, kylvetyistä lohikäärmeen 
hampaista alkoi versoa keihästä ja kypäriä, nousta hartioita, 
rintoja ja käsivarsia. Laiho kasvaa kasvamistaan, kunnes ken- 
tällä seisoo joukko uroita täysissä tamineissa. Kadmos peläs- 
tyy ja yrittää tarttua aseisiinsa, mutta silloin huutaa muuan 
maasta ylenneistä miehistä: »Älä koske aseihisi, äläkä puutu 
meidän taisteluumme.» Ja Kadmos saa nyt nähdä, kuinka 
äsken luodut sankarit aloittavat keskenään verisen tappelun. 
Veli surmaa veljen ja pian makaavat melkein kaikki maassa 
kaatuneina. Viisi vain on eloon jäänyt ja näistä muuan heit- 
tää aseensa maahan Athene-jumalattaren käskystä ja tarjoaa 
veljilleen sovintoa ja rauhaa. 

Nämä viisi aseellista miestä auttoivat sitten Kadmosta 
rakentamaan Thecban kaupungin ja niistä tuli Theeban aate- 
lin kantaisät. Kadmos sai sitten taivaasta Harmonian, Arek- 
sen ja Aphroditen tyttären, puolisokseen. Häihin tulivat kaikki 
jumalat ja antoivat parikunnalle verrattomia häälahjoja. 

Vanhaksi tultuaan ja elämässä koettuaan paljon iloja ja 
suruja Kadmos lähti puolisonsa Harmonian kanssa kaupungis- 
taan Thecbasta ja vaelsi Illyriaan. Siellä molemmat, kohta- 
lon ennakolta ilmoittaman käskyn mukaan, muuttuivat lohi- 
käärmeiksi. Mutta vielä muututtuaankin he pysyivät yhdessä, 
matelivat lehtoon ja kätkeytyivät sen pimentoon ja siinä haah- 
mossa sitten pääsivät Elysioniin. 

Amphion ja Zethos. 


Nykteus oli Theeban kuningas ja hänellä oli ihmeen ihana 
tytär, nimeltä Antiope. Zeus rakasti häntä ja nai hänet satyy- 
rin haahmossa. Mutta immen isä vihastui moisesta liitosta ja 
Antiopen täytyi paeta kotoaan. Eikä hän isänsä kuoltuakaan 
päässyt kärsimyksistään, sillä hänen setänsä Lykos toi hänet 
väkisin takaisin Theebaan, kohteli häntä kuin vankia ja piteli 
häntä mitä julmimmin. Vielä tylymmin Lykoksen puoliso 
Dirke kohteli Antiope-parkaa, kiduttaen häntä mitä katalim- 
min ja sydämeltömimmin, 

Antiope oli kuitenkin saanut Theebassa kaksoset. Amphio- 
nin ja Zethoksen. Pelastaakseen heidät kiduttajainsa vainosta 
hän heti vei vastasyntyneet vuorelle heitteille siinä toivossa, 
että taivaan jumala Zeus, joka oli heidän isänsä, armossaan 
pitäisi huolta lastensa pelastuksesta ja hoidosta. Ja sääliväinen 
paimen todella löysikin ne ja otti ne omiksi lapsikseen ja kas- 
vatti kodissaan. He kasvoivat kookkaiksi ja voimallisiksi nuo- 
rukaisiksi, mutta olemukseltaan ja luonteeltaan he suuresti ero- 
sivat toisistaan. Zethos oli tyly ja ankara, innokas metsästäjä 
ja sotilas, Amphion sitä vastoin lempeä ja sovinnollinen, runot- 
tarien ystävä, soilannon ja runouden harrastaja. Siihen mää- 
rään hän taitoansa kehitti, että sai soitollaan ja laulullaan puut 
ja paadetkin liikkumaan paikaltaan. 

Monta vuotta täytyi Antiopen viettää vankina Lykoksen 
talossa ja alistua yhä uusiin kärsimyksiin, mutta viimein hä- 
nen onnistui paeta ja ihmeellisen sattuman kautta hän löysi 
juuri sen yksinäisen majan, jossa hänen poikansa vuoristossa 
asuivat. Mutta tuskin hän oli sinne päässyt, kun sinne jo 
ilmestyi Dirkekin, joka suuri naisjoukko mukanaan vaelsi pit- 
kin maita Dionysoksen juhlaa viettäen. Nähdessään karanneeu 
Antiopen hän raivostuu hirmuisesti ja kääntyy molempain nuo- 
rukaisten puoleen, joilla ei ole aavistustakaan siitä, kuka 
Antiope on, ja käskee näitä sitomaan hänen karanneen orjat- 

tarensa villin härän sarviin, rangaistakseen siten hänen karkaa- 
misensa. 

Vanha paimen, joka aikanaan oli pelastanut molemmat 
hylätyt lapset, oli kuitenkin tuntenut Antiopen ja hän meni nyt 
ja kertoi veljeksille asian. Amphion ja Zethos kauhistui- 
vat älytessään, minkä hirmutyön he olivat olleet vähällä tehdä, 
ja vihastuivat silmittömästi julmaan Dirkeen. He ottavat kiinni 
Dirken, joka on niin kauan heidän äitiään kiduttanut, ja sito- 
vat hänet kiinni samaan härkään, johon hän oli käskenyt sitoa 
Antiopen. Ruumiin he sitten heittivät Theeban luona olevaan 
lähteeseen, jolla vieläkin on hänen nimensä. 

Dirkelle kostettuaan Zethos ja Amphion lähtivät Thee- 
baan, surmasivat Lykoksen ja anastivat vallan. Kaupunki oli 
vielä suureksi osaksi linnoittamaton, mutta Zethos vieritti jät- 
tiläisvoimin suuria paasia ja pinosi ne päällekkäin. Amphion 
taas tarttui lyyrynsä kieliin ja puhkesi laulamaan, ja heti 
alkoivat valtavat paadet liikkua ja sopuisesti liittyä toistensa 
lomiin. Kauan he rauhassa ja sovussa hallitsivat kaupunkia. 
Mutta vanhalla iällään he puolisoittensa takia saivat kokea 
ankaria kohtalon iskuja. Yleisimmin tunnettu on se onnetto- 
muus, jonka Amphionille tuotti hänen puolisonsa Niobe. 


Leto ja Niobe. 


Letoa, Apollonin ja Artemiin äitiä, palveltiin Theebassa 
jumalana, ja oraakkelin käskystä kaikki naiset lähestyivät 
häntä uhrein ja rukouksin. Mutta Theebassa asui myös ihana 
Niobe, kuningas Amphionin puoliso; Zeuksen pojan, Lyydian 
kuninkaan Tantaloksen tytär. Hän synnytti Amphionille neljä- 
toista lasta, scitsemän poikaa ja seitsemän tytärtä. Niobe oli 
ylpeä siitä, että hän polveutui jumalien kuninkaasta, hän oli 

ylpeä kauneudestaan ja varsinkin seitsemästä tyttärestään ja 
seitsemästä pojastaan. Sokcassa kopeudessaan hän harmitteli 
sitä, että Thecban naiset palvoivat Letoa, jolla oli vain yksi 
poika ja yksi tytär, kun taas hän oli kohtalolta saanut paljon 
runsaammat lahjat. 

Nähdessään suurissa temppelijuhlissa, miten runsaat uhrit 
Letolle kannettiin ja kuullessaan laulujen kohoavan taivaalle 
hän ei enää voinut kateuttaan hillitä, vaan puhui naisille juma- 
lattomia sanoja: »Miksi käytte täällä ja kunnioitatte tuota 
Letoa, joka ei ole semmoista kunniaa ansainnut ja joka ei lap- 
sien puolesta mitenkään voi minun kanssani kilpailla.» Naiset 
kauhistuivat Nioben jumalattomuutta ja hiljaisuudessa rukoi- 
livat Letolta armoa. Mutta Leto vihastui, kutsui Apollonin ja 
Artemiin luokseen ja kertoi heille Nioben peloittavasta ylimie- 
lisyydestä. Ja Apollon ja Artemis kiitävät nopeasti kautta 
ilman ja muutamassa silmänräpäyksessä saapuvat Theeban lin- 
naan. He ovat lujasti päättäneet kostaa äitinsä häväistyksen. 

Kentällä, kaupungin ulkopuolella, ratsastavat Nioben seit- 
semän poikaa tulisilla hevosillaan keskenään kilpaillen. Silloin 
pääsee näistä seitsemästä pojasta äkkiä eräältä kauhun huuto. 
Hän kutsuu muita luokseen, ja nyt huomataan, että hänellä on 
nuoli rinnassaan. Suitset putoavat hänen käsistään ja hän vai- 
puu kuolleena maahan. Apollon on ampunut häneen nuolensa. 
Ja nyt kaatuvat pojat toinen toisensa jälkeen jumalan nuolen 
lävistäminä. Yksi ainoa on lopulta jäljellä, ja hän kohottaa 
kätensä jumaliin ja pyytää säästämään henkensä. Mutta 
Apollon on leppymätön ja samalla on jo surma tavannut hä- 
netkin. 

Hapset hajallaan, kyynelvirtoja itkien, seisoivat sisaret vel- 
jiensä ruumiitteen luona. Mutta nyt on heidänkin vuoronsa. 
Toinen toisensa jälkeen he vaipuvat maahan lentäväin nuolien 
satuttamina. Onneton äiti, joka on rientänyt paikalle, koettaa 
turhaan suojella heitä omalla ruumiillaan. Hän kohottaa kä- 
tensä ja rukoilee armoa edes yhdelle ainoalle, viimeiselle, pie- 
nimmälle heistä kaikista. Mutta kesken hänen rukoustaan 

kuolema vic saaliinsa. Hän on nyt lapseton, Amphion-kunin- 
gas, hänen puolisonsa, lävistää rintansa omalla miekallaan kär- 
simystensä epätoivossa. 

Surusta jäykkänä Niobe istui poikainsa ja tyttäriensä kes- 
kellä ja kuolleen puolisonsa rinnalla. Ei kättään, ei jalkaansa 
hän liikahduttanut, ei silmiään hän nostanut lastensa ruumiista. 
Elottomat olivat hänen kasvonpiirteensä. Kitalaki kovettui, 
kieli jäykistyi, suonissa ei veri enää virrannut. Jalat eivät astu- 
neet, käsivarret eivät liikahtaneet. Siinä hän istui surusta kivetty- 
neenä. Kului päivä, kului yö, mutta yhä istui Niobe liikku- 
mattomana kuin kallio. Hänen ruumiinsa kävi yhä kylmem- 
mäksi ja kylmemmäksi. Hän ei voinut muuta kuin itkeä. 
Tuuliaispää tempaisi hänet mukaansa ja kantoi hänet pois, 
kauas pois Vähään Aasiaan, kotimaan vuorille, ja kallionhuip- 
puun kiinni kasvaneena hän siellä istuu ja vuodattaa kyyne- 
liään. Kalliosta itsestään valuvat kyynelet vuolaina virtoina. 


Herakles. 


1. Herakleen syntyminen ja nuoruus. 


Herakles oli valtavin kaikista kreikkalaisten sankaritarus- 
ton uroista. Alkmene, Amphitryon-kuninkaan puoliso, oli 
hänen äitinsä. Äiti oli Perseuksen kuulua sankarisukua, isä 
oli itse Zeus. Kun Herakleen piti syntyä, vannoi Zeus jumal- 
ten kokouksessa, eitä Perseuksen suvusta samana päivänä syn- 
tyisi vesa, joka hallitsisi koko Argosta ja kaikkia muita suvun 
jäseniä. Hera, joka mustasukkaisena vihasi Alkmenea, sai syn- 
tymänjumalattaret viivyttämään vuorokauden verran Herakleen 
syntymistä ja sen sijaan antamaan toisen Perseuksen suvun 


48 Kreikkalaisia jumalaistaruja ja satuja 


vesan — Eurystheuksen — syntyä samana päivänä ennenaikai- 
sesti. 

Herakleen kanssa yhtaikaa syntyi hänen kaksoisveljensä 
Iphikles, jonka isä oli Amphitryon. Vähän sen jälkeen kuin 
Herakles oli syntynyt, lähetti Hera kaksi isoa käärmettä tuhoa- 
maan kaksoset. lphikles pelkäsi niitä ja alkoi itkeä, mutta 
Herakles kävi kaksin käsin molempiin hirviöihin kiinni ja ku- 
risti ne kuoliaaksi. Vanhemmat, jotka kauhistuneina juoksi- 
vat apuun, näkivät hämmästyen ja ihmetellen pikku Herakleen 
urotyön. 

Amphitryon antoi Herakleelle kaikissa ruumiinharjoituk- 
sissä huolellisen kasvatuksen. Soitantoa hänelle opetti kuulu 
kitaransoittaja Linos, Kun tämä kuitenkin kerran opettaessaan 
antoi Herakleelle omakätisen kurituksen. raivostui Herakles ja 
löi kitaralla opettajaansa päähän. Isku oli niin kova, että 
Linos kuolleena kaatui siihen paikkaan. 

Amphitryon lähetti nyt nuoren Herakleen maalle Kithai- 
ronin jylhään vuoristoon karjojaan kaitsemaan. Siellä Hera- 
kles yleni voimalliseksi nuorukaiseksi. joka kaikenlaisessa ur- 
heilussa voitti kaikki muut. Kahdeksantoistavuotiaana hän 
Kithaironilla tappoi jalopeuran, joka teki tuhoja vuoristossa 
kulkevalle karjalle, nylki jalopeuralta nahkan ja siitä pitäen 
piti sitä aina harteillaan. 

Hänen varhaisimpiin nuoruuden urotöihinsä kuuluu myös 
sotaretki Orkhomenoksessa, Boiotian vanhassa pääkaupungissa, 
asuvia minyitä vastaan. Theeba oli ollut heidän veronalaisensa. 
Herakles kukisti nyt minyit ja sai palkaksi Theeban kunin- 
kaalta hänen tyttärensä Megaran aviokseen. Taivaan kunin- 
gatar Hera kuitenkin vainosi Ileraklesta edelleenkin. Hän lä- 
hetti uroon luo mielipuolisuuden jumalattaren, ja hulluuden- 
kohtauksen saatuaan Herakles tappoi Megaran hänelle synnyt- 
tämät pojat. Delphoin oraakkeli määräsi nyt hänelle, että 
hänen tulee sovittaa rikoksensa palvelemalla sukulaistaan Eu- 
rystheusta kaksitoista vuotta ja suorittaa kaikki tämän antamat 
tehtävät. 





Amfion ja Zetos rankaisevat Dirkeä. Farnesilaiseksi häräksi kut- 
suttu ryhmä Napolin museossa. 

2 Herakleen kaksitoista urotyötä. 


l. Ensimmäinen tehtävä, jonka Eurystheus Herakleelle 
määräsi, oli Nemean jalopeuran surmaaminen. Nemean seu- 
duilla Argoliin maakunnassa teki suuria tuhoja kauhea jalo- 
peura, johon eivät mitkään ampuma-aseet pystyneet. Koetet- 
tuaan turhaan nuolillaan surmata pedon Herakles nuijallaan 
ajoi sen luolaansa, jossa oli kaksi suuta. Toisen suun tukit- 
tuaan hän tunkeutui toisesta jalopeuran kimppuun, kävi valta- 
villa käsivarsillaan siihen kiinni ja kuristi sen kuoliaaksi. Kun 
hän surmattu jalopeura mukanaan palasi Eurystheuksen luo, 
säikähti tämä niin kovin, että käski Herakleen vast'edes näyttää 
voitonmerkkinsä kaupungin muurien ulkopuolella. 

2. Toinen yritys, johon Herakles nyt lähetettiin, oli Ler- 
nan hydran tuhoaminen. Lähellä Argosta asusti Lernan rä- 
meessä hydra, käärmeen kaltainen hirviö, jolla oli monta päätä. 
Kun yksi pää hakattiin poikki, kasvoi aina kaksi uutta sijaan. 
Kerallaan uskollinen ystävänsä ja toverinsa Iolaos, joka oli 
hänen veljensä Iphikleen poika, Herakles lähti Lernaan. Pai- 
kalla hän kävi hydran kimppuun ja miekallaan katkaisi siltä 
kaulan toisensa jälkeen, mutta kun sijaan aina kasvoi uusia 
päitä, kaksi jokaista poikki hakattua kohti, ei työ ottanut 
ensinkään luonnistaakseen, etenkin kun uroon kimppuun takaa- 
päin samalla kävi valtava meriäyriäinen, joka iski kiinni hänen 
jalkaansa. Tämän hän kuitenkin sai kuoliaaksi tallatuksi 
ja kutsui nyt Iolaoksen apuun, pyytäen häntä sytyttämään lii- 
heisen metsikön tuleen ja tuomaan sieltä kekäleitä. Aina kun 
Herakles sitten hakkasi pään poikki, käski hän Iolaoksen kekä- 
leellä kärventää kaulantyngän. Päät eivät sitten enää voineet 
kasvaa uudelleen. Kun hirviö sitten lopulta makasi maassa 
hengettömänä, kastoi Herakles nuolensa sen vereen ja siitä ne 
kävivät niin myrkyllisiksi, että ehdottomasti tappoivat sen, 
johon ne sattuivat. 

3. Kolmas tehtävä oli tuoda Keryneian vuorelta Artc- 
miille pyhitetty erinomaisen kaunis kauris, jolla oli kupariset 

sorkat ja kultaiset sarvet ja joka juoksi niin nopeasti, ettei 
kenenkään vielä ollut onnistunut muuta kuin vilahdukselta nähdä 
se. Herakles ajoi eläintä vuosikauden mitä hankalakulkuisim- 
missa paikoissa ja ajomatkallaan hän joutui perimmäisen poh- 
joisen etäisimpiin seutuihin. Vihdoin hänen onnistui päästä 
niin lähelle eläintä, että saattoi ampua nuolen kauriin jalkaan 
ja siten pysähdyttää sen. Kotomatkalla hän kuitenkin kohtasi 
Artemis-jumalattaren, joka vihastuneena moitti häntä siitä, 
että hän oli ahdistanut hänen, jumalattaren pyhää eläintä. 
Vasta kun Herakles sanoi tehneensä sen Eurystheuksen käs- 
kystä, salli jumalatar hänen viedä eläimen Mykeneen, 

4. Erymanthos-vuorella pohjois-Arkadiassa asusti hirmui- 
nen metsäkarju, joka hävitteli lähiseudun viljelyksiä ja tappoi 
ihmisiä. 

Herakles sai toimekseen tuoda tämän villisian elävänä 
Mykeneen. Hän ajoi karjua edellään pitkin vuoren rinnettä 
aina lumen peittämälle kukkulalle saakka. Hirviö, joka oli 
ajosta uupunut, tarttui siellä kallionhalkeamaan ja Herakles 
otti sen nyt kiinni ja kantoi elävänä Mykeneen. Kun Eurys- 
theus näki hirviön, säikähti hän niin kovasti, että pakeni kel- 
lariinsa ja meni isoon kupariseen viiniastiaan piiloon. 

5. Viides työ, jonka Herakles sai suorittaakseen, oli Eliin 
kuninkaan Augeiaan navetan puhdistaminen. — Augeias-kunin- 
kaalla oli lukemattomat karjat monenlaisia eläimiä, ja hänen 
valtaviin navettoihinsa oli aikain kuluessa kokoontunut niin 
suuret määrät lantaa, että näytti mahdottomalta niitä puhdistaa. 
Eurystheus käski nyt Heraklesta luomaan kaiken lannan. 
Herakles lähti Augeiaan luo ja lupasi puhdistaa navetan yhtenä 
päivänä, jos kuningas suostuu antamaan hänelle kymmenennen 
osan kaikista karjoistaan. Augeias, joka piti moista yritystä 
aivan mahdottomana, suostui ehdotukseen. Herakles johti sil- 
loin navettaan Alpheios- ja Peneios-joet ja siten hänen onnistui 
puhdistaa ne sukkelaan. Herakles oli siten tehtävänsä suorit- 
tanut. — Augeias ei kuitenkaan suostunut maksamaan sovittua 
palkkaa, minkä vuoksi Herakles myöhemmin, Eurystheuksen 

palveluksesta päästyään, kosti Augeiaalle. Suurella sotajou- 
kolla hän valloitti Eliin kaupungin ja ampui nuolella Augeiaan 
kuoliaaksi. 

6. Stymphaliin järven luona Arkadiassa teki tuhojaan 
suunnaton joukko hirmuisia petolintuja, joilla oli kynnet ja 
nokka kuparista ja kupariset sulatkin, joita ne ampuivat kuin 
nuolia. Ne kävivät ihmisten ja eläinten kimppuun, niin että 
koko seutu oli turvaton. Herakles sai tähän työhön Athene- 
jumalattarelta kupariräiskän, jolla hän säikytti linnut luotaan, 
niin että hän sitten saattoi rauhassa ampua ne pettämättömillä 
nuolillaan. Kaikkia hänen ei kuitenkaan onnistunut pudottaa. 
Osa lensi sieltä pois Mustalle merelle, jossa sitten argonautit 
joutuivat niitten kanssa tekemisiin. Tämä oli kuudes työ, 
jonka Eurystheus Herakleelle antoi. 

7. Tämän jälkeen Herakles sai käskyn ottaa Kretassa 
kiinni villin härän. Tämän eläimen Poseidon oli antanut nousta 
merestä, jotta Minos-saaren kuningas sen hänelle uhraisi. 
Mutta Minos ihastui niin eläimen kauneuteen, että hän salaa 
toimitti sen muuanne ja uhrasikin toisen härän. Poseidon vi- 
hastui ja sai härän raivoamaan, niin että se hurjasti hävittäen 
samosi kautta saaren. Nlinoksen osoitusten mukaan Herakles 
löysi härän ja otti sen kiinni kantaen sen sitten voimakkailla 
käsivarsillaan merenrantaan. Siellä hän nousi härän selkään 
ja antoi sen uiden viedä hänet meren poikki Mykeneen. Näy- 
tettyään elukan Eurystheukselle hän laski sen irti, ja nyt rai- 
voava hirviö samosi kautta koko Peloponneson ja päätyi lo- 
pulta Attikaan, jossa Theseus sittemmin sen tappoi. 

8. Diomedes-kuninkaalla, joka oli Traakian villien ja 
sotaisten histonien hallitsija, oli ihmissyöjiä hevosia, joita ruo- 
kittiin hänen rannoilleen joutuneitten muukalaisten lihalla. 
Herakles sai nyt toimekseen ottaa nämä hevoset kiinni ja tuoda 
ne elävinä Mykeneen. Hän oli jo saanut villit hevoset kiinni 
ja kuljetti niitä juuri laivoihin, joilla oli tullut, kun Diomedes- 
kuningas itse sotureineen saapui merenrannalle. Syttyi veri- 
nen tappelu, jossa Diomedes sai surmansa. Herakles heitti 

hänen ruumiinsa villihevosten syötäväksi. Taistelun ajaksi 
Herakles oli jättänyt hevoset aseenkantajansa Abderoksen var- 
tioitaviksi. Hevoset repivät hänet kappaleiksi. Herakles suri 
syvästi hänen kuolemaansa, loi hänelle hautakummun ja perusti 
hänen kunniakseen kaupungin, jolle antoi nimen Abdera. — 
Eurystheus päästi sitten hevoset valloilleen, mutta Zeus lähetti 
niiden kimppuun susia, jotka repivät ne Lykaionin vuorella 
Arkadiassa. 

9. Eurystheus-kuninkaan tytär Admete halusi saada sen 
vyön, jonka amatsonien kuningatar kerran oli saanut lahjaksi 
itse sodanjumalalta Areelta. Herakles sai nyt Eurystheukselta 
toimeksi tuoda sen. Hän nousi laivaan ja otti mukaansa 
useita Kreikan valiouroista. Monta seikkailua koettuaan hän 
saapui Themiskyraan, amatsoonien pääkaupunkiin Mustanmeren 
etelärannalle. Kuningatar Hippolyte tuli amatsooneinensa ran- 
taan tiedustelemaan, mitä uros haluaa. Hippolyte aikoi ensin 
antaa, vyön suosiolla. Mutta nyt puuttui itse Hera-jumalatar 
asiaan ja muuttaen itsensä amatsoniksi alkoi levittää semmoista 
huhua, että muukalaiset aikoivat ryöstää ja viedä mukanaan 
heidän kuningattarensa. Amatsonit tarttuivat aseisiin ja teki- 
vät hyökkäyksen Herakleen leiriä vastaan. Syttyi tuima 
kahakka, jossa nopeimmat ja taitavimmat amatsonit kohdisti- 
vat hyökäyksensä erikoisesti Heraklesta vastaan. Mutta toinen 
toisensa jälkeen vaipui vastustajan ankarista iskuista tanteree- 
seen. Melanippen, kaikista amatsoneista urhoollisimman, uros 
sai elävänä valtaansa ja piti hänet panttina. Hippolyte antoi 
nyt Herakleelle vyönsä, kun sai Melanippen takaisin. Herakles 
palasi kotiin ja antoi saalinsa Eurystheukselle. 

10. Kaukana lännessä, auringonlaskun maassa, asui Geryo- 
nes-niminen jättiläinen, joka oli kolmesta yhteen kasvaneesta 
olennosta muodostunut, niin että hänellä oli kolme päätä, 
kuusi käsivartta ja kuusi jalkaa. Hän asui Erytheian saarella 
Okeanossa. Hänellä oli siellä suuri karja kauniita nautaeläi- 
miä, joita jättiläismäinen paimen Eurytion ja kaksipäinen 
Orthos-koira paimensivat. Eurystheus lähetti nyt Herakleen 

hakemaan tätä nautakarjaa. — Vaivalloisen matkan jälkeen 
Euroopan ja Libyan kautta hän saapui siihen lännen maahan, 
jossa molempain maanosain uloimmat niemet pistävät Okea- 
noon. — Muistoksi matkastaan hän pystytti sinne kummallekin 
rannalle paisaat, n.s. Herakleen patsaat, joista paikka sitten 
sai nimensä. Ilänen seistessään siellä neuvotonna Okeanoksen 
rannalla tietämättä, kuinka pääsisi meren poikki, vaipui au- 
rinko illalla loistavissa vaunuissaan taivaalta mereen. Herakles 
jännitti jousensa auringonjumalaa vastaan, ja tämä hätääntyi 
niin, että lainasi hänelle kauhistuneena kultaisen veneensä, 
jolla Herakles nyt kulki Erytheian saareen. Heti kun hän oli 
noussut maalle, hyökkäsi alati valpas Orthos-koira hänen 
kimppuunsa, mutta Herakles tappoi sen nuijallaan. Eurytion 
paimen sai saman lähdön, ja Ierakles ryhtyi ajamaan karjaa 
kokoon. Mutta nyt Geryones-jättiläinen itse ryntäsi häntä 
vastaan. Herakles ampui häneen tarkat nuolensa ja surmasi 
hänet. Auringon kultaisessa veneessä Herakles sitten kuljetti 
anastamansa karjan mannermaalle ja aloitti pitkän vaelluksensa 
takaisin Argokseen. Kotimatkallakin hänen vielä täytyi suo- 
riutua monesta seikkailusta. Niinpä hän eräänä yönä sattui 
nukkumaan sen luolan läheisyydessä, jossa jättiläismäinen, 
tulta suitsuva Kakos-lohikäärme asui. Se oli sama paikka, 
johon sitten Rooman kaupunki rakennettiin. Yöllä Kakos 
ryösti kaksi kauneinta Herakleen häristä. Heraklesta jäljiltä 
eksyttääkseen hän kiskoi ne hännästä takaperin luolaansa. 
Kun Herakles seuraavana aamuna huomasi varkauden ja lähti 
kadonneita elukoitaan etsimään, sattui hän lohikäärmeen luo- 
lan suulle, joka oli suljettu valtavalla paadella. Mutta kun 
jälkiä ei mennytkään luolaan, vaan ainoastaan siitä ulos, lähti 
hän ajamaan muuta karjaansa edelleen. Yksi häristä, jotka 
hänellä oli kerallaan, sattui silloin ammumaan, ja paikalla 
vastasi luolasta ammunta. Vihastuen Herakles palasi luolan 
suulle, vieritti syrjään valtavan paaden ja hyökkäsi Kakoksen 
kimppuun. Tämä syyti häntä vastaan suuria tuli- ja savupilviä, 
mutta sankari tappoi vastustajansa nuijallaan. Monta muuta 

seikkailua koettuaan hän saapui takaisin Eurystheuksen luo ja 
uhrasi Heralle. 

11. Kymmenen työtä Ilerakles siis oli Eurystheukselle 
suorittanut. Tämä oli se määrä, josta alussa oli sovittu, mutta 
Eurystheus ci vielä tyytynyt. Hän väitti, että kahta suoritetuista 
löistä ei voitu hyväksyä. Lernan hydran tappaessaan Herakles 
oli saanut Iolaokselta apua ja Augciaan navetan puhtaaksi luo- 
misessa olivat joet olleet hänen liittolaisinaan. Hänen täytyi 
sen vuoksi suorittaa vielä kaksi työtä. Ensinnäkin hänen tuli 
noutaa Hesperidien kultaiset omenat. Ne kasvoivat kaukana 
lännessä, puutarhoissa, joita Hesperidit, neljä Atas-jättiläisen 
tytärtä, hoitivat, ja niiden vartijana oli hirmuinen Ladon-lohi- 
käärme, jonka silmät eivät koskaan ummistuneet uneen. Mutta 
ci kukaan tiennyt, missä Hesperidien puutarha on, ja Herakleen 
täytyi retkeillä monelle taholle tietä kysyäkseen. Täten hän 
lopulta päätyi Okeanon rannalle nymfien luolaan ja nämä neu- 
voivat häntä menemään merenjumalan Nereuksen luo, jolla oli 
ennustuslahja, ja pakottamaan tämä ilmoittamaan kultaisten 
omenain salaisuudet. Herakles hiipi vanhan merenjumalan 
kimppuun ja sitoi hänet, ja vaikka Nereus muutti itsensä jos 
jonkin muotoiseksi, ci Herakles laskenut häntä irti, ennenkuin 
hän neuvoi tien Hesperidien maahan. —Vacltaessaan Libyan 
kautta edelleen Herakles tapasi Antaios-jättiläisen, maan pojan, 
ja tämä vaati häntä kaksintaisteluun. Kerran toisensa jälkeen 
Herakles heitti tantereeseen valtavan vastustajansa, mutta joka 
kerta maahan kosketettuaan Antaios nousi ylös entistä voimal- 
lisempana. — Huomatessaan hänen saavan maasta voimansa 
Herakles kietaisi käsivartensa hänen vyötäistensä ympäri, nosti 
hänet ilmaan ja sylissään puserti hänet hengettömäksi, kun hän 
ei enää saanutkaan maaemoltaan uusia voimia. Samalla mat- 
kalla Herakles kävi Egyptin kuninkaan Busiriinkin maassa. 
Tämän tapana oli ottaa kiinni kaikki muukalaiset, jotka hänen 
maahansa saapuvat ja uhrata ne Zeus-jumalan alttarilla. Hän 
antoi nyt ottaa kiinni Herakleenkin ja panna kaikki uhraamis- 
kuntoon. Mutta juuri kun Heraklesta kuljetettiin alttarille, 

riuhtaisi tämä poikki siteensä ja löi kuninkaan ja hänen poi- 
kansa kuoliaaksi. Samalla matkalla hän myös saapui jylhän 
Kaukason kallioille, joihin Prometheus-titaani oli aikain aumuna 
kytketty kiinni ja johon kotka tuli joka aamu hänen maksaansa 
syömään. Herakles ampui kotkan nuolella kuoliaaksi ja päästi 
Prometheuksen kahleista. 

Vihdoin Herakles kuitenkin saapui sille paikalle, jossa 
Atlas hartioillaan kantoi taivasta. Atlas tarjoutui tuomaan 
omenat hänelle, jos Herakles suostui sillä välin kantamaan tai- 
vaan kantta. Herakles suostui, ja pian Atlas palasi takaisin, 
kultaomenat kerallaan. Mutta nytpä Atlas sanoikin haluavansa 
itse lähteä viemään ne Eurystheukselle. Hän pyysi Heraklesta 
edelleenkin kantamaan sen ajan taivaan kantta. Herakleen täy- 
tyi nyt käyttää viekkautta pulasta päästäkseen. Hän oli suostu- 
vinaan Atlaksen ehdotukseen, pyytäen tätä vain hetkeksi otta- 
maan taivaan kannen omille hartioilleen, kunnes hän ennättäisi 
asettaa pieluksen hartioittensa ja jykevän kannettavan väliin. 
Pahaa aavistamatta Atlas meni ansaan. Herakles otti omenat, 
jätti Atlaksen kuormaansa kantamaan ja riensi pois. 

12. Vaarallisin ja vaikein kaikista Herakleen töistä oli 
vielä suorittamatta. Hänen käskettiin tuoda manalasta, kuol- 
leitten valtakunnasta, Kerberos-koira, kammottava hirviö, jolla 
oli kolme päätä. Ennenkuin Herakles lähti tälle vaaralliselle 
matkalle, kävi hän Eleusiissä ja hankki siellä perehtymyksen 
pyhiin mysteereihin, jotka vapauttivat kuoleman pelosta ja kam- 
mosla. Sitten hän lähti Lakoniaan Tainaronin niemelle, josta 
manalan tie pimeän kalliorotkon kauita alkoi. Hermes, vaina- 
jain opas, lähti hänen seurakseen. Iladeksen oven suussa hän 
näki Theseuksen ja Peirithooksen, jotka olivat lähteneet mana- 
laan ryöstämään itse Persephonea, Hadeen puolisoa ja mana- 
lan kuningatarta ja nyt kärsivät röyhkeän ylimielisyytensä palk- 
kaa kallioon kahlehdittuina. Herakleen onnistui vapauttaa 
Theseus, mutta kun hän yritti reväistä irti Peirithooksenkin, va- 
vahteli maa rajusti ja hänen täytyi jättää tuomittu paikoilleen. 
Monen seikkailun jälkeen Herakles saapui Hadeen valtaistui- 

melle. Hades lupasi antaa Kerberoksen, jos hän kykenee sen 
aseitta lannistamaan. Herakles meni kamalan pedon luo ja 
kietaisi käsivartensa sen kolmen kaulan ympäri, ja vaikka lohi- 
käärme, joka oli koiran häntänä, heittäytyikin rajusti taapäin 
ja puri hampaansa hänen vyötäisiinsä kiinni, piteli Herakles 
kuitenkin hirviötä niin kovasti kiinni, että se vihdoin pelosta 
vavisten ryömi hänen jalkoihinsa ja alistui vangiksi. Herakles 
vei sen nyt sukkelaan maan päälle ja edelleen Mykenecn. Kun 
hän sitten näytti pedon Eurystheukselle, oli tämä säikähtyä hen- 
gettömäksi ja käski paikalla viedä koiran takaisin manalaan. 

Näin oli Herakles päässyt vapaaksi Eurystheus-kuninkaan 
palveluksesta ja saattoi nyt ryhtyä uusiin uljaisiin sankaritöihin. 


3. Herakleen muut urotyöt ja seikkailut. 


1. Eurystheuksen palveluksesta päästyään Herakles palasi 
Theebaan. —Veritöitten vuoksi, jotka hän miclipuolisuutensa 
aikana oli tehnyt Megaran synnyttämille lapsilleen, hän ei enää 
voinut elää puolisonsa kanssa, vaan antoi hänet avioksi uskolli- 
selle aseveljelleen Iolaokselle ja lähti itse uutta vaimoa etsimään. 
Trakhiin Oikhaliassa oli Eurytos-kuningas laajalti kuulu jou- 
sella ampuja. Apollo-jumala itse oli hänelle tämän taitonsa 
opettanut ja lahjoittanut hänelle jousenkin. Hän se oli Hera- 
Kleenkin opettanut jousella ampumaan. Eurytos ilmoitti anta- 
vansa ihanan lole-tyttärensä puolisoksi sille, joka hänet voit- 
taisi jousella ampumisessa. Kuultuaan tämän Herakles lähti 
Oikhaliaan Jolea pyytämään. Hän voii Eurytoksen ja vaali 
luvattua palkkaa. Eurytos-kuningas rikkoi kuitenkin lupauk- 
sensa ja kieltäytyi jyrkästi antamasta Herakleelle tytärtään, 
moittien häntä sekä siitä, että hän oli ollut Eurystheuksen or- 
jana, että myös omain lastensa murhasta. Herakles poistui viha- 
päissään ja katkeralla mielellä. Kun Eurytos vähän myöhem- 
min huomasi, että hänen laumoistaan oli varastettu hevosia, 
epäili hän varkaudesta Heraklesta ja lähetti poikansa Iphitoksen 

kadonneita hevosia etsimään. Iphitos, joka oli Ilcrakleen ys- 
tävä eikä itse luullut häntä hevosten rosvoksi, lähti kuitenkin 
Heraklesta tapaamaan. Tämä, joka mielessään hautoi kostoa 
Eurytokselle, vei nyt Iphitoksen Tirynsin linnan korkeimmille 
muureille, jotta hän sieltä saisi katsella, näkeekö missään kadon- 
neita hevosiaan. Mutta heidän tultuaan muureille Herakles 
työnsikin Iphitoksen muurin reunalta maahan. Tämä verinen 
ilkityö sai jumalat vihastumaan MHerakleeseen. Zeus lähetti 
hänen vaivakseen pitkän hivuttavan taudin. Lopulta Herakles 
päätti kysyä Delphoin oraakkelilta neuvoa, kuinka hän voisi 
verisynnistään puhdistua. Apollon ci kuitenkaan suostunut vas- 
taamaan miehelle, jolla oli niin raskas verivelka tunnollaan. 
Herakles tarttui silloin kolmijalkaan, jolla papittaren oli tapana 
istua ennustuksiaan lausuessaan, ja uhkasi ryöstää sen. Apol- 
lonin ja Herakleen välillä syntyi ankara taistelu, niin että 
lopulta itse Zeuksen täytyi astua väliin ja salamalla erottaa 
molemmat poikansa. HIHlerakleelle oraakkeli ilmoitti nyt, että 
hän saattoi sovittaa rikoksensa ja saada takaisin terveytensä 
antamalla myydä itsensä orjaksi kolmeksi vuodeksi. Herakles 
otti varteen tämän tuomion ja antoi Hermes-jumalan myydä 
hänet Lyydian kuningattarelle Omphalelle. 

2. Kuningatar Omphalen luona Herakleen täytyi tyytyä 
monenlaiseen häpeään ja alennukseen. Saattoi käydä niinkin, 
että kuningatar itse heitti uroon jalopeurannahkan hartioilleen, 
jota vastoin Herakleen täytyi pukeutua naisen vaatteisiin, keh- 
rätä villoja ja toimittaa muita naisten töitä. Joskus hallitsija- 
tar kuitenkin salli hänen retkeillä etäämpänäkin. Kerran hän 
tämmöisellä vaelluksella saapui Ephesoksen seuduille ja uupu- 
neena kävi varjoisan puun alle nukkumaan. Hänen nukkues- 
saan hiipivät hänen kimppuunsa kerkoopit, jotka olivat pieniä 
kurjia kääpiöitä, ja anastivat hänen aseensa. Herakles heräsi 
ja harmistuneena otti nämä julkeat veitikat kiinni, sitoi nc 
kankeen ja otti kanssaan. Pienet veitikat eivät kuitenkaan täs- 
säkään tilassa voineet heittää pilantekoaan, ja Herakleen täy- 

tyi lopulta nauraa heidän vallatonta leikinlaskuaan, niin että 
hän laski ne vapaiksi, 

3. Päästyään Omphalen palveluksesta Herakles monilla 
vaelluksillaan saapui muun muassa Thessalian Pheraihin, jossa 
hän poikkesi hurskaan Admetos-kuninkaan vieraaksi. Admetos 
oli oraakkelin ilmoituksen mukaan saanut taivaalta sen lupauk- 
sen, ettei hän kuolisi hänelle muutoin määrätyllä kohtalon- 
hetkellä, jos joku toinen suostuisi hänen puolestaan kuole- 
maan. Hänen ystäväinsä ja heimolaistensa joukossa ci kuiten- 
kaan ollut ainoatakaan, joka Admetoksen vuoksi olisi halunnut 
uhrautua, eivätkä siihen taipuneet hänen vanhempansakaan. 
Silloin Alkestis, hänen nuori ihana puolisonsa, päätti uhrata 
henkensä miehensä puolesta. Kuolema oli jo käynyt nouta- 
massa hänet alas Hadekseen, ja kuningas ja koko kansa suri- 
vat kuningattaren kuolemaa. Saapuu silloin Herakles, joka saa 
mitä vieraanvaraisimman vastaanoton Admetoksen palatsissa. 
Hänellä ei ole aavistustakaan kuninkaan suvusta. Hän nauttii 
hyvällä halulla sekä ruokia että juomia. Mutta kun hän sit- 
ten eräältä palvelijalta saa kuulla, mikä kohtalon isku hänen 
isäntäänsä on kohdannut, tulee hän liikutetuksi siitä jalosta 
kestiystävyydestä, jota Admetos surustaan hiolimatta on hänelle 
osoittanut, ja hän päättää palkita sen. Siinä mielessä hän 
menee vainajan haudan luo, ja kun kuolema tulce juomaan 
haudalta uhriverta, hyökkää Herakles esiin, käy häneen käsiksi 
ja pakottaa hänen antamaan Alkestiin takaisin. Sitten hän vei 
Admetokselle takaisin puolison, ja he elivät sitten kauan onnel- 
lisesti yhdessä. 

4. Kun Troian kuninkaan Laomedonin piti rakentaa kau- 
punkinsa ympäri muurit, tulivat Apollon ja Poseidon häntä 
auttamaan sovitusta palkasta. Kun työ oli suoritettu, ei kunin- 
gas kuitenkaan suostunutkaan palkkaa maksamaan. Rangais- 
tukseksi Apollon lähetti maahan tuhoisan ruton ja Poseidon 
merihirviön, joka hävitti kaikki autioksi. Kysyttiin neuvoa 
oraakkelilta, ja oraakkeli vastasi, että maa pelastuisi, jos kunin- 
gas panisi heitteille ja uhraisi Hesione-tyttärensä hirviölle. 


Herakles 59 


Laomedonin ci auttanut muu kuin noudattaa neuvoa ja kah- 
lehtia tyttärensä meren rannalle kallioon kiinni. Viime het- 
kessä saapui kuitenkin Herakles siihen. Hän lupasi pelastaa 
immen, jos Laomedon palkaksi antaisi hänelle ne hevoset, jotka 
hän oli Zeukselta saanut. Laomedon suostuu tähän, ja Herakles 
varustautuu taisteluun hirviötä vastaan. Tämä nouseckin pian 
aalloista ja hyökkää impeä kohti ahmaistakseen hänet kitaansa. 
Mutta samalla Herakles hyökkääkin esiin, syöksyy itse ammot- 
tavaan kitaan ja viiltää sisästä hirviön mahan halki. Sitten hän 
päästää immen kalliosta irti ja antaa hänet isälle. Laomedon 
ei kuitenkaan suostunutkaan antamaan sovittua palkintoa, ja 
Herakleen täytyi vihapäissään lähteä pois, mutta mielessään hän 
hautoi kostoa. 

Hän kokoaa ison sotajoukon ja purjehtii Troiaan, aikoen 
valloittaa kaupungin ja kurittaa Laomedonia. Ankarain tais- 
teluitten jälkeen hän saikin kaupungin haltuunsa, ja Laomedon 
kaatui kaikkine poikineen lukuunottamatta nuorta Podarkesta, 
joka otettiin vangiksi. Telamon, jonka poika oli myöhemmin 
niin kuulu Ajas-uros, oli ensimmäinen, joka nousi muureille, 
minkä vuoksi hän sai Hesionen voitonpalkaksi. Hesione sai 
nyt valita, kenenkä vangeista hän tahtoo saada vapaaksi anta- 
malla hinnaksi huntunsa. Hän valitsi veljensä Podarkeen, joka 
siitä sai nimen Priamos, »vapaaksi ostettu». Hänestä tuli sitten 
Troian kuningas. 

5. Kalydonin kaupungissa Aitoliassa hallitsi vanha Oineus- 
kuningas. Ilänellä oli Deianeira-niminen tytär, jonka kauneus 
houkutteli kosijoita lähellä ja kaukaa. Kosijana esiintyi myös 
joenjumala Akheloos, joka milloin minkin hahmoisena tuli 
Oineuksen kotiin ja koetti saada hänen tyttärensä omakseen. 
Milloin hän tuli härkänä, milloin käärmeenä, milloin ihmisenä, 
jolla oli härän pää ja jonka parrasta herkeämättä juoksi vettä. 
Deianeiraa kauhistutti tämä iljettävä, katala kosija, mutta isä 
ei uskaltanut hylätä mahtavaa joenjumalaa, joka hallitsi 
hänen läheisyydessään ja joka saattoi hänelle tuottaa tuhoja. 
Nyt esiintyi kuitenkin Herakleskin kosijana. Jo manalan- 

matkallaan hän oli Meleagros-uroolta kuullut Deianeirasta, 
joka oli tämän sisar, ja Meleagros oli kehoittanut häntä lähte- 
mään kosijaksi. Akhelooksen ja Herakleen välillä koitui ankara 
taistelu siitä, kumpi saisi kuninkaantyttären omakseen. Se 
oli ankarimpia taisteluita, mitä Herakleen oli milloinkaan tar- 
vinnut taistella. Mutta vaikka Akheloos herkeämättä muutti. 
kin itsensä uuden muotoiseksi, onnistui Herakleen kuitenkin 
aina voittaa hänet. Ja kun Akheloos viimeiseksi oli taistellut 
härän hahmoisena ja menettänyt toisen sarvensa, läytyi hänen 
tunnustaa itsensä voitetuksi. 

Kun Herakles puolisonsa Deianeiran kanssa lähti Kaly- 
donista paluumatkalle asettuakseen Trakiiseen, lähelle Oita- 
vuorta, täytyi hänen kulkea Euenos-joen poikki. Nessos-kew 
taurin tapana oli kuljettaa matkustajat vuolaan virran poikki. 
Herakles kahlasi itse toiselle rannalle ja antoi Deianeiran Nes- 
soksen kannettavaksi. Mutta matkalla Nessos ihastui ihanaan 
naiseen niin silmittömästi, että koetti väkisin ryöstää hänet ja 
viedä mukanaan. Deianeira päästi hurjan hätähuudon. Hera- 
kles kääntyi ympäri ja ampui surmanuolen Nessokseen. Kuol- 
lessaan kenttauri kuitenkin vielä ennätti pitää huolta kostos- 
taan. Hän kehoitti Deianeiraa kokoamaan veren, joka hänen 
haavastaan vuotaa, tallettamaan sen tarkasti ja sivelemään sitä 
Herakleen vaatteille, jos tämä joskus kääntäisi mielensä toiseen 
naiseen. Silloin muka hänen rakkautensa Deianeiraan uudis- 
tuisi. Herkkäuskoisesti Deianeira otti vastaan tämän turman- 
lahjan ja kätki sen, käyttääkseen sitä, jos semmoinen tilaisuus 
sattuisi. 


4. Herakleen kuolema. 


Monta vuotta Herakles eli puolisonsa Deianeiran ja las- 
tensa kanssa Trakhiissa, Oita-vuoren juurella. Sieltä hän ret- 
keili monelle suunnalle. Hän ei voinut unohtaa häpeätä, jonka 
Eurytos oli hänelle tuottanut, ja nyt hän lähti Oikhaliaa val- 
loittamaan. Väkirynnäköllä hän anasti kaupungin ja surmasi 

Eurytoksen poikineen. Mutta Iolen, kuninkaan kauniin tyttä- 
ren, hän otti vangiksi. Kotimatkalla Trakhiiseen Herakles lä- 
hetti edellään anastetun saaliin ja tiedon saamastaan voitosta. 
Kun Deianeira sai nähdä ihanan lolen, valtasi hänet synkkä 
epäluulo, että tämä voittaisi Herakleen rakkauden ja hän itse 
unohtuisi. Hän päätti sen vuoksi turvautua Nessoksen lemmen- 
taikaan säilyttääkseen aina uroon rakkauden. Hän otti upean 
viilan ja siveli siihen voidetta, jonka hän oli kentaurin verestä 
valmistanut. Pahaa aavistamatta Herakles puki ylleen vaaralli- 
sen viitan, mutta tuskin hän oli sen saanut ylleen, ennenkuin 
kamala myrkky upposi hänen sisälmyksiinsä. Viitta liimaantui 
ruumiiseen kiinni, ja hän koetti turhaan riistää sitä yltään; liha- 
kimpaleita lähti sen mukana. Hurjan raivon valtaamana hän 
tarttuu Likas-airueeseen, joka hänelle lahjan toi, ja heittää hänet 
kallionjyrkänteeltä syvyyteen. Kuoleman omana sankari nyt 
viedään laivalla Trakiiseen, jossa Deianeira, kuultuaan ajattele- 
mattoman tekonsa seuraukset, epätoivoissaan surmaa itsensä. 

Herakles, joka tietää, ettei mikään voi häntä pelastaa myr- 
kyn tuhovoimasta, kannatuttaa nyt itsensä Oita-vuorelle ja ra- 
kennuttaa sen laelle suuren rovion, jolle hän sitten nousee, an- 
taakseen tulen tehdä lopun kärsimyksistään. Mutta ei kukaan 
omaisista tahdo roviota sytyttää, ja turhaan hän pyytää toista 
toisensa jälkeen tekemään hänelle tämän palveluksen. Silloin 
tulee siihen sattumalta thessalialainen Poias-uros, Philokte- 
teksen isä, ja Ierakleksen häntäkin rukoiltua hän sytyttää 
rovion ja saa häneltä siitä hyvästä Herakleen jousen ja aina 
paikalle sattuvat nuolet. Philoktetes peri sitten sekä jousen että 
nuolet. 

Korkealle taivasta kohti leimusivat liekit ja Herakleen kuo- 
leva ruumis paloi. Kuolematon osa hänen olennostaan sitä vas- 
toin nousi Olympoon, jossa kuolemattomat jumalat lausuivat 
hänet tervetulleeksi. Hänestä tuli jumala ja Zeus ja Hera 
antoivat hänelle vaimoksi tyttärensä Heben, jäisen nuoruuden 
jämalattaren. 

Theseus. 


]. Theseuksen syntyminen ja matka 
Atheenaan. 


Atheenan kuningas Aigeus oli lapseton, vaikka oli jo toista 
kertaa naimisissa, minkä vuoksi hän lähti Delphoin oraakke- 
lilta kysymään neuvoa. Oraakkelilta hän sai hämärän vastauk- 
sen eikä kyennyt sitä selittämään. Kotimatkallaan hän sen 
vuoksi poikkesi Troizenen kuninkaan Pitiheuksen luo, joka oli 
viisaudestaan kuulu, pyytäen tätä selittämään oraakkelinvastauk- 
sen. Pittheus ymmärsi jumalan tarkoittaneen, että Aigeuksen 
pojasta tulee mahtava hallitsija. Mutta hyötyäkseen itsekin per- 
heineen tästä tiedosta hän taivutti Aigeuksen salaa ottamaan vai- 
mokseen hänen tyttärensä Aithran. Tämä synnytti hänelle 
pojan, jolle hän antoi nimeksi Theseus. 

Aigeuksen täytyi kuitenkin häitten jälkeen taas lähteä Troi- 
zenestä ja kiiruhtaa Atheenaan, hän kun pelkäsi lähimpäin 
sukulaistensa käyttävän hyväkseen hänen poissaoloaan anastaak- 
seen vallan. Aithrasta erotessaan hän kuitenkin kätki Troi- 
zeneen ison paaden alle miekkansa ja sandaalinsa lausuen hä- 
nelle, että kun hänen poikansa on kasvanut niin voimalliseksi, 
että hän jaksaa nostaa paaden paikaltaan ja ottaa isänsä miekan 
ja sandaalit, on hänet aika lähettää isänsä luo Atheenaan. 

Kun Theseus oli täyttänyt kuusitoista vuotta, vei äiti hänet 
tämän paaden luo. Helposti nuori Theseus nosti paaden pai- 
kaltaan, otti isänsä miekan ja suoriutui lähtemään Atheenaan 
isäänsä etsimään. Äiti ja isoisä kehoittivat häntä matkaamaan 
meritse, meritie kun oli turvallisempi. Mutta hän valitsikin 
maatien. Olihan hän Herakleen sukua, joka pienestä lapsesta 
oli pitänyt sankaria esikuvanaan; samoin kuin Herakles tahtoi 
hänkin vapauttaa maailman hirviöistä ja ilkityön tekijöistä, eikä 
hän aikonut ilmestyä isänsä eteen, ennenkuin oli osoittanut ole- 
vansa kyllin ansiokas hänen miekkaansa käyttämään. Tie kävi 

Korinthon kannaksen poikki Atheenaan. Matkalla hänen täytyi 
suoriutua monesta vaarallisesta seikkailusta. 

Ensin hän kohtasi Periphetes-jättiläisen, jonka tapana oli 
tiellä väijyä matkustajia ja surmata heidät suurella rautanui- 
jalla. Theseus kaatoi hänet ja anasti hänen nuijansa, jota hän 
sen jälkeen käytti itse aseena. 

Isthmoksessa, Korinthon kannaksella, häneltä sulki tien 
Sinis, jota sanottiin »petäjän taivuttajaksı». Hänen tapanaan 
nimittäin oli ottaa kiinni ohikulkijat, taivuttaa maahan kaksi 
petäjää ja sitoa uhrit niiden latvain väliin. Sitten hän päästi 
petäjät irti ja niiden ponnahtaessa suoriksi uhrit repeytyivät 
kappaleiksi. Theseus surmasi nyt Siniin samalla tavalla. 

Krommionin laaksossa hän tappoi hirmuisen metsäkarjun, 
joka oli kauan ollut seudun kauhuna, 

Jonkin matkaa tuonnempana oli paikka, jossa kalliot ulot- 
tuivat mereen saakka ja matkamiesten oli kuliettava siitä ohi 
yhtä ainoata kapeata ja vaarallista polku, joka meni pitkin jyr- 
känteen rinnettä. Tämän polun varteen oli saaliinhimoinen 
Skeiron-jättiläinen asettunut. Hänen tapansa oli pakottaa jo- 
kainen matkamies kyyristymään eteensä ja pesemään hänen jal- 
kansa, jonka jälkeen hän valtavalla potkulla lennätti kulkijan 
meren syvyyteen. Alhaalla meressä asusti kilpikonna, joka elätti 
itseään syömällä Skeironin onnettomia uhreja. Tällekin jättiläi- 
selle Theseus toimitti samanlaisen kuoleman, jonka jättiläinen 
itse oli monelle tuottanut. Hän tarttui ilkiön jalkoihin kiinni 
ja paiskasi hänet jyrkänteen alle, jossa kilpikonna hänet söi 
suuhunsa. 

Eleusiissä Theseus kohtasi Kerkyon painijan, joka vaati 
kaikkia matkamiehiä painimaan kanssaan ja sitten valtavilla 
käsivarsillaan pusersi heidät kuoliaaksi. Mutta Theseus kävi 
rohkeasti taisteluun, nosti painijan ilmaan ja paiskasi hänet 
tantereeseen hengettömäksi. 

Viimeiseksi hän kohtasi julman Damastes-jättiläisen, jota 
tavallisesti sanottiin »venyttäjäksis, Prokrusteeksi. Tämän ta- 
pana oli panna uhrinsa vuoteeseen ja venyttää liian lyhyitä, 

kunnes he täyttivät vuoteen, liian pitkiltä taas hakata poikki 
saman verran kuin he olivat vuodetta pitempiä. Häntäkin 
Theseus kohteli vastaavalla tavalla. Täten hän oli puhdistanut 
Isthmoksen poikki vievän tien niistä monenlaisista hirviöistä ja 
pahantekijöistä, jotka sen varressa väijyivät matkamiehiiä. 


2. Theseus Atheenassa. 


Tuntemattomana vieraana Theseus tuli isänsä taloon. Aigeus 
oli sillä välin mennyt naimisiin Medeian kanssa, joka osasi tai- 
koa. Tämä oli ainoa, joka tunsi Theseuksen kuninkaan pojaksi, 
ja koska hän pelkäsi, että Theseus hänet karkoittaisi isänsä ko- 
dista, yritti hän surmata nuoren uroon. Hän uskotteli sen vuoksi 
Aigeukselle, että uljas nuorukainen tavoitteli hänen henkeään 
ja valtaistuintaan. Ja Medcian onnistuikin saada kuningas pe- 
tetyksi, niin että hän käski aterian aikana kantaa hänelle myrk- 
kyjuoman. Mutta juuri kun Theseus oli maljan tyhjentämäisil- 
lään, veti hän tupestaan Troizenesta tuomansa miekan. Aigeus 
tunsi silmänräpäyksessä sen omakseen, löi maljan hänen kädes- 
tään, ennenkuin hän oli ennättänyt sitä huulilleen kohottaa, ja 
riemuiten syleili poikaansa. Juonivan Medeian täytyi paeta 
maasta, eikä hän sen koommin palannut. 

Theseuksen täytyi kuitenkin vielä taistella monta tuimaa 
taistelua, ennenkuin hänen perintöoikeutensa valtaistuimeen isän 
jälkeen tunnustettiin. Aigeuksen veljenpojat, hurjat ja jätti- 
läisvoimaiset Pallantidit, joita oli viisikymmentä, olivat nimit- 
täin toivoneet saavansa Aigeuksen kuoleman jälkeen vallan kä- 
siinsä. Theseus sai kuitenkin vihiä heidän aikeestaan, kävi hei- 
dän kimppuunsa ja surmasi koko joukon. 





Meleagros, Kuvapatsas Rooman Vatikaanissa. 





Niobe tyttärensä keralla, Ryhmä Firenzen Ulfizissa. 

3. Theseuksen matka Kretaan. 


Pian sen jälkeen Theseus esiintyy Atheenan kansan suurena 
hyväntekijänä. Hän lähti ensinnäkin etsimään härkää, jonka 
Herakles oli Kretasta tuonut Eurystheuksen käskystä ja laskenut 
irti ja joka sitten oli tullut Attikaa hävittämään. Theseus sur- 
masi sen, 

Suurin ja kuuluin hänen urotöistään oli kuitenkin mino- 
tauroksen tappaminen. Kretassa hallitsi siihen aikaan mahtava 
Minos-kuningas. Minoksen poika Androgeos oli käynyt Athee- 
nassa ja siellä juhlissa voittanut kaikki atheenalaiset kilpaili- 
jansa. Närkästyneenä tästä kuningas Aigeus lähetti nuorukaisen 
yllämainittua valtavaa härkää vastaan ja se surmasi Andro- 
geoksen. Minos-kuningas varusti nyt suuren laivaston ja lähti 
Atheenaa vastaan kostamaan poikansa surman. Atheenalaiset 
joutuivat pahaan pulaan ja heidän täytyi alistua Minos-kunin- 
kaan ankariin ehtoihin. He sitoutuivat lähettämään joka yh- 
deksäs vuosi Kretaan yhdeksän nuorukaista ja seitsemän nci- 
tosta; nämä olivat labyrinttiin suljettavat minotauroksen syö- 
täviksi. 

Minotauroksen synty oli seuraava. Minos oli kerran pyy- 
tänyt Poseidonia itseään lähettämään härän hänen uhrattavak- 
seen. Poseidon suostui pyyntöön. Mutta härkä oli niin kau- 
nis, ettei Minos raskinutkaan uhrata sitä, vaan piti sen ja 
valitsi sen sijaan karjastaan toisen, jonka hän uhrasi Posei- 
donille. Katkeroituneena siitä, että Minos täten oli rikkonut 
lupauksensa, Poseidon sytytti Minoksen puolisossa Pasiphaessa 
rikollisen ja luonnottoman rakkauden härkään ja tästä liitosta 
syntyi minotauros. Minos suljetutti hirviön Kretan labyrint- 
tiin — taidokkaaseen rakennukseen, jossa oli lukemattomia 
toisiinsa pujottautuvia huoneita ja käytäviä, niin ettei sen, joka 
oli labyrinttiin joutunut, oliut helppo löytää siitä pois. 

Vähän sen jälkeen kun Theseus oli tullut Athcenaan, oli- 
vat Minoksen lähettiläät kolmatta kertaa tulleet vaatimaan mai- 
nittua hirmuista veroa. Theseus tarjoutui vapaaehtoisesti läh- 


Kreikkalaisia jumalaistaruja ja satuja — ô 


66 Kreikkalaisia jumalaistaruja ja satuja 


temään mukaan. Turhaan Aigeus pyysi ja rukoili, ettei hän 
lähtisi. Theseus pysyi jäykkänä päätöksessään. Laivalla, jonka 
purjeet olivat mustat, nuori joukko lähti Kretaan. Theseus 
lupasi isälleen, että hän, jos palaisi onnellisesti takaisin, mus- 
tien purjeitten sijaan nostaisi valkoiset. 

Delphoin oraakkeli oli neuvonut Thescusta ottamaan 
Aphroditen, rakkauden jumalattaren, matkalle mukaan. Ja 
Theseus uhrasikin hänelle, ennenkuin lähti matkaan. Mutta 
vasta Kretaan savuttuaan hän älysi, mitä oraakkeli oli tarkoit- 
tanut. Ariadnessa, Minoksen ihanassa tyttäressä, syttyi nimit- 
täin paikalla kun hän näki nuoren uroon, palava rakkaus 
häneen, eikä hänellä nyt ollut muuta huolta, kuin miten voisi 
pelastaa rakastettunsa labyrintistä ja tuhosta. Hän antoi The- 
seukselle salassa lankakerän, jotta hän sen avulla osaisi pois 
sokkelon eksyttävistä käytävistä. Lahyrinttiin mennessään The- 
seus kiinnitti langan pään ovensuuhun ja antoi langan sitten 
juosta kerältä, sitä mukaa kuin hän käytäviin tunkeutui yhä 
syvemmälle ja syvemmälle. Sisimmässä perukassa hän tapasi 
minotauroksen, kävi hirviön kimppuun ja surmasi sen miekal- 
laan. Hänen oli sitten helppo langan avulla löytää sokkelosta 
takaisin ulos. Pelastuneitten nuorukaisten ja neitosten avulla 
hän nyt palasi laivaansa ja riemun raikuessa lähdettiin paluu- 
matkalle Atheenaan. Mukana oli Ariadnekin, mutta poiketes- 
saan matkalla Naksos-saarelle Theseus jätti hänet sinne. Aa- 
mulla herätessään impi haikeaksi surukseen huomasi, että laiva 
olikin lähtenyt saarelta. Mutta silloin ilmestyi Dionysos- 
jumala, joka otti hänet morsiamekseen, ja Zeus korotti hänet 
jumalien joukkoon. Kruunun, joka hänellä oli päässään, kun 
hänet Dionysokselle vihittiin, pantiin taivaalle tähtitarhaksi, ja 
vielä tänä päivänäkin sitä sanotaan Ariadnen kruunuksi. 

Atheenassa vanha Aigeus pelolla ja vavistuksella odotti 
laivan paluuta. Tavan takaa hän lähti meren rannalle kor- 
kealle kalliolle tähyilemään, eikö poikaa näkynyt palaavaksi. 
Ja vihdoin hän näki etäällä tutun laivan, mutta sen purjeet 
olivat mustat. Aigeus, joka luuli menettäneensä poikansa, 

syöksyi epäloivoissaan mereen ja sai surmansa. Theseus oli 
unohtanut vanhukselle antamansa lupauksen ja aiheutti näin 
tahtomattaan isänsä kuoleman. 


4. Theseus ja Hippolytos. 


Aigeuksen kuoltua Theseuksesta tuli Atheenan kuningas. 
Voitettuaan tappelussa amatsonit hän meni naimisiin heidän 
kuningattarensa Hippolytan kanssa, joka synnytti hänelle Hip- 
polytos-nimisen pojan. lsä lähetti hänet lapsena äitinsä isän 
Piltheuksen luo "Troizeneen, jotta tämä kasvattaisi pojan. 
Siellä Ilippolytos kasvoi erinomaisen kauniiksi nuorukaiseksi. 
` Kun Theseus sitten vanhoilla päivillään hylkäsi Hippolytan ja 
olti puolisokseen Minoksen tyttären Phaidran, rakastui tämä 
Troizenessa käydessään kiihkeästi Hippolytokseen. Alussa hän 
huolellisesti salasi rikollisen lempensä poikapuoleensa, mutta 
intohimon saadessa yhä enemmän ja enemmän valtaa hänen rin- 
nassaan hän antoi imettäjänsä houkutella hänet ilmaisemaan 
Hippolytokselle tunteensa ja rikollisen himonsa tyydyttämiseksi 
viettelemään häntä. Sanomattoman inhon tuntein puhdas nuo- 
rukainen kuuli hänen häpeällisen ehdotuksensa ja moitti mitä 
kiivaimmin äitipuoltaan. Häpeissään ja epätoivossaan Phaidra 
nyt päätti tappaa itsensä ja samalla tuhota Hippolytoksenkin. 
Hän hirtti itsensä makuukammioonsa. Mutta kirjoitustauluun, 
jonka hän oli kiinnittänyt turtuvaan käsivarteensa, hän oli kir- 
joittanut sen kamalan valheen, että muka Hippolytos oli koet- 
tanut väkisin vietellä hänet ja että hän nyt surmaamalla itsensä 
oli tahtonut välttää tämän häpeän. Theseus, joka samana päi- 
vänä palasi matkalta, riensi kuolleen vaimonsa ruumiin luo, 
löysi kirjoitustaulun, avasi sinetin ja luki puolisonsa kirjoit- 
tamat sanat. Suunnattoman, sokean vihastuksen valtaamana 
hän Poseidonin nimessä kirosi poikansa ja pyysi jumalaa 
tuhoamaan hänet. Poseidon oli kerran luvannut hänelle täyt- 
tää hänen kolme pyyntöään, ja tähän Poseidonin lupaukseen 

hän nyt vetosi. Tavatessaan heti sen jälkeen poikansa hän ei 
tahtonut kuulla sanaakaan siitä, mitä pojalla on puolustuksek- 
seen sanottavaa. Vihan valtaamana hän karkoitti hänet näky- 
vistään. Ei kulunut montakaan hetkeä sen jälkeen, ennenkuin 
airut saapui Theseukselle ilmoittamaan, että hänen poikansa 
matkatessa Troizeneen oli Kauhea hirviö noussut merestä, säi- 
käyttänyt hevoset hurjaan laukkaan ja saanut vaunut kaatu- 
maan, niin että Hippolytos oli laahautunut kallioitten poikki 
ja saanut surmansa. Poseidon oli täyttänyt hänen pyyntönsä. 
Liian myöhään sai Theseus Artemis-jumalattarelta, Hippoly- 
toksen uskolliselta ystävältä, kuulla, kuinka asian oikea laita 
oli, ja hän suri katkerasti poikansa kuolemaa. 


5. Theseus ja Peirithoos. 


Thessaliassa hallitsi lapithien kansaa Peirithoos-niminen 
kuningas, Hän oli kuullut puhuttavan Thcseuksen suurista 
urotöistä ja häntä halutti mitellä voimiaan hänen kanssaan 
kaksintaistelussa. Hän tuli sitä varten Marathonin seuduille ja 
haastoi Theseuksen kaksintaisteluun. Mutta kohdatessaan toi- 
sensa molemmat urhot mielistyivätkin toisiinsa siihen määrään, 
että he taistelun sijaan solmivat toistensa kanssa elinkautisen 
ystävyysliiton. 

Theseus sai kutsun lähteä häihin, hänen uusi ystävänsä 
kun aikoi mennä naimisiin Hippodameian kanssa, joka oli 
kaunein kaikista lapithien naisista. Häihin oli kutsuttu pal- 
jon vieraita, muun muassa hurjat ja rax'at kentaurit, joissa oli 
puolet ihmistä, puolet hevosta. Kun nämä hääjuhlan aikana 
olivat ennättäneet juopua viinistä, hyökkäsivät he äkkiarvaa- 
matta Hippodameian ja muitten naisten kimppuun koettaen 
ryöstää heidät mukaansa. Silloin nousivat lapithit ja kaikki 
muut vieraat ja aloittivat taistelun julkeila rosvoja vastaan. 
Taistelu oli tuima, ja ennen muita kunnostautuivat molemmat 


ystävykset, Theseus ja Peirithoos. Kentaurit käyttivät aseinaan 

kivenlohkareita ja maasta juurineen tempaamiaan puunrunkoja. 
Lapithit käyttivät tavallisia aseitaan, keihästä, miekkaa ja nui- 
jaa. Vihdoin lapithit ja helleenit voittivat, suurin osa kentau- 
reista kaatui tappelussa ja loput pakenivat vuoristoon. 

Kun Hippodameia pian sen jälkeen kuoli, antoi Theseus 
ystävänsä Peirithooksen houkutella hänet häikäilemättömään 
ja julkeaan yritykseen. He päättivät ryöstää Helenan, Zeuksen 
ja Ledan tyttären, joka silloin vielä tuskin oli muuta kuin 
lapsi, mutta jonka kauneus jo oli kuulu kautta maailman. 
Artemis-jumalattarelle pyhitetyn juhlan aikana molemmat ystä- 
vykset saapuivat Sparttaan ja ryöstivät tytön. Heti kun he 
olivat ennättäneet takaa-ajavilta sparttalaisilta turviin, päätti- 
vät he heittää arpaa siitä, kumpi saisi Helenan omakseen. 
Arpa määräsi immen Theseukselle. Hän vei tytön Pohjois-Atti- 
kaan erääseen lujaan linnaan, johon hänet jätettiin Theseuk- 
sen äidin Aithran vartioitavaksi. 

Arvan heitossa Theseuksen oli täytynyt sitoutua autta- 
maan Peirithoosta toisen puolison hankkimisessa tälle, ja la- 
piittien häikäilemätön kuningas päätti nyt ryöstää aviokseen 
itse Persephoncn, manalan kuningattaren. Ystävykset siis läh- 
tivät matkaan ja vaelsivat pimeätä tietä kuolleitten valtakun- 
taan. Perille päästyään he istahtivat kalliolle lepäämään. 
Mutta kun he jälleen aikoivat nousta ylös, olivatkin heidän 
ruumiinsa kasvaneet kallioon kiinni. Siinä heillä nyt oli aikaa 
ajatella syntistä julkeuttaan. Theseuksen, jonka Peirithoos oli 
yritykseen houkutellut, vaikka hän mielessään olikin siihen 
vastahakoinen, Herakles sittemmin vapautti ja hän sai palata 
Atheenaan. Mutta Peirithooksen täytyi jäädä manalan saaliiksi. 


6. Theseuksen kuolema. 


Theseuksen oleskellessa manalassa olivat olot Atheenassa 
kerrassaan muuttuneet. Helenan veljet, Kastor ja Pollux, oli- 
vat sisarensa ryöstöstä tiedon saatuaan lähteneet Atheenaan 


70 Kreikkalaisia jumalaistaruja ja satuja 


häntä vapauttamaan. He valloittivat linnan, jossa Helenaa säi- 
lytettiin, vapauttivat sisarensa ja ottivat Aithran vangiksi. 
Atheenan hallitsijaksi he lisäksi asettivat Theseuksen vihamie- 
hen Menestheuksen, joka jo kauan oli pyrkinyt valtaan. Kun 
siis Theseus lopulta pääsi Attikaan, istui vieras valtaistuimella. 
Entisiltä alamaisiltaan hän ei saanut apua, minkä vuoksi hä- 
nen täytyi lähteä pois. Hän lähti nyt Aigeian meressä olevaan 
Skyros-saareen, jossa hänellä oli paljon omaisuutta. Saaren 
kuningas Lykomedes oli kuitenkin anastanut hänen varallisuu- 
tensa eikä suinkaan halunnut enää luopua siitä. Ystävyyttä 
teeskennellen hän opasti Theseusta ympäri saarta, ja kun he 
olivat tulleet merenrannalle korkealle kalliolle, syöksi hän ka- 
valasti uroon jyrkänteeltä pauhaaviin aaltoihin. Sc oli Attikan 
urhon kuolema. 


Perseus. 


Akrisios oli Argoksen kuningas. Kun hänellä ci ollut poi- 
kaa, lähti hän Delphoin oraakkelilta neuvoa kysymään. Oraak- 
keli antoi hänelle sen vastauksen, että hänen tyttärenpoikansa 
surmaa hänet. Kauhistuneena tästä oraakkelinvastauksesta hän 
silloin sulki ainoan tyttärensä Danacn maanalaiseen vaskiscen 
kammioon. Mutta Zeus, joka oli Danachen rakastunut, lähestyi 
häntä vankilassa kultasateena. Danae synnytti Perseus-nimisen 
pojan. Muutamia vuosia Danaen onnistui salata poikansa 
Akrisiokselta, mutta lopulta tämä sai tiedon tyttärensäpojan syn- 
tymästä ja päätti tuhota hänet. Danae lapsineen suljettiin 
arkkuun ja heitettiin mereen. Aallot kuljettivat kuitenkin 
arkun Scriphos saarelle, jossa Diktys, saaren kuninkaan Poly- 
dekteen veli, sai sen verkkoonsa ja vei maihin. Vieraanvarai- 
sesti hän vastaanotti Danaen ja hänen poikansa. Saarella Per- 
seus sitten kasvoi komeaksi ja voimalliseksi nuorukaiseksi. 


Perscus q1 


Kuningas Polydekteessä syttyi kuitenkin kiihkeä rakkaus 
Danaeen, ja helpommin hänet saadakseen hän päätti raivata 
Perseuksen tieltään. Viekkaudella hän sai hänet lupaamaan, 
että hän käy noutamassa Medusan pään, kuningas kun toivoi 
Perseuksen jäävän sille tielle. Medusa oli kauhea naishirviö, 
joka katseellaan muutti kiveksi kaikki, jotka häneen katsoivat. 

Nuorukaisen vaeltaessa rannalla neuvottomana, mitä tehdä, 
ilmestyivät hänelle Athene ja Hermes, ja nämä lupasivat aut- 
taa häntä uskaliaalle matkalle. Heidän kehoituksestaan Perseus 
ensin lähti kolmen graian luo saadakseen näiltä tarkempia tic- 
toja matkoista. Graiat olivat vanhoja, ylen rumia akkoja, joilla 
yhteensä oli vain yksi silmä ja yksi hammas, jota he vuorotel- 
len käyttivät. Kun Perseus ei muulla tavalla saanut heitä sala- 
tietojaan ilmaisemaan, sieppasi hän heidän silmänsä ja ham- 
paansa, juuri kun eräs eukoista ne antoi toiselle, ja saadakseen 
ne takaisin eukkojen nyt täytyi ilmaista, mitä tiesivät. He neu- 
voivat häntä ensin lähtemään nymfien luolaan. Tultuaan sinne 
hän sai nymfeiltä siivekkäät kengät, repun, mihin kätkeä Medu- 
san pää, ynnä Hadeksen kypärin, joka teki näkymättömäksi, 
kun sen pani päähänsä. Samalla hän Hermekseltä sai miekan, 
millä hakata hirviön pää poikki, ja Athenelta peilikirkkaan 
kilven, jottei hänen tarvitsisi katsoa suoraan Medusan kivetyt- 
tävään päähän. 

Täten varustettuna hän lähti pyrkimään matkansa varsi- 
naiseen päämäärään. 

Kaukana lännessä maailman äärimmäisessä perukassa asui 
kolme gorgoa, Medusa, Stheno ja Euryale, joista vain Medusa 
oli kuolevainen. Perille päästyään hän nosti kilpensä katsel- 
lakseen sen kuvastusta; hän huomasi nyt, että kaikki kolme 
gorgoa nukkuivat sikeästi. Katse pois päin käännettynä hän 
lähestyi Medusaa, kohotti miekkansa ja yhdellä iskulla katkaisi 
hänen kaulansa. Hänen ruumiistaan lähtivät siivellinen Pega- 
sus-hevonen ja jättiläismäinen Khrysaor-soturi, jotka kuitenkin 
samassa katosivat. Perseus tarttui — yhä poiskäännetyin sil- 
min — Medusan päähän ja pisti sen reppuunsa. Nyt heräsivät 

molemmat sisaret. Perseus pani päähänsä kypärin, joka teki 
hänet näkymättömäksi, ja nopeilla siivillään kohosi ilmaan 
välttäen siten molempain sisarten takaa-ajon. 

Paluumatkalla hän tuli siihen maahan, jossa Atlas-kunin- 
gas hallitsi. Atlaksen valtakunnassa oli puu, jossa kasvoi kul- 
taisia omenoita. Hänelle oli kerran ennustettu, eitä eräs 
Zeuksen pojista — ennustus tarkoitti Heraklesta — tulisi ja 
anastaisi puusta omenat. Siitä syystä hän vartioi huolellisesti puu- 
tarhaansa ja esti kaikkia vieraita pääsemästä lähelle. Kun Per- 
seus tuli hänen luokseen ja anoi vieraanvaraisuutta, aikoi hän 
epäluuloisuudessaan tehdä vieraalleen väkivaltaa. Kun Per- 
seuksella ci ollut mitään muuta keinoa päästä valtavan jättiläi- 
sen käsistä, otti hän repustaan Medusan pään ja näytti sitä 
Atlakselle. Kuninkaan koko ruumis muuttui silloin vuoreksi, 
jonka taivaan kantta kannattavaksi huipuksi jättiläisen pää tuli. 

Jatkaessaan sitten kotimatkaansa Perseus kulki Aithioop- 
pien maan kautta, jossa Kepheus hallitsi. Ylpeänä kauneudes- 
taan oli kuninkaan puoliso, jonka nimi oli Kassiepeia, kehu- 
nut olevansa vielä kauniimpi kuin merenjumalan Nereuksen 
tyttäret. Poseidon, jolle nymfit valittivat tätä häväistystä, 
lähetti suuren tulvan kuninkaan maahan ja kauhean meri- 
hirviön, joka hävitti laajalti maata. Oraakkeli, jolta kunin- 
gas kysyi neuvoa, ilmoitti hänelle, että ainoa keino, millä hir- 
viöstä voitiin päästä, oli Andromedan, kuninkaan ihanan tyt- 
tären uhraaminen hirviölle. Kansa pakotti kuninkaan vasten 
tahtoaan noudattamaan oraakkelin käskyä, ja Andromeda kah- 
lehdittiin kallioon merenrannalle. 

Oikealla hetkellä tuli siihen kuitenkin lännestä Perseus. 
Nähdessään ihmeen ihanan immen kallioon kiinni kahlehdit- 
tuna hän laskeutui ilmasta maahan, ja lempi syttyi hänen 
sydämessään. Hän kysyi immeltä syytä, miksi tämä oli kah- 
leihin pantu, ja Andromeda kertoi hänelle, mikä kamala koh- 
talo häntä uhkasi. Mereltä kuului samalla ankaraa pauhua, 
ja hirviö nousi merestä ja ui rantaan, saaliinsa ottaakseen. 
Perseus kääntyi nyt immen vanhempain puoleen, jotka kau- 

husta vavisten seisoivat jonkin matkan päässä, ja lupasi tap- 
paa hirviön, jos saisi Andromedan puolisokseen. Tlomiclin 
Kepheus suostui tarjoukseen. Perseus lähestyi nyt hirviötä 
pelotta ja surmasi sen rannalle kauhean taistelun jälkeen. 
Mutta vielä oli Perseuksen kestettävä ankara ottelu, ennenkuin 
hän sai kuninkaantyttären omakseen. Andromeda oli jo ennen 
luvattu Kephcuksen veljelle Phineukselle, joka kuitenkin rat- 
kaisevalla hetkellä oli pelon valtaamana väistynyt loitommalle. 
Nyt hän tuli ja vaati impeä itselleen, ja kun tämä evättiin, 
hyökkäsi hän satoine sotureineen Perscusta vastaan surmatak- 
seen hänet. Lopulta Perseuksen täytyi turvautua viimeiseen 
keinoonsa. Hän otti Medusan pään ja näytti sitä, ja Phincus 
kaikkine sotureineen kivettyi. 

Pian Perseus tämän jälkeen nuoren puolisonsa kanssa 
saapui Scriphos-saarelle. Siellä kuningas Polydektes oli väki- 
valloin koettanut pakottaa hänen äitinsä Danacn rupeamaau 
puolisokseen. Poika saapui ajoissa perille pelastamaan äitinsä. 
Hän muutti Polydekteen kiveksi ja antoi saaren hallinnon 
hänen veljelleen, joka kaiken aikaa oli pysynyt hänen äitinsä 
uskollisena ystävänä. Nyt hän antoi siivelliset jalkineet ja 
kypärin Hermeckselle takaisin ja Athenelle Medusan pään, 
jonka jumalatar kiinnitti rintahaarniskansa keskustaan. 

Perscus sitten Danaen ja Andromedan keralla palasi Argok- 
seen. —Oraakkelin ennustuksen toteutumista peläten hänen 
enonsa Akrisios oli paennut Thessalian Larissaan. Sinne Per- 
seus kuitenkin tuli häntä tapaamaan, sopi hänen kanssaan ja 
koetti saada hänet palaamaan Argokseen. Ennenkuin he läh- 
tivät matkaan, olivat he kuitenkin läsnä juhlakisoissa, jotka 
pantiin kaupungissa toimeen. Perseukselle sattui nyt se tapa- 
turma, että kilpailussa hänen heittämänsä kiekko sattui Akri- 
siokseen, ja heitto oli niin voimakas, että hänen äitinsä isä 
kaatui kuolleena maahan. Perseus suri syvästi isoisänsä kuo- 
lemaa ja mitä juhlallisimmin hautasi hänen ruumiinsa. 

Meleagros ja Kalydonin metsa- 
karjun ajo. 


Kalydonissa, Aitoliassa, oli Oincus-niminen kuningas ja 
hänen ja hänen puolisonsa Althaian poika oli Mcleagros. Kun 
Meleagros oli seitsemän päivän ikäinen, tuli kolme onnetarta 
hänen kätkyensä ääreen. Klotho lupasi hänelle jalon mielen, 
Lakhesis erinomaisen urheuden, mutta synkkä Atropos ilmoitti 
uhkaavasti, ettei poika elä kauemmin kuin se kekäle, joka 
paraillaan liedessä paloi. Althaia kiiruhti silloin lieden luo, 
sammutti kekäleen ja kätki huolellisesti puoleksi palaneen 
halon. 

Meleagros kasvoi ja kehittyi komcaksi ja voimakkaaksi 
nuorukaiseksi. Hänen isänsä Oincus, joka oli vieraanvarainen 
mies, sattui kerran suuressa uhrijuhlassa, jossa hän uhrasi kai- 
kille muille jumalille, unohtamaan Artemiin, lieneekö sitten 
tahallaan tehnyt sen, vai huomaamattomuuttaan. | Rangaistuk- 
seksi tästä ylenkatseesta jumalatar lähetti suunnalloman suu- 
ren ja voimakkaan metsäkarjun, joka hävitti maata, minne 
vain tuli. Kun yhden michen oli mahdoton kaataa tätä hir. 
muista petoa, kutsui Meleagros kaikkialta Hellaasta etevimmät 
uroot apuun. Monen muun keralla saapui myös kaunis nais- 
voimakas kuin kauniskin. Yhdeksän päivää vanha Oineus 
mitä parhaiten kestitsi loistavaa urosjoukkoa, minkä jälkeen 
lähdettiin ajoon. Hirviö kierrettiin ja uroot hyökkäsivät asei- 
neen esiin kaataakseen sen. Useita uroista sc surmasi kau- 
heilla torahampaillaan. Atalanten onnistui vihdoin haavoittaa 
sitä nuolella niskaan, niin että nähtiin sen vuotavan verta. 
Meleagros tuli sitten ja heitti keihäänsä, niin että se tunkeu- 
tui syvälle karjun ruumiiseen ja se vaipui kuolleena maahan. 
Meleagros, joka sai metsäkarjun pään voitonmerkiksi, antoi 
sen kauniille Atalantelle, jota kohtaan hänessä oli syttynyt 

kiihkeä lempi. Mutta siitä suuttuivat ankarasti Mcleagroksen 
molemmat enot, jotka niinikään ottivat ajoon osaa, he kun 
pitivät häpeällisenä, että niin suuren ja mainehikkaan metsäs- 
tyksen voitonmerkki annettiin naiselle. Meleagroksen ja hänen 
enojensa kesken syntyi ankara riita, joka päättyi siten, että 
Meleagros vihastuneena surmasi molemmat veljekset. 

Saatuaan kuulla, miten hänen molemmat veljensä olivat 
saaneet surmansa, Althaia-kuningatar julmistui, otti halon, jota 
hän oli poikansa lapsuudesta pitäen niin huolellisesti pitänyt 
kätkössä, ja heitti sen tuleen. Paikalla Meleagros alkoi tuntea 
kovia tuskia ja samalla kuin viimeinen kekäleen kipinä muut- 
tui tuhkaksi, heitti hänkin henkensä. Liian myöhään kunin- 
gatar katui maltitonta tekoaan. Epätoivossaan hän itse lopetti 
päivänsä. 


Bellerophon. 


Bellerophon oli Korinthon kuninkaan Glaukoksen poika. 
Jo nuorena hän jostakin syystä joutui Tirynsin kuninkaan 
Proitoksen luo. Tämän puolison Antheian valtasi kiihkeä 
rakkaus kauniiseen ja uljaaseen nuorukaiseen. Mutta kun 
Bellerophon hylkäsi hänen rakkautensa, muuttuikin lempi 
vihaksi ja hän päätti tuhota nuorukaisen. /Hän uskotteli mie- 
helleen, että Bellerophon oli koettanut saavuttaa hänen rak- 
kautensa, ja Proitos uskoi. Kostaakseen hän lähetti hänet 
appensa, Lyykian kuninkaan Iobateen luo, viemään tälle tau- 
lun, jossa oli salaista kirjoitusta. 

Iobates otti nuorukaisen mitä ystävällisimmin vastaan, ja 
tämä nautti yhdeksän päivää kuninkaan talossa mitä parasta 
vieraanvaraisuutta.  Kymmenentenä päivänä kuningas pyysi 
saada nähdä kirjoitustaulun, jonka Bellerophon oli tuonut, 

ja luki siitä kauhukseen Proitoksen asian. Proitos pyysi häntä 
surmauttamaan nuorukaisen. Kun Iobatesta kammotti suoraan 
käskeä ketään tämmöiseen ilkityöhön, päätti hän toisella tavalla 
täyttää vävynsä toivomuksen. Hän antoi Bellerophonille toi- 
meksi käydä Khimairan, kauhean hirviön kimppuun, joka oli 
pantu kokoon kolmesta olennosta; etupuoli oli jalopeuraa, 
pyrstö käärmettä, keskiruumis villivuohta, josta herkeämättä 
suitsusi tulta. Bellerophon suostui ja valmistautui yritykseen. 
Apunaan hänellä oli siivekäs Pegasos-hepo. 

Perseuksen surmattua Medusan oli näet tämä siivekäs hevo- 
nen lähtenyt hänen ruumiistaan ja heti kohonnut ilmaan ja 
kadonnut Perseuksen näkyvistä. Kerran, hevosen tullessa kor- 
keudesta alas maahan ja juodessa Korinthoksen lähellä Peire- 
nen lähteestä, oli Bellerophon nähnyt tämän uljaan ratsun, ja 
hänet valtasi halu saada se omakseen. Mutta kaikki hänen 
yrityksensä lähestyä hepoa olivat turhat. Hän kysyi nyt neu- 
voa Polyidos-ennustajalta ja tämä kehoitti häntä menemään 
nukkumaan Athene-jumalattaren alttarin luo Korinthokseen. 
Bellerophon teki niin. Hänen pyhätössä nukkuessaan ilmestyi 
Athene hänelle unessa ja antoi hänelle kultahelaiset suitset. 
Jumalatar käski häntä ottamaan nämä suitset ja niillä kesyt- 
tämään Pegasoksen. Ensin hänen kuitenkin tuli Poseidonille 
uhrata valkoinen härkä. Herätessään Bellerophon löysi kulta- 
suitset vierestään. Hän hyppäsi pystyyn, etsi valkoisen härän 
ja uhrasi sen Poseidonille, minkä jälkeen hän kultasuitsineen 
lähti odottamaan, kunnes seuraavan kerran saisi nähdä Pega- 
soksen juovan lähteestä. Nyt hän saattoi huoletta lähestyä 
hevosta ja panna kultasuitset sen suuhun. Sen jälkeen hepo 
palveli häntä. 

Tähän hevoseen hän luotti ryhtyessään Khimairaa vastaan 
taistelemaan. Hän kohosi korkealle ilmaan ja kiiti eteenpäin, 
kunnes näki hirviön makaavan pitkänään eräässä Lyykian rot- 
kossa. Nyt hän laskeutui alas ja ampui ensinnä pari tehokasta 
nuolta jalopeuran päähän. Sitten hän vuohiruumista vastaan 
heitti lyijymöhkäleitä. Lyijy suli liekeissä, joita suitsusi vuohi- 

ruumiista, ja tämä kellistyi hengetönnä maahan. Ja lopuksi 
hän lävisti keihäällään kähisevän käärmeen. 

Bellerophonin palattua sankarityöstään lobates koetti toi- 
sin keinoin saada hänet surmatuksi. Hän lähetti hänet tais- 
telemaan saaliinhimoisia solymeja ja urheita amatsooneja vas- 
taan. Näistäkin taisteluista hän suoriutui voittajana, mutta 
Iobates asetti nyt väijytyksen kapeaan vuorensolaan, jonka 
kautta hän paluumatkallaan kulki. Bellerophon voitti kuiten- 
kin nytkin vihollisensa ja palasi terveenä kuninkaan luo. Io- 
bates älysi nyt, että Bellerophon oli jumalien suojeluksessa, ja 
muutti kokonaan mielensä. Hän antoi uroolle tyttärensä puo- 
lisoksi ja puolet kuningaskunnastaan. Tästä avioliitosta Bel- 
lerophonille syntyi tytär ja kaksi poikaa. Monet vuodet hän 
nyt eli sangen onnellisesti, ja jumalat olivat hänelle armolli- 
sia. Lopulta hän kuitenkin kävi onnestaan kopeaksi ja arveli 
olevansa etevämpi muita ihmisiä ja mahdiltaan jumalien ver- 
tainen. Julkeudessaan hän päätti nousta siivekkään ratsunsa 
selkään ja kohota jumalten asuntoihin. Yhä korkeammalle ja 
korkeammalle Pegasos nousi taivasta kohti. Mutta Zcus näki 
korkeudesta hänen julkean aikomuksensa ja singahdutti häntä 
vastaan salamansa. Salaman iskemänä Bellerophon suistui 
heponsa selästä ja tuhoutui surkeasti. Mutta Pegasos lensi ylös 
Olympokseen, eikä sitä ole sen koommin nähty. 


Oidipus. 


Laios oli Theeban kuningas ja hänen puolisonsa nimi oli 
Iokaste. Laios oli kerran nuorella iällään ryöstänyt Pisan ku- 
ninkaan Pelopsin pojan Khrysippoksen. Tämän rikoksen vuoksi 
Pelops oli kironnut hänet julistaen hänelle, että hän itse vielä 
saisi poikansa kädestä surmansa. Kun Laios ja Iokaste eivät 

moneen vuoteen saancet avioliitostaan lapsia, kääntyi Laios 
Delphoin oraakkelin puoleen. Apollon silloin antoi hänelle 
seuraavan vastauksen: Laios, sinä pyydät lapsia. Mutta koh- 
talo on sinulle määrännyt, että sinun pitää saada poikasi kä- 
destä surmasi. Sillä niin on Zeus määrännyt kallistaen kor- 
vansa Pelopsin kirouksille, jolta pojan ryöstit.» 

Tämä oraakkelivastaus tuotti Laiokselle ja hänen puolisol- 
leen paljon huolta. Kun Iokaste sitten tuonnempana todella 
synnytti hänelle pojan, antoi hän puhkaista hänen jalkansa ja 
orjan viedä hänet heitteille Kithaironin vuorelle, jotta hän siellä 
tuhoutuisi. Orja kuitenkin sääli pienokaista eikä raskinut 
panna häntä tuhoutumaan. Hän antoi lapsen Korinthoksen 
kuninkaan Polyboksen palvelijalle, jonka tapasi kuninkaan lai- 
tumilla. Palvelija vei pienokaisen herralleen ja kuninkaalleen. 
Polyboksella ja hänen puolisollaan Meropella ei itsellään ollut 
lapsia, minkä vuoksi he mielistyivät tähän pienokaiseen ja 
päättivät ottaa hänet omaksi lapsekseen. Lapsen ajettuneitten 
jalkojen vuoksi he antoivat hänelle nimen Oidipus, »turpeajal- 
kainen». Oidipus sai huolellisen kasvatuksen ja kasvoi kau- 
niiksi, uljaaksi nuorukaiseksi, ja hänen tuli saada periä Korin- 
thoksen valtaistuin. Itse hän luuli olevansa kuninkaan ja ku- 
ningattaren oma poika. Mutta hänen jo ollessa täysikasvuinen 
sattui tapaus, jolla oli kohtalokas vaikutus hänen koko elä- 
määnsä. Pidoissa sattui kerran toinen samanikäinen humala- 
päissään sanomaan hänelle, että hän onkin löytölapsi eikä suin- 
kaan kuninkaanpoika. Levottomuuden ja suuttumuksen val- 
taamana Oidipus suoraa päätä meni vanhempainsa luo ja pyysi 
saada varman tiedon asiasta. Vanhemmat koettivat kaikin ta- 
voin haihduttaa hänen epäilyksiään, mutta heidän vastauksensa 
ei kuitenkaan täydelleen tyydyttänyt häntä. 

Oidipus päätti nyt omin päin kääntyä Delphoin oraakkelin 
puoleen saadakseen varman tiedon, Vanhempiensa tietämättä 
hän lähti matkalle. Mutta ennustietoinen jumala ei vastannut- 
kaan hänen esittämäänsä kysymykseen, vaan sen sijaan antoi 

sen kauhean tiedon, että hän oli tappava isänsä ja menevä 
äitinsä kanssa avioliittoon. 

Kauhusta jähmettyen Oidipus kuuli nämä hirveät sanat. 
Paikalla hän unohti kaikki huolet ja epäilykset, mitä hänellä 
oli ollut omasta sukuperästään. Toiset, kamalammat huolet nyt 
kiduttivat hänen sieluaan. Hän päätti paeta kauas pois eikä 
enää koskaan palata vanhempainsa luo. Sen sijaan että hän 
siis olisi lähtenyt takaisin Korinthokseen, jonka kuningasta ja 
kuningatarta hän edelleenkin piti todellisina vanhempinaan, 
hän vaclsikin vastakkaiseen suuntaan vievää tietä Phokiiseen. 
Hänen siellä tullessa paikkaan, jossa kolme tietä yhtyi, tuli vas- 
taan vaunut, joissa istui vanha kunnianarvoisa mies ja hänen 
seurassaan muutamia muita. Vaunujen ajaja aikoi häätää 
Oidipuksen tieltä, tämän ja vaunuissa olevain kesken syntyi 
tora ja kiivastuen nuorukainen löi hevosten ohjaajaa, minkä 
johdosta vaunuissa istuva vanhus paikalla iski häntä. Oidipus 
siitä julmistui ja surmasi sekä vanhuksen että hänen seurueensa. 
Yksi ainoa heistä pääsi pakoon. 

Se mies, jonka Oidipus täten surmasi, olikin hänen oikea 
isänsä, Thecban kuningas Laios. Välittämättä siitä, mitä oli 
tapahtunut, hän kuitenkin jatkoi matkaansa Theebaan. 

Tätä kaupunkia oli hiljakkoin kohdannut kamala onnet- 
tomuus, ja sen kaikki asukkaat olivat kauhun vallassa. Viha- 
mielinen jumala oli manalasta lähettänyt sphinksin, kauhean 
hirviön, jolla oli neidon pää ja rinta, ruumis taas leijonan ja 
linnun siivet. Sphinksi asettui vuorelle kaupungin läheisyyteen 
ja hävitti seutua. Jokaiselle ohikulkijalle se esitti arvoituksen, 
ja ken ci sitä osannut selittää, sen se tappoi. Täten oli Iokaten 
veljen Kreonin eräs poikakin jo saanut surmansa, hän kun 
jalomielisesti oli lähtenyt sphinksiä vastaan ja koettanut sen 
arvoituksen arvata. Hänetkin oli hirviö saanut saaliikseen. 
Kun sanoma Laioksen kuolemasta saapui Theebaan, julisti 
Kreon, että se, joka selittäisi sphinksin arvoituksen ja siten va- 
pauttaisi maan tästä onnettomuudesta, saisi Iokaten puolisok- 
seen ja Theeban kuninkuuden. 

Matkallaan Theebaan Oidipus tuli siihen paikkaan, johon 
sphinksi oli asettunut. Sc esitti hänellekin arvoituksensa. Se 
kuului näin: Mikä on se, joka aamulla kulkee neljällä jalalla, 
päivällä kahdella ja illalla kolmella jalalla? Oidipus vastasi: 
Se on ihminen. Elämänsä. aamuna hän kulkee käsillään ja 
jaloillaan, elämänsä keskipäivällä kahdella jalalla ja vanhuu- 
dessa hän käyttää sauvaa tukenaan. Kun sphinksi kuuli tämän, 
syöksyi se alas kalliolta, jossa se oli maannut. Theeba oli va- 
pautunut vaivastaan, ja koko kaupunki riemuitsi vapautensa 
takaisinsaannista. Kreonin lupauksen mukaan tuli Oidipuk- 
sesta nyt Theeban kuningas, ja hän sai äitinsä Iokasten puoli- 
sokseen. Delphoin oraakkelin hirmuennustus oli täten toteu- 
tunut, 

Monta vuotta Oidipus nyt puolisonsa Iokasten kanssa hal- 
litsi maata ja kaikki kansalaiset kunnioittivat häntä mieheni, 
joka oli vapauttanut kaupungin suuresta vaivasta. lokaste syn- 
nytti hänelle kaksi poikaa, Polyneikeen ja Eteokleen, ja kaksi 
tytärtä, Antigonen ja Ismenen. Mutta se raskas synti, joka tū- 
hän avioliittoon sisältyi, ei ajan pitkään voinut jäädä rankai- 
sematta. Jumalat lähettivät julman ruton, joka riehui kautta 
maan. Ihmisiä ja eläimiä kuoli kosolta, ja katovuoden johdosta 
tuli kova nälänhätä. Kuningas Oidipus lähetti nyt lankonsa 
Kreonin Delphoin oraakkelilta kysymään, kuinka maanvai- 
voista voitaisiin päästä. Kreon toi palatessaan sen tiedon, ettei 
kuningas Laioksen murhaa vielä ollut sovitettu ja että tämä 
murha raskaana kirouksena rasitti maata. Oidipus koetti nyt 
kaikin voimin saada ‘murhaajan tietoonsa ja lähetti muun 
muassa noutamaan Teiresias-tietäjää saadakseen häneltä apua 
tutkisteluissaan. Kuningas Oidipuksen eleen astuessaan Teire- 
sias alussa ei tahtonut antaa minkäänlaisia tietoja. Vasta kun. 
Oidipus vihastuen syytti Teiresiasta itseään murhan aiheutta- 
jaksi, heltisi tietäjän kieli ja hän ilmoitti, että Oidipus itse oli 
murhaaja. Oidipuksen valtasi tämän syytöksen johdosta hir- 
muinen vihastus. Hän luuli Kreonin tahtovan Teiresiaan avulla 
syöstä hänet valtaistuimelta anastaakseen itse vallan. Molem- 

pain langosten riidellessä ankaran kiihkon vallassa koetti 
Iokaste välittää. Ilän tahtoi hälventää sen raskaan murheen ja 
kiduttavan huolen, jotka Teiresiaan sanoista olivat Oidipuksen 
sielussa syntyneet. Rauhoittaakseen hän tälle kertoi, mitä koke- 
muksia hänellä itsellään oli ollut tietäjistä ja oraakkelien en- 
nustuksista. Niinpä oli Delphoin oraakkeli hänen edelliselle 
puolisolleen ennustanut, että hän saisi oman poikansa kädestä 
surmansa, mutta sen sijaan hänet olikin surmannut rosvo vie- 
raassa maassa, kolmen tien risteyksessä. Sen verran muka 
oraakkeleihin oli luottamista. Nämä sanat eivät suinkaan rau- 
hoittaneet Oidipusta, vaan päinvastoin synnyttivät hänen mie- 
lessään kauhean pelon. Hän muisti, kuinka hän itse oli sur- 
mannut vanhan miehen paikassa, jossa kolme tietä yhtyi. Ja 
hän tiedusteli nyt tarkkaan puolisoltaan, minkä näköinen Laios 
oli ollut ja miten murha oli tapahtunut. Ja kuta enemmän 
hän sai tietää, sitä enemmän hän huomasi kaiken mitä kama- 
limmin sopivan kohtaukseen, jonka hän nyt elävästi muisti. 

Oidipus ei kuitenkaan vielä heittänyt kaikkea toivoa, että 
Laioksen murhaaja sittenkin olisi joku toinen, eikä hän. Tut- 
kimuksia jatkettaessa tuli kuitenkin Korinthoksesta airut, joka 
ilmoitti Polybos-kuninkaan kuolleen ja Korinthoksen väestön 
päättäneen valita Oidipuksen hänen seuraajakseen. Alussa 
Oidipus riemastui siitä, että Polybos oli kuollut luonnollisen 
kuoleman ja ettei siis hän oraakkelin ennustuksen mukaan 
ollut omaa isäänsä tappanut. Vielä häntä kuitenkin huoles- 
tutti oraakkelin vastauksen toinen osa, jonka mukaan hän oli 
menevä äitinsä kanssa naimisiin. Kun korintholainen sanan- 
tuoja kuuli hänen puhuvan semmoista, koetti hän rauhoittaa 
hänet täydellisesti ilmoittamalla, ettei hän olekaan Polybok- 
sen eikä Meropen poika. Hän itse, sanantuoja, oli nimittäin 
saanut hänet pienenä lapsena paimenelta, joka kaitsi karjaa 
Kithaironin rinteillä, ja vienyt hänet kuningas Polybokselle ja 
kuningatar Meropelle, jotka olivat ottaneet hänet omaksi lap- 
sekseen. Nyt lokastelle selvisi oikea asianlaita ja sen koko 
kamaluus. Hän syöksyi palatsiin ja hirtti itsensä. Oidipus, 

joka ei vielä kaikkea aavistanut, jatkoi kuitenkin korintholai- 
sen airuen kuulustelua ja kuulusteltuaan tarkkaan palvelijan- 
kin, joka oli pelastunut hänen surmatessaan Laios-kuninkaan 
seuralaisineen, hän vähitellen pääsi koko sen hirmuisen totuu- 
den perille, että hän itse oli Laioksen poika ja että hän oli 
oman äitinsä kanssa naimisissa. Epätoivoissaan kuningas hyök- 
käsi palatsiin ja nähdessään Jokasten makaavan lattialla ruu- 
miina repi kultaisen soljen hänen vaatteistaan ja puhkaisi sil- 
mänsä pistelemällä kerran toisensa jälkeen sitä neulalla, minkä 
jälkeen hän raadelluin silmin ja verisin kasvoin juoksi ulos 
palatsista mitä kauheimman kärsimyksen kuvana. 

Monien ja raskaitten kärsimysten jälkeen tuli Oidipuksel- 
lekin vapautuksen hetki. Uskollisen tyttärensä Antigonen saat- 
tamana hän vaelsi vieraisiin maihin ja tuli vihdoin Kolonoksen 
kukkulalle Atheenan ulkopuolelle. Hän oli taivaasta saanut 
varman tiedon, että hänen kärsimyksensä siellä päättyisivät ja 
että hän siellä saisi levon. Yksin hän verkallisin askelin kulki 
sille paikalle, jossa hänen oli sallittu erota elämästä. Ei 
kukaan saanut koskaan tietää, missä muodossa kuolema hänet 
otti seuraansa. Hiljaa ja tuskitta hän maan päältä erosi. 
Mutta siitä pitäen hänen henkensä eli Kolonoksessa Atheenan 
suojelijana. 


Seitsemän retki Theebaa vastaan. 
1. Polyneikes maanpaossa. 
Kuningas Oidipuksen soaistua itsensä epätoivoissaan niistä 


kauheista teoista, jotka hänellä oli omallatunnollaan, ryhtyi 
hänen lankonsa Kreon kaupunkia hallitsemaan. Oidipuksen 

pojat Polyneikes ja Eteokles eivät nimittäin vielä olleet täysi- 
ikäisiä. Seuraavina vuosina sekä Polyneikes että Eteokles 
kuitenkin osoittivat julkeata ylenkatsetta isäänsä kohtaan, jota 
oli kohdannut niin raskas kohtalo. Huomatessaan poikainsa 
ynseyden ja vihamielisyyden Oidipus kirosi heidät: he eivät 
koskaan saisi rauhassa jakaa isänsä perintöä, vaan eläisivät 
ainaisessa epäsovussa ja riidassa. Kun myöhemmin poikain 
ylenkatse esiintyi vielä julkeampana, rukoili Oidipus Zeusta 
ja muita jumalia, että hänen poikansa surmaisivat toisensa 
taistellessaan keskenään vallasta. 

Estääkseen isänsä kirouksia toteutumasta Polyneikes ja 
Eteokles sopivat siitä, että he vuorotellen hallitsisivat Theebaa, 
vuoden kerrallaan. Mutta kauan ei yksimielisyyttä kestänyt. 
Kapinassa, jonka Eteokles ilse sai kaupungissa aikaan, hän 
syöksi vallasta vanhemman veljensä ja ajoi hänet Theebasta 
maanpakoon. 

Polyneikes lähti nyt Argokseen, jossa Adrastos-kuningas 
hallitsi. Samalla haavaa hänen kanssaan tuli sinne Tydeus, 
Oineuksen poika, Aitoliasta paeten. Molempain uroitten, Poly- 
neikeen ja Tydeuksen, välillä syntyi kuninkaan linnan esi- 
pihalla riita. Kuningas Adrastos riensi katsomaan, mikä on 
hätänä. Nähdessään molempain vieraitten kilpikuvat hän häm- 
miästyi, Hänelle näet oli oraakkeli kerran lausunut, että hänen 
tuli naittaa tyttärensä jalopeuralle ja metsäkarjulle. Nyt hän 
näki, että Polyneikeella oli jalopeura kilvessään ja Tydeuksella 
metsäkarju. — Adrastes luuli nyt käsittävänsä oraakkelin tar- 
koituksen, otti molemmat muukalaiset mitä sydämellisimmin 
vastaan ja antoi heille runsaita lahjoja. Ja vähän ajan kulut- 
tua hän antoi heille molemmat tyttärensä avioksi. 

Adrastos päätti sitten yrittää viedä molemmat vävynsä hei- 
dän omaan maahansa takaisin. Ensiksi oli Polyneikeen vuoro. 
Argos-maan kaikkia etevimpiä ruhtinaita ja sankareja kehoi- 
tettiin innokkaasti yhtymään suureen sotaretkeen Theebaa vas- 
taan. Varsinkin Amphiaros-lankoaan hän koetti saada yrityk- 
seen suostumaan. Amphiaros ja Adrastos olivat varemmin 

olleet vihamiehiä, mutta sittemmin sopinect, ja Adrastos oli 
antanut sisarensa Eriphylen Amphiarokselle vaimoksi, ja lisäksi 
sovittiin, että jos riidan aiheita vastakin ilmaantuisi langosten 
välille, saisi Eriphyle olla sovintotuomarina ja ratkaista asian. 

Amphiaros oli kuulu kautta Hellaan sekä suuren urheu- 
tensa että hurskautensa ja tietäjäkykynsä vuoksi. Tulevaisten 
tapausten tietonsa avulla hän arvasi, että Adrastoksen Theebaa 
vastaan hankkima sotaretki päättyisi sotajoukon täydelliseen 
tuhoon. Hän ei sen vuoksi noudattanut kuninkaan kehoitusta, 
vaan piilottautui. 

Polyncikes keksi kuitenkin keinon. Hänellä oli kaunis 
kultainen kaulanauha, jonka itse Ilephaistos oli valmistanut. 
Tämän hän lahjoitti Eriphylelle ja sai siten tämän rupeamaan 
Adrastoksen puolelle, ilmaisemaan Amphiaroksen piilopaikan 
ja taivuttamaan hänet sotaretkelle lähtemään. Mutta Amphi- 
aros tiesi, että se hänelle itselleen tuottaisi tuhon. Suuren sota- 
joukon päällikköinä olivat Argoksen seitsemän etevintä san- 
karia, näiden luvussa Adrastos ja Amphiaros, Polyneikes ja 
Tydeus. Siitä syystä tätä sotaretkeä sanotaan seitsemän ret- 
keksi Tbeeba vastaan. Kun matkalla kuljettiin Nemean ohi, 
vaivasi sotajoukkoa kova jano ja vettä etsittiin turhaan. 
Nuorta, Hypsipyle-nimistä naista, joka käsivarrellaan kantoi 
pientä poikaa, käskettiin opastamaan michet lähteelle. Hän 
oli Nemean kuninkaan orjatar ja poika oli kuninkaan poika, 
jonka hoitaja Hypsipyle oli. Nähdessään armeijan hädänalai- 
sen tilan tyttö laski lapsen maahan ison puun varjoon ja opasti 
uroot metsässä olevalle lähteelle. Sillä välin kuitenkin käärme 
tappoi poikasen. Nemean kuningas vihastui tästä niin, että 
tahtoi surmata Hypsipylen, mutta Adrastos ja Amphiaros rukoi- 
livat häntä säästämään vaimon hengen, ja heidän välityksensä 
tehosi. | Amphiaros piti kuitenkin tapausta huonona enteenä. 
Samoin kuin käärme oli tappanut pojan, samoin theebalaiset 
tuhoaisivat sotajoukon, he kun polveutuivat Kadmoksen ennen 
vanhaan kylvämistä lohikäärmeenhampaista. Hän antoi sen 
vuoksi lapselle nimeksi Arkhemoros, »edeltäkuolija». Pojan 

kunniaksi nämä scitsemän sankaria panivat toimeen uhkeat 
juhlakisat, Nemean kilpakisat, joita siitä pitäen vietettiin joka 
toinen vuosi. 


2 Theeban piiritys. 


Kun nämä seitsemän sankaria olivat tulleet Theeban lähci- 
syyteen, lähettivät he ensinnä Tydeuksen tarjoamaan Eteo- 
klecIle sovinnollista riidanratkaisua. Mutta theebalaiset häpäi- 
sevästi torjuivat Tydeuksen ehdotuksen, minkä vuoksi sanka- 
rin valtasi niin ankara suuttumus, että hän haastoi kaikki ete- 
vimmät theebalaiset kaksintaisteluun. Ja kaikki, jotka vaati- 
mukseen suostuivat, hän voitti. Tästä kiukustuneina theeba- 
laiset asettivat hänelle väijytyksen, kun hän palasi kaupungista 


leiriin — kokonaista viisikymmentä miestä oli lähetetty häntä 
vastaan — mutta valtava uros kaatoi tappelussa koko joukon, 


ja vain yksi mies pääsi karkuun viemään tapauksesta tietoa 
theehalaisille. 

Nyt ne seitsemän urosta, jotka joukkoineen olivat Thee- 
ban muurien edustalla koolla, valmistautuivat käymään kau- 
pungin kimppuun. Kaupungin muureissa oli seitsemän porttia 
ja seitsemästä uroosta jokainen arvan mukaan sai yhden portin 
osalleen. 

Kaupungissa Eteokles johti puolustusta. Hän oli vakoo- 
jilta kuullut, kuinka vihollisten sotajoukko oli jakaantunut 
seitsemää porttia kohti. Hän jakoi nyt vuorostaan armeijansa 
seitsemään osastoon ja sillä portilla, jota vastaan hän odotti 
Polyneikes-veljensä hyökkäävän, hän itse johti puolustusta. 

Taistelun raivotessa kiihkeimmillään Eteokles airuen väli- 
tyksellä vaati hiljaisuutta. Hän ehdotti taistelun lakkautusta, 
jotta niin monen tuhannen urhoollisen soturin veri säästyisi. 
Sen sijaan hän haastoi veljensä kaksintaisteluun, ja voittaja 
saisi Thecban kuninkuuden. Hyökkäävä puoli hyväksyi tämän 
chdon, ja lyhyitten valmistusten jälkeen Polyneikes ja Eteokles 

kävivät toistensa kimppuun. Pitkän epätoivoisen taistelun 
jälkeen, jossa onni vuoroin kääntyi toisen, vuoroin toisen puo- 
lelle, Polyneikes vihdoin kuolevana kaatui, mutta ennätti kui- 
tenkin viime silmänräpäyksessä koota viimeiset voimansa ja 
syöstä miekkansa veljensä sydämeen. Ile vaipuivat kuolleina 
toistensa rinnalle. Oidipuksen kirous oli toteutunut. 

Kun täten molemmat veljekset olivat kaatuneet eikä siis 
mitään todellista ratkaisua syntynyt, syttyi sota uusin vimmoin. 
Kreon, joka molempain veljesten kuoltua jälleen oli saanut 
vallan, sai vanhalta Teiresias-tietäjältä sen oraakkelintiedon, 
että Theeba voitiin pelastaa vain uhraamalla Kreonin poika 
Menoikeus sodanjumala Areelle sovintouhriksi. Kreon kauhis- 
tui Teiresiaan sanoista ja kehoitti Menoikeusta pakenemaan kii- 
reimmiten. Mutta Menoikeus, joka oli kuullut Teiresiaan 
sanat, päätti itse uhrautua kaupungin puolesta. Hän paljasti 
miekkansa ja lävisti sillä oman rintansa. 

Sillä välin kuusi argiiviläistä urosta koetti väkirynnäköllä 
valloittaa Theeban muurit. Mutta ylinnä raivosi hurja Kapa- 
neus-uros. Hän kiipesi muurin sakaroille ja kerskasi valloit- 
tavansa kaupungin, vaikka itse Zeus vasamillaan koettaisi sen 
estää. Mutta samalla häneen sattuikin korkeudesta salama, 
niin että hän suistui kuolleena maahan. Hurja kauhu valtasi 
nyt argiivit, kun taas theebalaiset turvautuivat taivaan apuun. 
Argiivit syöksyivät suin päin lakeuden poikki pakoon. Amphi- 
arosta ajoi takaa muuan thechalaisten johtajista, joka juuri oli 
pistämäisillään keihäänsä hänen selkäänsä, kun samalla Zeus 
salamalla halkaisi maan ja Amphiaros hevosineen, vaunuineen 
katosi maan alle. Argiivien muista johtajista sai toinen toi- 
sensa jälkeen takaa-ajossa surmansa. Vain Adrestos pääsi 
nopealla Areion-hevollaan pakoon. 

3. Antigone. 


Kun viholliset oli karkoitettu ja Theeba pelastunut, käski 
Kreon-kuningas kunnianosoituksin haudata Eteokleen, joka oli 
kaatunut taistelussa isänmaansa puolesta, mutta jättää Poly- 
neikeen ruumiin hautaamatta, koirain ja lintujen saaliiksi, 
koska hän oli tullut isänmaataan tuhoamaan. Kuoleman oma 
oli, ken uskalsi hänen käskyänsä uhmata. Hän asetti vartijoita 
Polyneikeen ruumiin ääreen, jottei kukaan uskaltaisi vasten 
hänen kieltoaan sitä haudata. 

Kuninkaallisessa palatsissa kuitenkin oli muuan, jonka 
sydän kapinoi Kreonin jumalatonta käskyä vastaan. Tämä oli 
kaatuneitten veljesten sisar Antigone. Hänestä oli selvää, ettei 
ainoallakaan ihmisellä ole oikeutta kieltää vainajalta viimeistä 
kunniaa. Kuolevaiset ihmiset eivät saa rikkoa jumalten ikui- 
sia lakeja. Koetettuaan turhaan saada Ismene-sisarensa mu- 
kaansa hän yksin hiipi ulos, ja hänen onnistui vartijain huo- 
maamatta heittää pari kourallista multaa veljensä ruumiille. 
Sitten vartijat kuitenkin huomasivat. hänet ja raastoivat hänet 
Kreonin cteen. Tälle impi vapaasti ja peittelemättä tunnusti, 
mitä hän oli tehnyt. Kuolemaan hän oli valmis, mutta ei 
mikään voinut pidättää häntä täyttämästä luonnollista velvol- 
lisuutta kuollutta veljeään kohtaan. Kreon raivostui. Turhaan 
koetti hänen ainoa elossa oleva poikansa Haimon, jolle Anti- 
gone oli kihlattu, lepyttää isänsä vihaa. Ankaran sananvaih- 
don jälkeen poikansa kanssa Kreon käski viedä Antigonen pois 
ja muurata hänet maanalaiseen hautaholviin nälkään kuole- 
maan. , 

Nyt astui kuninkaan eteen vanha Teiresias-ennustaja 
ja varoitti häntä ankarasti rikkomasta niin pahasti juma- 
lain tahtoa vastaan, moinen rikos kun ci jäisi rankaisematta. 
Kauan Kreonin mieli pysyi jäykkänä. Kiukkuisesti hän sätti 
ennustajaa väittäen hänen saaneen Antigonen ystäviltä lahjoja. 
Teiresias silloin selvin sanoin ilmoitti, että koska Kreon nyt 
syöksee haudan syvyyteen elävän ihmisen, surmaa hän samalla 

myös oman sukunsa jäsenen. Vasta nyt Kreon alkoi pelätä ja 
riensi hautaholviin pelastamaan Antigonen. Mutta hän tuli 
liian myöhään. Holvissa hän tapasi Antigonen silmukassa kuol- 
leena riippuen ja Haimonin epätoivoisena kihlattunsa ruumiin 
vieressä. Kreonin astuessa sisään hän otti tikarinsa ja pisti sen 
omaan rintaansa. 

Murtunein mielin Kreon palasi kuninkalliseen palatsiinsa 
ja siellä häntä odotti uusi kauhea surunsanoma. Hänen puo- 
lisonsa Eurydike, joka jo oli saanut tiedon Haimonin ja 
Antigonen kuolemasta, oli epätoivoissaan viimeisen poikansa 
kuolemasta surmannut itsensä. Kreon oli saanut kohtalokkaan 
rangaistuksen sydämettömyydestään Polyneikes-vainajaa koh- 
taan. 


Argonautit. 


1. Kultainen oinaan talja. 


Orkhomenoksessa, Pohjois-Boiotiassa, hallitsi Atamas-nimi- 
nen kuningas. Hänen puolisonsa Nephele (pilvi) oli jumal- 
sukua ja heillä oli kaksi lasta, Phriksos ja Helle. Tämän jumal- 
puolison lisäksi hän otti avioksi ihmissukuakin olevan naisen, 
jonka nimi oli Ino. Mutta Nephele hylkäsi silloin hänet ja 
lähti vihastuneena talosta. Ino, joka kunnigas Atamalle syn- 
nytti kaksi poikaa, suosi näitä kaikin tavoin lapsipuolien rin- 
nalla. Jopa hän lopulta koetti kaikin tavoin tuhotakin Phrik- 
soksen ja Hellen. 

Muun muassa hän houkutteli maansa naiset paahtamaan 
siemeneksi aiotun viljan Kun tämä siemen sitten kylvettiin, 
ei se tietysti itänyt, vaan maassa syntyi kova nälänhätä. Atamas 
lähetti tiedustelemaan Delphoin oraakkelilta, mitä tämän ankas 

ran vaivan voittamiseksi oli tehtävä. Lähettiläät, jotka hän 
Delphoihin lähetti, oli häijy kuningatar kuitenkin lahjonut, ja 
he toivat valheellisen tiedon, että kato lakkaisi, jos Phriksos 
uhrattaisiin Zeukselle. Kauan Atamas kieltäytyi tätä neuvoa 
noudattamasta, mutta vihdoin kansan napina ja uhkailu pakotti 
hänet. Mutta juuri kun poika oli vietävä alttarille uhratta- 
vaksi, lähetti hänen äitinsä Nephele taivaasta siivekkään kultai- 
sen oinaan, joka otti Phriksoksen sisarensa keralla selkäänsä ja 
kantoi heidät pois korkealla ilmassa yli vuorien ja laaksojen. 
Kun he tulivat erään meren kohdalle, joka erotti kaksi lähek- 
käistä maata toisistaan, uskalsi Helle katsoa alas syvyyteen, 
mutta kun hän näki kuohuvat aallot, pyörrytti häntä ja hän 
putosi oinaan selästä ja hukkui. Hänestä tämä vesi sai ni- 
mensä Hellespontos, Helleen meri. Mutta Phriksos pääsi on- 
nellisesti Aia- eli Kolkkis-nimiseen maahan, joka on kaukana 
Mustan meren perimmäisessä sopessa. Siellä hallitsi auringon- 
jumalan Helioksen poika Aietes, joka otti kuninkaanpojan 
ystävällisesti ja vieraanvaraisesti vastaan. Ja kun tästä oli kas- 
vanut voimallinen ja uljas nuorukainen, antoi hän hänelle oman 
tyttärensä avioksi. 

Oinaan Aietes uhrasi Zeukselle. ripustaen sitten sen kul- 
taisen taljan Areen lehtoon, jossa kaksi peloittavaa, aina val- 
vovaa lohikäärmettä sitä vartioi. Siellä se pitkät ajat riippui 
hyvässä turvassa. 


2. Iason ja Pelias. 


Iolkoksessa, Thessalian lahden perukassa hallitsi Aison. 
Aisonin kukisti valtaistuimelta hänen velipuolensa Pelias, väärä- 
mielinen ja ilkeä mies, joka itse rupesi kuninkaaksi. 

Aison ei ollut saanut lapsia sinä aikana, jonka hän oli 
ollut valtaistuimella. Vasta kun hän oli valtansa menettänyt, 
syntyi hänelle poika. Mutta kun hän pelkäsi, että Pelias yrit- 
täisi murhauttaa lapsen, levitti hän semmoista huhua, että lapsi 

heti syntymänsä jälkeen oli kuollut, ja sen johdosta hän vietti 
talossaan hautajaisetkin. Salaa hän kuitenkin lähetti poikansa 
kuulun kentaurin Kheironin luokse, jotta tämä opettaisi hä- 


nelle kaikki miehuuden avut. Nuori Jason — se oli pojan 
nimi — kasvoi nyt kentaurin luolassa uljaaksi, voimakkaaksi 
nuorukaiseksi. 


Kun Iason oli täyttänyt kaksikymmentä vuotta, lähti hän 
Iolkokseen ja ilmestyi siellä peittelemättä ja rohkeasti setänsä 
Peliaan eteen. Kuningas pelästyi nähdessään uhkean nuoru- 
kaisen ja huomatessaan, ettei hänellä toisessa jalassaan ollut 
sandaalia. Hänelle oli nimittäin jo aikoja sitten oraakkeli ker- 
ran sanonut, että hänen tuli varoa vuorilta tulevaa miestä, jolla 
on vain toisessa jalassa kenkä. Säikähtyen hän nyt kysyi nuo- 
rukaisen nimeä ja sukua. Jason vastasi suoraan olevansa 
Aisonin poika ja tulleensa vaatimaan takaisin kuninkuutta, 
jonka Pelias oli hänen isältään ryöstänyt. Hän ci kuitenkaan 
tahtonut ratkaista riitaa miekalla ja keihäällä, vaan ystävyy- 
dessä. Hän lupasi jättää Peliaalle kaiken omaisuuden. pellot 
ja karjan, jotka Pelias oli Aisonilta ryöstänyt, mutta valtaistui- 
men ja kuninkuuden hän vaati takaisin. Pelias, joka oli yhtä 
viekas kuin väärämielinenkin, ei uskaltanut julkisesti evätä. 
Hän toivoi sen sijaan sukkelan juonen avulla pääsevänsä vaa- 
rallisesta kilpailijastaan. Hän lupasi luovuttaa vallan. jos Tason 
toisi hänelle Kolkkiista kultaisen oinaan taljan. Jason ihastui 
Peliaan ehdotuksesta, suostui ehtoon ja lupasi lähteä kultaista 
oinaan taljaa noutamaan. 


3. Argon lähtö. 


Iason ryhtyy paikalla vaarallisen retkensä valmistuksiin. 
Hänellä oli mitä parhaat toiveet siitä, että hän kykenee onnel- 
lisesti suorittamaan uhkarohkean tehtävänsä. Olihan hän itse 
taivaan valtijattaren Heran mahtavan suojeluksen alainen. 
Hera oli Peliaaseen suuttunut siitä, ettei tämä suorittanut hä- 

nelle tulevia uhreja. Hasonille hän sitävastoin oli suopea ja 
armollinen. Iason oli nimittäin kerran vuoristossa kulkiessaan 
tavannut vanhan naisen, joka oli voivotellen pyytänyt häntä 
kantamaan hänet joen .poikki. Jason oli nostanut hänet voi- 
makkaille olkapäilleen ja kantanut hänet toiselle rannalle. 
Tämä vanha eukko olikin Hera itse, joka sillä tavalla tahtoi 
koetella häntä, ja siitä pitäen hän oli jumalattaren erikoisessa 
suosiossa. 

Iason älysi kuitenkin, etteivät hänen voimansa riittäneet 
niin valtavaan yritykseen. Hän lähetti sen vuoksi sanan koko 
Hellaascen ja kehoitti kaikkien maakuntain urhoja tulemaan 
tälle vaaralliselle retkelle. Ja kaikki kuuluimmat sankarit 
noudattivatkin kehoitusta. Arkadian vuorimaasta tuli väkevä 
Ankaios, joka myöhemmin sai surmansa Kalydonin metsäkar- 
hun ajossa. Molemmat kaksoset Kastor ja Polydeukes tulivat 
niinikään mukaan, samoin Lynkeus, vilvessilmä», jolla oli niin 
terävä näkö, eitä hän näki kallionkin läpi. Teseus lähti myös 
matkaan, jopa lupasi itse valtava Herakleskin tulla, vaikkei hän 
vielä ollutkaan suorittanut kaikkia Eurystheuksen kahtatoista 
urotyötä. Aseenkantajana hänellä oli nuori Hylas-poika. Vie- 
läpä Orpheus-laulajakin, joka ihmeellisellä laulullaan sai joct 
kääntymään ja villieläimet talttumaan, tuli matkalle mukaan. 

Kun uroot saapuivat Iolkokseen, oli siellä jo rannalla val- 
miina laiva, jonka oli määrä kuljettaa heidät meren poikki. Sc 
oli viisikymmenhankainen ja ensimmäinen iso laiva, jolla hel- 
leenit kulkivat meren poikki. Phriksoksen poika Argos oli sen 
rakentanut Pclionin rinteiltä tuoduista tammista ja hänestä se 
sai nimen Argo. Athene-jumalatar, joka Heran keralla suojeli 
Tasonia, sovitti laivan keulapuuhun kappaleen Dodonan pyhää 
ennustammea. 

Urhojoukolle oli nyt valittava johtaja. Kaikki viittasivat 
ensin Herakleeseen, jonka maine oli suurin. Herakles ei kui- 
tenkaan ottanut kunniaa vastaan, vaan ehdotti lasonia, joka 
valittiinkin johtajaksi. Sitten määrättiin arvalla, mikä paikka 
laivalla kullekin tulisi. Joka soututuhdolle asettui kaksi urosta. 

Mutta keskimmäiselle soutupenkille asetettiin arpaa heittämättä 
Herakles ja Ankaios, jotka olivat uroista voimakkaimmat. 
Tiphys, joka paraiten tunsi tuulien ja aaltojen reitit merellä, 
valittiin perämieheksi, ja teräväsilmäisestä Lynkeuksesta tuli 
laivan luotsi. 

Sitten uhrattiin jumalille kaksi upeaa härkää. Ja onnea 
lupaavin entein uroot nousivat laivaan, joka nopeasti, suotuisain 


tuulien työntelemänä, kantoi heidät meren poikki. 


4. Argonautit Lemnos-saarella. 


Argonautit poikkesivat ensiksi Lemnos-saareen. Siellä oli 
edellisenä vuonna tehty kauhea ilkityö. Lemnoslaiset olivat 
sotaretkellä ryöstäneet suuren joukon kauniita naisia ja tuo- 
neet ne vankina kotiinsa. Sitten he olivat siihen määrään mic- 
listyneet näihin vankeihinsa, että he niiden vuoksi laiminlöivät 
omat vaimonsa. Lemnoksen naiset sydäntyivät siitä julmasti 
ja päättivät kostaa. He hyökkäsivät miestensä ja poikainsa 
kimppuun ja surmasivat kaikki. Pian he kuitenkin huomasi- 
vat, että miehittä oli sangen vaikea elää. Kuka suojelisi maata 
vihollisia vastaan ja ken viljelisi pellot? Huomatessaan nyt 
upean laivan lähestyvän saarta ja laskevan rantaan, he päätti- 
vät houkutella vieraat jäämään saarelle heidän michikseen. 
He salasivat argonauteilta omain miestensä surman, valehdellen 
näiden lähteneen Thraakiaan, jossa he olivat niin hyvin viihty- 
neet, että olivat jääneet sinne. Argonautit eivät tosin suostu- 
neet menemään naimisiin heidän kanssaan, mutta jäivät kuiten- 
kin heidän vieraikseen ja tulivat heidän kaupunkiinsa, jossa he 
monta päivää huvittelivat naisten keralla, niin että pian aivan 
unohtivat matkan jatkon. Onneksi oli Herakles muutamain 
muitten uroitten kanssa jätetty laivaa vartioimaan. Kun mai- 
hin menneet viipyivät kauan, tuli Herakles ja moitti tui- 
masti heidän kevytmielisyyttään ja muistutti heille matkan 
päämäärää ja tarkoitusta. He silloin häpesivät. seurasivat' hä- 
nen mukanaan rantaan ja lähtivät jälleen merelle. 

5. Seikkailut dolionien maassa. 


Laiva laski pian sen jälkeen Hellespontoon, Aasian ja 
Euroopan väliseen kapeaan salmeen, ja tuli siitä edelleen Pro- 
pontiin väljemmille vesille. Propontiissa on Kyzikoksen niemi- 
maa, jolla dolionit ja heidän kuninkaansa Kyzikos ottivat hei- 
dät vieraanvaraisesti vastaan ja kohtelivat heitä kaikin puolin 
kuin ystäviä. Oraakkeli oli nimittäin kerran heille sanonut, 
että kun heidän saarelleen saapuisi jumalainen urosjoukko, niin 
oli nämä otettava hyvin vastaan eikä ryhdyttävä heitä vastaan 
taistelemaan. 

Mutta läheisyydessä asui villejä jättiläisiä, joilla oli kaikilla 
kuusi valtavaa käsivartta, kaksi olkapäistä, neljä kyljistä riip- 
puen. Argonauttien yrittäessä lähteä satamasta merelle koetti- 
vat nämä hirviöt suurilla kivenlohkareilla sulkea sataman suun, 
mutta Herakles tappoi nuolillaan ilkimykset ja Argon tie me- 
relle oli jälleen vapaa. 

Myötäisellä tuulella jatkettiin taas matkaa, mutta yöllä 
tuuli kääntyi vastakkaiseksi uroitten sitä huomaamatta, ja 
laiva palasi takaisin dolionien maahan. Yön pimeydessä 
argonautit nousivat maalle, rantaa tuntematta. Dolionit, jotka 
huomasivat, että aseellisia miehiä oli pimeän suojassa astunut 
maihin, luulivat heitä vihamielisiksi rosvoiksi, jotka aikovat hyö- 
kätä heidän kimppuunsa, ja juoksivat rantaan täysissä aseissa. 
Yön pimeydessä syntyi tuima käsikähmä, jossa monta dolionia 
kaatui. Iason itse‘ surmasi heidän kuninkaansa Kyzikoksen. 
Päivän koittaessa kumpikin puoli huomasi kauhukseen, kuinka 
onnettomasti oli erehdytty. Kolme päivää vietettiin nyt suru- 
juhlia kaatuneen kuninkaan muistoksi ja hänen haudalleen 
luotiin kumpu, joka sitten monet vuodet oli purjehtijain maa- 
merkkinä. 

6 Herakles ja Hylas. 


Useita päiviä argonautit sitten soutivat edelleen sanottaviin 
seikkailuihin joutumatta. Päivät olivat toistensa kaltaisia, ja 
uroot alkoivat pitkästyä yksitoikkoiseen soutuun. Vihdoin 
vain Herakles soutukumppaninsa Ankaioksen kanssa veteli 
hellittämättä. Mutta lopulta airo katkesi Herakleen ponnis- 
tellessa voimakkaasti. Laskeltiin sen vuoksi Myysian rantaan 
hieman lepäilemään. Herakles lähti metsään hakemaan petä- 
jää, mistä voisi veistää uuden airon. Samalla hänen aseenkanta- 
jansa, nuori kaunis Hylas, jota Herakles rakasti yli kaiken, 
meni lähteestä vettä noutamaan. Kun Hylas oli löytänyt läh- 
teeri ja kumartunut ammentamaan vettä, näki lähteen nymfi 
ihanan nuorukaisen ja hänen mielessään syttyi kaiho saada 
hänet omakseen. Hän kiersi käsivartensa nuorukaisen kaulan 
ympäri ja veti hänet alas pyörteisiin ja näin Ilylas katosi läh- 
teeseen. Polyphemos, eräs argonauteista, kuuli pojan huudon 
nymfin vetäessä hänet syvyyteen ja kertoi asian Herakleelle, 
joka juuri kaadettuine mäntyineen palasi metsästä. Hän lähti 
nyt Polyphemoksen kanssa etsimään kadonnutta nuorukaista. 
Koko ajan he huutelivat Hylaan nimeä ja heistä tuntui kuin 
he olisivat etäisyydestä kuulleet pojan heikot vastaukset. Ääni 
kuuluikin läheisestä lähteestä, mutta vaikka he olisivat miten 
etsineet, eivät he häntä löytäneet. 

Aamun valjetessa, kun jälleen alkoi tuulla, kutsui Tiphys 
argonautit koolle ja kehoitti käyttämään hyväksi suotuisaa 
tuulta ja paikalla lähtemään merelle. Mutta nyt huomattiin- 
kin, että Herakles ja Polyphemos olivat poissa. Alettiin väi- 
tellä, jätettäisinkö heidät saarelle vai odotettaisiinko, kunnes 
he palaisivat. Merestä kohosi silloin Glaukos, merenjumala, 
jolla oli ennuslahja, ja julisti heille, että jumalain tahdon mu- 
kaisesti tuli Herakleen ja Polyphemoksen jäädä tähän, koska 
Herakleen kaksitoista urotyötä Eurystheus-kuninkaan palve- 
luksessa vielä olivat kesken ja koska Polyphemoksen kohtalon 
käskyn mukaisesti tuli perustaa Myysian rannalle Khioksen 

kaupunki. Argonautit tämän kuultuaan jatkoivat matkaansa. 

Mutta ennenkuin Herakles palasi takaisin suorittamaan 
Eurystheuksen määräämiä urotöitä, pakotti hän Propontiin 
ranta-asukkaat lupaamaan, että he jatkaisivat Hylaan etsi- 
mistä. Siitä johtuu, että näiden seutujen asukkaat sitten pit- 
kät ajat määrättynä vuoden päivänä huutaen ja valittaen samoi- 
livat kautta metsäin Hylasta etsien. 


7. Amykoksen ja Polydeukeen kaksin- 
taistelu. 


Seuraavana aamuna argonautit astuivat maihin Bithynian 
rannikolla, jossa raisu, jättiläismäinen Amykos hallitsi. Hän 
vihasi kaikkia muukalaisia ja jokaisen, joka lähestyi hänen 
rantojaan, hän pakotti kerallaan nyrkkisille. Itse hän mieles- 
tään oli maailman väkevin nyrkkeilijä, eikä hän vielä ollut 
tavannut ketään, joka olisi hänet voittanut. Monta hän sen 
sijaan oli jykevillä nyrkeillään mukiloinut kuoliaaksi. 

Nähdessään Argon laskevan hänen rantaansa hän astui 
argonauttien eteen ja haastoi väkevimmän heistä nyrkkisille. 
Argonauttien kesken Polydeukesta pidettiin parhaana nyrkkei- 
lijänä ja hänen maineensa oli suuri kautta Hellaan. Hän astui 
nyt esiin ja ilmoitti suostuvansa Amykoksen haasteeseen. Muuan 
bebrykeistä — se oli Amykoksen kansan nimi — heitti nyt mo- 
lempain laistelijain väliin kintaat, joihin oli neulottu lyijy- 
paloja. Polydeukes otti sen parin, joka oli häntä lähinnä, ja 
hänen veljensä Kastor oli avullisena niiden kiinni sitomisessa. 
Amykokselle muuan bebrykeistä teki saman palveluksen. Amy- 
kos, jättiläinen kooltaan, hyökkäsi nyt nuoren Polydeukeen 
kimppuun, joka kuitenkin uskomattoman notkeasti aina väisti 
hänen hyökkäyksensä. Polydeukes samalla koetti saada selville 
vastustajansa heikot kohdat ja sai häntä lyödyksi kerran toi- 
sensa jälkeen. Ja lopulta hänen onnistui iskeä vastustajaansa 


korvan päälle nyrkillään niin huimasti, että valtava Amykos 

keikahti nurin ja muutaman silmänräpäyksen kuluttua heitti 
henkensä. 

Mutta kun bebrykit huomasivat kuninkaansa heittäneen 
henkensä, hyökkäsivät he raivostuneina Polydeukeen kimp- 
puun. Mutta nyt muutkin helleenit yhtyivät taisteluun ja syn- 
tyi raivoisa käsikähmä. Muutamia helleenejä haavoittui, mutta 
heidän onnistui kuitenkin verraten helposti voittaa vihollisensa, 
jotka tuota pikaa lähtivät pakoon. Argonautit anastivat sitten 
Amykos-kuninkaan suurista karjoista mitä tarvitsivat, uhrasivat 
jumalille ja söivät itsekin. 


8. Phineus-ennustaja. 


Lähdettiin sitten uudelleen ulapalle ja poikettiin seuraa- 
vana päivänä Thraakian rantaan. Siellä tavattiin vanha Phineus, 
joka ennen oli ollut Thraakiassa kuninkaana, multa jota nyt oli 
kohdannut suuri onnettomuus. Hän oli kerran Apollon-juma- 
lalta saanut ennustamisen lahjan, mutta ei osannut hyvin käyt- 
tää tätä jumalan lahjaa, vaan oli ihmisille ilmoittanut liian 
paljon Zeuksen salatuita aikeita. Jumalat olivat sen vuoksi 
tehneet hänet sokeaksi ja vielä rangaisseet häntä sitenkin, että 
olivat antaneet harpyijain, kahden kamalan siivekkään nais- 
hirviön toimeksi joka kerta, kun onneltomalle tuotiin ruokaa, 
lentää siihen ryöstämään pois ravinnon, jota hän käsillään ta- 
voitti, ja haisevalla lialla tahraamaan senkin vähän, mitä ehkä 
jättivät, niin ettei hän voinut sitäkään syödä. Häntä sen vuoksi 
kiusasi kalvava nälkä, eikä hänessä enää ollut kuin luuta ja 
nahkaa. 

Kuullessaan maahan laskevain puheen sorinan Phineus 
ennustaidollaan, joka hänellä yhä oli, tiesi vapautuksensa het- 
ken nyt tulleen. Hän tiesi, että kun boreadit, Boreaksen (poh- 
jatuulen) siivekkäät pojat, saapuvat hänen rannoilleen, ne va- 
pauttavat hänet harpyijoista. Hän nousi sen vuoksi kurjalta 
vuoteeltaan, lähti ulos ja rukoili argonauteilta apua. Nämä 

eivät voineet vastustaa kurjan anojan pyyntöä, vaan Kalais ja 
Zetes, molemmat hboreadit, lupasivat päästää hänet vaivastaan, 
jos tämä on jumalain sallimuksen mukaista. 

Valmistettiin siis ateria harpyijain houkuttelemiseksi, ja 
Kalais ja Zetes asettuivat varalta lähelle kurittaakseen niitä. 
Heti kun vanhus käsillään tavoitti ruokaa, viuhahtivat siihen 
harpyijat ilmasta kauheasti rääkyen ja repivät ruuan hänen kä- 
sistään. Samalla ne levittivät iljettävää löyhkää ja tiputtelivat 
likaansa niille paloille, mitä jättivät, mutta kun ne sitten koho- 
sivat ilmaan lentääkseen pois, lähtivät molemmat veljekset niitä 
kintereillä seuraamaan ja pitkän ja rasittavan lennon jälkeen 
saivat ne kiinni Ne olivat juuri saamaisillaan kiinni ja sur- 
maamaisillaan ahnaat hirviöt, kun siihen saapui taivaasta Iris, 
Zeuksen lähetti. joka kielsi sitä tekemästä. Iris ilmoitti Zeuk- 
sen vihastuvan, jos he tappaisivat harpyijat, koska nämä olivat 
taivaan valtiaan välikappaleita, joilla hän ihmisiä kuritti. Sa- 
malla hän kuitenkin lupasi pyhästi, etteivät harpyijat sen koom- 
min koskaan Phineusta kiusaisi. 

Pohjatuulen pojat palasivat nyt takaisin Phineuksen luo, ja 
kauan kidutetulle ennustajalle valmistettiin uusi ateria. Ensim- 
mäisen kerran moneen aikaan hän nyt sai tyydyttää kauhean 
nälkänsä. 

Kiitokseksi saamastaan avusta Phineus nyt ennuslahjaansa 
käyttäen ilmoitti retkeilijöille, mitä vastuksia heillä vielä oli 
voitettavanaan. Varsinkin hän varoitti heitä Symplegadeista, 
kahdesta valtavasta kalliosta, joitten välitse ei vielä ainoakaan 
ihminen ollut hengissä päässyt. Ne eivät olleet pohjassa kiinni. 
vaan liikkuivat ja herkeämättä iskivät yhteen kovasti pauhaten 
ja ruhjoivat uhkarohkean matkustajan, joka yritti kulkea niiden 
välitse. Phineus kehoitti retkeläisiä päästämään kyyhkyn 
edellä lentämään, ennenkuin he yrittävät läpi; jos kyyhky ruh- 
joutuisi, olisi heidän paras olla yrittämättä, sillä kalliot ruh- 
joisivat heidätkin. Mutta jos kyyhky pääsisi onnellisesti 
niiden ohi, saattaisivat hekin yrittää. Heidän oli soudettava, 
minkä jaksavat, niin he pääsevät jumalain avulla läpi. 

Monta muutakin neuvoa Phineus antoi, Mutta varsinkin 
hän kehoitti heitä saavuttuaan Kolkkiiseen, jossa kultainen 


oinaan talja riippui alati valvovan lohikäärmeen vartioimana, 


LEL 


pyytämään apua Kypriiltä, rakkauden jumalattarelta. 


9. Symplegadii. 


Argonauttien lähdettyä Phineuksen luota ei kestänyt kauan, 
ennenkuin he etäältä kuulivat pauhun, jonka Symplegadien 
yhteen iskeminen ja aaltojen tyrskyminen synnytti. Rivakasti 
soutaen he tulivat yhä lähemmäksi ja kun he olivat aivan sal- 
men suulla, laskivat he Phineuksen talosta saamansa kyyhkyn 
lentämään. Suunnattomalla jännityksellä he seurasivat kyyh- 
kyn lentoa kallioitten välitse. Muutaman silmänräpäyksen ku- 
luttua retkeilijäin joukko puhkesi riemuhuutoihin: kyyhky oli 
päässyt läpi tuhoutumatta, vain pyrstön viimeisen nipukan kal- 
liot olivat leikanneet poikki. Nyt kalliot uudelleen erkanivat 
ja iloisin toivein argonautit laskivat vaaralliseen salmeen. Ra- 
justi aallot tyrskyivät ja turhaan soutajat koettivat suoriutua 
pyörteistä. Mutta suurimman hädän hetkellä Athene-jumalatar 
tuli taivaasta ja työnsi Argon nuolena salmesta, samalla vasem- 
malla kädellään toista kalliota pidätellen. Juuri kun retkikunta 
oli salmesta päässyt, iskivät kalliot yhteen ja vain peräkoriste 
jäi kallioiden saaliiksi. 

Siitä pitäen Symplegadit ovat olleet pohjaan kiintyneinä, 
sillä kohtalo oli määrännyt, että heti kun jonkin laivan oli 
onnistunut päästä niiden välitse, tarttuisivat ne kaikiksi ajoiksi 
paikalleen. 

Mutta järkyttävän hirmuisen vaaran vältettyään Tason huu- 
dahti: »Kunpa en olisi koskaan antanut Peliaksen houkutella 
itseäni tähän yritykseen, jottei minun olisi tarvinnut saattaa 
ystäviäni tämmöisiin vaaroihin.» Mutta hänen surullisiin sa- 
noihinsa vastattiin joka puolelta reippain, iloisin huudoin. 
Iason oli tahtonut tunnustella toveriensa urhomieltä. Sydämes- 
tään hän iloitsi, että he olivat kestäneet koetuksen. 

10. Uusia seikkailu ja. 


Yöt päivät jatkettiin matkaa pitkin Mustan meren etelä. 
rantaa, kunnes tultiin Aretias-saaren läheisyyteen. Phineus oli 
käskenyt argonautteja poikkeamaan siihen. 

Nyt he näkivät, kuinka saarelta nousi lentoon valtava lintu, 
joka tuli aivan laivan kohdalle. Se ravisti sulkiaan ja siipi- 
sulka putosi erään uroon hartioille. Se oli kuparinen ja terävä 
kuin nuoli ja mieheen se löi pahan haavan. Samalla nousi 
jo toinenkin lintu lentoon, mutta ennenkuin se ennätti laivan 
kohdalle, ampui muuan uroista sitä nuolella. Lintu putosi 
kuolleena laivaan. Nyt linnut tunnettiin. Ne olivat samoja, 
joita vastaan Herakles oli aikoinaan taistellut: Arkadian Stym- 
phalon lintuja, jotka Herakleen karkoittamina olivat pacen- 
neet tänne. Uroot löivät nyt kovasti kilpiään karkoittaakseen 
niiden räminällä nämä vaaralliset linnut. Ja todella koko 
parvi kohosi korkealle ilmaan ja kaikkosi muihin maihin, 
mutta sivu lentäessään ne varistelivat laivan päälle oikean 
sulkasaleen.  Uroot olivat kuitenkin varuillaan. He olivat 
panneet kypärin päähänsä ja nostivat kilvet katoksi päälleen. 
Siten he kaikki säästyivät. 

Tämän seikkailun kestettyään argonautit nousivat saareen 
maihin. Siellä heitä kohtasi omituinen näky. Heidän vas- 
taansa tuli neljä nuorukaista revityin vaattein. He ilmoittivat 
nimensä ja kertoivat kohtalonsa. He olivat Phrikooksen poi- 
kia. Isä oli kuolinvuoteellaan kehoittanut heitä palaamaan 
kotimaahansa Atamaan rikkaaseen taloon. Enoltaan Aieteelta 
he olivat saaneet laivan, mutta matkalla he olivat joutuneet 
kauheaan myrskyyn, joka oli tuhonnut laivan ja heittänyt 
heidät tälle saarelle. Iason tervehti heitä nyt ilomielin suku- 
laisinaan ja kestitsi heitä kaikin tavoin. Mutta kun hän mai- 
nitsi heille olevansa matkalla Kolkhiiseen kultaista oinaan 
taljaa noutamaan ja pyysi heitä avukseen, pelästyivät he ja 
varoittivat vihoittamasta Aietesta ja päästämästä aietta hänen 
tietoonsa. Jason ei kuitenkaan säikähtänyt, eikä Phriksoksen 

neljällä pojalla ollut muuta neuvoa kuin lähteä argonauttien 
mukana takaisin Kolkhiiseen. l 

Kun oli vielä päivä kuljettu, tultiin Kaukasoksen kallioit- 
ten ohi, ja täällä retkeläisiä kohtasi kumma näky. Titaani 
Prometheus riippui siellä kallioon kahlehdittuna, ja heidän 
laskiessaan sivuitse kotka juuri syöksyi titaanin kimppuun ja 
raateli hänen maksaansa. Argonautit eivät silie mitään voi- 
neet, vaan kulkivat kauhistuneina edelleen. 

Pian sen jälkeen argonautit olivat perillä. Phasis-joen 
suulla he laskivat maihin, Iason uhrasi juhlallisesti juomauhrin 
jumalille ja pyysi heiltä apua vaaralliseen yritykseensä. Lai- 
vansa he kätkivät joen pitkään ruoikkoon. 


11. Hera ja Eros. 


Taivaan valtijatarx Hera käsitti täydelleen, että hänen suo- 


tehtävää ilman taivaisten apua. Athenen keralla hän lähti 
Aphroditen luo ja pyysi tämän tehokasta apua. Aphroditen 
tuli käskea Eros-poikaansa ampumaan Aietes-kuninkaan tyt- 
täreen NMedeiaan nuolensa, niin että hän rakastuisi lJasoniin. 
Aphrodite tuli hämilleen, hän kun ei tiennyt, olisiko hänellä 
poikaansa niin paljon vaikutusvaltaa, että tämä noudattaisi 
äitinsä kehoitusta. Hän lähti kuitenkin Eroksen luo ja tapasi 
hänet arpanappuloilla leikkimässä nuoren Ganymedeen, sen 
kauniin pojan kanssa, jonka Zeus oli ryöstänyt maan päältä 
taivaaseen. Aphrodite kutsui poikansa luokseen ja lupasi 
antaa hänelle kultaisen pallon, jolla Zeus oli kehdossa leikki- 
nyt, jos hän suostuu ampumaan nuolen Medeiaan, niin että 
tämä rakastuisi Iasoniin. 1lomielin Eros lupasi auttaa ja lensi 


nuolineen, jousineen Kolkhiiseen ja ampui nuolensa Medeian 
sydämeen. 

12. Iason kohtaa Aieteen. 


lasonin vakaa aikomus oli koettaa saada Aietes suosiolla 
antamaan kultainen talja. Kerallaan Phriksoksen neljä poi- 
kaa ja kaksi kumppaniaan hän lähti kaupunkiin, meni kunin- 
kaan linnaan ja astui kartanoon. Se oli upea rakennus. Etu- 
pihassa oli neljä suihkulähdettä, yhdestä vuoti maitoa, toisesta 
viiniä, kolmannesta öljyä, neljännestä vettä, joka talvella oli 
lämmintä, kesällä jääkylmää. Hephaistos itse oli Aieteelle laa- 
tinut tämän ihmeteltävän laitoksen. 

Esipihasta Iason seuralaisineen astui linnan huoneisiin. 
Aietes itse asui puolisonsa ja Apsyrtos poikansa kanssa kah- 
dessa korkeassa rakennuksessa. Kuninkaan molemmilla tyttä- 
rillä, Phriksoksen leskellä Khalkiopella ja Medeialla, joka 
vielä oli naimaton, oli oma rakennuksensa. Medeia oli taika- 
jumalatar Hekaten temppelin papitar ja papittarena hänellä 
oli valta käskeä manalan mahteja. 

Medeia oli ensimmäinen, joka huomasi vieraat. Hän huu- 
dahti, ja huudahduksen johdosta siihen juoksi Khalkiopekin, 
joka tunsi paikalla poikansa ja itkien sulki heidät syliinsä. 
Pian tuli siihen Aieteskin puolisoineen, ja he ottivat mitä ystä- 
vällisimmin vastaan tyttärensä pojat ja heidän kolme tuntema- 
tonta seuralaistaan. Juuri tällä hetkellä viekas Eros asettui 
kaikille näkymättömänä Iasonin taa ja suuntasi nuolensa 
Medeian sydämeen. 

Aietes kestitsi vieraita ruhtinaallisesti, minkä jälkeen hän 
tyttärenpoikainsa kautta tiedusteli heidän asiaansa. Argos, 
veljeksistä vanhin, kertoi nyt, kuinka he olivat tavanneet vic- 
raat, ja hän mainitsi myös, että he olivat tulleet kultaista 
oinaantaljaa noutamaan. Tästä tiedosta Aietes säikähti ja 
myös julmistui. Hän epäili, ettei vieraitten tarkoitus ollut 
vain kultaisen taljan saaminen, vaan että he aikoivat ryöstää 
häneltä vallan. . Uhkaavin sanoin hän kääntyi Iasonin ja hänen 
molempain seuralaisten puoleen ja sanoi, että elleivät he olisi 


olleet hänen pöytävierainaan, käskisi hän reväistä kielen hei- 

dän suustaan ja ruhjoa heidän käsivartensa ja jättää heille 
vain jalat, jotta hc voisivat omin voimin poistua. Jason koctti 
kaikin tavoin rauhoittaa häntä. Jlän tarjosi palveluksiaan, jos 
— Aietes haluaisi käyttää hänen apuaan vihollisiaan vastaan, eikä 
pyytänyt muuta palkakseen kuin kultaisen oinaan taljan. Vai- 
voin Aietes saattoi hillitä vihansa. Hän katsoi kuitenkin vii- 
saimmaksi tuhota tämän harmillisen vieraan viekkaudella. 
» Yhdellä ehdolla», hän sanoi, annan sinulle kultataljan. 
Sinun tulee näyttää, että todella olet jumalten sukua. Sodan- 
jumalalle Areelle pyhitetty nurmi on kahden härän laitumena. 
Härillä on kupariset sorkat ja niiden sieraimista tuiskii tulta. 
Sinun tulee näillä härillä kyntää pelto ja sitten kylvää peltoon 
lohikäärmeen hampaita. Hampaista kasvaa aseellisia michiä, 
ja ne sinun pitää surmata.» 

Tason istui kauan ääneti ja harkitsi, uskaltaisiko hän ryh- 
tyä niin vaaralliseen yritykseen. Lopulta hän kuitenkin roh- 


ases 


kaisi mielensä ja päätti yrittää. 


13. Iason ja Medeia. 


Kuninkaan linnasta uroot palasivat laivaansa. Ncuvotcl- 
tiin. Argos, Phriksoksen poika, arveli mahdottomaksi saada 
mitään aikaan, ellei turvauduta taivaan tai manalan apuun: 
»Medeia. itini sisar. on kaikenlaisiin taikoihin perehtynyt. 
Jos hän suostuu meitä auttamaan. olemme pelastetut. Menen 
äitini luo ja pyydän häntä taivuttamaan Medeian tuumiimme.» 

Heti kun hän oli saanut sanonecksi tämän, nähtiin ihmecl- 
linen enne. Kyyhky, jota haukka ajoi takaa, laskentui nopeasti 
lentäen ilmasta ja kätkeytyi Iasonin viitan poimuihin, mutta 
haukka putosi kuolleena laivan kannelle. Tätä pidettiin juma- 
lain suostumuksen merkkinä, koska kyyhky, joka oli pyrkinyt 
Tasonin suojaan ja siten kuolemasta pelastunut, oli Aphroditen 
oma lintu. Iason lähetti nyt Argoksen takaisin kaupunkiin saa- 
dakseen hänen välityksellään Medeian suostumaan. 


Argonautit 103 


Medeia oli sillä välillä nukkunut ja unessa nähnyt ihmeel- 
lisen näyn. Vieras nuorukainen oli ryhtynyt taisteluun här- 
kiä vastaan, ci kuitenkaan kultaisen taljan vuoksi, vaan viedäk- 
scen hänet kotiinsa puolisonaan. Ja hän jätti vanhempansa ja 
kotinsa ja valitsi muukalaisen. 

Heti sen jälkeen tuli sisar, Khalkiope, hänen luokseen. 
Tämä oli juuri tavannut poikansa, joka oli saanut hänet tai- 
vutetuksi tulemaan Medeian luo pyytämään häntä salatiedol- 
laan auttamaan lasonia. Molemmat sisarukset sopivat nyt hel- 
posti asiasta, ja Medeia palavassa rakkaudessaan lasoniin oli 
lujasti päättänyt vanhemmistaan välittämättä pelastaa hänet 
hirmuisesta vaarasta, johon hän antautui. 

Medcia otti valmistamansa voiteen, jota hän sanoi Prome- 
theuksen voiteeksi. Sc oli erään ruohon mehusta laitettu, ja 
ruoho oli versonut niistä veripisaroista, joita tippui korppi- 
kotkan nokasta sen lentäessä pois Prometheuksen maksan luota. 
Tämä voide mukanaan hän muulien vetämillä vaunuilla ajoi 
Hekaten temppeliin tapaamaan lasonia, jota Khalkiope oli ke- 
hoittanut sinne tulemaan. Hera oli itse koristanut suosikkinsa 
ihmeen kauniiksi, ja lumottuna Medeia näki säteilevän sanka- 
rin edessään. Hän otti pullon, jossa kallis voide oli, ja antoi 
sen uroolle. Ja lisäksi hän antoi tarkat ohjeet, kuinka tämän 
tuli menetellä tulevista ankarista taisteluista suoriutuakseen. 
Ensin hänen tuli yöllä uhrata Hekate-jumalattarelle ja pyytää 
hänen apuaan. Päivän koittaessa hänen tuli voiteclla sivellä 
koko ruumiinsa tullakseen haavoittumattomaksi ja voittamat- 
tomaksi sinä päivänä. Keihäätkin ja muut aseensa hänen tuli 
voidella. »Kun sitten olet pellon kyntänyt ja hampaat kyl- 
vänyt ja näet jättiläisten maasta kasvavan, niin heitä kivi niit- 
ten joukkoon. Silloin ne paikalla raivostuvat, alkavat tapella 
keskenään ja tuhoavat toisensa. Sitten saat kultaisen taljan 
ja viet sen Hellaaseen.» Näin sanottuaan hän puhkesi kyyne- 
liin ajatellessaan, että Iason lähtee pois hänen maastaan ja 
jättää hänet. Mutta Medeian kyyneleet sytyttivät lTasoninkin 
rakkauden, niin että hän sanoi: »En koskaan sinua unohda, jos 

kuoleman vältän ja pelastuen pääsen takaisin Ilellaaseen. Otan 
sinut puolisokseni, eikä mikään muu kuin kuolema voi meitä 
erottaa.’ 


14. Iason suoriutuu koetuksesta. 


Yön tultua lason meni Hekaten pyhättöön ja uhrasi juma- 
lattarelle, kuten Medeia oli käskenyt. Sitten hän Medeian voi- 
teella voiteli aseensa ja koko ruumiinsa. Paikalla virtasi hä- 
nen kaikkiin jäseniinsä vallava voima, ja nyt hän lähti Areelle 
pyhitetylle pellolle, jossa koe oli suoritettava. 

Sinne oli Aieteskin tullut, upeaan sotavarukseen puet- 
tuna. Ja sekä kolkhilaiset että kaikki argonautit olivat tulleet 
taistelua katsomaan. 

Rohkeasti Iason astui csiin ja etsi härkäin jälkiä. Kun 
nämä yht'äkkiä nousivat esiin maanalaisesta luolasta, jossa nii- 
den navetta oli, sieraimet tulta suitsuten, mustan savun ver- 
hoamina, odotti Iason niitä rauhallisena seisten. Voimakkain 
käsivarsin hän tarttuu molempain härkäin sarviin ja painaa ne 
maahan. Kastor ja Polydeukes ctukäteen tehdyn sopimuksen 
mukaan ojentavat: hänelle ikeen, jonka hän paikalla panee 
härkäin niskaan. Keihäänsä ottaen Jason sillä pistellen ajaa 
tulta suitsevia härkiä edellään, niin että aura viiltää maahan 
syvän vaon. Varmoin askelin hän itse kulkee perässä ja kylvää 
lohikäärmeen hampaat vakoon. Kolmas osa päivästä oli vielä 
jäljellä, ja aurinko painui länteen, kun koko pelto oli kynnetty 
ja Iason riisui härät auran edestä. Itse hän meni joclle janoansa 
sammuttamaan. 

Mutta maasta alkoi nyt kasvaa lohikäärmeenkylvö ja ken- 
tän täyttivät villimiehet kilpineen ja keihäineen. Iason tarttui 
silloin valtavaan kivenlohkareeseen ja heitti sen joukon kes- 
kelle kuten Medeia oli neuvonut. Raivoisain koirain tavoin 
villimiehet nyt karkasivat keskenään tappelemaan, ajaen takaa 
ja surmaten toisiaan. Iason itse hyökkäsi sitten heidän jouk- 

koonsa ja teki heistä kerrassaan lopun. Illan päättyessä he 
kaikki makasivat tantcrella kuolleina. 

Katkerin mielin ja pahoillaan Aietes-kuningas näki, kuinka 
lason oli päättänyt työnsä, ja vaieten hän palasi kaupunkiin. 


15. Iason ryöstää kultaisen oinaan taljan. 


Koko yön kuningas Aietes neuvotteli etevimpäin alamais- 
tensa kanssa, miten argonautit saataisiin tuhotuksi. Mutta 
Medeian mielen valtaa kamala pelko. Män epäilee, että isä 
tietää kaikki, ja hätääntyen päättää paeta isänmaastaan. Läh- 
tien alas rantaan hän siellä tapaa Jasonin ja muut argonautit. 
Hartaasti hän anoo heidän apuaan ja pyytää heitä ottamaan 
hänet kanssaan Hellaaseen ja pelastamaan hänet isän kostosta 
luvaten puolestaan hankkia heille kultaisen taljan. 

Iason syleili rakastettuaan ja vannoi Olympon jumalain 
nimessä vievänsä hänet kotiinsa puolisonaan. 

Laiva soudettiin nyt korkeammalle virtaan ja Medcian 
neuvon mukaan se laski rantaan lähelle sitä lehtoa, jossa lohi- 
käärme vartioi. Medeia ja Iason jättivät siinä laivan ja läh- 
tivät astumaan Arcen pyhään lehtoon vievää tietä. 

Lohikäärme, joka vartioi kultaista taljaa ja joka säkenöi- 
villä silmillään paikalla huomasi heidät, päästi niin kauhean 
hälinän, että koko seutu siitä kaikui. Mutta Medeia kutsui 
unen jumalan Hypnoksen ja mahtavan Hekaten avukseen. 
Sitten hän ripotteli lohikäärmeen silmille unimehuja, ja pian 
se sulkikin silmänsä ja nukkui. 

Viipymättä Iason nyt korjasi kultaisen oinaan taljan tam- 
mesta, jossa se riippui Kun hän oli heittänyt sen hartioil- 
leen, hohti se kultaista valoa, ja tämä valaisi polun, jota hei. 
dän oli kuljettava. Laivalla heitä tervehdittiin riemuiten. Ja 
nyt he valmistautuivat lähtemään, ja pian laiva voimakkain 
vedoin soudettuna kiiti jokea merelle ja loittoni ulapalle. 

16. Kotimatka. 


Myötäisellä tuulella argonautit kyntivät merta takaisin Hel- 
lasta kohti. Taivaan valtijatat Hera asetti yläilmoihin kultaisen 
säteen näyttämään heille tietä meren poikki Istroksen (Tona- 
van) suulle. 
huomatessaan, kuinka Medeia taikakeinoillaan oli auttanut 
lasonia ryöstämään kultaisen oinaan taljan. Mutta he eivät 
suinkaan aikoneet päästää argonautteja pakoon. Pienillä no- 
peilla aluksillaan he lähtivät merelle heitä takaa ajamaan. Sckä 
Jason että muut argonautit älysivät, että heidän olisi vaikea, 
ehkä mahdotonkin päästä pakoon. Mutta Medeia, joka oli 
etukäteen arvannut tämän kaiken, oli myös keksinyt keinot, 
miten viivytellä takaa-ajajia. Sanomattoman julmalla juonella 
hän aikoi pysähdyttää isänsä takaa-ajon. Hän oli houkutellut 
mukaansa Apsyrtoksen, nuorimman veljensä, joka silloin vielä 
oli pieni poika. Kun Aietes jo oli saavuttamaisillaan Argon, 
hakkasi Medeia veljensä kappaleiksi ja heitti kappaleet mereen 
eri tahoille. Kauhistunut isä polveili laivallaan sinne ja tänne 
kootakseen poikansa jäsenet ja argonautit pääsivät sillä välin 
pakoon. 

Verivelka, jonka Iason ja Medeia täten hankkivat tunnol- 
leen, vaikutti sen, että paluumatkalla täytyi kestää paljon mui- 
takin vaaroja ja vastoinkäymisiä. Tätä ennusti sc pala Dodo- 
nan pyhää tammeakin, jonka Athene oli liittänyt Argon keula- 
puuhun. Tammenpala vaati ankarasti Jasonia ja Medciaa pyy- 
tämään Kirkeä, auringonjumalan tytärtä, puhdistamaan heidät 
verivelasta. Kirken kartanoille oli siis matkattava. 

Pitkän ja vaarallisen matkan jälkeen he pääsivätkin tähän 
saareen. Tie jumalattaren linnaan oli kamala kulkea. Joka 
puolella näkyi kummia olentoja, muodottomia otuksia, jotka 
olivat olleet ihmisiä, kunnes Kirke noitakeinoillaan oli muut- 
tanut heidät eläimiksi. Jason ja Medeia rukoilivat nyt Kirkeä 

puhdistamaan heidät verivelasta. Ja Kirke suostui heidän 
pyyntöönsä. 

Lähdettyään jälleen merelle argonautit kotvasen purjehdit- 
tuaan kulkivat sen paikan ohi, jossa seireenien oli tapana lumo- 
laulullaan houkutella purjehtijoita luokseen tuhotakseen hei- 
dät. Orpheus pelasti uroot lästä vaarasta, sillä hän lauloi niin 
kauniisti, että kaikki kuuntelivat häntä ja aivan unohtivat lu- 
moavat naiset. Skyllan ja Kharybdiinkin vaarallisten kallioit- 
ten välitse laivain täytyi kulkea. Heran käskystä suosiolliset 
merenhallijattaret auttoivat heitä. 

Kauan aikaa matkaa tehtyään retkeilijät sitten saapuivat 
siihen ihanaan saareen, jossa phaiaakit asuivat. Aietes oli Xi- 
hettänyt sinne joukon kolkhilaisia pidättämään karkureita. 
Mutta Alkinoos, phaiaakkien viisas ja lempeä kuningas, osasi 
lauhduttaa kolkhilaisten miclet ja estää heitä hyökkäämästä 
argonauttien kimppuun. Mutta Kolkhiiseen he eivät enää pa- 
lanneet, vaan asettuivat lähirannoille asumaan. 

Heidän matkatessaan Kreetan ohi uhkasivat uudet vaarat. 
Saaren kuningas Minos oli asettanut rannan vartijaksi Talos- 
nimisen valtavan kuparijättiläisen, joka kolmasti päivässä juoksi 
saaren ympäri ja heitteli suuria kallioita kaikkien laivain 
päälle, jotka uskalsivat lähestyä rantaa. Taloksella oli vain 
yksi verisuoni, joka kulki päästä kantapäähän ja alapäästä oli 
vaskinaulalla suljettu. Medeia lannisti kuitenkin hänet loitsu- 
lauluillaan, niin että hän sulki silmänsä ja unenpöpperössä veti 
ulos vaskinaulan. Veri pääsi virtaamaan suonesta, kunnes 
kaikki oli juossut kuiviin. Argonautit saivat nyt rauhassa las- 
kea Kretan rantaan ja levätä siellä aamunkoittoon. 

Monen vaivan ja seikkailun jälkeen uroot vihdoin saapui- 
vat Jolkoksen satamaan. 


17. Peliaan kuolema. 


Iolkokseen palattuaan Iason antoi kultaisen oinaan taljan 
Peliaalle. Tämä, joka ei luullut Iasonin milloinkaan matkal- 

taan palaavan, oli julmalla tavalla murhauttanut hänen molem- 
mat vanhempansa. Ja nyt hän kieltäytyi täyttämästä lupaus- 
taan, eikä Iasonille luovuttanutkaan valtaansa, vaikka tämä hä- 
nelle toi kultaisen oinaantaljan. 

Medeia keksi kuitenkin keinon ja kosti kauheasti kavalalle 
Peliaalle. Hän valehteli Peliaan tyttärille riitaantuneensa 
Tasonin kanssa. Sitten hän sanoi voivansa noitakeinoillaan 
nuorentaa ihmisiä ja eläimiä. Taitonsa merkiksi hän teurasti 
ja paloitteli vanhan oinaan, jonka hän sitten kaikenlaisten 
loitsuruohojen keralla pani pataan kiehumaan. Pian eläin 
nuorentuneena ja entistä kauniimpana nousi padasta, eikä se 
enää ollut vanha oinas, vaan pieni karitsa, joka hiljaa määkien 
juoksenteli sinne tänne. Peliaan tyttäret pyysivät nyt, että hän 
osoittaisi kykynsä nuorentamalla heidän isänsäkin. Medeia oli 
olevinaan kahden vaiheilla, mutta suostui kuitenkin lopulta 
koettelemaan taitoaan häneenkin. 

Hän nosti kattilan räiskyvälle tulelle ja täytti sen vedellä 
ja yrteillä. Sitten hän lähetti immet isänsä makuuhuoneeseen, 
jossa he hyökkäsivät vanhan isänsä kimppuun ja veitsillään 
pistivät hänet kuoliaaksi. Niin oli Medeia käskenyt. Nyt 
Medeia leikkasi poikki Peliaan pään, paloitteli ruumiin ja heitti 
kaikki kiehuvaan kattilaan. Mutta ne ruohot, joita hän tällä 
kertaa pani kattilaan, olivat aivan voimattomia eivätkä vaikut- 
taneet mitään. Turhaan tyttäret toivoivat, että heidän isänsä 
heräisi uudelleen eloon. Omin käsin he olivat hänet mur- 
hanneet. 

Tolkoksen asukkaitten mielestä tämä kosto kuitenkin ali 
liian julma ja epäinhimillinen. He karkoittivat maasta Iasonin 
ja Medeian. Nämä saivat Korinthoksesta uuden asuinpaikan. 


18. Tason ja Medeia Korinthoksessa. 


Monta vuotta Iason ja Medeia nyt asuivat Korinthoksessa 
onnellisessa avioliitossa, ja Medeia synnytti puolisolleen kaksi 
poikaa. Mutta sitten Tason kyllästyi puolisoonsa tämän vanhe- 

tessa ja rumentuessa. Hän koetti päästä Korinthoksen kunin- 
kaan Kreonin sukulaiseksi saadakseen siten paremman ja ylhäi- 
semmän aseman. Sitä varten hän pyysi Kreonin tytärtä Kreu- 
saa vaimokseen. Kuningas Kreon oli kuuluisan kosijan aiko- 
mukselle suosiollinen ja Kreusa niinikään suostui mielellään 
komean Iasonin pyytäessä häntä omakseen. Iason aikoi siis 
muitta mutkitta hylätä sen naisen, joka oli hänet niin monesta 
pälkäästä päästänyt ja hänet pelastaakseen uhrannut maansa 
ja oman veljensä. 

Kun Medeia huomasi Iasonin aikeet, kauhistui hän ja sy- 
däntyi julmasti. Hän kirosi mitä kauheimmin Kreonin ja hä- 
nen Lyttärensä, jotka olivat houkutelleet häneltä miehen. Kreon, 
joka syystä kyllä pelkäsi noitavaimon hillitöntä kostonhimoa, 
käski häntä vielä samana päivänä lähtemään kaupungista. Viek- 
kaasti teeskennellen Medeian kuitenkin onnistui saada karkoi- 
tuskäskyn toimeenpano siirretyksi yhtä päivää tuonnemmaksi. 
Näin hän sai aikaa hirmuisten aikeittensa toimeenpanoon. 
Iasonin kanssa keskustellessaan hän täydelleen salasi vihansa ja 
vakuutteli hänelle rauhoittuneensa ja antaneensa hänelle an- 
teeksi. Hän sanoi käsittävänsä, että Jasonin avioliitto kunin- 
kaantyttären kanssa olisi suureksi eduksi hänen omillekin lap- 
silleen. Itse hän sanoi mielellään lähtevänsä maanpakoon, hän 
vain pyysi, että lapset saisivat jäädä Korinthokseen kasvaak- 
seen siellä läysi-ikäisiksi. Hän lupasi lähettää Kreusalle muu- 
tamia häälahjoja hellyttääkseen niillä hänen sydäntään, niin 
että Kreusakin kävisi suosiolliseksi hänen toivomuksilleen. 

Heiken kuluttua Medeia lähetti molemmat pikkupoikansa 
viemään Kreusalle häälahjojaan, upeata viittaa ja kultaista 
seppelettä. Iloisena ja kiitollisena kuninkaantytär otti nämä 
upeat häälahjat vastaan, puki viitan ylleen ja pani seppeleen 
päähänsä. Mutta tuskin oli muutama silmänräpäys kulunut, 
ennenkuin seppeleestä puhkesi tuhoisia liekkejä ja viitta taker- 
tui hänen ihoonsa kiinni, tuottaen hänelle ankaria kipuja. Hän 
yritti reväistä palavan seppeleen päästään, mutta se takertui- 
kin kiinni yhä kiinteämmin ja kiinteämmin ja liekit ym- 

päröivät hänen koko ruumiinsa. Tuskan tainnuttamana hän 
vaipui maahan, ruumis ja kasvot liekkien raiskaamina ja 
rumentamina. Hänen huutaessaan oli isä syöksynyt hänen 
luokseen ja sulkenut hänet syliinsä saadakseen liekit sammu- 
tetuksi. Mutta hänetkin Medeian lahjan sisältämä myrkky sai 
saaliikseen, ja kuolleena hän vaipui maahan tyttärensä 
viereen. Iason paikalle saapuessaan näkee sekä Kreusan 
että hänen isänsä ruumiina. 

Medeian kostonhimo ei kuitenkaan tyytynyt vielä tähän. 
Ankarammin ja säälimätiömämmin sen tuli kohdäta lasonia. 
Hän päätti murhata molemmat lapsensa. Ise hän niitä rakas- 
taa äidin koko rakkaudella, ja vaikea oli kostonhimon voittaa 
äidinrakkautta. Nähdessään molempain pienokaisten seisovan 
edessään ja katsovan häneen mitä onnellisin hymy kasvoillaan, 
täytyi hänen kauheasti ponnistaa mieltään, ennenkuin vihdoin 
pääsi päätökseen. Kosto sai voiton, ja varmalla kädellä hän 
pisti miekan lastensa sydämeen. 

Kun Iason hyökkäsi paikalle kostaakseen Medeialle Kreu- 
san ja hänen isänsä murhan, näki hän sanomattomaksi kau- 
hukseen, että hänenkin lapsensa oli murhattu. Medeia, joka 
jo oli noussut lohikäärmeitten vetämiin vaunuihinsa paetak- 
seen rangaistusta, sanoi hänelle nyt jäätävän katkerasti, mitä 
hänelle oli maksanut sen vaimon hylkääminen, joka oli hänen 
tähtensä kaikkensa uhrannut. Siihen hän jätti murtuneen Taso- 
nin ja sai turvan Atheenassa, jossa kuningas Aigeus otti hänet 
vaimokseen. Kun hän sitten kuitenkin alkoi juonia kuninkaan 
poikaa Theseusta vastaan, täytyi hänen paeta sieltäkin ja 
palata Kolkhiiseen. 

Yksinäisenä ja onnettomana Iason sitten eli Korinthoksessa 
useita vuosia. Korinthoksen kannakselle oli Argo-laiva pys- 
tytetty temppelilahjaksi Poseidonille. Sinne Iason kerran lähti 
ja väsyneenä paneutui laivan varjoon nukkumaan päivän kuu- 
mimmaksi ajaksi. Mutta laiva hajosi silloin äkkiä, ja Iason sai 
hautansa Argon rauskain alla, saman laivan, joka oli hänen 
nimelleen hankkinut maailmanmaineen. 

Troian sota. 


1. Eriin omena. 


Akaioksen poika Peleus oli etevimpiä argonauteista. Hän 
oli jumalille niin rakas, että he antoivat hänelle puolisoksi 
Thetiin, merenjumalan Nereuksen tyttären. Häät vietettiin 
Pelionin harjanteella. Kuolemattomat jumalat oli kutauttu 
häihin. Zeus ja Hera, Apollon ja Artemis, Atheena ja Ares, 
Aphrodite ja Hephaistos ja kaikki muut noudattivatkin kutsua 
tuoden runsaat ja kallisarvoiset lahjat. Vain yksi jumalatar 
oli jätetty kutsumatta, eripuraisuuden jumalatar Eris. Häntä 
ei haluttu eikä uskallettu pyytää muitten joukkoon. 

Katkeroituneena tästä loukkauksesta Eris hautoi kostoa. 
Kätkeytyen kokoontuneitten | häävieraitten läheisyyteen hän 
äkkiä heitti heidän joukkoonsa kultaisen omenan, jonka hän 
oli poiminut Hesperidien puutarhasta. Omenan kyljessä oli kir- 
joitus: »Kauneimmalle». Kolme jumalatarta vaati paikalla ome- 
naa itselleen: Hera, Athene ja Aphrodite. Kun he eivät miten- 
kään suostuneet sitä luovuttamaan toisilleen, menivät he lopulta 
kaikki kolme Zeuksen luo ja pyysivät häntä ratkaisemaan rii- 
dan. Mutta Zeusta ei vähääkään haluttanut lausua ratkaisevaa 
sanaa, koska hän siten olisi loukannut kahta jumalattarista. 
Hän antoi omenan Hermeelle ja käski häntä viemään nuo 
kolme kilpailevaa jumalatarta troialaisten maahan Idan vuo- 
relle, jossa nuori Paris ratkaisisi heidän riitansa. 


Paris oli Troian kuninkaan Priamoksen ja hänen puoli 
sonsa Hekaben poika. Hekabe oli ennen hänen syntymistään 
nähnyt kamalan unen: hän uneksi synnyttävänsä maailmaan 
tulikekäleen. Ja kun poika pian sen jälkeen syntyi, antoi 
ennustaja Kassandra, eräs Priamoksen tyttäristä, sen neuvon, 
että vastasyntynyt lapsi oli vietävä Ida-vuorelle heitteille, siellä 
kuolemaan. — Pienokainen pelastui kuitenkin ihmeellisellä 
tavalla ja kasvoi sitten Idan karjain keskellä kauniiksi, uljaaksi 

nuorukaiseksi. Karjaa ja paimenia hän puolusti urhoollisesti 
rosvoja ja petoja vastaan, mistä häntä heidän keskensä alet- 
tiin sanoa Alcksandrokseksi, s. o. ihmisten puolustajaksi; mutta 
hänen oikea nimensä oli Paris. 

Eräänä päivänä Pariin kaitessa karjojaan Idalla, ilmestyi 
odottamatta jumalten airut Hermes hänen etensä nuo kolme 
jumaltarta mukanaan. Hermes selitti, mikä oli käynnin tar- 
koitus. Pariin tuli antaa kultainen omena sille jumalattarelle, 
jota hän piti kauneimpana. Hermes katosi tämän jälkeen. 
Mutta jumalattaret koettivat nyt kukin lupauksilla taivuttaa 
häntä puolelleen. Hera lupasi Pariille Aasian ja Euroopan 
kuninkuuden, jos tämä määräisi omenan hänelle, Athene 
lupasi hänelle voiton kaikissa sodissa ja lisäksi korkeimman 
älyn, mutta Aphrodite lupasi mailman kauneimman naisen. 
Paris antautui Aphroditen lupauksen lumoihin ja ojensi ome- 
nan hänelle. Siitä pitäen Aphrodite herkeämättä suojeli 
Parista. Mutta Athene ja vielä enemmän Hera vihasivat häntä, 
ja tämä viha käsitti hänen kerallaan koko Troian. 

Jonkin ajan kuluttua Priamos-kuningas pani toimeen lois- 
tavat kilpakisat, joissa palkintona muun muassa oli uhkein 
härkä siitä karjasta, jota Paris. vuorella kaitsi. Tämä kuitenkin 
oli Pariin erikoinen suosikki, ja kun hän ei hennonut siitä 
erota, seurasi hän sitä kaupunkiin. Siellä hän kuitenkin vie- 
hättyi ottamaan osaa kisoihin ja voitti kaikki muut kilpaili- 
jat. Nyt Kassandra, hänen ennuslahjainen sisarensa, tunsi 
hänet. Vanhemmat tervehtivät häntä poikanaan ja iloitsivat 
hänen erinomaisesta kauneudestaan ja hänen osoittamistaan 
loistavista miehuuden avuista. Vain Kassandra, joka näki tule- 
vaisuuteen, varoitti häntä tunnustamasta. Mutta hänen sano- 
jaan ei kuultu. Apollon oli tosin antanut tälle neitsyelle ennus- 
lahjan, mutta samalla rangaistukseksi siitä, ettei hän kokonaan 
ollut mukautunut jumalan tahtoon, määrännyt, ettei kukaan 
tule uskomaan hänen ennustuksiaan. 





Endymion. Korkokuva Rooman Capitolin museossa. 

Perseus ja Andromeda. Korkokuva Rouman Capitolin museossa. 

2 Helenan ryöstö. 


Nainen, jonka Aphrodite oli Pariille valinnut, oli Spartan 
kuningatar Helena. Hän oli Zeuksen ja Spartan kuninkaan 
Tyndareoksen puolison tytär ja tuli jo hyvin nuorena laajalti 
kuuluksi kauneudestaan. Theseus ja Peirithoos ryöstivät Helc- 
nan kotoa hänen vielä ollessaan miltei lapsi, mutta immen vel- 
jet, Kastor ja Polydeukes, vapauttivat hänet ja toivat hänet 
takaisin Sparttaan, Kaikista Kreikan osista alkoi sitten tulla 
Sparttaan kosijoita pyytämään häntä omakseen. Tyndareos oli 
ymmällään, kenet hän vävykseen ottaisi, hän kun pelkäsi hylät- 
tyjen kosijain kostoa. Ithakan kuningas Odysseus neuvoi häntä 
antamaan tyttärensä itse valita, kenelle tahtoo mennä. Sitä 
ennen tuli hänen kuitenkin juhlallisesti vannottaa kaikkia kosi- 
joita, että he yhteisesti suojelisivat immen valitsemaa . kaikelta 
vääryydeltä, tulipa lämä miltä taholta tahansa. Kaikkien nuo- 
rukaisten vannoltua tämän valan Helena valitsi puolisokseen 
nuoren kauniin Menelaoksen, Atreuksen pojan. Menelaos 
muutti nyt Sparttaan ja eli siellä puolisonsa Helenan keralla 
kuninkaana. 

Paris, saaluaan Aphroditelta kuulla, minkä naisen tämä oli 
hänelle valinnut, rakennutti itselleen komean laivan ja lähti 
sillä meren poikki Lakoniaan, jonne hän myrskyisen matkan 
jälkeen saapuikin. Jättäen laivansa rantaan hän kulki yhdessä 
heimolaisensa Aineiaan kanssa Sparttaan. 

Menelaos otti molemmat matkustajat vastaan mitä vieraan- 
varaisimmin. Paris ja Helena mieltyivät ja kiintyivät paikalla 
toisiinsa. Menelaos ei osannut vähääkään epäillä vieraitaan, 
joten hän kesken kaikkea uskalsi lähteä tärkeän asian vuoksi 
Kretassa käymään. Mutta tuskin hän oli lähtenyt, kun Paris 
ja Helena jo päättivät karata. Jättäen pienen Hermione tyt- 
tärensä kuninkaanlinnaan Helena hurmaavan vieraan kanssa 
karkasi. Ja Paris unohti siihen määrään vieraanvaraisuuden 
alkeellisimmatkin käskyt, ettei hän tyytynyt ottamaan vain 

Menelaoksen puolisoa, vaan lisäksi anasti hänen talostaan pal- 
jon kalliita arvoesineitäkin. 
Aphrodite antoi hänelle matkalle myötäisen tuulen, ja kol- 


men päivän kuluttua Paris ja Helena nousivat Troian rannalla 
maihin. 


3. Sotajoukko kokoontuu. 


Jumalain lähetti Iris toi Menelaokselle tiedon siitä, mitä 
hänen talossaan oli tapahtunut, jà kiireimmiten uros riensi 
kotiin. Suru ja suuttumus valtasi hänet, kun hän huomasi ko- 
tinsa autioksi ja hylätyksi. Hän lähti oikopäätä veljensä Aga- 
memnonin, Mykeenan mahtavan hallitsijan luo, joka oli nai- 
misissa Helenan sisaren Klytaimestran kanssa. Veljekset päät- 
tivät lähteä suurelle kostoretkelle Troiaa vastaan. Mutta ensin 
he aikoivat tehdä matkan kautta Hellaan ja vaatia sen kunin- 
kaita ja ruhtinaita tulemaan mukaan. Olivathan ne ruhtinaat, 
jotka olivat Helenaa kosineet, Tyndarecokselle valalla luvanneet 
auttaa Menelaosta. l 

Ensimmäiseksi Agamemnon ja Menelaos kuitenkin kävivät 
Pyloksessa vanhan ja kuulun Nestor-uroon luona, joka jo eli 
kolmatta miesikää. Korkeasta iästään huolimatta vanhus lupasi 
lähteä sotaan. Vieläpä hän lähti molempain veljesten keralla 
Hellasta kiertämään ja kehoittamaan ruhtinaita lähtemään 
retkelle. 

Monta kuulua urhoa suostui tulemaan, kuten Argoksen 
Diomedes, Euboian Palamedes ja Philoktetes, joka isältään 
Poiaalta oli perinyt Herakleen jousen ja nuolet. Ilerakles oli 
ne antanut isälle kiitokseksi siitä, että tämä oli sytyttänyt hä- 
nen rovionsa. Muita oli valtava Aias, Telamonin poika, Sala- 
miista ja nopeajalkainen Aias Oileuksen poika Lokriista. 

Mutta vielä puuttui pari kaikkein etevintä, joiden apua pi- 
dettiin tarpeellisena. 

Toinen oli viekas Odysseus Ithakan kalliosaaresta. Tämä 
oli hiljakkoin mennyt naimisiin kauniin Penelopen kanssa, eikä 

häntä haluttanut jättää nuorta vaimoaan eikä pientä Fele- 
makhos-poikaansa. Kuninkaitten tullessa hänenkin saarelleen 
hän tekeytyi mielipuoleksi. Hän valjasti auransa eteen härän 
ja aasin ja kylvi vakoon suoloja. Mutta Palamedes, Euboian 
viisas kuningas, joka oli molempain Atridien seurassa, keksi 
keinon. Hän arvasi Odysseuksen vain teeskentelevän päästäk- 
seen lähtemästä mukaan, ja pani pikku Telemakhoksen auran 
eteen. Odysseus pelästyi ja pysähdytti juhtansa. Sillä hän kui- 
tenkin paljastikin itsensä eikä enää voinut estellä, Mutta siitä 
pitäen hän tunsi Palamedestä kohtaan sammumatonta vihaa. 

Akhilleus, Peleuksen ja Thetiin poika, oli toinen, joka oli 
saatava retkelle. Hän oli Kreikan etevin sankari, ja Kalkhas- 
tietäjä oli ennustanut, ettei Troiaa voitaisi ilman häntä valloit- 
taa, Hänen äitinsä, Thetis-jumalatar, oli pojalleen ennustanut, 
että hän Troian sotaan lähtemällä saavuttaisi katoamattoman 
kunnian, mutta myös varhain kuolisi. Kaikella mahdillaan ja 
kaikella viekkaudellaan äiti oli koettanut pelastaa hänet moi- 
sesta surmasta. Uroon vielä ollessa pieni lapsi oli äiti kasta- 
nut hänet Styks-jokeen tehdäkseen hänet haavoittumattomaksi. 
Hän oli kuitenkin pitänyt kiinni pojan toisesta kantapäästä, 
joka ci siis vedessä kastunut. Timä kantapää oli sen vuoksi 
hänen ruumiinsa ainoa haavoittuva kohta. Kuultuaan Troian 
sodan valmisteluista Thetis vei poikansa, josta oli kasvanut 
erinomaisen voimakas ja kaunis nuorukainen, Skyros-saarelle, 
jossa hän tytöksi puettuna eli kuninkaan tyttärien seurassa. 
Odysseus lähti kuitenkin Diomedeen keralla Skyrokseen ja le- 
vitteli siellä impien nähtäväksi kaikenlaisia kalliita koristeita 
ja myös kauniita välkkyviä aseita. Sitten hän antoi linnan 
edustalla äkkiä puhaltaa sotatorvea ja päästää sotahuutoja. 
Immet pelästyen pakenivat huoneisiin, mutta Akhilleus tarttui 
esillä oleviin aseisiin ja hyökkäsi taisteluun. Täten hän ilmaisi 
itsensä. Ja ilomielin hän nyt lupasi lähteä Troiaan. ” Hänen 
seurassaan lähtivät Patroklos, hänen uskollinen ystävänsä, ja 
vanha Phoiniks, joka monta vuotta oli Akhilleusta vaalinut 
hänen lapsuudessaan. 

Kun täten kaikki uroot olivat koolla, valitsivat he johta- 
jakseen Mykenen Agamemnonin, joka oli kuninkaista mahtavin. 


4 Iphigenceian uhraaminen. 


Ruimtinaat ja joukot, joitten piti sotaretkelle lähteä, olivat 
kokoontuneet Auliin satamaan Boiotian rannalle. Vastatuulet 
pidättivät heitä kuitenkin, vaikka he muutoin olivatkin matka- 
valmiina. Päiviä ja viikkoja kului satamassa toimettomuudessa, 
säät ja tuulet pysyivät entisellään eikä ollut matkaan lähtemistä. 
Armeija ja ruhtinaat kävivät levottomiksi, ja Loiset jo uhkasi- 
vat palata kotiin. Kalkhas-tietäjä ilmoitti silloin tämän vas- 
loinkäymisen syyn. — Artemis-jumalatar muka oli vihoissaan. 
Kuningas Agamemnon oli metsästysretkellä kaatanut jumalat- 
tarelle pyhitetyn kauriin ja samalla julkeasti lausunut pilkalli- 
sia sanoja. Agamemnon oli lausunut, ettei itse Artemiskaan 
olisi ampunut kauniimpaa laukausta. Kolkhas julisti nyt, ettei 
Artemiin vihaa voida muulla tavalla lepyttää kuin uhraamalla 
kuninkaan vanhin tytär Iphigeneia jumalattarelle sovitukseksi. 

Agamemnon tahtoi alussa mieluummin heittää sikseen koko 
sotaretken kuin suostua niin kamalaan tekoon. Vihdoin hän 
kuitenkin antoi Menelaos-veljensä taivuttaa hänet lähettämään 
puolisolleen 'Klytaimestralle Mykeneen kirjeen, jossa hän käski 
tätä lähettämään Iphigeneian Auliiseen. Syyksi hän ilmoitti, 
että impi aiottiin naittaa Akhilleukselle. *Mutta kun Akhilleus 
sai tietää, että hänen nimeään oli käytetty väärin Iphigeneian 
houkuttelemiseksi tuhottavaksi, päätti hän väkivallalla pelastaa 
immen kuolemasta. Uroitten kesken on juuri syntymäisillään 
valtava tappelu, kun Iphigeneia, joka nyt käsitti, mistä on ky- 
symys, astui esiin ja sanoi vapaasti antautuvansa uhrattavaksi, 
sillä hän ei tahtonut olla esteenä, kun barbaareille oli kostet- 
tava heidän pahat tekonsa. 

Iphigeneia astui vapaaehtoisesti uhrialttarille. Auliisti hän 
kumarsi päänsä. Kalkhas-tietäjä seppelöi immen, paljastaa miek- 

kansa ja aikoo juuri iskeä immen pään poikki, kun samalla, 
aseen ilmassa viuhahtaessa, impi katosi. Hänen asemastaan 
maassa makasi kauris, jonka veri valui alttarille. Artemis oli 
itse astunut taivaasta alas ja pannut kauriin alttarille. Mutta 
immen hän oli temmannut tuuleen ja kuljettanut kauas skyyt- 
tien maahan, jossa tämä sitten eli papittarena taurilaisten 
pyhätössä. 


5. Matka Troiaan. 


Tuulien käännyttyä Iphigeneian uhrauksen jälkeen myötäi- 
siksi laivasto purjehti Auliista onnellisesti Troiaan. Yksi ainoa 
vakava vastoinkäyminen sattui matkalla. Laivaston poiketessa 
Lemnoksen läheisyydessä olevaan pieneen saareen ja Philo- 
kteteen siellä uhratessa eräällä vanhalla alttarilla puri alttaria 
vartioiva myrkyllinen käärme häntä jalkaan. Uros kärsi kau- 
heita tuskia eikä haava ottanut parantuakseen. Mänen voih- 
kinansa ja valitushuutonsa häiritsivät koko sotajoukkoa ja haa- 
vasta levisi sietämätön löyhkä. Odysseuksen neuvosta Aga- 
memnon jätti onnettoman uroon yksinäisenä ja hyljättynä Lem- 
noksen saareen. Siellä hän kymmenen vuotta eli kurjuudessa, 
haavan herkeämättä kiduttamana ja elättäen itseään jousellaan 
ja nuolillaan. Vasta kymmenen vuoden kuluttua, helleenien 
ruvettua varmasti uskomaan, etteivät he hänen avuttaan voisi 
Troiaa valloittaa, he palasivat Lemnokseen ja noutivat onnet- 
toman uroon Troian edustalle. 

Helleenien laivaston lähestyessä Troian rannikkoa seisoivat 
troialaiset rannalla valmiina estämässä heidän maihin tuloaan. 
Heidän johtajansa oli Hektor, Priamos-kuninkaan poika, troia- 
laisten etevin sankari. Oraakkelin ennustuksen mukaan oli se 
helleeneistä, joka ensimmäisenä astuu Troian rannalle, kuole. 
man oma. Nuori Protesilaoskin tiesi tämän ennustuksen. Vaikka 
hän hiljakkoin oli mennyt naimisiin Akastoksen tyttären Lao- 
dameian kanssa, tahtoi hän kuitenkin ensimmäisenä hypätä 
maihin. Mutta tuskin hän oli päässyt rantaan, kun Hektorin 

keihäs lävisti hänet ja hän vaipui kuolleena maahan. Kun 
Laodamcia sai tiedon hänen kuolemastaan, valtasi hänet sano- 
maton epätoivo. Hän rukoili manalan jumalia suomaan hänelle, 
että hän saisi edes muutamia lyhyitä hetkiä vielä elää puoli- 
sonsa keralla maan päällä. Hänen rukouksensa kuultiin, ja 
Hermes toi Protesilaoksen vähäksi aikaa maan päälle. Ja kun 
uroon sitten täytyi uudelleen lähteä Hadeen luo, surmasi Lao- 
dameia itsensä vapaaehtoisesti saadakseen seurata häntä mana- 
lan majoille. 


6. Akhilleuksen vihastus. 


Kymmenen vuotta helleenit turhaan koettivat valloittaa 
Troiaa. Kymmenentenä vuotena sattui tapaus, joka uhkasi tuot- 
taa heille mitä tuhoisimpia seurauksia. 

Helleenit olivat tapansa mukaan ichncet sotaretken erää- 
seen niistä pienemmistä kaupungeista, joita oli Troian läheisyy- 
dessä, ja valloittaneet ja hävittäneet sen. Kunnialahjaksi kau- 
pungin valloituksen jälkeen Agamemnon sai kauniin Khrysiin, 
joka oli Apollonin papin Kryseen tytär. Akhilles sai osalleen 
kauniin Briseissimmen. Heti sen jälkeen tuli kuitenkin Khryses- 
pappi helleenien leiriin ja pyysi, että hän isoilla lunnailla saisi 
tyttärensä takaisin. Agamemnon karkoitti hänet kuitenkin ilk- 
kuen ja uhitellen. Vanhus lähti silloin meren rannalle, kohotti 
kätensä ja pyysi Apollon-jumalaa kostamaan häväistyksen, 
jonka alaiseksi hänen pappinsa oli joutunut. 

Jumala kuuli hänen rukouksensa. Vihastuen hän Olym- 
poksen korkeuksista singahdutti nuoliansa helleenien leiriin, ja 
kamala rutto alkoi siitä raivota heidän keskuudessaan. Soti- 
laita kuoli joukoittain ja suru ja valitus sai leirissä vallan. 

Yhteisessä Agamemnonin koolle kutsumassa kokouksessa 
tietäjä Kalkhas ilmoitti Apollonin vihastuneen siitä, että hänen 
pappiaan Khrysestä oli loukattu ja että ainoa keino jumalan 
Iepyttämiseksi oli Khryseiin palauttaminen isälleen. Aga- 

memnon vihastui tästä silmittömästi ja paitsi Kalkhaaseen koh- 
distui hänen vihansa etenkin Akhilleukseen, jonka hän epäili 
yllyttäneen tietäjää. Agamemnonin ja Akhilleuksen välillä syn- 
tyi tuima riila, kunnes edellinen sanoi kyllä suostuvansa jättä- 
mään Khryseiin takaisin, mutta korvaukseksi ottavansa Akhil- 
leuksen kunnialahjan, ihanan Briseiin. 

Niin tapahtuikin. Khryseis lähetettiin takaisin isälleen, ja 
Apollon leppyi ja herkesi singahduttamasta surmannuoliaan hel- 
leenien leiriin. Mutta Agamemnon lähetti airuensa Akhilleuk- 
sen telttaan noutamaan Briseiin. Kuohuvasta kiukustaan huo- 
limatta täytyi kunnianhimoisen uroon tyytyä siihen, että hä- 
neltä riistettiin kunniapalkinto. Mutta meren rannalle mennen 
hän rukoili äitiään Thetistä, että tämä pyytäisi jumalia kosta- 
maan helleeneille ja varsinkin miehelle, joka oli häntä niin 
syvästi loukannut. Thetis lupasi täyttää poikansa toivomuksen, 
kiiti ylös Olympokseen ja Zeuksen eteen astuen pyysi häntä 
antamaan voiton troialaisille, kunnes hänen poikansa on saanut 
hyvityksen. Ja vaikka Zeus pelkäsikin puolisoaan Heraa, joka 
suosi helleencejä, suostui hän kuitenkin hänen pyyntöönsä ja 
määräsi, että troialaisten tuli olla voitolla, kunnes Akhilleuksen 
kunnia oli puhdistettu ja hän itse oli palannut sotarintamaan. 

Tuimissa taisteluissa, jotka nyt uudelleen alkoivat, vainosi 
helleenejä Zcuksen päätöksen mukaisesti ainainen huono onni 
ja vastoinkäyminen. Heidän etevimmät uroonsa haavoittuivat 
ja kävivät taisteluun kykenemättömiksi, ja lopulta helleenit 
saarrettiin omaan leiriinsä ja troialaiset uhkasivat jo valloittaa 
senkin. 

Ankarassa ahdingossaan ei Agamemnonilla ollut muuta neu- 
voa kuin pyrkiä sovintoon Akhilleuksen kanssa. Hän lupasi sekä 
antaa hänelle Briseiin takaisin että sitä paitsi tyttärensä vai- 
moksi, seitsemän vaurasta kaupunkia myötäjäisiksi ja paljon 
mitä kalleimpia lahjoja. Nestorin ehdotuksesta lähti Akhil- 
leuksen luo lähettiläänä kolme miestä, viisas Odysseus, Aias 
Telamonin poika ja Phoiniks, Akhilleuksen iäkäs ystävä. Har- 


taasti nämä koettivat suostutella häntä vastaanottamaan Aga- 

memnonin tarjouksen. Mutta Akhilleus: hylkäsi halveksien 
kaikki heidän esityksensä. 

Helleenit olivat nyt mitä suurimmassa vaarassa. Hektor 
oli jo troialaisten keralla rynnännyt vallin yli, jonka hc oli- 
vat vakentaneet laivaleirin suojaksi, ja polttanut useita heidän 
laivoistaan. Akhilleus vain pysyi taipumattomana. Patroklos, 
joka älysi helleenejä uhkaavan hirmuisen vaaran, lähti nyt 
ystävänsä luo ja pyysi, .että edes hän saisi Akhilleuksen väen 
kera lähteä helleenejä auttamaan. Patroklos pukeutui Akhil- 
leuksen sotisopaan ja syöksyi myrmidonien kera taisteluun. 
Troialaiset kauhistuivat hänet nähdessään; he luulivat valtavan 
Akhilleuksen itsensä lähteneen taisteluun. Voitonhurmaukses- 
saan Patroklos kuitenkin viehättyi yhä kauemmaksi taistelun 
tuoksinaan, tunkeutuen aina Troiaan saakka koettaen kiivetä 
sen muureille. Siellä Hektor hyökkäsi häntä vastaan ja lyhyen 
taistelun jälkeen surmasi hänet ja sai saaliikseen Akhilleuksen 
sotisovat. Hädin tuskin saivat helleenit Patrokloksen alasto- 
man ruumiin pelastetuksi ja tuoduksi takaisin leiriin. Kun 
sanoma Patrokloksen kuolemasta tuotiin Akhilleukselle, valtasi 
hänet sanomaton suru. Hän oli rakastanut Patroklosta kuin 
omaa henkeään, ja nyt oli tämä ystävä häneltä riistetty. Hänen 
ainoa himonsa oli nyt Patrokloksen surman kostaminen Hek- 
torille. Hän sopi Agamemnonin kanssa ja suostui samoihin 
chtoihin, jotka oli vastikään hylännyt. Kun hän oli aseensa 
ja sotisopansa menettänyt, lähti hänen äitinsä Thetis Hephais- 
toksen luo ja tämä teki uuden varuksen, joka oli kauniimpi ja 
oivempi kuin ainoankaan kuolevaisen siihen saakka omistama. 
Ja tähän varukseen puettuna Akhilleus nousi sotavaunuunsa ja 
lähti Hektoria etsimään. 

Synkkien aavistuksien valtaamana oli Hektor vähää ennen 
lausunut vakavat jäähyväiset Andromakhelle, uskolliselle puo- 
lisolleen, ja pienelle pojalleen Astyanaksille. Hetkeäkään epä- 
röimättä hän kuitenkin lähti pelättävää vihollistaan vastaan. 
Seistessään vihdoin hänen edessään ja katsoessaan häntä sil- 
mästä silmään Hektor kuitenkin menetti rohkeutensa ja kään- 

tyi pakoon. Kolmeen kertaan hän pakeni Akhilleuksen edellä 
kaupungin muurien ympäri, kunnes lopulta rohkaisi mielensä 
ja kääntyi päin. Lyhyen taistelun jälkeen Hektor kaatui. 
Akhilleus pani nyt Patrokloksen kunniaksi toimeen upcat 
peijaiset loistavine asekisoineen. Mutta Hektorin ruumiin hän 
aikoi häväistä ja heittää petojen raadeltavaksi. Jumalten kehoi- 
tuksesta vanha Priamos kuitenkin lähti Akhilleuksen leiriin 
ja sai hänet ottamaan vastaan lunnaat Hektorin ruumiista. 
Juhlallisin menoin troialaisetkin nyt hautasivat Hektorin. 


7. Uusia taisteluita. Akhilleuksen kuolema. 


Hektorin kuoltua syttyi Troian muurien cdustalla uusia 
taisteluita. Troialaiset saivat odottamatta apua, kun sotaisten 
amatsonien kuningatar Penthesileia, Areen tytär, naissoturiensa 
keralla saapui Troiaan. Penthesileia halusi kiihkeästi päästä 
Akhilleuksen kanssa voimiaan mittelemään. 

Eikä kauan kestänytkään, ennenkuin kuningatar ja Akhil- 
leus kohtasivat toisensa ja syntyi kaksintaistelu. Lyhyen otte- 
lun jälkeen Akhilleus antoi naisvastustajalleen surmaniskun ja 
hervottomana Penthesileia vaipui maahan. Akhilleus astui 
kuolevan luo irroittaakseen kypärin hänen päästään, mutta kun 
hän näki neitsyen kauneudesta loistavat kasvot, syttyi hänessä 
rakkaus. Hän olisi halunnut viedä hänet kotiinsa Phthiaan 
uskollisena puolisonaan, mutta nyt hän olikin toivottunsa sur- 
mannut. Niin hän seisoi kauan suruissaan, kuollut neito aylis- 
sään, ennenkuin antoi ruumiin troialaisille haudattavaksi. 

Pian — troialaisille ilmestyi uusi liittolainen. Memnon, 
aithiooppialaisten kuningas. 'Urheuden ja voimain puolesta hän 
oli Akhilleuksen vertainen, ja hänelläkin oli Hephaistoksen val- 
mistama varus. Memnon oli Koittaren, Eoksen poika. Ennen- 
kuin sankarit iskivät yhteen, otti Zeus kultaisen vaakansa hei- 
dän kohtaloitaan tiedustellakseen ja heitti kuppeihin Akhil- 
leuksen ja Memnonin arvat. Syvälle painui Memnonin vaaka- 

kuppi julistaen siten hänen kuolemaansa. Mcmnonin ja Akhil- 
leuksen välinen taistelu oli tavattoman tuima, mutta lopulta 
Memnon kaatui. Eos kantoi poikansa ruumiin urhon ctäiseen 
kotimaahan ja hautasi sen sinne juhlallisesti. 

Kohtalon määräys oli, että Akhilleuskin kaatuisi pian 
Memnonin jälkeen. Kun hän nyt, ylpeillen siitä, että oli Mem- 
nonin voittanut, ryntäsi Troian muureja vastaan, tähtäsi Paris 
häntä jousellaan. Apollon-jumala itse ohjasi nuolen siten, että 
se sattui Akhilleuksen kantapäähän, joka oli hänen ruumiis- 
saan ainoa haavoittuva kohta. Haava oli kuolemaksi, ja Akhil- 
leus vaipui maahan. Hurja taistelu syttyi hänen ruumiistaan. 
Mutta Zeus salli helleenien pelastaa ruumiin ja aseet. Aias, 
Telemonin poika, kantoi kaatuneen uroon taistelusta ja Odys- 
seus torjui vihollisten hyökkäykset. Suurin juhlallisuuksin vie- 
tettiin valtavan sankarin pcijaiset ja itse runottaret tulivat nii- 
hin Olympoksen korkeudesta laulamaan surunvalittelua vaina- 
jan kunniaksi. 


8 Aiaan, Telamonin pojan kuolema. 


Akhilleuksen kuoltua hänen äitinsä Thetis lupasi antaa 
poikansa loistavan sotavaruksen sille helleenille, joka oli sota- 
joukon etevin uros. Vain kaksi miestä saattoi tulla tämmöi- 
sessä kilpailussa kysymykseen. Toinen oli Odysscus, toinen 
Aias, Telamonin poika. Odysseus oli kuulu varsinkin viisau- 
destaan ja viekkaudestaan, mutta samalla tunnettu voimak- 
kaaksi ja urheaksi sankariksi. Aias oli Akhilleuksen jälkeen 
sotajoukon voimakkain ja urhoollisin sankari. Kun helleenit 
itse olivat kahden vaiheilla, kenelle antaa palkinto, päätettiin 
viisaan Nestorin neuvosta antaa asia leirissä olevain troialais- 
ten vankien ratkaistavaksi. Nämä sen ratkaisivat Odysseuksen 
hyväksi. 

Ajasta tämä halventava tuomio katkerasti loukkasi ja 
sydäntyneenä hän lähti telttaansa ja sulkeutui sinne lähimpäin 
miestensä kanssa. Lopulta hänen vimmansa yltyi niin, että 

hän raivopäisenä yön pimeydessä hyökkäsi teltastaan, aikoen 
miekallaan surmata ne miehet, joita hän sotajoukossa piti 
pahimpina vastustajinaan, ensi sijassa Odysseuksen ja molem- 
mat 'Atreidit, Agamemnonin ja Menelaoksen, nämä kun olivat 
salassa suosineet Odysseusta. 

Vanha Telamon oli Troian sotaan lähtevää Aias-poikaansa 
hyvästellessään neuvonut häntä aina turvautumaan jumalten 
apuun. Mutta lannistamattomassa ylpeydessään nuori uros oli 
lausunut, että heikkojen sopii voittaa jumalten avulla, voimal- 
lisen tulee mainetta tavoitellessaan luottaa vain omiin voimiinsa. 
Ja kun sitten Troian sodassa jumalatar Athene kerran oli 
hänelle tarjonnut apuaan, oli Aias sen ylpeästi hylännyt ja 
sanonut, ettei hän ole jumalain avun tarpeessa. Athene oli 
päättänyt rangaista häntä tästä ylimielisyydestä, ja nyt oli hetki 
tullut. Nähdessään vimmastuneen Aiaan yösydännä: syöksyvän 
teltastaan sekoitti hän hänen järkensä, niin että hän raivoten 
hyökkäsi helleenien karjan sekaan ja lammas- ja nautalaumassa 
pani toimeen kauhean verilöylyn. Muutamia elukoita, joita 
hän piti Odysseuksena ja molempina Atrideina, hän ajoi edel- 
lään telttaansa, sitoi ne ja ruoski niitä. Vasta vähitellen hän 
tuli järkiinsä ja huomasi nyt kauhistuen, miten mielettömästi 
oli tehnyt. Turhaan koetti uskollinen Tekmessa, jonka hän oli 
phryygialaisilta ryöstänyt ja joka nyt oli teltassa hänen puoli- 
sonaan, rauhoittaa häntä ja estää häntä uusista tihutöistä. 
Aias lähti merenrannalle, muka puhdistuakseen siellä syylli- 
syydeslään, mutta syöksyikin miekkaansa. Helleenit surivat 
urheimman sankarinsa kuolemaa ja loivat hänelle meren- 
rannalle kummun. 


9. Philoktetes. 


Sekä Akhilleuksen että Aiaan kaaduttua hupenivat hellee- 
nien toiveet Troian valloituksesta yhä pienemmiksi. Helenok- 
selta, Priamoksen pojalta, jonka he olivat saaneet vangituksi, 


he kuitenkin saivat tietää, että Troia kyllä voidaan valloittaa, 

mutta ainoastaan sillä edellytyksellä, että helleenit saivat avuk- 
seen Akhilleuksen pojan Neoptolemoksen ynnä Philokieteen, 
jonka he Kymmenen vuotta sitten Troiaan tullessaan olivat jät- 
täneet Lemnoksen saarelle. 

Odysseus matkusti nyt Skyros-saarelle, jolla nuori Nco- 
ptolemos asui. ja sai hänet helposti lähtemään mukaansa. 

Paljon vaikeampaa tuli hänen arvelunsa mukaan olemaan 
Philokteteen saaminen Troiaan, Olivathan helleenit hänet sai- 
raana ja huonona hylänneet autiolle rannalle, ja pääsyyllinen 
hänen jättämiseensä oli juuri Odysseus itse. Siitä huolimatta 
Odysseus uskalsi lähteä häntä hakemaan. Neoptolemoksen ja 
muutamien muitten seurassa hän lähti Lemnokseen. Siellä hän 
antoi Neoptolemoksen toimeksi käyttää Philoktetesta vastaan 
viekkautta. Neoptolemoksen muka tuli ilmoittaa tälle, että hel- 
lecnien ruhtinaat olivat häntä loukanncet, minkä vuoksi hän 
nyt oli kotimatkalla, ja varsinkin hänen tuli anastaa Philo- 
kteteen jousi ja nuolet. 

Vastahakoisesti Neoptolemos suostui pettämään sairaan 
Philoktetes-uroon, kuten Odysseys vaati. Aluksi hän kuiten- 
kin noudatti Odysseuksen kehoitusta. Iän kertoi olevansa 
kotimatkalla, ja Philoktetes rukoili häntä ottamaan hänet 
kanssaan. Heidän päästyään rantaan sai Philoktetes ankaran 
taudinkohtauksen ja vaipui tajuttomana maahan. Sitä ennen 
hän kuitenkin ennätti Neoptolemokselle antaa jousensa ja nuo- 
lensa. 

Neoptolemos, avomielinen ja rehellinen nuorukainen, ei 
kuitenkaan, Philokteteen tuskat nähdessään, hennonut jatkaa 
petostaan. Kun Philoktetes jälleen tuli tajuihinsa, ilmaisi hän 
tälle avoimesti ja rehellisesti koko juonen ja sanoi, että aiko- 
mus on viedä hänet Troiaan. Philoktetes joutui epätoivon val- 
toihin ajatellessaan, että hän jälleen joutuisi vihaamansa Odys- 
seuksen ja muitten vihamiestensä käsiin, ja pyysi Neoptole- 
mosta antamaan jousen ja nuolet takaisin. Mieluummin hän 
muka jäisi tälle autiolle rannalle menchtymään kuin seuraisi 
heitä Troiaan. Turhaan koetti Odysscus, joka nyt ilmaisi 

itsensä, kauniilla sanoilla saada vanhan vastustajansa sopimaan, 
turhaan hän uhkasi jättää hänet tälle rannalle jousetta ja nuo- 
litta, ellei toinen suostu tulemaan mukaan, jättää hänet surkeasti 
nälkään kuolemaan. Neoptolemosta tämä puhe kuitenkin alkoi 
harmittaa siihen määrään, että hän Odysseuksen vastustelusta 
huolimatta antoi Philokteteelle jousen ja nuolet takaisin. 
Samalla hän täydellä todella päätti viedä Philokteteen takaisin 
kotimaahan, vaikka hän tämän lupauksen ensin antoi vain 
häntä pettääkseen. Mutta nyt ilmestyi taivaasta itse Herakles, 
joka ennen omisti tämän jousen nuolineen, ja ilmoitti Philo- 
kteteelle jumalten tahdon. Hän lupasi, että uros Troian edus- 
talla pääsisi vammastaan, minkä jälkeen hän nuolineen olisi 
avullisena Troian valloittamisessa. 

Jumalaisen Herakleen tahtoon Philoktetes taipui ja lähti 
Odysseuksen ja Neoptolemoksen keralla Troiaan. Hänen nuo- 
lensa se kaatoi Pariinkin — sen miehen, joka oli koko sodan 
aiheuttanut ryöstämällä Helenan tämän kodista. 


10. Troian hevonen. 


Huolimatta Philokteteen ja Neoptolemoksen urhoollisuu- 
desta Froian edustalla eivät helleenit asevoimalla voineet kau- 
punkia valloittaa. Mutta Odysseus keksi toisia keinoja. 

Ensin hän Diomedeen kanssa salavihkaa hiipi kaupun- 
kiin ryöstääkseen Athene-jumalattaren kuvapatsaan, Palladionin. 
Luultiin kaupungin menettävän jumalten suosion, jos kuvapal- 
sas ryöstettäisiin, ja sen valloittamisen sitten olevan mahdollista. 

Tietäjä Kalkhas oli unessa saanut tietää, että Troia voi- 
tiin valloittaa vain petoksella, ja tämän tietonsa hän ilmaisi 
armeijalle. Odysseus suunnitteli nyt viekkaan juonen. Epeios, 
joka oli taitava rakentaja, kyhäsi hänen ohjeittensa mukaan 
valtavan puuhevosen, jonka onttoon vatsaan mahtui monta 
miestä. Kun hevonen oli valmis, nousivat sen sisään useat hel- 
leenien etevimmistä uroista, muiden mukana Odysseus, Neopto- 

lemos, Menclaos ja Philokietes. Vatsa suljettiin sitten ja sisiissä 
uroot istuivat ja ääneti odottivat, miten kävisi. 

Muut sytyttivät leirinsä palamaan ja lähtivät Agamemno- 
nin johdolla merelle, asettuen lähellä olevan Tenedos-saaren taa 
väijyksiin. Tämä tapahtui yöllä. 

Kun 1roialaiset varhain seuraavana aamuna huomasivat 
vihollisten lähteneen ja polttaneen leirinsä, alkoivat he rientää 
virtanaan kaupungista rantaan. He luulivat vihollisten pacn- 
neen ja iloitsivat kaupunkinsa vapautuksesta. Mutta mitä tämä 
valtava puuhevonen merkitsee, joka seisoo paikallaan arvoi- 
tuksellisena? Mitä oli sille tehtävä? Olivatko helleonit sen 
tehneet peitääkesen heitä, eikö ole parasta hävittää se? Vai 
onko parempi vetää se kaupungin muurien sisäpuolelle ja aset- 
taa se sinne voitonmerkiksi? Vain yhdellä miehellä, Apollonin 
papilla Laokoonilla, oli selvä ja varma käsitys asiasta ja hän 
varoitti hartaasti maanmiehiään: »Helleenit tahtovat teitä pet- 
tää, älkää luottako tähän jättiläismäiseen puuhevoseen! Pel 
kään danaolaisia silloinkin, kun he tuovat lahjoja.» Näin sa- 
noen hän iski peitsensä hevosen kylkeen, niin että sen ontto 
sisusta kumisi. 

Tämän tapahtuessa tuli paikalle kuitenkin troialaisia pai- 
menia, jotka raahasivat mukanaan Sinon-nimistä nuorta kreik- 
kalaista. Hänelle oli Odysseys uskonut vaarallisen ja edesvas- 
tuullisen tehtävän. Hänen tuli antaa troialaisille valheellisia 
tietoja puuhevosen todellisesta tarkoituksesta. Sinon syötti nyt 
troialaisille pitkän jutun: hän oli muka uskaltanut julkisesti 
vastustaa Odysseusta ja siilä syystä tämä häntä leppymättö- 
mästi vihasi. Kun helleenit, masentuneina kaikkien yritystensä 
epäonnistumisesta, olivat lähteneet kotimatkalle, oli Apollon- 
jumala käskenyt heitä ihmisuhrilla lepyttää taivasta, jotta he 
saisivat onnellisen paluumatkan. Odysseuksen toimesta oli 
Kalkhas muka valinnut Sinonin uhriksi. Mutta hän oli viime 
hetkellä päässyt pakenemaan ja rukoili nyt troialaisilta armoa. 
Troialaiset laskivatkin Sinonin vapaaksi ja kysyivät häneltä 
nyt, mitä helleenit olivat puuhevosella tarkoittaneet. Sinon vas- 

tasi: Helleenien kohdeltua häntä niin häpeällisesti katsoi hän 
voivansa ilmaista tämän puuhevosen salaisuuden. Pallas 
Athene oli muka suuttunut siitä, että hänen pyhä kuvansa oli 
ryöstetty Troiasta, ja hänen vihaansa lauhduttaakseen helleenit 
olivat rakentaneet tämän hevosen. Siitä oli tehty niin suunnat- 
loman suuri siksi, etteivät troialaiset milloinkaan voisi viedä 
sitä kaupunkiinsa. Jos se nimittäin vietäisiin kaupungin muu- 
rien sisäpuolelle, tulisi siitä kaupungin turva ja vihollisille se 
koitusi onnettomuudeksi. 

Troialaiset uskoivat, mitä Sinon heille kertoi. Jos vielä oli 
niitä, jotka mielessään epäilivät, haihtui viimeinenkin epäilys 
paikalla, kun he vähän ajan kuluttua näkivät hirveän, Pallas 
Athenen itsensä aikaan saaman enteen. Laookon, joka vast” 
ikään oli puuhevosen vatsaan iskenyt keihäänsä, valmisteli 
paraikaa Poseidonille uhria, Mutta mereltä tuli samassa kaksi 
jättiläiskäärmettä, jotka hyökkäsivät suoraan Laokoonin kimp- 
puun hänen juuri ryhtyessä molempain poikainsa kanssa uh- 
raamaan. Ne kiertyivät ensin molempain poikain ympäri, ja 
kun isä kauhistuneena lähti apuun, kietoivat ne hänetkin hir- 
muisiin kapaloihinsa. Turhaan he ponnistelivat irti hirviöit- 
ten kouristuksista. Ei kulunut kauan. ennenkuin Laokoon 
molempain poikainsa keralla vaipui tukehtuneena maahan. 

Kun troialaiset omin silmin näkivät tämän kammottavan 
tapauksen, käsittivät he sen jumalain kostoksi ja rangaistuk- 
seksi Laokoonille tämän käyttäytymisestä. Kaikki huusivat, 
että puuhevonen on vietävä kaupunkiin ja asetettava torille. 
Kun portit olivat liian ahtaat, revittiin muurit ja hevonen kis- 
kottiin kaupunkiin. Ainoastaan Kassandra, ennuspappi, näki 
selvästi, kuinka tuho hevosen keralla tuli kaupunkiin, ja lau- 
sui varoittavat sanat. Mutta jälleen troialaiset olivat epäuskoi- 
sia. Hän oli tosin saanut ennuslahjan, mutta samalla oli mää. 
rätty, ettei kukaan uskoisi hänen ennustuksiaan. 

ll. Troian kukistuminen. 


Kun troialaiset olivat saancet puuhevosen kaupunkiinsa, 
panivat he toimeen suuren juhlan vihollisten lähtöä ja kau- 
pungin vapautusta juhliakseen. Koko väestö antautui ilo- 
humalaan ja syötiin ja juotiin minkä jaksettiin. Puolenyön 
aikaan koko kaupunki oli mitä syvimpään uneen vaipuneena, 
eikä kukaan ollut edes ajatellut vahtimiesten asettamista. Nyt 
oli Sinonin hetki tullut. Hän hiipi salaa erään kaupungin- 
portin luo ja antoi siellä sovitulla tulimerkillä tiedon hellee- 
neille, jotka olivat Tenedoksen luona ankkurissa. Sitten hän 
samoin ääneti ja salaa hiipi puuhevosen luo ja kehoitti siinä 
piileviä miehiä lähtemään ulos ja ryhtymään taisteluun. Reip- 
paalla mielellä puuhevosessa piilevät helleenit avasivat oven ja 
tulivat ulos. Ja nyt alkoi unenpöpperöisten, humaltuneitten 
` troialaisten kesken hirveä verilöyly. Palavia kekäleitä heitet- 
tiin taloihin ja pian Troia paloi monesta kohdasta. Tenedosta 
oli laivasto palannut rantaan ja suurin joukoin virtasi sieltä 
Troiaan väkeä ottamaan osaa hävitykseen. Troialaiset kyllä 
puolustautuivat epätoivoisen rohkeasti, mutta kaikki vastarinta 
osoittautui turhaksi. i 

Ankarimpana ja epätoivoisimpana taistelu raivosi itse ku- 
ninkaallisessa linnassa. Palatsiin saarretut repivät käsiinsä 
parruja ja lankkuja käyttääkseen niitä aseina hyökkääviä hel- 
leenejä vastaan. lise portin päällä kohosi linnan korkein torni, 
ja troialaiset koettivat murtaa irti tornin ylimmän kerroksen 
kukistaakseen sen vihollisten päälle. Valtava Aineias sai vih- 
doin jättiläisvoimillaan miestensä avulla tornin sortumaan, ja 
kaatuessaan se hautasi alleen paljon helleenejä. Mutta toisia 
ryntäsi heidän ylitseen, ja pian helleenit pääsivät hyökkäämään 
kuningas Priamoksen omiin huoneisiin. 

Iäkäs kuningas oli pukeutunut raskaaseen sotisopaan ja 
valmistautunut heikolla ja vapisevalla kädellään taloaan 
puolustamaan. Mutta Hekabe, hänen puolisonsa, veti hänet 
kerallaan alttarin luo, jotta se suojaisi heitä molempia. Val- 

tava Neoptolemos, Akhilleuksen poika, hyökkäsi raivoisana 
alttarille. Omin silmin nähdessään Neoptolemoksen surmaa- 
van erään hänen pojistaan Priamos itse heitti häntä vastaan 
keihäänsä, joka kuitenkin voimatonna putosi maahan. Vim- 
mastunut Neoptolemos syöksi miekkansa vanhan kuninkaan 
rintaan, niin että hän hengetönnä vaipui maahan. 

Sillä välin olivat Menelaos ja Agamemnon ynnä Odysseus 
rientäneet toisille tahoille. Pariin jokin aika sitten kaaduttua 
Philokteteen nuolen satuttamana oli Deiphabos, joka Hekto- 
rin kuoleman jälkeen oli Priamoksen pojista etevin, ottanut 
Helenan puolisokseen. Hänen taloonsa nyt ensi sijassa rien- 
nettiin. Menelaos syöksi miekkansa hänen rintaansa ja alkoi 
sitten kaikkialta etsiä uskotonta Helenaa. Vihdoin hänet löy- 
dettyään Menelaos ensi hetkessä oli vähällä surmata hänet. 
Helenan lumoavan kauneuden hurmaamana hän kuitenkin 
malttoi mielensä, antoi hänelle anteeksi ja vei hänet laivaansa. 

Troian ruhtinaista vain kaksi vältti yhteisen tuhon, Ante- 
nor ja Aineias. Antenonin helleenit säästivät siitä syystä, että 
hän aina oli vaatinut antamaan Helenan takaisin ja lisäksi sodan 
alussa osoittanut vieraanvaraisuutta Menelaokselle ja Odys- 
seukselle heidän käydessä Troiassa lähettiläinä. Hän lähti 
+ nyt muutamain soturiensa keralla merelle ja päätyi lopulta 
Adrian meren sisimpään sopukkaan perustaen sinne Patavium 
kaupungin. Aineias taisteli kauan mitä urheimmin hyökkää- 
viä helleenejä vastaan, mutta huomatessaan kaiken vastarin- 
nan turhaksi hän nosti vanhan Ankhises isänsä harteilleen ja 
pientä Askanios poikaansa kädestä taluttaen riensi pois Ida 
vuorelle. Sieltä hän lähti merelle — seikkailurikkaalle ret- 
kelle, johon myöhemmin palaamme. 


12. Paluumatka Troiasta. 


Kun Troia oli maan tasalle hävitetty, saattoivat helleenit 
vihdoinkin kääntää keulan kotia kohti. Monen uroon koti- 
matka päättyi kuitenkin onnettomasti. 

Aias, Oileuksen poika, oli kaupungin valloituksessa mitä 
julkeimmin loukannut Athene-jumalatarta. Hän oli näet aja- 
nut takaa Priamoksen tytärtä Kassandraa ja tämän paettua 
Athenen temppeliin, jumalattaren kuvapatsaan juurelle, väki. 
sin raastanut hänet irti, ja pyhä kuva oli silloin pudonnut 
maahan. Muitten helleenien ruhtinaitten velvollisuus olisi ollut 
rangaista Aiasta ja sovittaa Athenen vihastus, mutta kun he 
sen laiminlöivät, kohtasi jumalattaren viha heitä kaikkia. 

Muutamain sankareista tosin onnistui välttää uhkaava 
turmio. Nestor ja Diomedes, Neoptolemos ja Philoktetes pää- 
sivät onnellisesti kotiaan mitään vaarallisia seikkailuja koke- 
matta. Sitä kovempiin koettelemuksiin joutuivat muut uroot. 

Menelaoksen yllättivät rajut myrskyt matkalla meren 
poikki Peloponnesokseen, ja hänen laivansa ajautuivat mikä 
millekin suunnalle. Monenlaisten harharetkien jälkeen hän 
saapui Egyptiin, jossa hän Theben kaupungissa sai mitä vieraan- 
varaisimman vastaanoton. Paluumatkalla Egyptistä hän joutui 
autiolle saarelle, johon hänen täytyi tyynen vuoksi jäädä pit- 
käksi aikaa. Lopulta eräs merenneito, merenjumalan Proteuk- 
sen tytär, neuvoi Menelaosta ottamaan kiinni hänen isänsä ja 
tältä kiristämään tiedon siitä, mitä hänen oli tehtävä pelas- 
tuakseen. Käskettyään Menelaosta valitsemaan kolme parasta 
miestään nymfi toi neljän tappamansa hylkeen nahat ja kääri 
Menelaoksen ja hänen kumppaninsa hylkeennahkaan. Tämän 
jälkeen hän vei heidät loikomaan riviin muitten hylkeitten 
sekaan. Meren äijä, joka piti hylkeistään kuin paimen lam- 
paistaan, nousi puolenpäivän aikaan aalloista, kävi hylkeensä 
laskemassa ja huomatessaan luvun oikeaksi rupesi itse levolle 
petosta aavistamatta. Menelaos kolmen toverinsa keralla hyp- 
päsi nyt ylös ja kietaisi käsivartensa vanhuksen ruumiin ym- 
päri. Mutta Proteus alkoi nyt muutella muotoaan. Ensin hän 
muutti itsensä leijonaksi, sitten käärmeeksi, pantteriksi, metsä- 
karjuksi, jopa juoksevaksi vedeksikin ja tuuhealatvaiseksi 
puuksi. Mutta neljät käsivarret pitivät hänestä hellittämättä 
kiinni, ja kun meren äijä huomasi, ettei hän voinut millään 

tavalla päästä pakoon, myöntyi hän ja lupasi ilmaista Mene- 


laokselle kaiken, mitä tämä tahtoo tietää. Hän neuvoi Mene- 


laosta palaamaan Egyptiin ja palvomaan siellä juhlallisin 
uhrein Zeusta ja muita jumalia. 


Vasta sitten hän saisi onnel- 
lisen kotimatkan. Menelaos teki niin ja pääsi nyt enemmittä 
seikkailuitta kotiaan Sparttaan, jossa hän puolisonsa Helenan 
keralla eli monta iloista ja onnekasta vuotta. 

Huonommin kävi Aiaalle, joka kaikkia muita enemmän 
oli rikkonut Athenea vastaan. Paluumatkalla Athene hajoitti 
hänen laivansa, mutta Poseidon sääli häntä ja pelasti hänet kal- 
liolle. — Ylimielisenä ja uhmaavana Aias silloin huudahti jul- 
keasti, että hän kyllä olisi itsekin, jumalien auttamatta, kyennyt 
pelastamaan itsensä. Poscidon julmistui siitä ja iski kolmi- 
kärjellään kalliota niin, että se hajosi ja Aias sortui aaltojen 
saaliiksi. 

Kuuluimmat kaikista ovat kuitenkin ne seikkailut ja kär- 
simykset, joita Agamemnon ja Odysseus saivat kokea. 


Pelopidien synkät kohtalot. 
1. Atreus ja Thyestes, 


Tantalos oli Lyydian kuningas. Hän oli rikas ja onnelli- 
nen. Jumalat rakastivat häntä siihen määrään, että scuruste- 
livat hänen kanssaan ja tulivat hänen pöytävieraikseen. Mutta 
tästä hän kävi niin ylimieliseksi, että häpeällisellä tavalla käytti 
väärin jumalten luottamusta. Hän varasti heiltä nektaria ja 
ambrosiaa ja jakeli ystävilleen. Mutta vielä pahempaakin hän 
teki. Jumalia koetellakseen hän teurasti oman Pelops poi- 
kansa, valmisti hänen lihastaan ruokaa ja kutsui sitten jumalat 
pitoihin, joissa heille kannettiin tätä katalaa ruokaa. Demeter 
jumalatar, joka haikeasti suri tyttärensä ryöstöä, oli ainoa, 

joka antoi pettää itseään. Hän söi toisesta lavasta palan. 
Kaikki muut jumalat huomasivat paikalla ilkityön. Ile herät- 
tivät Pelopsin uudelleen eloon ja tekivät lapaluusta puuttuvan 
kappaleen norsunluusta. Mutta Tantalosta he rankaisivat lä- 
hettämällä hänet alas manalaan, jossa hänen täytyy seista jär- 
vessä leukaansa myöten, mutta siitä huolimatta kärsiä kamalaa 
janoa, sillä vesi pakenee aina, kun hän yrittää juoda. Samalla 
häntä vaivaa kalvava nälkä. Hänen edessään riippuvat oksissa 
valioimmat hedelmät, mutta aina kun hän kurottaa kättään 
niitä ottaakseen, pakenevat oksat. 

Pelops lähti sitten alamaisineen Kreikkaan, jossa Pelopon- 
neson niemimaa sai hänestä nimensä. 

Pisassa, Elis-maakunnassa, hallitsi kuninkaana Oinomaos, 
joka oli sodanjumalan Arecn poika. Hänellä oli yksi ainoa 
tytär, Hippodameia. Oraakkeli oli Oinomaokselle ennustanut, 
että hänen oma vävynsä surmaa hänet. Siitä syystä hän koetti 
kaikella tavalla estää tytärtään menemästä naimisiin. län 
julisti, että vain se, joka voittaa hänet kilpa-ajossa, saisi hänen 
tyttärensä. Aina hän itse lähti myöhemmin kuin kilpailija, 
mutta tuulennopeilla hevosillaan, jotka hän oli saanut isältään 
Areelta, hän aina saavutti hänet ja lävisti hänet takaapäin 
keihäällään. Koko joukko kosijoita oli täten jo saanut sur- 
mansa, kun Pelops vihdoin tuli. Hippodameia rakastui kiih- 
keästi kauniiseen nuorukaiseen ja päätti auttaa häntä. Autta- 
jakseen hänen onnistui saada Oinomaoksen ajaja Myrtilos. 
Tämä asetti niin, että Oinomaoksen vaunun sokkanaula putosi 
kesken kilpa-ajoa, niin että pyörä lähti pois, vaunut kaatuivat 
ja kuningas loukkautui niin pahasti, että heitti henkensä. 
Kuollessaan hän kuitenkin ennätti kirota Myrtiloksen ja lausua 
sen toivomuksen, että hän Pelopsin kädestä saisi surmansa. Kun 
Pelops siis voitti kilpa-ajoissa, sai hän Hippodameian puolisok- 
seen ja kuningas Oinomaoksen koko valtakunnan. Vähän myö- 
hemmin Hippodameiassa kuitenkin syttyi rakkaus Myrtilokseen. 
Mutta kun tämä ci tuntenut vastarakkautta, parjasi Hippo- 
dameia häntä puolisolleen ja ajaessaan kerran Myrtiloksen 

keralla meren rantaa pitkin Pelops äkkiarvaamatta työnsi aja- 
jansa jyrkältä kalliolta mereen, niin että hän sai aalloissa sur- 
mansa, Kuoleman kanssa taistellessaan Myrtilos kuitenkin ki- 
rosi Pelopsin ja koko hänen sukunsa. Ja tämä kirous seurasi 
sitten useita sukupolvia ja kävi kauhealla tavalla täytäntöön. 

Onnettomuudet alkoivat jo Pelopsin pojista. Kaksi näistä, 
Atreus ja Thyestes, vihasi ja kadehti kolmatta, kaunista Khry- 
sipposta, koska isä tätä rakasti niin hellästi. JJe sen vuoksi sur- 
masivat veljensä ja heittivät hänen ruumiinsa kaivoon, minkä 
jälkeen he lähtivät maasta ja menivät Mykeneen. Siellä Atreus 
sai kuninkuuden. Hänen veljensä Thyestes ei kuitenkaan suos- 
tunut siihen, vaan koetti saada kuninkuuden itselleen. Rii- 
taan, joka nyt syntyi veljesten välillä, sekaantuivat jumalatkin, 
ilmaisten tahtonsa. Heidän tahdostaan syntyi Atreuksen lau- 
moissa karitsa, jolla oli kultainen villa; täten he muka olivat 
ilmoittaneet, että Atreus oli laillinen kuningas. Thyesteksen 
onnistui kuitenkin vietellä Atreuksen puoliso A&rope ja hänen 
avullaan saada tuo tärkeä karitsa haltuunsa ja viedä se omaan 
taloonsa. NMolcmpain veljesten kesken syntyi nyt hurjia ret- 
telöitä. Kerran Atrcus oli haluavinaan sopia Thyesteen kanssa 
ja kutsui tämän luokseen. Mutta kun Thyestes tuli, kannet- 
tiin hänelle molempain poikainsa lihat syötäväksi. Sitten 
Atreus antoi hänen cteensä kantaa lasten päät ja käsivarret. 
Thyestes pakeni hurjan kauhun valtaamana. Itse auringon- 
jumalan sanotaan tästä ilkityöstä niin kauhistuneen, että hän 
kulki lännestä itään. Ja Thyestes taaskin kirosi koko suvun. 


2 Agamemnonin kotiintulo Orestes. 


Atreuksella oli kaksi poika, Agamemnon ja Menclaos. He 
ottivat aviokseen Spartan kuninkaan Tyndaroksen molemmat 
tyttäret, Klylaimestran ja Helenan. Helenan ryöstön johdosta 
sitten syttyi Troian sota. 


Agamemnonin lähdettyä helleenien ylipäällikkönä Troiaan 

jäi hänen linnaansa nuori Aigisthos, Thyestreen poika. Aigis- 
thos koetti vietellä Klytaimestran uskottomuuteen. Kauan Kly- 
taimestra vastusteli hänen houkutuksiaan, mutta kun Agamcm- 
non viipyi poissa vuoden toisensa jälkeen, suostui hän lopulta. 
Ja sitten Aigisthos Klytaimestran keralla hallitsi Mykencä. 
Yhdessä he kutoivat juonen surmatakseen kuninkaan, kun hän 
vihdoin palaisi Troiasta kotiin. 

Agamemnon oli lähtiessään sopinut Klytaimestran kanssa 
siitä, että hän paikalla, kun Troia on valloitettu, tulimerkeillä 
ilmoittaa tapauksen Mykeneen. Yöt päivät vartioi kuninkaan 
linnan sakaroilla palvelija tähystellen, milloin tulimerkki nii- 
kyisi. Kun Troia oli valloitettu, sai Klytaimestra siis paikalla 
tiedon siitä ja saattoi ryhtyä sen mukaisiin toimiin. 

Onnellisesti Agamemnon voitti merimatkan vaarat ja juhla- 
koristeisilla vaunuillaan ajoi Mykenen kuninkaalliseen linnaan. 
Uskoton puoliso otti hänet vastaan teeskennellyn iloisena ja 
saatteli hänet palatsiin virkistämään itseään väsyttävän matkan 
jälkeen kylvyllä. Mutta kuninkaan maatessa kylpyammeessa 
puoliso heittikin hänen päälleen kutomansa verkon, joka 
esti kuningasta puolustamasta itseään, ja surmasi hänet sitten 
miekalla. Ja sitten Aigisthos ja Klytaimestra elivät kuninkaal- 
lisessa linnassa monta vuotta rikollisessa liitossa. 

Agamemnonin poika Orestes oli vielä lapsi, kun hänen 
isänsä murhattiin. Uskollinen palvelija pelasti pojan ja vei 
hänet Phokis-maahan, jossa hän varttui mieheksi nuoren Pyla- 
deen parhaana ystävänä. Hänen tultuaan täysi-ikäiseksi mää- 
räsi itse Apollon, Delphoin jumala, että hänen tuli lähteä 
Mykeneen kostamaan isänsä kuolemaa. Hän liittyi siellä sisa- 
reensa Elektraan, joka oli jäänyt Mykeneen ja siellä clänyt 
mitä syvimmässä alennustilassa, hän kun ei suostunut alistu- 
maan Aigisthoksen ja Klytaimestran häpeälliseen valtaan. 
Viimeiseen saakka Orestes epäili, onko hänen isänsä kuoleman 
kostaakseen surmattava oma äitinsä. Mutta Elektra yllytti 
häntä, ja Pyladeen keralla Orestes meni linnaan ja surmasi 
siellä sekä Klytaimestran että hänen rakastajansa. 

Muita vaikka Orestes kostotyön suorittaessaan olikin vain 
totellut Apollonin käskyä, oli hän kuitenkin oman äitinsä 
murhan kautta tehnyt itsensä vikapääksi hirmuiseen verivel- 
kaan. Erinnyit, murhatun äidin kostottaret, lähtivät häntä 
ajamaan takaa. Kaikkialla vainottuna nuorukainen lopulta 
lähti Delphoin jumalan turviin. 

Apollon yritti ottaa Oresteen suojelukseensa. Mutta rai- 
voisat erinnyit eivät sittenkään väistyneet hänen rinnaltaan, 
vaan kiusasivat häntä herkeämättä kauhealla seurallaan. Erin- 
nyitten nukkuessa vähän aikaa onnistui Apollonin kuitenkin 
auttaa suojattinsa pakoon, ja Hermeen opastamana hän lopulta 
päätyi Atheenaan. Siellä hän etsi suojaa Pallas Athenen temp- 
pelistä ja asettui jumalattaren kuvapatsaan viereen. Mutta 
vainukoirain tavoin olivat erinnyit seuranneet hänen jälkiään 
yli maiden ja merien, ja ne toivoivat nyt vihdoin Atheenassa 
tavoittavansa hänet kostaakseen ja tuhotakseen hänet. 

Mutta Orestes turvautui Atheneen rukoillen häneltä suo- 
jelusta ja apua. Ja kultavaunuissa jumalatar laskeutui Olym- 
posta. Nyt sekä Orestes että erinnyit jättivät asiansa juma- 
lattaren käsiin. Ja Athene päätti asettaa erityisen tuomio- 
istuimen, joka sitten kautta aikain oli Atheenassa ratkaiseva 
kaikki murhia koskevat jutut. Tämä tuomioistuin oli kuulu 
areiopagi. Athene valitsi kaupungin kansalaisista arvokkaim- 
mat vanhukset, ja näiden tuli tuomita. Erinnyt areiopagin 
edessä syyttivät Orestesta oman äitinsä murhasta. Orestes tun- 
nusti rikoksensa, mutta puolusti itseään sillä, että Apollon oli 
häntä nimenomaan käskenyt. Ja Apollon itse esiintyi Oresteen 
puolustajana, koska Klytaimestra, jonka hän oli surmannut, oli 
häpeällisesti murhannut oman puolisonsa. Jumalatar Athene 
laski itse uurnaan äänestyslippunsa ja ilmoitti äänestävänsä 
syytetyn vapauttamista sillä edellytyksellä, että äänet jakautui- 
sivat tasan. Kun äänet laskettiin, niin huomattiin, että oli 
annettu yhtä monta vapauttavaa ja langettavaa ääntä. Orestes 
oli siis nyt vapaa. Erinnyit vihastuivat aluksi tappionsa joh- 
dosta ja uhkasivat ruveta hävittämään Attikaa. Jumalatar 

Athenen onnistui kuitenkin lepyttää heidät ja saada heidät aset- 
tumaan maahan, ei kuitenkaan enää pelättävinä kostottarina, 
vaan eumenideina, s. o. »hyväntahtoisinav, joksi heidän nimensä 
muutettiin. 


Odysseuksen harharetket. 
J 
1. Kikonit. 


Helleeneistä ei kukaan kotimatkallaan joutunut niin mo- 
niin seikkailuihin ja vaivoihin kuin Odysseus. Kymmenen pit- 
kää vuotta sankari harhaili merellä ja maalla tuntemattomissa 
maissa ja joutui vaaroihin, joista hän vain ihmeen kautta 
pelastui. 

Troiasta vei tuuli ensin hänet kikonien maahan Thraakian 
rannalle. Kikonit olivat olleet troialaisten liittolaisia, minkä 
vuoksi Odysseuksella mielestään oli oikeus hävittää ja ryöstää 
heidän maataan. Teurastettiin vuohia, lampaita ja raavaita 
joukoittain, ja lihat vietiin kahteentoista laivaan, jotka Odys-. 
seuksella oli johdossaan. Odysseus itse tahtoi sitten paeta 
maasta oikopäätä välttäen taisteluja. Mutta väki ci totellut, 
vaan jäi maalle syömään ja juomaan minkä jaksoi. Kikonit, 
joita he olivat ryöstäneet, olivat kuitenkin lähiseuduilta saaneet 
avuksi muita kikoneja. Ja varhain aamulla he kävivät hyök- 
käykseen ja heitä tuli niin sankat joukot kuin keväällä lehtiä. 
Merenrannalla syntyi katkera tappelu, voitto häälyi kauan puo- 
leen ja toiseen. Lopulta helleenien Kuitenkin oli pakko väistyä 
ja pyrkiä pakoon. Kun he vihdoin pääsivät rannasta lähte- 


mään, puuttui jokaisesta laivasta kuusi miestä. 


Odysseuksen harharetket 137 


2. Lootophagit. 


Odysseus lähti nyt purjehtimaan edelleen mieli surullisena, 
koska hän oli menettänyt niin monta rakasta toveria. Mutta 
Zeus lähetti hänen laivainsa kimppuun kauhean pohjatuulen 
ja mustia pilviä, niin että maa ja meri pimenivät, Purjeet re- 
pesivät kolmeen, neljään kappaleeseen. Nc täytyi laskea alas 
ja luottaa airoihin. Michet pyrkivät nyt maan suojaan, ja 
tyynessä pari päivää ja yötä levättyään he lähtivät uudelleen 
merelle, keulan kotia kohti kääntäen. Mutta heidän juuri pyör- 
täessään Maleian niemen ohi pääsi myrsky uudelleen valloil- 
leen, ja yhdeksän vuorokautta laivat yhtämittaa ajelehtivat me- 
rellä sinne tänne, kunnes ne lopulta kymmenentenä tapasivat 
maata. Tässä maassa asui lootophageja, helleeneille tuntema- 
tonta kansaa. Kun Odysseus miehineen oli syönyt ja juonut, 
lähetti hän tiedustelijoita ottamaan selvää siitä, minkälaatuisia 
ihmisiä maassa asuu. Nämä tapasivatkin pian lootophageja, 
jotka havaittiin herttaisiksi ja ystävällisiksi ihmisiksi. He eivät 
yrittäneetkään tehdä vieraille pahaa, vaan antoivat heille päin- 
vastoin hyvänmakuisia lootoshedelmiä, samaa ruokaa, jota 
maassa kaikki söivät. Mutta syötyään tätä hedelmää tieduste- 
lijat eivät enää olisi tahtoneet ensinkään lähteä pois. Kotinsa 
he aivan unohtivat ja tahtoivat jäädä maahan ikipäiviksi. 

Kun Odysseus näki, mitä lootoshedelmäin syöminen oli 
vaikuttanut, otatti hän tiedustelijat kiinni ja antoi väkipakolla 
tuoda heidät takaisin laivoihin, joissa heidät sidottiin teljojen 
alle kiinni. Jottei kukaan muu saisi lootoshedelmiä maistaa ja 
siten kotimatkaa unohtaa, käski Odysseus väkensä viipymättä 
laivoihin, pani istumaan soututeljoille, ja niin lähdettiin uudel- 
leen merelle. 


3. Kyklooppien maassa. 


Lootophagien maasta lähdettyään laivat melko kauan pur- 
jehdittuaan tulivat pienelle saarelle, joka oli jonkin matkan 

päässä mantereesta. Siinä kasvoi runsaasti metsää, ja kallioilla 


juoksenteli kosolta villivuohia. Kun laivat olivat saaren ran- 


taan Jaskencet ja saaneet yön levätä matkan rasituksista, lähti 
Odysseus michineen aamun koitossa riistaa etsimään ja sai san- 
liikseen paljon vuohia. Joka laivan osalle tuli yhdeksän vuohta, 
ja Odysseukselle annettiin kymmenen. Tässä voitiin siis syödä 
kaiken päivää runsaita ruokia ja juoda kikonien maasta otet- 
tua valioviiniäkin, jota laivassa vielä oli paljon. 

Saarelta saattoi kuitenkin nähdä mantereclle. Nähtiin 
savua ja siitä voitiin päättää, että siellä asui eläviä olentoja. 
Vuohien ja lampaitten määkinääkin kuului. Odysseus päätti 
lähteä omalla laivallaan tutkimaan, mitä ihmisiä siellä asui. 
Mannerrantaan saavuttuaan hän rannalla näki korkean, laakeri- 
puitten varjostaman luolan. 

Luolassa asui valtava jättiläinen, joka kuului kyklooppien 
sukuun. Kykloopit olivat villejä, lakia noudattamattomia ih- 
misolentoja, jotka eivät välittäneet jumalten käskyistä eivätkä 
ihmisoikeudesta. Itsekukin oli vaimonsa ja lastensa tuomari. 
joka ei kenestäkään muusta välittänyt. Mutta siinä luolassa, 
jonka Odysseus ensiksi rannalla näki, asui aivan yksinään jät- 
tiläismäinen kyklooppi, lähinnä sellaisen vuorenhuipun kaltai- 
nen, joka on suuruudeltaan ihan yksinäinen. 

Odysseus käski nyt kaikkia muita jäämään rantaan laivaa 
vartioimaan. Valiten seurakseen kaksitoista urheinta hän itse 
lähti näiden keralla luolaan. Mukaansa hän otti yhden vuo- 
hennahkan kikonien verratonta viiniä, ynnä säkillisen evästä. 

Heidän saapuessaan luolaan kyklooppi ci itse ollut kotona. 
Hän oli lampaitaan paimentamassa. 


Oli sen vuoksi runsaasti 
aikaa katsella luolan sisustaa. 


Siinä oli isoja vasuja täynnään 
juustoja, ja karitsat ja vuonat tunkeilivat karsinoissaan. Odys- 
seusta alkoivat miehet nyt hartaasti rukoilla, että paikalla otci- 
taisiin niin paljon juustoja, lampaita ja karitsoita kuin jakse- 
taan kantaa, lähdettäisiin rantaan laivalle ja purjehdittaisiin 
pois. Onni olisi ollut, jos Odysseus olisi tätä heidän pyyntöään 


Odysseuksen harharetket 139 


noudattanut, multa häntä halutti kovasti saada nähdä kyklooppi 
itse. 

Odotellessaan miehet söivät runsaasti kaikenlaista ruokaa, 
mitä luolassa vain oli. Htapuolcen tuli vihdoin valtava jätti- 
Jäinen. Hän oli kauhistuttava nähdä ja samoin kuin muilla 
kykloopeilla hänelläkin oli vain yksi silmä, joka oli keskellä 
otsaa. Hän ajoi edellään luolaan osan karjastaan, sen osan, 
jota hänen oli tapanaan lypsää; mutta pukit ja pässit saivat 
jäädä aidoitettuun tarhaan. Sitten hän nosti maasta ovipaaden 
ja asetti sen luolan suun tukkeeksi. Sc oli niin mahdottoman 
Iso, etteivät kahdetkymmenet nelipyöräiset rattaat olisi riittäneet 
sen kuljettamiseen. 

Jättiläinen istahti nyt lypsämään lampaitaan ja vuohiaan, 
ja karitsat ja vuonat hän laski imemään. Suoritettuaan vielä 
muutkin tavanmukaiset askareensa hän sytytti tulen kuivista 
puista, joita hän oli tuonut luolaan valtavan sylyksen. Vasta 
kun tuli oli päässyt kunnollisesti palamaan, hän huomasi Odys- 
seuksen michineen, jotka säikähtyen olivat paenneet luolan 
sisimpään perukkaan, Hän kääntyi heidän puoleensa kysyen, 
keitä he olivat ja mitä asiaa heillä oli. Ovatko he kauppiaita, 
vai kiertelevätkö he meriä rosvoina? Odysseus koetti roh- 
kaista mielensä, vaikka olikin melkein kauhusta tyrmistynyt, ja 
vastasi hänelle: »Olemme helleenejä, jotka Agamemnonin, 
Hellaan mahtavimman kuninkaan johdolla olemme hävittäneet 
Troian kaupungin ja tuhonneet vihollisemme. Ja nyt olemme 
tulleet tänne ja pyydämme nöyrästi, että sinä jumalien osoi- 
tukset muistaen kestitsisit meitä vierainasi. Rukoilemme sitä 
sinulta Zeuksen. jumalten kuninkaan ja kestiystäväin suojeli- 
jain nimessä.» Kyklooppi vastasi: »Houkka olet. kun uskot, 
että me välitämme Zeuksesta ja muista jumalista. Me olemme 
heitä voimakkaammat emmekä heitä pelkää. Mutta sano mi- 
nulle ensiksi, mihin olet laivasi laskenut.» Odyssens oli kui- 
tenkin liian viekas vastatakseen totuuden mukaisesti kykloopin 
kysymykseen ja virkkoi: »Poseidon-jumala on hajoittanut lai- 
vani ja vain nämä miehet, jotka tässä näet, pelastuivat tuhosta.» 

Sanaakaan vastaamatta hyppisi julma kyklooppi pystyyn, otti 
kaksi Odysscuksen miehistä ja paiskasi ne kuin mitkäkin koi- 
ranpenikat maahan, niin että aivot valuivat pääkopasta. Sitten 
hän leikkasi heidät kappaleiksi, jäsen jäseneltä, ja söi heidät 
illalliseksi. Ei mitään hän jättänyt, vaan hotaisi suuhunsa joka 
ripposen, sisälmykset, lihat ja luut. Ja tämän inhoittavan ate- 
rian särpimeksi hän joi suuret määrät maitoa. Sitten hän kävi 
luolan permannolle pitkäkseen ja vaipui pian raskaaseen uneen, 


Odysseus mietti nyt kauan, miten hänen oli meneteltävä 
kostaakseen jättiläiselle ja pelastaakseen itsensä ja seuralaisensa 
Hänen ensimmäinen ajatuksensa oli käydä jättiläisen kimppuun, 
hän siinä tapauksessa pääsisi miehineen luolasta? Valtava paa- 
sihan yhä edelleen oli paikallaan ja tukki luolan suun; eikä 
ollut mahdollista nostaa sitä paikaltaan. Huokaillen ja tuskal- 
lisin mielin uros miehineen odotti aamun koittoa. 


Heti ensi aamunsarastuksessa jättiläinen heräsi, teki tulen, 
lypsi karjan ja antoi karitsain ja vuonain imeä. Sitten hän 
uudelleen koppasi kouraansa kaksi Odysseuksen toveria ja 
söi ne suurukseksi. Syötyään hän nosti paaden luolan suulta 
ja ajoi karjansa laitumelle, pannen kuitenkin paaden uudel- 
leen paikoilleen, niin ettei Odysseus miehineen päässyt pois. 

Herkeämättä uros mielessään mietti, kuinka voisi pelastaa 
itsensä ja väkensä. Vihdoin hän luuli keksineensä keinon. 
Luolassa oli äsken leikattu sauva, jonka kyklooppi oli asetta- 
nut seinustalle kuivumaan. Se oli saman kokoinen kuin taval- 
lisen laivan masto. Odysseus lähti sen luo ja katkaisi siitä 
sylenmittaisen kappaleen antaen sitten toveriensa vuolla sen 
sileäksi. Itse hän teroitti sen toisesta päästä ja sitten sukke- 
laan tulessa kärvensi, minkä jälkeen hän kätki sen huolellisesti 
luolassa olevan lannan alle. 


Tilalla uudistui sama kuin edellisenäkin päivänä. Kyk- 
looppi tuli karjoineen, suoritti askareensa, koppasi uudel- 
leen kaksi Odysseuksen miehistä ja söi ne illalliseksi. Odys- 
seus astui silloin jättiläisen eteen, kädessään iso malja vaahtoa- 

vaa viiniä, ja tarjosi silä hänen juoda. Ja kyklooppi maistoi 
ja joi ja pyysi saada toisenkin maljan. Ja siten hän tyhjensi 
maljan toisensa jälkeen. Nyt hän kysyi Odysseuksen nimeä ja 
lupasi antaa hänelle kestilahjan kiitokseksi viinistä. Odysseus 
oli liian viisas omaa nimeään ilmoittaakseen; ovelasti hän vas- 
tasi: » Mielelläni ilmoitan sinulle nimen, jonka isäni ja äitini 
minulle antoivat. Olematon on nimeni ja Olemattomaksi mi- 
nua ystäväni sanovat. Ja kyklooppi vastasi: »Kestilahjani 
on siis oleva se, että Olematon on oleva viimeinen, jonka täällä 
luolassani pistän poskeeni» Nämä sanat sanottuaan hän hu 
maltuneena vaipui raskaaseen uneen ja nukkuessaan röyhti 
viinivirtoja ja ihmislihan kappaleita kurkustaan. 


Kiireesti Odysseus nyt otti pölkyn ja pisti sen pään hiillok- 
seen, niin että se kuumeni palavan kuumaksi. Sitten hän itse 
neljän toverin keralla kantoi sen jättiläisen pään luo. Nostaen 
pölkyn pystyyn he survaisivat sen teroitetun pään suoraan jät- 
tiläisen ainoaan silmään ja kiersivät sitä siinä kuin poraa. Tuli 
poltti silmän. 

Jättiläinen päästi hirmuisen huudon, niin että vuoret va- 
vahtelivat. Hän huusi apuun muita kyklooppeja, joita asui 
hajallaan etäämpänä toisissa luolissa. Niitä alkoi hänen huu- 
toonsa tulla joka taholta kysyen, mikä on hätänä: »Mikä sinua 
vaivaa, Polyphemos, kun sinä keskellä yötä häiritset rauhaamme 
ja herätät meidät? Tahtooko kukaan murhata sinut tai ryös- 
tää karjasi?> 

Polyphemos karjui silloin luolasta: »Olematon tahtoo mur- 
hata minut. Olematon käyttää minua vastaan viekkautta ja 
väkivaltaa.» 


Toiset kykloopit vastasivat silloin hänelle: »Vai olematon. 
Jos niin on, niin mahdat olla sairas, eikä sairautta kukaan voi 
paeta. Pyydä isältäsi, mahtavalta Poseidonilta, apua.» Ja niin 
sanottuaan he lähtivät tiehensä. Mutta Odysseus oli iloinen 
siitä, että hän petoksellaan oli niin peräti pettänyt kykloopin. 
Kyklooppi kulki nyt, käsillään haparoiden, luolan suulle, 

nosti paaden paikaltaan ja istahti suun eteen käsivarret leväl- 
lään ottaakseen kiinni jokaisen, joka eläinten seassa yrittää 
päästä luolasta karkuun. 

Odysseus mietti nyt, mitä tehdä. Sukkelaan hän teki pää- 
töksen, Ottaen kykloopin vuoteesta vitsoja hän sitoi niillä 
luolassa aina kolme oinasta yhteen ja keskimmäisen oinaan 
mahan alle aina yhden miehistään, kunnes joka miehellä oli 
oinaansa ja vielä yksi kummallakin puolella suojanaan. Itse 
Odysseus valitsi itselleen suurimman oinaan ja ripusti itsensä 
sen villaisen mahan alle. Kun aamu alkoi valjeta, hyökkäsivät 
kaikki elukat luolasta laitumelle. Kyklooppi istui luolan suulla 
ja tunnusteli käsillään jokaisen elukan selkää, jottei Odysseuk- 
sen miehistä kukaan pääsisi karkaamaan. Mutta typeryydessään 
hän ei tullut ajatelleeksi, että miehet riippuivat sidottuina 
oinaitten mahan alla. Viimeisenä tuli se oinas, joka kantoi 
Odysseusta itseään. Polyphemos pidätti sen hetkeksi ja puhui 
sille: »Miksi sinä lähdet tänään luolasta viimeisenä, vaikka 
olet aina ollut ensimmäinen laitumelle karkaamaan? Ehkä 
suret isäntäsi silmää, jonka kavala Olematon sokaisi, juovutet- 
tuaan hänet ensin viinillä. Voi, kunpa sinä osaisit puhua, jotta 
ilmoittaisit minulle, minne hän on piilottautunut. Minä ruh- 
joisin hänet niin, että aivot räiskyisivät pitkin maata.» Näin 
sanottuaan hän laski oinaan menemään. Kun kaikki olivat 
onnellisesti päässeet ulos, irroitti Odysseus itsensä oinaansa 
alta ja päästi sitten toverinsakin irti. Sitten clukat ajettiin 
laivalle. jossa toverit sanomattomaksi ilokseen näkivät heidän 
palaavan surman suusta; kuutta menetettyä kumppania he sitä 
vastoin surivat ja itkivät. 

Kaikki nousivat sitten laivaan ja istahtivat soututeljoille ja 
nopeasti laiva poistui saarta kohti, jonka luona muut yksitoista 
laivaa olivat. 

Mutta päästyään jonkin matkan päähän rannasta Odysseus 
ei malttanut olla härnäämättä ja ilkkumatta röyhkeää kykloop- 
pia. Hän huusi, että nyt hän, Polyphemos, oli saanut ran- 


gaistuksen ilkitöistään. Zeus ja muut jumalat olivat hänelle 

kostaneet. Mutta jättiläinenpä silloin juoksi rantaan, mursi 


vuoresta ison kallionkappaleen ja nakkasi sen mereen. Kallio 
putosi aivan laivan keulan eteen ja oli vähällä osua siihen. 
Hyökylaine työnsi laivaa maata kohden, ja Odysseuksen täytyi 
pitkällä tangolla työntää rannasta, jottei laiva törmännyt siihen. 
Mutta miehet soutivat voimainsa takaa jälleen merelle, ja kun 
oli päästy rannasta kahta kauemmaksi kuin edellisellä kerralla, 
nousi Odysseus jälleen laivassa seisomaan ja toveriensa hartaista 
rukouksista huolimatta huusi kykloopille seuraavat sanat: »Jos 
joku sinulta, kyklooppi, kysyy, ken silmäsi sokaisi, niin vastaa 
hänelle, että sen teki Odysseus, Laerteen poika. Kyklooppi 
huusi silloin takaisin: »Voi minua, vanha ennustus toteutui. 
Tietäjä ennusti minulle kerran, että minä Odysseuksen käden 
työstä menettäisin näköni. Mutta minä luulin, että hän olisi 
voimallinen, valtava uros, eikä sinun kaltaisesi mitätön kääp- 
pänä, joka viekkaudella ja petoksella olet minut turmellut. Ja 
nyt minä sinua rukoilen, ylväs Poseidon, jos olet isäni, niin 
älä laske Odysseusta milloinkaan kotiinsa, taikka ainakin vii- 
vyti häntä vielä pitkät ajat ja anna hänen palata vain yksi- 
nään, tovereitta.» Sitten hän otti uuden kallionlohkareen, joka 
oli edellistä vielä suurempi, ja heitti sen mereen. Se putosi 
aivan laivan perän taa ja valtavat hyökyaallot kuljettivat nyt 
purtta maalta saarta kohti. 

Tullessan saarelle he näkivät toveriensa istuvan siellä lai- 
voissaan ja odottavan heidän tuloaan. Kuutta menetettyä tove- 


riaan he surivat, Odysseuksen ja muitten toverien pelastuksesta 
he olivat iloissaan. 


4. Aioloksen saari. 


Odysseus miehineen pani toimeen isot syömingit saatuaan 
kykloopin luolasta niin paljon tavaraa, minkä jälkeen taas läh- 
dettiin ulapalle. Kun oli kotvan aikaa purjehdittu, tavattiin 
uusi saari, joka uiskenteli yksinään meressä. Joka puolella 

kohosivat äkkijyrkät kalliot, ja saaren ympäri kulki kupari- 
muuri, 

Saarella asui linnassaan itse tuulien kuningas Aiolos kuu- 
den poikansa ja kuuden tyttärensä keralla, ja isä oli naittanut 
tyttärensä pojilleen. Joka päivä vietettiin pitoja, joissa tarjot- 
tiin Jukemattomia ruokia ihanan soitannon soidessa. . 

Odysseus miehineen sai ystävällisen vastaanoton tuulien 
kuninkaan linnassa; ja kokonaisen kuukauden he siellä viipyi- 
vät ja Odysseuksen tuli kertoa kaikki, mitä oli tapahtunut 
Troiassa ja sen jälkeen. Kun hän sitten pyysi saada lähteä 
matkaansa jatkamaan, ei Aiolos suinkaan estellyt, vaan päin- 
vastoin koetti kaikin tavoin edistää hänen matkaansa. Hän 
antoi uroolle ison nahkapussin, johon hän oli pannut kaikki 
muut tuulet paitsi länsituulta. Ja pussinsuun hän oli sitonut 
kiinni loistavilla hopealangoilla, niin ettei siitä päässyt ulos 
pienintäkään pihahdusta. 

Yhdeksän päivää ja yhdeksän yötä Odysseus nyt purjehti 
myötäisellä tuulella. FHerkeämättä lähestyttiin kotimaan ran- 
toja, ja kymmenentenä päivänä lähdöstä lukien kohosi isän- 
maan ranta näkyviin. Tulia jo alkoi näkyä maalta — niin 
lähellä Ithakaa oltiin. 

Odysseus oli innoissaan ja huolissaan istunut koko ajan 
peräsimessä uskaltamatta uskoa ohjaamista kenellekään toiselle, 
ja sitä varten hän oli laiminlyönyt levon ja unen. Mutta näh- 
dessään nyt Ithakan niin lähellä hän ei enää voinut vastustaa 
väsymystään, vaan vaipui sikeään uneen. 

Koko matkan miehet olivat karsastelleet säkkiä, jonka uros 
oli Aiolokselta saanut, he kun epäilivät sen olevan täynnään 
kultia ja hopeita. He tuumivat nyt keskenään: »Kaikki me 
muut, jotka olemme saaneet tehdä. saman matkan ja kokea 
samaa kuin hänkin, palaamme kotiin tyhjin käsin, jota vastoin 
hänellä on jos kuinka paljon kalliita tavaroita. Katsokaamme 
edes, mitä tässä säkissä mahtaakaan olla.» Näin arvellen he 
menivät säkin luo ja aväsivat sen. Mutta paikalla tuulet hyök- 

kotisaaren ääriltä ja ajoivat sen ulapalle. Odysseuksen herätti 
unestaan myrskyjen ulvonta, ja hetken hän jo epätoivoissaan 
mietti, eikö olisi parempi hypätä mereen. Mutta sitten hän 
kuitenkin jälleen rohkaisi mielensä ja päätti kestää kaiken. 

Raivoisat myrskyt kuljettivat laivan jonkin ajan kuluttua 
takaisin Aioloksen saarelle. Siellä noustiin taas maalle, ja kun 
oli syöty ja juotu, otti Odysseus pari toveria kerallaan ja lähti 
Aioloksen linnaan. Äänetönnä hän istahti kynnykselle. Huo- 
matessaan heidät tuulten valtias hämmästyen kysyi, mitä oli 
tapahtunut. Odysseuksen muutamalla sanalla selitettyä vastoin- 
käymisensä Aiolos tuimin sanoin vastasi: »Korjaa paikalla luusi 
minun saareltani, sillä sinä olet jumalain vihoissa. Semmoista 
miestä en saa pitää kattoni alla enkä tielle auttaa.» 

Odysseus karkoitettiin siten Aioloksen linnasta, ja mur- 
heellisin mielin hän miehineen jälleen lähti ulapalle. 


5. Laistrygonit. 


Kuusi päivää ja kuusi yötä soudettiin meren selvää selkää, 
ja seitsemäntenä tultiin laistrygonien maahan. Siellä oli oiva 
satama, jonka suulla kalliot pistivät kauas mereen ja sulkivat 
helmaansa lahden varmaksi ja turvalliseksi suojaksi aaltoja 
vastaan. Odysseus kiinnitti oman laivansa uloimmaksi meren 
laitaan toisen kallion ääreen. Toiset laivat sitävastoin laskivat 
ilse satamaan. Odysseus nousi sitten vuorelle. Sieltä hän ei 
nähnyt minkäänlaisia kynnön eikä viljelyksen merkkejä, mutta 
kauempaa. mantereelta kohosi savua, minkä vuoksi hän lähetti 
kolme miestään maata vakoilemaan. Nämä kolme löysivät pian- 
kin rattailla ajettavan tien, jota pitkin vuorilta kuljetettiin 
polttopuita. 

Tie vei kaupunkiin, ja kaupungin ulkopuolella he tapasi- 
vat kookkaan immen, joka oli vettä noutamassa. Hän oli lais- 
trygonien kuninkaan Antiphateen tytär, ja hänen seurassaan 
menivät Odysseuksen kolme miestä kaupunkiin ja kuninkaan- 
linnaan. 

Siellä hc paikalla tapasivat kuninkaan puolison ja kauhis- 
tuivat, sillä hän oli niin iso kuin vuorenkukkula. Kuningatar 
kutsui paikalla Antiphateen, ja tämä koppasi oikopäätä kol- 
mesta tiedustelijasta yhden ja alkoi häntä syödä. Muut kaksi 
lähtivät pakoon minkä pääsivät takaisin laivoille. 

Antiphates hälytti koko kaupungin, ja laistrygoneja alkoi 
virrata koolle joka suunnalta. Satamaan tuiskahti tuhansittain 
jättiläismäisiä miehiä, ja nämä alkoivat kivittää laivoja isoilla 
kalliopaasilla, ja pian alkoi kuulua kuolevain parkunaa ja mur- 
tuvien palkkien ryskettä. Yksitoista laivaa tuhoutui perinpoh- 
jin kaikkine miehineen, mutta Odysseus, joka oli ollut varo- 
vainen ja kytkenyt laivansa meren partaalle, paljasti miek- 
kansa ja löi poikki köydet, joilla hänen laivansa oli kallioihin 
kiinnitetty, ja miehensä hän käski soutaa merelle niin nopeaan 
kuin mahdollista. Näin hän pelasti laivansa ja miehensä. 
Mutta kaikki muut tuhoutuivat. 


6 Kirke. 


Hyvän aikaa edelleen purjehdittuaan Odysseus tovereineen 
tuli Aiaien saarelle. Sieltä löytyi suojainen satama, johon laiva 
kiinnitettiin. Uupumuksen vallassa merenkulkijat ensin makai- 
livat rannassa kaksi päivää ja kaksi yötä, sillä kaikki olivat kun- 
nollisen levon tarpeessa. 

Kolmantena päivänä Odysseus otti keihäänsä, ripusti mick- 
kansa kupeelleen ja riensi eräälle kukkulalle tähystelemään. 
Kaukana etäisyydessä näkyi ilmaan nousevaa savua, ja mieles- 
sään hän pohti, lähteäkö lähemmäksi tutkimaan, minkälaisia 
ihmisiä siellä asuu. Ensin hän kuitenkin päätti palata rantaan 
laivalleen. Paluumatkalla hän näki uljaan hirven ja heitti 
keihäänsä sen kylkeen, niin että se kuolleena kaatui maahan. 
Sitten hän oksista ja vitsoista palmikoi pitkän köyden ja sitoi 

painavan elukan jalat yhteen, minkä jälkeen hän heitti sen har- 

tioilleen ja kantoi laivaan, jossa miehet nyt saivat oivan 
liha-aterian. 

Seuraavana aamuna Odysseus sanoi miehilleen, että oli läh- 
dettävä katsomaan, keitä saarella asuu. Kun laistrygonien hir- 
mutyöt ja yksisilmäisen kykloopin julmuus olivat vielä tuo- 
reessa muistissa, pyysivät miehet häntä heittämään sen tuuman 
sikseen. Mutta Odysseus ei ottanut kuullakseen heidän valitus- 
taan, vaan jakoi miehistön kahteen yhtä suureen osastoon. 
Toista hän johti itse, toisen johtajaksi hän määräsi Eurylokhok- 
sen. Arvalla määrättiin, että Eurylokhoksen kahdenkolmatta 
toverinsa keralla piti ensin lähteä tiedustelulle. Jonkin ajan 
kuljettuaan nämä tulivat notkoon ja näkivät loistavan linnan, 
josta oli laaja näköala monelle taholle. Palatsissa asui Kirke- 
niminen haltijatar, joka laisi paljon taikatemppuja. Kirke oli 
auringonjumalan tytär. 

Linnan ympärillä makaili vartijoina jalopeuroja ja susia, 
mutta nämä eivät karanneetkaan Eurylokhoksen ja hänen mies- 
tensä kimppuun, vaan juoksentelivat heidän ympärillään hän- 
täänsiä heilutellen. Ne näet olivatkin noiduttuja ihmisiä, jotka 
Kirke oli muuttanut eläimiksi. 

Eurylokhos miehineen pysähtyi oven eteen ja kuuli Kir- 
ken sisällä laulavan lumoavin äänin ja kangaspuita helskyt- 
televän. 

Miehistä muuan huusi linnaan, ja paikalla Kirke tuli ulos 
ja ystävällisesti pyysi heitä käymään sisään. Kaikki noudatti- 
vat kehoitusta Jukuun ottamatta Eurylokhosta, joka pelkäsi 
petosta ja sen vuoksi jäi ulkopuolelle. 

Kirke kehoitti nyt miehiä käymään upeille tuoleille istu- 
maan. Hän sekoitti sitten juustoa, jauhoja, hunajaa ja tuoksu- 
vaa viiniä ja pyysi vieraitaan syömään ja juomaan. Mutta 
juomaan hän oli sekoittanui vaarallista myrkkyä. Kun he oli- 
vat juoneet, kosketti hän heitä kaikkia taikasauvallaan, ja pai- 
kalla he muuttivat muotoaan, saivat sian pään ja ruumiin ja sian 
tavoin he röhkivätkin, vaikka ajatukset ja järki vielä olivat- 
kin ihmisen. 

Haltijatav ajoi heidät nyt sikolättiinsä ja heitti heidän 
eteensä pyökin ja tammen terhoja syötäväksi. 

Eurylokhos seisoi linnan edustalla ja odotti, että toverit 
palaisivat takaisin. Kauan hän seisoi, mutta ei ainoatakaan 
näkynyt, he olivat kaikki kadonnect. Vihdoin hän palasi siitä 
laivalle ilmaisemaan Odysseukselle pahat aavistuksensa. ltkien 
hän kertoi kaikki, mitä oli tapahtunut ja kuinka hänen tove- 
rinsa olivat jäljettömiin kadonneet. 

Odysseus otti silloin miekkansa ja jousensa ja lähti yksin 
saarelle kävelemään. Notkoon tultuaan hän kohtasi nuorukai- 
sen, jolla oli kultasauva. Nuorukainen oli itse Hermes-jumala. 
Tämä tervehti Odysseusta ja sanoi: »Onneton, et tiedä, kunne 
menet. Kirke on muuttanut toverisi sioiksi ja salvannut lättei- 
hinsä. Sinuakin uhkaa tuho. Mutta tässä annan sinulle suoja- 
keinon, joka varjelee sinua Kirken taikatempuilta.» Samalla 
hän nyhti maasta yrtin, jota jumalat sanovat moolyksi; siinä 
oli musta juuri ja valkoinen kukka. Sen piti suojata Odys- 
seusta Kirken taikajuomalta, niin että se jäi tehottomaksi. Ja 
Hermes opetti vielä uroolle, että kun Kirke aikoo häntä kos- 
kettaa pitkällä taikasauvallaan, tulee hänen paljastaa terävä 
miekkansa ja hyökätä hänen kimppuunsa ikäänkuin tappaak- 
seen hänet. Kirke pelästyisi silloin ja pyytäisi häntä vuode- 
kumppanikseen ja elämään kanssaan yhdessä. Mutta ensin 
hänen tulee vaatia Kirkeä pyhäin jumalain kautta vannomaan 
ankara vala, ettei hän enää koeta häntä pettää. 

Annettuaan Odysseukselle suojaavan yrtin Mermes katosi, 
mutta Odysseus lähti linnaan ja päästäkseen sisään huusi oven 
edessä kovalla äänellä. Kirke tuli paikalla ulos ja toivotti. 
hänetkin tervetulleeksi. Hän pyysi Odysseusta tulemaan lin- 
naansa, vei hänet hopealla huolitellulle valtaistuimelle istumaan 
ja laittoi hänelle juoman, johon hän myös sekoitti turman 
myrkkyään. Odysseus joi myrkyn, minkä jälkeen Kirke kos- 
ketti häntä taikasauvallaan ja sanoi: »Mene nyt lättiin toveriesi 
keralla makaamaan.» Mutta Odysseus ei muuttunutkaan. Hän 
veti sen sijaan lupesta tuiman miekkansa ja hyökkäsi uhkaa- 

vana Kirken kimppuun, ikäänkuin hänet tappaakseen. Kirke 
siitä kimakasti parahtaen heittäytyi hänen jalkainsa juureen ja 
sanoi vaikeroiden: »Ken sinä olet, kun et muuttunutkaan noita- 
juoman juotuasi? Ei koskaan ennen ole sitä tapahtunut, että 
kukaan ihminen olisi tätä myrkkyä kestänyt. Mahdatkin olla 
Odysseus, josta Hermes jumala kerran minulle ennusti, että 
hän tulisi vieraakseni ja voittaisi minut. Pistä nyt tuppeen 
kauhea miekkasi ja tule vuodekumppanikseni.» 

Mutta Odysseus vastasi: »Kirke, kuinka voit vaatia minua 
uskomaan sinua, kun olet mieheni sioiksi muuttanut ja nyt 
olet tahtonut minutkin myrkyttää. Ensin vanno juhlallinen 
vala, ettet mielessäsi haudo minua vastaan salajuonia.» 

Kirke vannoi Odysseuksen vaatiman valan. Ja siitä het- 
kestä hän oli Odysseukselle kaikessa suosiollinen. Hän antoi 
kattaa tälle valioaterian. Mutta Odysseukselle ruoka ei mais- 
tanut, hän kun yhä ajatteli tovereittensa kovaa kohtaloa. Hän 
siis pyysi Kirkeä ensin vapauttamaan miehet, ennenkuin tar- 
josi vicraalleen syötävää ja juotavaa. Kirke paikalla lähti 
linnastaan, taikasauva kädessään, ja avasi sikolätin oven. Sitten 
hän kulki kaikkien sikojen ohi ja siveli niitä toisella myr- 
kyllä, jota hänellä oli. Paikalla harjakset varisivat jäsenistä 
ja elukat muuttuivat jälleen ihmisiksi, vieläpä entistään ehom- 
miksi ja kauniimmiksi, ja paikalla he myös tunsivat Odysscuk- 
sen ja tulivat kiitollisina puristamaan hänen kättään. 

Kirken ehdotuksesta Odysseus nyt miehineen lähti 
laivalle noutamaan linnaan sinne jääneet miehensä. Eury- 
lokhos vain pelästyi ja pyysi, ettei hän antaisi itseään Kirken 
petollisilla puheilla pettää. Ja tovereitaan hän pyysi, etteivät 
he tottelisi tuhmanrohkeaa Odysseusta. 

Vihdoin kuitenkin Eurylokhoskin taipui tulemaan muitten 
mukana. Ja nyt lähtivät kaikki yhdessä palatsiin, jossa he 
saivat syödä ja juoda mitä herkullisimpia ruokia ja valioim- 
pia viinejä. Ja siellä he sitten elivät päivän toisensa ja kuu- 
kauden toisensa jälkeen. Mutta kun seuraavaa vuotta jo oli 

kotvanen kulunut ja päivät lyhenivät, vihjasivat toverit Odys- 

seukselle, että oli aika ajatella kotimatkaa. Ja Odysseus ru- 
koili Kirkeä ja pyysi, että hän antaisi heidän palata kotiaan, 
koti-ikävä kun oli käynyt ylivoimaiseksi. Kirke vastasi, ettei 
hän tahtonut estää heidän kotimatkaansa. Mutta hän mainitsi 
Odysseukselle, että hänen cnsin tuli lähteä pitkälle matkalle 
Hadeen majoille kysymään Teiresias tietäjältä neuvoa. Odys- 
seus säikähtää kovasti tätä tietoa, hän kun pelkäsi, ettei hän 
koskaan osaisi kammottavaan Hadeeseen. Kirken kuitenkin 
annettua tarkkoja matkaneuvoja ja ohjeita, rohkaisi Odysseus 
miclensä ja kutsui väkensä laivalle. 

Ennen lähtöä sattui tapaturma. Elpenor, nuorin kaikiata, 
ymmärrykseltään heikonpuolinen, oli humalapäissään noussut 
linnan katolle lepäämään. Kuullessaan nyt toveriensa äänen- 
sorinan hän hyppäsi äkkiä ylös, muistamatta ensinkään, missä 
oli, ja putosi päistikkaa maahan ja taittoi niskansa. Mutta 
laiva oli jo lähtövalmiina, eikä edes ennätetty Elpenoria kun- 
nollisesti haudata. Kirkekin tuli laivalle, jossa hän hyvästeli 
kaikkia. Laivan mastoon hän oli kytkenyt kiinni svsimustan 
lampaan ja sysimustan oinaan manalan jumalille uhriksi. 


7. Odysseus manalassa. 


Laivan lähtiessä matkaan Kirke antoi sille tuulen, joka 
täytti purjeet ja vei laivan Okeanon reunalle saakka. Siellä 
he laskivat laivan rantaan, ottivat uhrieläimet kanssaan ja kul- 
kivat Okeanos-virran vartta, kunnes löysivät Kirken neuvoman 
paikan. 

Odysseus noudatti nyt tarkkaan Kirken antamia ohjeita. 
Miekallaan hän ensin kaivoi kuopan, kyynärää pitkän ja kyy- 
närää leveän, valoi kaikille vainajille juomauhrin maidosta, 
viinistä ja vedestä ja ripotteli jauhoja päälle. Sitten hän otti 
uhrieläimet, piti niitä kuopan päällä ja leikkasi kurkut poikki, 
niin että veri virtasi kuoppaan. Paikalla alkoi siihen tulla 
laumoittain vainajien henkiä, nuoria ja vanhoja, miehiä ja 

naisia. Odysseus istahti itse kuopan reunalle, paljasti miek- 
kansa ja vartioi tarkkaan, ettei kukaan saanut lähestyä, ennen- 
kuin hän oli Teiresiasta puhutellut. 

Ensimmäisenä kaikista vainajista tuli kuitenkin Odysseuk- 
sen äsken kuollut toveri Elpenor. Häntä ei oltu haudattu 
ennen Odysseuksen lähtöä Kirken saarelta, ja hän rukoili nyt 
Odysseusta, ettei tämä antaisi hänen virua hautaamatta, kenen- 
kään itkemättömänä kaukana Kirken saarella, vaan polttaisi 
hänet roviolla heti sinne palattuaan. 

Kun Odysseus oli luvannut täyttää tämän pyynnön astui 
hänen eteensä hänen oman äitivainajansa sielu — hänen vuosi- 
kymmeniä sitten Troiaan lähtiessään oli äiti vielä ollut elossa. 
Ylen haikeasta mielestään huolimatta Odysseus ei uskaltanut 
laskea häntä veren luo, ennenkuin oli itse ennättänyt Teire- 
siaalta kohtaloitaan kysyä. 

Nyt todella astuikin esiin Teiresiaan, ylen kuulun tietäjän 
haamu. Odysseus pisti miekkansa tuppeen ja antoi hänen 
juoda verta. Ja sitten Teiresias hänelle antoi kotimatkan va- 
ralle neuvoja. Ennen kaikkea hän antoi sen varoituksen, että 
Odysseus tullessaan Trinakian saareen, jossa auringonjumalan 
karjat olivat, jättäisi elukat rauhaan. Silloin hän pääsisi ko- 
tia Ithakaan, vaikka vasta ankarain kärsimysten jälkeen. Mutta 
jos he niitä ryöstäisivät, tuhottaisiin kaikki hänen miehensä 
ja hän itse välttäisi tuhon vain suurimmalla vaivalla ja saapuisi 
kotia vieraalla laivalla ja tapaisi kotonaan asiansa nurinpäin. 

Teiresiaan sielun jälleen väistyttyä päästi Odysseus 
verelle toisen toisensa jälkeen niistä vainajista, joiden kanssa 
hän halusi keskustella. Ensin hän antoi äitinsä juoda verta 
ja heti tämä tunsi poikansa, ja he vaihtoivat keskenään 
rakkaita sanoja ja kertoivat toisilleen monivaiheiset kohta- 
lonsa. Odysseus koetti lähestyä äitiään häntä syleilläkseen. 
Kolme kertaa hän koetti tehdä sen, mutta yhtä monta kertaa 
haamu väistyi hänen syleilystään kuin uni tai varjo. Ja äiti 
opetti hänelle, että se on vainajain kohtalo, heillä ei ole lihaa, 

ci luita cikä jänteitä, elinvoimat ovat menneet ja sielu pake- 
nee kuin uni siivillään. 

Xidin jälkeen saapui kuopalle toinen toisensa jälkeen hen- 
kilöitä, jotka Odysseus oli heidän eläessään tuntenut. Muun 
muassa hän näki Agamemnonin ja kauhukseen kuuli häneltä, 
mikä julma kohtalo hänen osakseen oli tullut, oma puoliso kun 
oli hänet häpeällisesti murhannut. 

Akhilleuskin astui veren luo, ja kun hän valitti kuole. 
maansa, huomautti Odysseus, kuinka suuressa kunniassa hän oli 
eläessään ollut ja kuinka tämä kunnia seurasi häntä kuoleman 
jälkeenkin, sillä olihan hän manalassa päässyt kaikkien vai- 
najain hallitsijaksi. Mutta Akhilleus vastasi: 


»Suott? älä lohduttaa mua, kuulu Odysseus, koita! 
Ennenp'? orjana raataisin maatilkkua vieraan, 

vaikk' ois köyhäkin mies, osapuutto ja oltavat niukat, 
kuin minä kaikkien vainajien ylivaltias oisin.» 


Kaikki muutkin, jotka olivat olleet Odysseuksen kumppa- 
neina Troian edustalla, tunkeutuivat nyt kuopalle verta juo- 
maan ja vaihtamaan jonkin sanan kuulun toverinsa kanssa. 
Valtava Aias Telamonin poika vain vihaisena ja katkeruutta 
täynnään pysyi syrjässä. Ilän yhä muisti kärsimänsä häpeän, 
kun voitonpalkka, Akhilleuksen varukset, annettiin Odysseuk- 
selle. Odysseus koetti ystävällisin sanoin lohduttaa häntä, 
mutta Aias kääntyi pois mitään vastaamatta ja katosi Iladce- 
seen muitten sielujen joukkoon. 

Odysseus näki manalassa niitäkin miehiä, jotka olivat 
eläessään rikkoneet jumalia vastaan enemmän kuin muut ja 
siitä syystä saaneet manalassa rangaistuksen. Hän näki Tan- 
taloksen, jota raateli ainainen nälkä ja jano, vaikka hän sei- 
soikin vedessä vyötäisiään myöten ja vaikka hänen päänsä 
päällä häälyi oksia, jotka olivat täynnään meheviä hedelmiä. 
Hän näki Sisyphoksen, joka käsin jaloin ponnistellen koetti 
vuorelle vierittää valtavaa kiveään; juuri kun hän oli kiven 

sinne saamaisillaan, se vierikin takaisin lakeudelle. Herakles- 
kin tuli näkyviin, ei kuitenkaan muuta kuin hänen varjonsa, 
sillä itse hän Olympoksessa iloitsi kuolemattomuudestaan yh- 
dessä puolisonsa Heben kanssa. Kun Odysseus oli muutamia 
harvoja sanoja vaihtanut Herakleen varjon kanssa ja saanut 
nähdä Theseuksenkin kaltaisia sankareita, alkoi vainajia vir- 
rata veren luo niin lukemattomin joukoin ja niin kamalasti 
vinkuen, että uros alkoi pelätä ja pakeni takaisin laivat 
leen. Miesten hän käski nousta laivaan ja laskea ulapalle, ja 
niin sc uudelleen lähti kohti tuntemattomia kohtaloita. 


8. Seirenit. 


Hadecn valtakunnasta Odysseus sitten purjehti takaisin 
Aiaien saarelle ja sinne saavuttuaan lähti paikalla Kirken 
kartanoon, Ensimmäinen huoli oli Elpenorin hautaaminen. 
Rannalle tehtiin niemen päähän rovio, jolla ruumis poltettiin 
tuhkaksi. 

Kun Kirke oli runsaasti kestinnyt vieraitaan, vei hän Odys- 
seuksen syrjään selittääkseen hänelle tarkkaan, mitä tietä hä- 
nen oli kuljettava ja mitkä kaikki vaarat hänen oli kestettävä. 
Ja sitä varsinkin jumalatar teroitti hänen mieleensä, ettei hänen 
eikä hänen miestensä millään ehdolla tullut tappaa ainoata. 
kaan eläintä auringonjumalan karjasta. 

Ja sitten purjehdittiin pois Kirken saarelta, ja Kirke Iä- 
hetti suotuisan tuulen, joka kiidätti laivaa aaltojen poikki. 
Mutta äkkiä tuuli tyyntyi ja meri asettui sileäksi kuin peili. 
Odysseus tiesi Kirken ohjeista, että hc nyt lähestyivät seirec- 
nien saarta. Seireenit olivat vaarallisia olentoja, jotka hurmaa- 
valla laulullaan lumosivat kaikki heidän saarensa ohi kulkevat 
ihmiset. Mutta kun matkustajat antoivat houkutella itsensä 
lähestymään saarta laulua kuullakseen, repivät seireenit terä- 
villä kynsillään heidät kappaleiksi. Rannalla virui suuret kasat 
lahonneita ihmisluita todistamassa seireenien julmuutta. Odys- 

seus oli Kirkeltä saanut kuulla, ettei yksikään ihminen, vaikka 
häntä olisi edeltäkäsin kuinka varoitettu, voinut vastustaa sei- 
reenien houkuttelevaa laulua, Hän otti sen vuoksi nyt esille 
suuren vahakennon ja leikkasi sen miekallaan moncen kappa- 
leeseen, Lämmitettyään kappaleet käsissään hän tukki vahalla 
kaikkien toveriensa korvat. Mutta koska häntä itseään halutti 
kuunnella, antoi hän toveriensa sitoa itsensä mastoon käsistään 
ja jaloistaan ja käski heitä, etteivät he tottelisi häntä, jos hän 
pyytäisi heitä aukaisemaan köydet. 

Laivan pian sen jälkeen kulkiessa seircenien rannan ohi 
kuuli Odysseus laulun soreasti kaikuvan vastaansa. Scireenit 
lauloivat Odysseuksen valtavista urotöistä ja taisteluista kau- 
kana Troian lakeudella. Ja hurmaavan kaunista oli se laulu. 
Innokkaasti, kiihkeästi Odysseus huusi väelleen, että tämä 
paikalla laskisi hänet irti. Mutta kaksi hänen miehistään hyp- 
päsi silloin Odysseuksen luo ja köytti hänet uusilla siteillä 
vielä lujempaan. Pian oli laiva soudettu vaarallisen paikan 
ohi, ja kun oli päästy niin pitkälle, ettei seircenicn lumoavia 
lauluja enää kuulunut, ottivat Odysseuksen seuralaiset vahan 
korvistaan ja päästivät uroon siteistä. 


9. Skylla ja Kharybdis. 


Kun Odysseus miehineen oli päässyt jo kauas seircenien 
rannikosta alkoi kuulua raivoisain hyökyaaltojen hirveätä pau- 
hua ja edessäpäin näkyi pärskyvää kuohua. Odysseus ymmärsi 
paikalla Kirken hänelle antamasta kuvauksesta, mitä paikkaa 
nyt lähestyttiin. Matka kävi kahden korkean kallion välitse, 
joilla Skylla ja Kharybdis hirviöt väijyivät. Toinen kallio 
ulottui suippoine huippuineen pilviin saakka, ja sinimusta pilvi 
alati päilyi sen kukkulan ympärillä. Rinteen puolitiessä oli 
pimeä luola, eikä voimakkainkaan käsi jaksanut ampua nuol- 
taan aina luolaan saakka. Luolassa asui Skylla-hirviö, jonka 

ääni oli kuin uikuttavan koiranpenikan, mutta joka oli hiy 

muinen nähdä. Sillä oli kuusi paria muotopuolia jalkoja ja 
kuusi kurottautuvaa kaulaa ja joka kaulan päässä. hirveän 
ruma pää, jonka kidasta kiilsi kolme kuolemaa ja tuhoa uh- 
kaavaa hammasriviä. Siinä hirviö istui luolassaan, päätään 
kurkottaen ja nuuskien kallion ympärykset pistääkseen suu- 
hunsa delfiinejä, hylkeitä ja muita merieläimiä, mitä ulottu- 
ville sattuisi. Ja laivan purjehtiessa ohi se ei koskaan laskenut 
sitä sivuitse ahmaisematta saaliikseen miestä jokaiseen kama- 
laan kitaansa. 


Suoraan vastapäätä, nuolen kantaman päässä, on toinen 
kallio, joka oli koko joukon matalampi. Siinä kasvoi iso vii- 
kunapuu laajalle levitellen tuuheita lehviään, ja puun juurella 
asusti Kharybdis. Kolmesti päivässä se veti sisäänsä merivettä 
ja kolmesti se oksenti sen jälleen uumenistaan. Se poloinen, 
joka joutui kurimukseen, oli auttamattomasti tuhon oma. 

Kirke oli neuvonut Odysscusta ennemmin laskemaan aivan 
Skyllan kallion ohi, koska oli paljon parempi menettää kuusi 
miestä kuin antaa koko miehistön tuhoutua. Sitä paitsi hän 
oli mitä vakavimmin varoittanut Odysseusta, ettei hän koet- 
taisi aseilla vahingoittaa tai tappaa Skyllaa, koska tämä oli 
kuolematon ja koska viivytyksestä vain olisi seurauksena, että 
se saisi uudelleen kurottaa laivaa kohti kaulansa ja ahmaista 
toiset kuusi miestä uhrikseen. 

Odysseus oli visusti varonut kertomasta tovereilleen. mitkä 
kamalat vaarat Skyllan ja Kharybdiin välisessä salmessa uhka- 
sivat, hän kun pelkäsi, että miehistö muutoin herkeäisi souta- 
masta ja koettaisi piiloittaa itsensä. Kirken kehoituksesta, 
ettei pitänyt taritua asceihin, hän ei kuitenkaan välittänyt, vaan 
pukeutui haarniskaan ja kypäriin ja otti kaksi pisintä peistään 
käteensä. 

Näin laiva laski salmeen. Odysseus käski perämiestä oh- 
jaamaan niin läheltä Skyllaa kuin suinkin. Juuri kun he lä- 
hestyivät vuorenhuippua, saivat he nähdä, kuinka toisella puo- 
lella kauhea Kharybdis syyti sisästään korskuvan pyörteen 
pärskyvää merivettä. Kaikkien tuijottaessa sinne kuolontus- 

kassa, kurotti toiselta puolen Skyllä kuusi kaulaansa laivaa 
kohti ja ahmaisi pois kuusi Odysseuksen valiomiestä. Odyssens 
ei edes ennättänyt ajatella peitsiään, hän vain tuijotti niihin 
onnettomiin. jotka käsiään ja jalkojaan sätkyttäen korkealla 
ilmassa kuolontuskassaan huusivat hänen nimeään. Tämä oli 
kamalinta, mitä Odysseus oli koko vaarallisella matkallaan 
nähnyt. 


10. Auringonjumalan raavaat. 


Kun Odysseus täten oli suoriutunut Skyllasta ja Kharyb- 
diistä, vaikkapa suurin tappioinkin, lähestyi hän sitä ihanaa 
saarta, jonka niityt olivat auringonjumalan karjojen laitumena. 
Se oli Trinakian saari. Kauas merelle kuului raavaitten am- 
muminen ja lampaitten määkinä. Odysseus muisti hyvin Tei- 
resiaan ja Kirken vakavat varoitukset, nämä kun olivat kiel- 
täneet koskemasta auringonjumalan raavaihin. Hän ilmoitti 
nyt miehilleen nämä varoitukset ja kehoitti heitä olemaan nou- 
sematta saarelle maihin ja laskemaan laivallaan ohi välttääk- 
seen siten viettelyksen anastaa tätä karjaa. 

Eurylokhos ja muut miehet eivät kuitenkaan tahtoneet 
suostua Odysseuksen vaatimuksiin. He huomauttivat, että sou- 
tajat olivat menehtyä uupumuksesta ja että oli väärin estää 
heitä menemästä maalle nauttimaan päivän lepoa ja vahvista- 
vaa ateriaa. Eihän kukaan voinut tietää, eikö yöllä nousisi 
myrsky ja rajuilma, ja sen vuoksi oli muka parempi mennä 
maihin ja levätä kunnollisesti. 

Odysseus huomasi. ettei ollut mahdollista saada michiä 
järkiinsä. Hän taipui heidän vaatimukseensa, mutta vannatti 
heillä kaikilla pyhän valan, ettei ainoakaan koskisi mihinkään 
auringonjumalalle kuuluvaan elukkaan, olipa tämä lammas tai 
nauta, vaan että he tyytyisivät Kirken antamiin eväihin. Mic- 
het vannoivat hetkeäkään empimäitä. Sitten kaikki nousivat 
maalle ja asettuivat yöksi levolle. Seuraavana aamuna puhkesi 
kuitenkin kova etelätuuli, eikä ollut ajattelemistakaan lähteä 

merelle. Päivän toisensa perästä myrsky puhkui, ja lopulta 
oli kulunut kokonainen kuukausi, eikä vain matkaa voitu 
jatkaa. Alussa oli väellä vielä riittävästi leipää ja viiniä, eikä 
käynyt vaikeaksi jättää auringonjumalan karjaa rauhaan. Toista 
oli, kun laivasta, kaikki ruokatavarat loppuivat. Miehet alkoi- 
vat vaeltaa pitkin saarta ja pyydellä kaloja ja lintuja ja mitä 
muuta tahansa, mitä kohdalle sattui. Mutta kuta enemmin 
aikaa kului, sitä ankarammin alkoi nälkä kalvaa sisuksia. 

Odysseus oli kerran lähtenyt itsekseen vaeltamaan rukoil- 
lakseen jumalilta apua. Kevyt uni painoi umpeen hänen sil- 
mänsä. Ja kun hän ei heti tullut takaisin, esitti Eurylokhos 
michille turmiollisen ehdotuksen: »Mitä me täällä nälkäkuo- 
lemaa odotamme, sitä kuolemaa, joka kuitenkin on kaikista 
surkein? Ottakaamme parhaat auringonjumalan raavaista ja 
uhmatkaamme mieluummin hänen vihaansa kuin näännymme 
täällä saarella hitaasti nälkään.» 

Kaikki hyväksyivät hänen puheensa. Ja paikalla noudet- 
liin parhaat auringonjumalan raavaista, teurastettiin ne, rukoil- 
tiin jumalia ja valmistettiin mainiot pitoruoat. 

Odysseus oli kuitenkin herännyt unesta, ja kun hän palasi 
rantaan laivalleen, tunsi hän jo matkan päähän paistetun lihan 
tuoksua. Pelästyneenä hän rukoili jumalia, mutta rikos oli jo 
tehty. Odysseuksen paikalle tultua näki kaikki väki pahaa 
tietäviä enteitä. Vuodat ryömivät pitkin maata ja vartaissa 
liha huusi. Mutta Odysseuksen miehet herkuttelivat kuusi 
päivää auringonjumalan raavaista. 

Nymfi oli kuitenkin jo vienyt auringonjumalalle tiedon 
tehdystä ilkityöstä. Ja vihastuen tämä lausui muille jumalille 
seuraavat sanat: »Zeus ja te muut autuaat jumalat, minä ru- 
koilen teitä rankaisemaan Odysseuksen kumppanien julkeuden, 
kun he nyt ovat raavaani teurastaneet. Jos minulta kiellätte 
oikeutetun koston, niin laskeudun alas Hadeeseen ja annan 
valoni vainajille.» Ja Zeus lupasi täyttää hänen toivomuksensa. 

Seitsemäntenä päivänä Zeus vihdoinkin antoi tuulen kään- 


vaa 


tyä ja alettiin hommata lähtöä. Masto nostettiin pystyyn, pur- 

jeet vedettiin purjepuihin ja laskettiin pois Trinakian saarelta. 
Mutta laivan päästyä saarelta siksi kauas, ettei maata enää 
näkynyt, nosti Zeus hirmuisella länsituulella valtavan raju- 
ilman raivoamaan. Masto kaatui ja sattui niin kovasti perä- 
miehen päähän, että se ruhjoutui ja ruumis vierähti mereen. 
Zeus singautti salamansa laivaa vastaan, niin että rikkihöyryt 
täyttivät koko laivan. Miehet suistuivat mereen, jossa he toi- 
nen toisensa jälkeen joutuivat aaltojen saaliiksi. 

Odysseus, joka viimeisenä alasti sortui aaltojen valtaan, 
sai mastosta ja emäpuusta kiinni, ja hänen onnistui saada ne 
sidotuiksi yhteen, minkä jälkeen hän nousi niille istumaan ja 
ajelehti pitkin merta raivoisain tuulten heittelemänä. Koko 
yön hän siten uiskenteli ja auringon nousun aikaan tuli Skyl- 
lan ja Kharybdiksen väliseen salmeen juuri kun viimemainittu 
nielaisi merestä suolavettä. Odysseuksen vei virta kurimukseen, 
mutta viikunapuun kohdalle saapuessaan hän takertui oksiin 
kiinni kuin yölepakko ja piti kiinni, kunnes Kharybdis taas 
oksensi ulos nielemänsä veden. Nähdessään maston ja emä- 
puunkin palaavan veden mukana Odysseus hyppäsi mereen 
yksinkertaisen lauttansa viereen ja souti sitten käsillään, kun- 
nes oli päässyt kurimuksen vaarallisesta piiristä tuonnemmaksi. 

Yhdeksän vuorokautta Odysseus ajelehti merellä, mutta 
kymmenentenä aallot heittivät hänet tuntemattomaan saareen, 
Ogygiaan, jossa kaunis Kalypso-jumalatar asui. 


ll. Odysseus Kalypson luona. 


Ogygian saarella, johon myrsky oli Odysseuksen ajanut, 
asui Kalypso-jumalatar yksin luolassaan. Luolan ympärillä 
oli tuuhea, vihanta metsä, ja puihin olivat laululinnut, pöllöt, 
haukat ja varikset rakentaneet pesänsä. Luolan suulla riippui 
viiniköynnöksinen kehys ja neljä lähdettä pulppusi hohtavine 
vesineen kukin tahollaan ja niiden takana oli niittyjä, joilla 
ruoho oli lauhkeata ja kukat suloisia. 

Luolassa paloi liedellä tuli ja hyvänhajuisen puun tuoksu 
tuntui laajalti kautta saaren. Luolassa liikkui jumalatar itse 
ja kutoi kultaisella sukkulalla, laulaen samalla lumoavalla 
äänellään. 

Kaiypso-jumalatar otti Odysseuksen ilomielin vastaan saa- 
reensa, ottipa hänet armaakseenkin. Joka tavalla hän hoiti ja 
helli häntä ja toivoi, että uros ikipäiviksi jäisi hänen luok- 
seen ja unohtaisi Ithakan. Nän lupasi hankkia hänelle ikui- 
sen nuoruuden ja kuolemattomuuden, jos hän suostuisi jää- 
mään. Seitsemän pitkää vuotta Odysseus vietti hänen luonaan, 
mutta kuta useampi vuosi vieri, sitä kiihkeämmäksi kävi hänen 
koti-ikävänsä. Hän kaihosi niitä savuja, joita hänen omasta 
rakkaasta Ithakastaan kohosi taivaalle. Ja joka päivä hän 
lähti rantaan ja silmät vesissä tuijotti autiolle merelle. 

Jumalain kerran ollessa Olympoksessa kaikin koolla, Posei- 
donia lukuunottamatta, joka sattui olemaan aithiooppialaisten 
maassa, aslui jumalatar Pallas Athene taivaanvaltiaan Zeuksen 
eteen ja muistutti hänelle, että Troiasta kotiin lähteneitten 
sankarien joukossa oli vielä yksi, joka ei ollut päässyt kotiinsa. 
Odysseusta Kalypso vielä pidätti Ogygian saarella. Zeus muis- 
tutti hänelle, että Poseidon oli poikansa, kyklooppi Polyphe- 
moksen turmelemisesta Odysseukselle vihoissaan eikä sallinut 
hänen päästä kotiinsa. Samalla hän kuitenkin ilmoitti, että 
hän Poscidonin vastarinnasta huolimattakin vihdoinkin aikoi 
laskea Odysseuksen kotiinsa. Hän siis lähetti jumalten airuen 
Hermeen Ogygiaan ilmoittamaan Kalypso-jumalattarelle jumal- 
ten tahdon. 

Hermes sitoi jalkoihinsa kultaiset sandaalinsa ja kiiti 
kepeästi kuin tuulenhenki yli maitten ja merien siihen etäi- 
seen saareen, jossa Kalypso asui. Siellä hän ilmoitti Zeuksen 
käskyn. Ja vaikka jumalatar kävikin surulliseksi ja katke- 
raksi, ei hän kuitenkaan uskaltanut vastustaa taivaanvaltiaan 
käskyä. Hän meni meren rannalle, jossa Odysseus istui ja 
kyynelsilmin tuijotti ulapalle, ja ilmoitti nyt sallivansa hänen 
lähteä, kuten hän oli itse halunnut. Hänen tuli metsän puista 

rakentaa itselleen tilava lautta, joka kuljettaisi hänet meren 
poikki. Mutta vasta kun Kalypso oli valalla vannonut ole- 
vansa tosissaan eikä vilppiä aikovansa, uskoi Odysseus ja lähti 
metsään puita kaatamaan ja rakentamaan tilavaa lauttaa, jossa 
oli peräsin, masto ja parraspuut, ja Kalypso kutoi hänelle 
purjeet. 

Kun kaikki oli valmiina, toi jumalatar hänelle vielä vun- 
saat eväät matkalle ja lähetti hänet myötäisellä tuulella mat- 
kaan. Seitsemäntoista päivää Odysseus teki matkaa tasaisen, 
leppoisan tuulen vetämänä. Mutta nytpä merenjumala Posei- 
don aithiooppialaisten maasta palatessaan sattuikin näkemään, 
kuinka Odysseus lautallaan kynti ulapoita phaiakilaisten maata 
kohti. Meren valtias sydäntyi silmittömästi huomatessaan, että 
toiset jumalat olivat käyttäneet hänen poissaoloaan salliakseen 
Odysseuksen palata kotiaan, mutta päätteli mielessään, ettei 
uros niinkään helpolla näkisi toiveittensa täyttyvän. Hän tart- 
tui kolmikärkeensä, hämmensi meren ja yllytti kaikki tuulet 
rajuiksi myrskyiksi. Valtavat aallot hyökyivät Odysseuksen 
kehnon lautan yli, masto katkesi, peräsin pirstoutui ja purje 
lensi kauas mereen. Itse uros singahti pois lautaltaan ja Ka- 
lypsolta saamainsa vaatteitten painamana pääsi vain mitä suu- 
rimmilla ponnistuksilla pinnalle. Vähän matkan päässä hän 
näki lauttansa yhä aalloilla kelluvan ja aaltojen poikki uiden 
saavutti sen. 

Odysseuksen siinä istuessa lJautallaan surkeana ja säälit- 
tävänä huomasi hänet merennymfi Leukothea, jota myös sano- 
taan Inoksi, riensi syvyydestä pinnalle ja sanoi hänelle: »Posei- 
don sinua noin vainoaa, mutta ota tämä minun jumalallinen 
huntuni ja sido sc lujaan rintasi alle, niin ei sinun tarvitse 
pelätä Poseidonin vihaa, vaan pääset uimalla phaiaakkien 
maahan. Mutta kun maihin pääset, tulee sinun irroittaa huntu 
ja toisaanne katsoen heittää se takaisin mereen.» Niin sanot- 
tuaan Leukothea sukelsi takaisin syvyyteen. 

Odysseus oli kahden vaiheilla, vyöttääkö itsensä hunnulla 
ja koettaako uimalla päästä rantaan. Hän päätti kuitenkin 

jäädä lautalle niin kauan kuin se pysyi koossa ja vasta, jos se 
särkyisi säpäleiksi koettaa uimalla saavuttaa rannan. Mutta nyt 
Poseidon häntä vastaan vyörytti uuden hirmuisen aallon ja 
lautan palkit irtaantuivat ja murtuivat. Silloin Odysseus älysi, 
että oli välttämätöntä totella Leukotheaa. Hän riisui vaatteensa 
ja sitoi hunnun rintansa alle, hyppäsi päistikkaa mereen ja ui 
tarmokkaasti maata kohti. , 

Kaksi päivää ja kaksi yötä aallot heittelivät häntä, mutta 
kolmannen päivän aamuna hän huomasi, että ranta olikin lä- 
hellä. Mutta se ranta oli kallioinen, karien, luotojen ja jyrk- 
käin nokkain ympäröimä, ja hyökyaallot tyrskyivät korkealle, 
niin että oli vaarallista lähestyä rantaa. Raju aalto nakkasi hä- 
net samalla rosoista rantaa vastaan. Hänen täytyi käsillään 
tarttua terävään kallioon, nahka repeytyi käsistä ja kiviin jäi 
nahkan kappaleita. Ja jälleen vesi vetäisi hänet kauas me- 
relle ja hän koetti nyt uimalla päästä leppoisemmalle rannalle. 
Vähän ajan kuluttua hän huomasikin joen suun, joka oli aal- 
loilta ja tuulilta turvassa. Siihen hän ui ja tapasi jaloillaan 
pohjan. Mutta koko ruumis oli turvoksissa ja suusta ja sierai- 
mista pursui vettä. Vedestä kuivalle päästyään uros vaipui 
tajuttomana maahan. Hetken kuluttua jälleen toivuttuaan hän 
muisti merenneidolta saamansa hunnun, ja päästeli sen irti ja 
heitti mereen. 

Sitten hän horjuvin askelin astui läheiseen lehtoon, kokosi 
kuivia lehtiä vuoteeksi ja laskeutui levolle, ja samassa jo vaipui 


mitä sikeimpään uneen. 


12. Phaiakilaisten maassa. 


Phaiakilaisten maassa hallitsi Alkinoos kuninkaana, Arete 
rinnallaan kuningattarena. Heillä oli Nausikaa-niminen tytär, 
joka oli kaunis kuin jumalatar. Unessa immelle ilmestyi 
Athene-jumalatar ystävättären hahmossa ja kehoitti häntä heti 
aamun sarastaessa valjastuttamaan muulivaljaikkonsa ja lähte- 

mään joelle pesemään kaikkia niitä upeita vaalteita, jotka 
siellä viruivat oman onnensa nojassa, kenenkään pilämittä 
niistä huolta. Ja aamulla impi todella pyysikin ja sai vanhem- 
miltaan vaunut ja ajoi neitojensa keralla joelle, missä 
pyykkilampareet olivat. Vaatteet virutettuaan ja ne perusteel- 
lisesti liasta pestyään immet itsekin uivat ja istahtivat sitten 
rannalle päivällistä syömään. Sitten he riisuivat huntunsa ja 
rupesivat lyömään palloa, mutta kerran pallo sattui putoa- 
maan keskelle virtaavaa jokea ja tytöt huudahtivat kimakasti. 
Silloin heräsi Odysseus, joka oli nukkunut pensaikossa, kuuli 
naisten huudot ja naurun ja näki heidän kisansa niityllä. Hän 
oli alasti ja surkeassa kunnossa eikä ymmärtänyt, miten hänen 
oikeastaan oli meneteltävää Hän taittoi itselleen kuitenkin 
muutamia lehteviä oksia verhotakseen itseään niillä ja astui 
sitten hämmästyneitten tyttöjen eteen. Kamala oli uros nähdä, 
eikä ollut ihme, että immet kauhistuen juoksivat mikä minne- 
kin. Nausikaa vain seisoi urheana paikallaan, ja hänen puo- 
leensa Odysseus kääntyi rukoilevin sanoin. Hän kertoi, kuinka 
hän monta päivää merellä harhailtuaan oli vihdoin ajelehtinut 
tälle tuntemattomalle rannalle. Hän pyysi kuninkaantyttäreltä, 
että tämä antaisi hänelle rievun vyötäisille ja sitten näyttäisi 
hänelle tien kaupunkiin. Nausikaa vastasi hänelle ystävällisin 
sanoin, lupasi antaa hänelle vaatteita ja näyttää tien. Hän 
huusi piikasensa luokseen, ja nämä veivät Odysseuksen joen 
rannalle suojaiseen paikkaan ja antoivat hänelle sekä viitan 
että ihotakin ja impien taas poistuttua Odysseus pesi vedellä 
ruumiinsa, hieroi ihoonsa öljyä ja pukeutui Nausikaan anta- 
miin vaatteisiin. Ja nyt hän oli muodoltaan kuin toinen mies. 
Jumalatar Athene itse valoi hänen muotoonsa ja hartioihinsa 
suloa, ja immet hämmästyivät uljasta muukalaista, joka astui 
heidän luokseen. He kantoivat hänelle syötävää ja juotavaa, 
ja kun hän oli kunnollisesti syönyt, nousi Nausikaa vaunui- 
hinsa ja käski Odysseuksen tulla perässä. Hän ei muka tah- 
tonut antaa phaiakeille juoruamisen aihetta ajamalla niin kau- 
niin ja uljaan muukalaisen keralla kaupunkiin. Tarkkaan neu- 


Odysseuksen harharetket 163 


volluaan tien, jota Odysseuksen tuli kulkea, hän toivotti uroon 
tervetulleeksi kuninkaanlinnaan, 

Tultuaan Alkinooksen kartanoon Odysseus seisoi kotvan ja 
ihmetteli kaikkea sitä kaunista, mitä hän täällä näki. Korkeat 
huoneet hohlivat ja loistivat kuin aurinko, seinät olivat kiiltä- 
vää vaskea ja korkea sininen kuvavyö kulki niiden ympäri. 
Pariovet, jotka sulkivat miessalin, olivat kultaa, pielet hopeata 
ja kynnykset vaskea. Oven kahden puolen oli hopeaiset ja kul- 
taiset koirat, jotka Hephaistos itse oli takonut linnan vartijoiksi. 
Miessaliin astuessaan hän näki istuimia rivin, joka kiersi mies- 
salin ympäri, istuimilla verhot mitä hienointa kangasta. Lin- 
nassa oli viisikymmentä palvelustyttöä, jotka olivat perehtyneet 
kaikenlaisiin taitoihin ja osasivat sekä myllyllä jauhaa että 
värttinällä kehrätä. Ulkona pihassa oli jonkin matkan päässä 
suuri puutarha, neljää auranalaa laaja, jossa kasvoi mitä iha- 
nimpia hedelmäpuita, omena-, päärynä-, viikuna- ja öljypuita, 
ja puutarhan kautta luikerteli kaksi kaunista puroa. Kun 
Odysseus oli kaikki nähnyt ja ihaillut, astui hän kiirein askelin 
kautta linnan sinne, missä kuningas istui kuningattarensa 
kanssa. Hän kääntyi ensinnä kuningatar Areten puoleen ja 
pyysi, eltä tämä auttaisi häntä, joka oli niin kauan harhaillut 
hädän ja kurjuuden alaisena, pääsemään pian kotiaan. Sekä 
kuningas ja kuningatar että kaikki kansakin otti kuin yksimie- 
lisesti tuntemattoman muukalaisen mitä ystävällisimmin vas- 
taan, kestiten häntä mitä parhaiten. Seuraavana päivänä toi- 
meenpantiin loistava juhla ja suurenmoiset urheilukisat, ja vie- 
rasta kehoitettiin phaiakeille kertomaan, kuka hän oli ja mitä 
seikkailuja hän oli kokenut. Ja Odysseus ilmaisi heille nimensä 
ja kertoi seikkaperäisesti kaikki, mitä hänelle oli tapahtunut 
sen jälkeen kuin hän Troiasta lähti. Ja phaiakit kuulivat ih- 
metellen ja ihastellen urhean vieraan sankaritöitä. 

Sillä välin varustettiin laiva, jonka tuli viedä Odysseus 
kotiin Ithakaan. Phaiakit antoivat kantaa laivaan runsaasti 
ruokaa ja viiniä, ja kannelle levitettiin liinainen patja, jotta 
Odysseus saisi kotimatkalla levätä. 

Hyvästeltyään Alkinooksen ja Arcten ja lämpimästi kiitet- 
työään heitä vieraanvaraisuudesta Odysseus nousi laivaan ja vai- 
pui pian syvään ja virkistävään uneen, laivan nopeasti ja var- 
masti kiitäessiä merta kotia päin. Aamun koittaessa laiva laski 
Ithakan rantaan. Phaiakit tunsivat saaren hyvin. He olivat 
ohjanneet semmoiseen paikkaan, että laiva samalla vauhdillaan 
juoksi puolen mittaansa hiekkarannalle. Odysseus, joka vielä 
makasi ja nukkui vuoteellaan, nostettiin varovaisesti ylös ja 
laskettiin hiekalle, ja hänen viereensä pantiin ne runsaat ja 
jalot kestilahjat, joita phaiakien kaikki mahtimiehet olivat hä- 
nelle jäähyväisiksi antaneet. Ja sitten he taas nousivat lai- 
vaansa ja lähtivät paluumatkalle. 

Poseidon vihastui kuitenkin kauheasti siitä, että phaiakit 
olivat kuljettaneet Odysseuksen onnellisesti kotiaan ja antaneet 
hänelle niin runsaat ja jalot lahjat, ja hän valitti katkerasti 
Zeukselle. Ja Zeus salli hänen noudattaa omaa mielihaluaan 
ja rangaista laivaa miten tahtoi. Kun siis phaiakit paluumat- 
kallaan olivat päässeet niin lähelle kotimaataan, että laiva 
näkyi sinne, muutti Poseidon laivan kallioksi ja kiinnitti sen 
pohjaan. Ja hämmästyen ja pelästyen phaiakit kotirannalla 
näkivät, kuinka heidän laivansa oli ulapalla muuttunut kal- 
lioksi ja kiinnitetty pohjaan. 


133. Odysseus kostaa kosijoille. 


Kun Odysseus lähti sotaretkelle Troiaa vastaan, täytyi 
hänen jättää kotiin nuori puolisonsa Penelope ja pienoinen 
Telemakhos-poikansa. Järkähtämättömän uskollisena oli Pene- 
lope miehelleen pysynyt ja suuri oli hänen surunsa, kun 
Troian kukistuttua muista uroista useimmat jo olivat kotiin 
päässeet, mutta Odysseus vielä viipyi. Kului vuosi toisensa 
jälkeen, mutta ei kukaan tuonut edes pientä tietoa siitä, kuinka 
Odysseuksen oli käynyt. Mutta sen sijaan kuningattaren vie- 
raaksi saapuivat kaikki ruhtinaat, joita oli muilla saarilla, ja 


Odysseuksen harharetket 165 


vielä Ithakankin ruhtinaat, pyytäen häntä puolisokseen. Ja 
kun kuningatar hylkäsi kaikki heidän tarjouksensa, jäivät he 
hänen linnaansa kuokkavieraiksi, eläen mukavasti ja hauskasti 
ja kuluttaen hänen tavaroitaan. Lopulta hänen alkoi käydä yhä 
vaikeammaksi ja vaikeammaksi hylätä kaikki nämä kosijat, 
joita oli toista sataa. Mutta kun hän ei vielä ollut lakannut toi- 
vomasta, että Odysseus lopulta kuitenkin palaisi, koetti hän 
viihdyttää kosijoita tyhjillä lupauksilla. Hän sanoi, että hänen 
oli kudottava kääreliina Odysseuksen iäkkäälle isälle Laerteelle, 
jonka aika pian on täyttynyt. Kansa vihastuisi, hän lausui, jos 
hänen kaltaisensa mies pantaisiin paareille ilman kääreliinaa. 
Penelope sen vuoksi asetti kangaspuut yläkerran huoneeseen ja 
siellä päivin kutoi pitkää kangastaan, mutta yöllä soihtujen 
valossa purki, mitä oli päivällä kutonut. Näin hän jatkoi kolme 
vuotta kosijoita petellen, mutta neljännen vuoden alkaessa muu- 
tamat piikatytöistä antoivat hänet ilmi, ja yöllä kosijat äkki- 
arvaamatta yllättivät hänet ja hän sai heiltä kuulla paljon moi- 
tetta ja pahaa puhetta. 

Hänen poikansa Telemakhos ei puolestaan muistanut isäänsä 
ensinkään, hän kun oli ollut vielä aivan pieni Odysseuksen 
purjehtiessa Troiaan. Mutta kasvettuaan nyt kauniiksi, uljaaksi 
nuorukaiseksi hän mielessään harmitteli kaikkia näitä kuokka- 
vieraita, jotka hänen isänsä omaisuutta hävittivät. Hän päätti 
lähteä matkalle hankkiakseen tietoja isästään. Kosijain vasta- 
rinnasta huolimatta hänen onnistui hankkia laiva, jolla hän 
lähti ensin vanhan Nestorin luo Pylokseen ja sitten Sparttaan 
Menelaos-kuninkaan luo. Molemmat ottivat hänet vastaan mitä 
vieraanvaraisimmin, mutta isästään hän ei saanut mitään varmaa 
tietoa. Menelaos kuitenkin kertoi hänelle ennustuksen, jonka 
hän oli saanut kuulla merenjumalalta Proteukselta, että nimit- 
täin Odysseus oleskeli meren saarella Kalypso-jumalattaren 
palatsissa ja että jumalatar pidätti häntä siellä, laskematta 
häntä lähtemään. Mukanaan nämä tiedot Telemakhoksen täy- 
tyi palata Ithakaan. Siellä olivat kosijat sillä välin asettaneet 
hänelle väijytyksen, he kun sekä pelkäsivät että vihasivat häntä. 

Telemakhoksen onnistui kuitenkin välttää heidän salajuonensa 
ja päästä onnellisesti takaisin äitinsä luo. 

Odysseus, jonka jätimme Ithakan rannalle 
heräsi vihdoin. Athene muutti hänet vanhaksi ryysyiseksi ker- 
jäläisukoksi, ja tämänmuotoisena hän nyt lähti uskollisen siko- 
paimenensa Eumaioksen luo yöpyen hänen majaansa. Siellä 
hän tapasi poikansa Telemakhoksen ja ilmaisi hänelle, kuka 
hän on. Isä ja poika suunnittelivat nyt, kuinka hc helpoimmin 
kukistaisivat kosijat. Eri teitä he sitten lähtivät kaupunkiin 
ja linnaan. 


unia vetämään, 


Penelope oli sillä välin suuressa ahdingossaan keksinyt sen 
hätäkeinon, että pani kosijain kesken kilpailun toimeen. 
Kotona eläessään oli Odysseuksen tapana ollut asettaa pihas- 
saan kaksitoista kirvestä peräkkäin pystyyn ja ampua nuoli 
kaikkien kirveitten silmän läpi. Penclopc nyt ilmoitti suostu- 
vansa rupeamaan sen kosijan vaimoksi ja lähtemään hänen 
kerallaan talosta, joka helpoimmin jännittäisi jousen ja am- 
puisi nuolen kaikkien riviin asetettujen kirveitten läpi. Tele- 
makhoksen vuoksi hän ei enää voinut sietää sitä, että linnassa 
asusti sadoittain kosijoita syöden talon tavaroita. Scuraavana 
päivänä piti kilpailun tapahtua. Telemakhos oli saapuvilla ja 
auttoi äitiään valmistuksissa. Hän asetti kirveet pitkään viviin 
ja oikaisi nuoralla rivin. ftse hän mielellään olisi ensin koet- 
tanut jousta, mutta Odysseus, joka oli läsnä kerjäläisen asussa, 
viittauksella esti sen. 

Kosijat sen sijaan koettivat loinen toisensa jälkeen jännit- 
tää jousen. Ensimmäisenä nousi yrittämään Antinoos, joka oli 
kosijoista ylhäisin. Hän koetti jännittää jousen, mutta sitä 
mukaa kuin hän veti, hänen hienot, veltostuneet kätensä rau- 
kesivat, ja häpeissään hän luovutti jousen seuraavalle miehelle. 
Toincn toisensa jälkeen koetti sitä, mutta silloin huomattiin, 
ettei ainoakaan heistä kyennyt edes jousta jännittämään, saa- 
tikka sitten nuolta ampumaan kahdentoista kirveensilmän läpi. 

Odysseus astui silloin esiin ja kysyi, eikö hänenkin sal- 
littaisi koettaa, voisiko hän ehkä ampua jousella nuolen. Kosi- 

jat suuttuivat kovasti kerjäläisen julkeudesta, mutta Penclope 
sanoi, että jousi on annettava hänelle, jotta saadaan nähdä, 
miten tuo hänelle onnistuisi. Samalla kun Odysseus sai jou- 
sen, kehoitti Telemakhos äitään menemään yläkertaan, ja hän 
noudatti poikansa kehoitusta. 

Saatuaan jousen käsiinsä Odysseus ensin tarkasti sitä perus- 
teellisesti, sitten hän helposti, vaivatta, jännitti sen. Ottaen 
nuolen, joka siinä oli lähinnä, hän asetti sen jänteelle ja jän- 
nitti jousen. Sitten hän ampui nuolen niin tarkkaan kuin 
taisi, eikä se sivuuttanut ainoankaan kirveen silmää, vaan 
suhahti niiden kaikkien läpi. 

Odyseus viittasi sitten pojalleen, ja Telemakhos ripusti 
miekkansa sivulleen ja tarttui keihääseensä ja asettui valmiiksi 
isänsä vicrcen. 

Äkkiä Odysseus nyt heitti ryysyt yltään ja asettaen jän- 
teelle uuden nuolen ampui sen suoraan Antinookseen, niin että 
kärki lensi hänen kaulansa läpi ja hän vaipui kuolleena maa- 
han. Huutaen sitten kosijoille, ken hän oli, hän ilmoitti 
heille, että he nyt kaikki ovat kuoleman omat. Ja toisen toi- 
sensa jälkeen surman nuoli heistä kaataa. Turhaan petollinen 
palvelija yläkerrasta kantaa kosijoille aseita. Yhdessä muuta- 
man uskollisena pysyneen palvelijan kanssa Odysseus ja Tele- 
makhos surmasivat kosijain koko suuren joukon eikä ainoa- 
kaan heistä päässyt hengissä heidän käsistään. 

Penelope kutsuttiin nyt yläkerrasta. Hänen oli vaikea 
alussa uskoa, että hänen oma puolisonsa todella oli palannut 
kotiin. Hän pelkäsi viekkautta ja petosta. Mutta Odysseuk- 
sen hänelle mainittua salaisuuden, jota ei tuntenut kukaan 
muu kuin he kahden, uskoi Penelope ja riemastui. Hänen 
uskollinen rakkautensa oli tullut palkituksi. Kaksikymmentä 
vuotta erossa oltuaan Odysseus ja Penelope vihdoinkin pääsi- 
vät yhteen. 

Aineiaan harharetket. 


Troian kukistuttua Aineias vanhan isänsä Ankhiscen kanssa 
pakeni 1da-vuorelle, jonne vähitellen muutkin henkiin jääneet 
troialaiset kokoontuivat. Hän päätti nyt rakentaa Ida-vuoren 
puista laivoja. Kesän tultua Aineas iroialaisineen nousi lai- 
voihin ja lähti vieraasta maasta hakemaan uutta kotia. Ensin 
he laskivat Traakian rannalle ja päättivät rakentaa sinne kaw 
pungin, jolle Aineias itsensä mukaan aikoi antaa nimeksi 
Ainos. Käydessään metsässä hakemassa alttarinsa koristami- 
seksi lehtiä Aineias kuitenkin näki peloittavan enteen. Kun 
hän tempasi maasta pensaan juurineen, tippui juurista mus- 
taa verta. Tämän uudistuessa kerran toisensa jälkeen Aincias 
pelästyi. Ja nyt hän kuuli syvyydestä valittavan äänen: »Säästä 
minua, Aineias, minä Polydoros tässä lepään, Priamoksen nuo- 
rin poika, jonka isäni, pelastaakseen minut, lähetti tänne Traa- 
kiaan kestiystävänsä Polymestorin luo vihollisten hyökätessä. 
Mutta ahnas Polymestor murhasi minut monella peitsellä ja 
keihäällä, ja näistä on kasvanut tämä metsä» Kun Aineias 
tämän kuuli, päätti hän väkensä keralla lähteä pois tästä rikol- 
lisesta maasta ja Polydoroksen hautajaisjuhlan . vietettyään he 
purjehtivat satamasta kohti uusia tuntemattomia kohtaloita. 

He tulivat Apollonille pyhitettyyn Delos-saareen, jossa 
kuningas Amos, Apollonin pappi, otti heidät ystävällisesti vas- 
taan. Kun Aineias Apollonin temppelissä pyysi jumalaa anta- 
maan heille kodin, jossa he ja heidän jälkeläisensä voisivat 
asua, käski jumala heitä etsimään entisen äitinsä, toisin sanoen 
sen maan, josta Troian kansa oli alkuaan lähtenyt. »Siellä 
Aineiaan jälkeläiset vielä kerran hallitsevat kaikkia maita.» 
Muistellen kansansa vanhoja sankaritaruja Aineiaan isä Ankhi- 
ses selitti oraakkelin sanojen tarkoittavan Kretaa, jossa hänen 
käsityksensä mukaan troialaisten kehto oli ollut. Hloisina ja 
toiveikkaina troialaiset nyt laskivat meren poikki etelään 
Kretan suureen ja rikkaaseen saareen. Sinne he perustivat 

Pergamoksen kaupungin. Talot olivat jo valmiiksi rakennetut, 
kun kansan keskuudessa äkkiä alkoi raivota kauhea, tuhoisa 
rutto. Unessa Aineias sai semmoisen tiedon, että hänen tulce 
lähteä Kretasta ja laskien länttä kohti etsiä Italiasta uudet 
asuinsijat. Siellä muka ovat troialaisten esi-isät lähteneet. 

Troialaiset siis lähtivät uudelleen merelle. Vaikean, myrs- 
kyisen matkan jälkeen he astuivat maihin Strophadien saarille. 
Siellä he teurastivat muutamia ahkeita raavaita, jotka paime- 
netta kävivät siellä laitumella, ja rakensivat runsaan aterian. 
Saarella asustivat kuitenkin katalat harpyiat, jotka olivat sinne 
paenneet, kun ne Phincuksen valtakunnasta karkoitettiin. 
alas ja likasivat kaiken ruoan. Troialaiset pakenivat kallio- 
luolaan ja valmistivat siellä uudet ruoat, mutta heti saapui sii- 
hen ilkeästi elämöiden joukko samoja hirviöitä. Troialaiset 
tarttuivat aseihinsa ja säikyttivät harpyitä pois, vaikk'eivät voi- 
neetkaan niitä vahingoittaa. Mutta yksi harpyioista istahti 
siihen viereen kallionnokkaan ja kirosi Ainciaan ja hänen 
kansansa. Pelko mielessään troialaiset lähtivät tältä katalalta 
saarelta. Matkallaan he nyt tulivat Epeiroksen rannikolle ja 
tapasivat siellä ihmeekseen troialaisia asumassa. Helenos, 
Primoksen poika, oli sotavankina saapunut Hellaaseen. Siellä 
hän oli mennyt naimisiin Hektorin" puolison Andromakhen 
kanssa, joka niinikään oli tuotu Hellaaseen sotavankina >ja 
päässyt Epeiroksen kuninkaaksi. Helenos otti Aineiaan ja 
hnäen joukkonsa mitä sydämellisimmin vastaan, ja Helenos, 
jolla oli tietäjän lahjat, antoi hänelle tietoja siitä. mitkä koh- 
talot häntä odottavat, ennenkuin hän pääsee siihen maahan, 
jonka kohtalo oli hänen kodikseen määrännyt. 

Epeiroksesta troialaiset purjehtivat Italian rantaa pitkin 
Sisiliaan. Siellä maihin poiketessaan he tapasivat kurjan olen- 
non, likaisen ja naarmuisen miehen, joka tuli metsästä. Tämä 
mies oli helleeni, eräs Odysseuksen seuralaisista, joka oli unoh- 
dettu kykloopin luolaan toverien suurella kiireellä siitä pae- 
tessa. Siitä pitäen hän oli kierrellyt metsissä, kaiken aikaa kar- 

tellen jättiläismäisiä kyklooppeja. Troialaiset säälivät häntä 
ja ottivat hänet mukaansa, mutta samalla he näkivät Poly- 
phemoksen, kamalan hirviön, jonka silmä oli soaistu, tulevan 
alas rantaan. Tietään hän tunnusteli taittamallaan petäjällä, 
ja suuret lammaslaumat seurasivat häntä. Rannassa hän pesi 
kasvoistaan silmästä vuotaneen veren. Mutta troialaiset iski- 
vät hiljaa poikki köydet, joilla laivat oli rantaan kiinnitetty, 
ja lähtivät merelle. Polyphemos kuulee kuitenkin airojen 
äänen ja hurjasti huutaen kutsuu muita kyklooppeja paikalle. 
Mutta troialaiset ovat jo päässeet siksi kauas, ettei heillä ole 
mitään hätää. Matkaa jatkaessaan Aincias suureksi surukseen 
kuoleman kautta menetti iäkkään isänsä, Ankhiseen. 

Hera-jumalatar oli kuitenkin Olympoksen korkeuksista 
huomannut, että troialaisten laivasto alkoi lähestyä matkan- 
määräänsä. Leppymättömässä vihassaan kaikkia troialaisia koh- 
taan hän lähti Aioloksen, tuulten haltian luo ja käski hänen 
laskea myrskyt telkien takaa valloilleen ja lähettää ne troia- 
laisten laivastoa vastaan. Aiolos noudatti hänen pyyntöään. 
Tuulet ja aallot ajelivat laivoja mitä minnekin, ja useat niistä 
ajautuivat kallioille ja kärsivät haaksirikon. Poseidon huo- 
masi kuitenkin vihdoin, mikä melske hänen valtakunnassaan 
oli syntynyt. Hän kohotti aalloista päätään, ajoi mereltä vim- 
mastuneet tuulet ja tasoitti merenpinnan. Ja merenjumala Tri- 
tonin hän käski päästellä irti kallioille ajautuneet laivat. 

Koko suuresta laivastosta Aineiaalle jäi vain seitsemän 
alusta, ja niillä hän nyt ohjasi Libyan rannikkoa kohti. Sieltä 
hän löysi tyynen ja suojaisen ankkuripaikan pitkän lahden 
perukasta ja laski siihen väkensä keralla lepäämään. Uskalli- 
sen Akhates-ystävänsä seurassa Aineias sitten lähti seutua tut- 
kimaan. Keskellä metsää hän tapasi äitinsä Aphroditen met- 
sästäjättäreksi puettuna ja sai häneltä kuulla. olevansa lähellä 
Karthagon kaupunkia, jossa Dido hallitsi, ja jumalatar vakuutti 
pojalleen, että tämä Karthagossa otettaisiin vieraanvaraisesti 
vastaan. Ja Aphrodite verhosi molemmat uroot pilveen, jottei 
kukaan heitä näkisi matkalla kaupunkiin. 

Aineias ja Akhates siis käänsivät askelensa Karthagoon ja 
sinne tultuaan piankin löysivät kuningatar Didon. Hän oli 
Hera-jumalattarelle pyhitetyssä temppelissä. Hämmästyksek- 
seen ja ilokseen uroot tapasivat täällä nekin maanmiehensä, 
joista hirmuinen meri oli heidät erottanut. Nämä olivat juuri 
päässeet kuningattaren puheille ja pyysivät häneltä suojaa ja 
apua. Ja kuningatar otti mitä ystävällisimmin heidät vastaan. 
Huhu oli hänelle kertonut upeasta Troiasta ja sen surullisesta 
kohtalosta, ja huhu oli hänelle myös puhunut suuresta Aineias- 
uroosta. Iän vain olisi toivonut, että tämäkin olisi tullut hei- 
dän seurassaan. Tuskin oli Dido nämä sanat sanonut, kun pilvi, 
johon Aphrodite oli Ainceiaan ja Akhateen verhonnut, hajosi ja 
troialaisten johtaja koko ylväässä, uljaassa kauneudessaan 'sei- 
soi kuningattaren edessä. Ilomielin Dido häntä tervehti ja vei 
hänet ja hänen toverinsa linnaansa. 

Vahvistaakseen yhä enemmän poikansa Aineiaan asemaa 
ja saadakseen Didon hänelle suosiollisemmaksi Aphrodite käski 
Eros-poikaansa ampumaan lemmennuolensa Didon sydämeen 
ja herättämään siinä Aineiasta kohtaan rakkautta. Eros teki, 
kuten äiti käski, ja vähän ajan kuluttua Didossa heräsi palava 
rakkaus troialaista vierasta kohtaan. 

Hera-jumalatar, joka ei voinut unhottaa vihaansa troia- 
laisia vastaan, teki nyt uuden suunnitelman. Hän koetti saada 
avioliiton aikaan Didon ja Aineiaan välillä, estääkseen täten 
Aineiasta pääsemästä Italiaan. Ja vähällä hänen suunnitel- 
mansa olivat onnistua, sillä sekä Dido että Aineias olivat jo 
halukkaat avioliittoon. Mutta Zeus ei voinut sallia sitä, että 
kohtalon päätöksiä näin muuteltiin, ja hän lähetti sen vuoksi 
sanansaattajansa Hermeen Aineiaan luo käskemään urosta kii- 
reimmiten lähtemään Karthagosta ja purjehtimaan Italiaan. 
Raskain sydämin Aineias totteli. Turhat olivat kaikki Didon 
kyyneleet ja soimaukset. Mutta kun kuningatar sitten näki lai- 
vaston loittonevan merelle ja jättävän hänet linnaansa hylät- 
tynä ja petettynä, antoi hän rakentaa rovion linnanpihaan ja 

sytyttää sen, ja roviolla scisten hän, liekkien jo päästyä hänen 
ruumistaan lipomaan, syöksi rintaansa miekan. 

Karthagosta lähdettyään täytyi Aineiaan ankarien myrs- 
kyjen ajamana uudelleen poiketa Sisiliaan. Taivaanvaltijatar 
Hera koetti siellä jälleen ehkäistä hänen tuumansa. Heran 
yllytyksestä troialaiset maiset, jotka pitkällinen hedelmätön 
harhailu oli saanut suunniltaan, sytyttivät rantaan kiinnitetyt 
laivat palamaan. Kun troialaiset eivät itse kyenneet paloa sam- 
muttamaan, lähetti Zeus Ainciaan pyynnöstä rankkasateen ja 
pelasti siten laivaston. Aineias kuitenkin sai tästä aihetta jät- 
tää Sisiliaan sekä naisia että heikoimmat miehet. jottei heidän 
pelkuruutensa estäisi matkaa. Hän rakensi heille Akestan 
(Segestan) kaupungin. 

Matkaa edelleen jatkettaessa pitkin Italian länsirantaa sat- 
tui se onnettomuus, että Aineiaan perämies Palinurus yöllä 
maatessaan vierähti mereen ja hukkui. 

Palinuruksen niemi sai hänestä nimensä. 

Kauempana pohjoisessa kuljettiin seireenien saarien ohi. 
Nämä olivat aina ennen lumolaulullaan houkutelleet turmioon 
ohipurjehtivia laivoja, mutta Odysseuksen päästyä vahingoittu- 
matta heidän rannikkonsa ohi he olivat vimmoissaan hypänneet 
kalliolta mereen ja hukkuneet. 

Kymen satamassa alkoi syvästä rotkosta tie manalaan. 
Aineias, erään sibyllan seuraamana. lähti sieltä IHadcen valta- 
kuntaan. Siellä hän muun muassa näki Didon haamun. Hän 
näki myös Tartaroksen, manalan syvimmän osan, jossa suurim- 
pia rikoksentekijöitä kidutettiin ja rangaistiin. Isänsä Ankhi- 
seenkin hän tapasi. Tämä selitti hänelle, kuinka sielut puhdis- 
tetaan rikoksistaan, ennenkuin ne pääsevät Elysionin kentille. 

Kymen pohjoispuolella oli se saari, jossa loitsijavaimo 
Kirke asui. Troialaiset laskivat yöllä saaren sivu, mutta me- 
relle kuului loitsijattaren kartanoilta lJeijonain, karhujen ja 
susien peloittavaa kiljunaa ja möryä; se oli niiden onnettomien 
ihmisten ääntä, jotka Kirke oli eläimiksi muuttanut. 


Vihdoin Aineias saapui matkansa määrään, Tiber-joen 

suulle. Siellä (roialaiset huomasivat tulleensa kohtalon heille 
määräämälle asuinpaikalle. Ja Aineias perusti siihen linnoite- 
tun leirin. 

Mutta vielä oli jäljellä monta kovaa taistelua, ennenkuin 
Aineias saattoi antautua rauhan töihin. Siinä seudussa, johon 
hän oli noussut maihin, hallitsi Laurentumin kaupungissa vanha 
Latinus, jolla oli vain yksi tytär, Lavinia nimeltään. Hänestä 
kilpailivat kaikki seudun etevimmät ruhtinaat, ja hän oli lu- 
vattu Turnukselle, rutulien kuninkaalle, kauneimmalle kaikista. 
Ihmeelliset enteet olivat kuitenkin Latinukselle ilmoittaneet, 
että hänen tulikin naittaa tyttärensä vieraalle, joka sitten jat- 
kaisi suvun nimeä kautta sukupolvien. Kun siis Aineias saa- 
pui, muisti Latinus nämä lupaukset ja tarjosi hänelle tyttärensä 
avioksi. 

Nyt alkoivat kuitenkin tuimat taistelut Turnuksen ja 
Aineiaan välillä, ja Aineias joutui mitä suurimpaan vaaraan. 
Hän sai apua sekä arkadialaiselta Evanderilta, joka oli maahan 
muuttanut ja asettunut Palatinukselle, että myös etruskeilta, 
jotka oraakkelin antaman neuvon mukaan juuri hakivat muu- 
kalaista johtajakseen. Suuressa ankarassa tappelussa Turnus ja 
Aineias tapasivat toisensa ja Turnus kaatui Aineiaan lyöminäi. 


Orpheus ja Eurydike. 


Orpheus, laulun jumalattaren Kalliopen poika, oli Traa- 
kiassa laajalti tunnettu laulaja. Hänen laulullaan, jota hän lyy- 
ryllänsä säesti, oli niin ihmeellinen voima, että joet herkesivät 
juoksemasta ja metsän pedot kokoontuivat hänen ympärilleen 
sovussa ja rauhassa kuuntelemaan. 

Ottaessaan aviokseen kauniin Eurydiken Orpheus kutsui 
häävieraakseen itse Hymenaioksen, häiden jumalan, ja jumala 
tuli Kretasta Traakiaan saakka. Mutta vaikka hän olikin itse 

läsnä, ei hän kuitenkaan antanut avioliitolle onnellisia enteitä. 
Hän tosin kantoi hääsoihtua, mutta se ei palanut kirkkain lie- 
kein, vaan tuprutti vain kitkerää savua. Hän ei myöskään lau- 
sunut nuorelle pariskunnalle siunaavia sanoja eikä edes luonut 
heihin ystävällistä katsetta. 

Kauan ei kestänytkään, ennenkuin kävi ilmeiseksi, miltä 
tämä häidenjumalan käytös merkitsi. Kun Eurydike jonkin 
ajan kuluttua lähellä kotiaan kulki kukkaniityn poikki, puri 
kyy häntä kantapäähän ja hän siitä vähän ajan kuluttua heitti 
henkensä. 

Sydäntä särkevä oli laulajan suru, kun hän täten menetti 
rakastettunsa. Vihdoin hän päätti lähteä pitkälle kamalalle 
retkelle itse manalaan koettaakseen saada sen luovuttamaan ta- 
kaisin hänen puolisonsa. Hadeen valtakuntaan tultuaan hän 
meni suoraan Persephonen luo ja lauloi hänelle ja manalan 
mustalle kuninkaalle lyyrynsä säestyksellä ihanan laulun sano- 
mattomasta surustaan, hartaan rukouksen korkeille jumalille, 
jotka mahdillaan manalaa hallitsevat. Iän rukoili heitä, että 
he säälisivät häntä ja antaisivat hänelle takaisin hänen puoli- 
sonsa, jota ilman hän ei voi elää. Kertomuksen mukaan itkivät 
vainajain haamutkin hänen surullista kohtaloaan. Suuret ri- 
koksentekijätkin, jotka manalassa kärsivät rangaistusta pahoista 
töistään, saivat hetkiseksi levon vaivoistaan. Sc pyörä, joka kie- 
putti Iksionia ympäri, seisahtui, ja Sisyphokselta pysähtyi kivi, 
jota hän oli tuomittu iäksi vierittämään, ja danaidit unohtivat 
vähäksi aikaa veden ammentamisen seuloillaan. Hades ja 
Persephone heltyivät Orpheuksen sydämeen käyvästä laulusta, 
ja Persephonen pyynnöstä Hades lupasi, että Burydike saisi 
lähteä laulajan keralla takaisin maan päälle, kuitenkin vain 
sillä ehdolla, ettei Orpheus kääntyisi häntä katsomaan, ennen- 
kuin he ovat päässeet päivänvaloon. Iloisen, toivehikkaan ah- 
distuksen valtaamana Orpheus kulki pitkän, synkän tien takai- 
sin päivänvaloon. Hän alkoi jo olla lähellä maanpintaa. Mutta 
kaiken aikaa oli hänen mieltään kalvanut halu saada nähdä 
lemmittynsä ollakseen varma siitä, että tämä todella seurasi 

häntä. Lopulta hän mielenahdistuksessaan unohti lupaukseen 
liittyvän ehdon ja kääntyi rakastettuaan katsomaan. Mutta 
tämä vaipui paikalla takaisin syvyyteen. Epätoivossaan Orpheus 
ojensi häntä kohti käsivartensa, mutta vain viimeisen silmäyk- 
sen hän sai Eurydikeltä, sitten oli kaikki lopussa. Hermes, joka 
saatteli vainajat manalan majoille, oli jo tarttunut Eurydiken 
käteen viedäkseen hänet takaisin. 

Orpheus kääntyy takaisin vaeltaakseen uudelleen saman 
tien vainajain majoille. Mutta nyt hän ei enää pääse perille. 
Kharon ei enää suostu kuljettamaan häntä veneellään manalan 
joen poikki ja seitsemän päivää rannalla istuttuaan surusta jäh- 
mettyneenä hän jälleen palaa omaan maahansa. Orpheus sai 
surmansa siten, että bakkantit repivät hänet kappaleiksi. 


Daidalos ja Ikaros. 


Athcenalaista Daidalosta mainittiin taruajan etevimmäksi 
taiteilijaksi. Hän teki ihmisistä niin mainioita kuvapatsaita, että 
oli tapana sanoa niiden näkevän, hengittävän ja elävän. Tai- 
teilijakateus oli kuitenkin kerran houkutellut hänet häpeälli- 
seen ilkityöhön. Hänellä oli Talos-niminen oppilas, joka oli 
niin taitava, että näytti siltä kuin hän voittaisi oman mestarin- 
sakin. 1fäpeällisen kateuden valtaamana Daidalos silloin salaa 
surmautti Taloksen. Tämä tuli kuitenkin ilmi, ja kuoleman- 
rangaistuksen välttääkseen Daidaloksen täytyi paeta kuningas 
Minoksen luo Kretaan. Verrattoman kätevyytensä vuoksi hän 
Kretassa kohosi suureen kunniaan. Knossokseen hän muun 
muassa rakensi kuulun labyrintin, jossa oli niin taidokkaat kier- 
televät käytävät, ettei kukaan, joka siihen kerran joutui, enää 
päässyt siitä pois. Tähän labyrinttiin minotauros teljettiin, sama 
hirviö, jonka sitten atheenalainen Theseus surmasi. 

Minos vartioi mitä tarkimmin, ettei Daidalos päässyt Kre- 
tasta pois. Hän tahtoi yksin käyttää mestarin erinomaista tai- 
toa hyväkseen. Siten tämä oikeastaan olikin Minoksen vanki. 
Mutta kuta enemmän aika kului, sitä enemmän Daidalos kyl- 
lästyi vieraaseen maahan ja koti-ikävä valtasi hänet. »Sulke- 
koon Minos vain minulta maat ja meret», hän sanoi, »onhan 
ainakin taivas vapaa, ja sitä tietä aion yrittää.» Hän alkoi 
nyt asettaa sulkia pitkiin riveihin, liittäen ne langalla ja vahalla 
yhteen, niin että siitä syntyi oikeitten siipien näköiset lenti- 
met. Hänen pieni poikansa Ikaros seisoi vieressä ja säihkyvin 
silmin. katseli, kun isä siten muodosti kahdet siivet. 

Saatuaan siivet valmiiksi Daidalos niillä kohosi helposti 
ilmaan ja lenteli edestakaisin. Sitten hän opetti poikansakin 
lentämään. Ennenkuin hän kuitenkin lähti tämän keralla 
pitkälle matkalleen, varoitti hän poikaansa: »Neuvon sinua 
lentämään keskitietä taivaan ja meren välillä; jos lennät alem- 
paa, painavat aallot siipiäsi alas, jos taas korkeammalta, polt- 
taa aurinko tulellaan ne. Pysy tarkkaan minun perässäni. 
minä näytän tietä.» Sitten hän syleili ja suuteli poikaansa ja 
nousi edeltä ilmaan. Huolestuneena hän katsoo taakseen ja 
kerran toisensa jälkeen kehoittaa poikaansa pysymään tark- 
kaan perässään. Hämmästyen kalastajat rannalla ja paimenet 
kentillä katselivat molempia ilmassa lentäviä ihmisiä, luullen 
heitä jumaliksi, jotka lentävät taivaaseen. 

He olivat jo lentäneet pitkiä matkoja meren poikki, kun 
poika, matkan menestymisestä innostuneena, alkoikin unohtaa 
isänsä ohjeet ja nopein siiveniskuin pyrkiä yhä korkeammalle 
taivasta kohti. Hän nousi yhä lähemmä ja lähemmä aurinkoa, 
mutta ylhäällä kuumuus pehmitti vahan, jolla sulat olivat 
kiinnitetyt, se suli ja siivet irtaantuivat ja poika epätoivossaan 
räpylöi ilmassa paljailla käsillään. Mutta se oli vielä tehot- 
tomampaa kuin seipäällä soutaminen. Ikaros putosi aaltoihin 
ja isä vain kuuli epätoivoisen hätähuudon. Daidalos huomasi 
sulkia aalloilla kellumassa ja. ymmärsi siitä, mitä oli tapahtu- 
nut. Nyt hän kirosi oman taitonsa ja laskeutui lähimpään 

saareen. Siellä hän rannalla harhaili, kunnes aallot ajoivat 
maihin hänen poikansa ruumiin. Daidalos hautasi sen saa- 
reen, jota siitä pitäen on sanottu Ikariaksi. Ja merta, johon 
Ikaros putosi, sanottiin Ikarian mereksi. 


Phaeton. 


Phaeton oli auringonjumalan Helioksen tytär, mutta 
hänen äitinsä Klymene oli kuolevainen. Toisin ajoin Phaeton 
oli isänsä keralla tämän kultaisessa palatsissa, toisin ajoin taas 
asui maassa äitinsä luona. Maassa leikkitoverit aina ihailivat 
hänen kaunista kasvuaan, viehättävää kauneuttaan ja etevyyt- 
tään kaikenlaisissa urheiluissa. Mutta kaikki toverit eivät 
ottaneet uskoakseen, kun hän väitti olevansa auringonjumalan 
Helioksen poika. Toverien epäusko koski häneen kovasti, ja 
kerran hän sanoi isälleen Heliokselle, että jos tämä todella on 
hänen isänsä, niin suostukoon siihen, mitä hän nyt aikoo pyy- 
tää. Ainoastaan siten hän sanoi saavansa toverit uskomaan 
häneen. 

Helios, joka suuresti rakasti poikaansa, vannoi kalliin ja 
pyhän valan suostuvansa, pyysipä poika mitä tahansa. Phaeton 
ihastui ja sanoi: »Anna minun, isä, yksi päivä ohjata aurinko- 
vaunujasi niiden maikalla maan ympäri, sitten ihmiset kerran- 
kin oppivat pitämään minua sinun poikanasi.» Helios peläs- 
tyi poikansa pyynnöstä ja katui katkerasti antamaansa lupausta. 
Hän koetti kaikin tavoin saada Phaetonia luopumaan aikees- 
taan ja kuvaili hänelle, mihin kauheihin onnettomuuksiin ja 
vaaroihin hän aikoi antautua, sillä vain hänellä, Helioksella, 
oli riittävästi voimia ohjata niitä raisuja hevosia, jotka vetävät 
auringonjumalan vaunuja. Mutta Phaeton kävi vain innok- 
kaammaksi ja itsepäisemmäksi. Hän pysyi pyynnössään ja 

vaati lupauksen täyttämistä. Ja Helioksen, jota annettu vala 
sitoi, täytyi vihdoin suostua, koska jumala ei millään ehdolla 
voi antamaansa valaa rikkoa. 

Helios opetti nyt poikansa, miten hän parhaiten voisi 
auringonvaunuja ohjata, minkä jälkeen hän aamunkoiton lähe- 
tessä valjastutti hevosensa kultavaunujen eteen ja antoi Phac- 
tonille ohjakset. Phaeton nousi vaunuihin, ja tuliset hevoset 
lähtivät niitä vetämään taivankannen poikki. Hevoset huoma- 
sivat kuitenkin heti, ettei ohjaksissa ollutkaan sama voimakas 
käsi kuin tavallisesti. Ne hyppivät pystyyn ja poikkesivat 
oikealta tieltä, ja yhä yltyvä kauhu sydämessään Phaeton huo- 
masi voimattomuutensa. Yhä lähemmäksi maata auringon- 
vaunut painuivat. Hevosten sieraimet suitsuttivat tulikipinöitä. 
Monessa kohden vuorenkukkulat syttyivät palamaan ja alkoi- 
vat savuta. Kuumuus kuivatti lähteet, joet alkoivat kiehua 
ja paljon ihmisiä kärventyi mustiksi. Ihmiset ja karjat koroit- 
tivat hurjan kauhun valtaamina huutonsa taivasta kohti. 

Zeus, joka istui Olympoksessa valtaistuimelläan, huomasi 
nyt, mikä vaara maata ja ihmisiä uhkasi. Hän näki, että 
tuota pikaa koko maa tuhoutuisi ja kaikki elävät olennot sai- 
sivat surmansa, ja hän otti salamansa ja sinkautti sen alas sii- 
hen paikkaan, missä Phaeton parhaillaan kiiti vaunuillaan. Ja 
salama sattui keskelle pojan rintaa ja hän putosi aurinko- 
vaunuista suoraan Eridanos-jokeen, ja putoaminen oli kuin 
tähdenlento. Niin sai Phaeton surmansa, mutta hurjistuneet 
hevoset palasivat nyt takaisin radalleen ja saapuivat vihdoin 
iltamyöhällä takaisin auringonjumalan talliin. Mutta Helios 
suri katkerasti poikansa onnetonta kohtaloa. 

Vainajalla oli kolme sisarta, Helodit eli Helioksen tyttä- 
ret. Kauan nämä itkivät veljeään eivätkä tahtoneet ensinkään 
heretä suremasta ja valittamasta. Mutta Athene-jumalatar 
sääli heitä ja muutti heidät poppeleiksi, jotka siitä pitäen ovat 
varjostaneet Eridanoksen rantoja. Ja näistä puista kihoavat 
kyyneleet aurinko muuttaa meripihkaksi. 

Yetävätkin surivat haikeasti Phaetonia. Yksi näistä oli 


Narkissos ja Ekho 179 


Kyknos. Hänen surunsa oli niin syvä, että jumalat säälistä 
muuttivat hänet joutseneksi. 

Mutta Heliokseen koski pojan kuolema niin kipeästi, että 
hän alussa uhkasi lakata auringonvaunuja ohjaamasta. Muut 
jumalat kuitenkin tulivat häntä rukoilemaan ja kauneilla pu- 
heilla saivatkin hänet jälleen tointaan hoitamaan ja ohjaamaan 
auringonvaunuja taivaankannen poikki. 


Narkissos ja Ekho. 


Narkissos, joenjumalan Kephissoksen poika, oli niin ihme- 
teltävän kaunis, että jokainen nähdessään rakastui häneen. 
Mutta itse hän vieroi kaikkea rakkautta. Boiotialainen Ekho- 
nymfi näki hänet kerran eikä siitä pitäen voinut ajatella muuta 
kuin häntä. Ekho oli kerran Heraa vastaan rikottuaan saa- 
nut sen rangaistuksen, ettei hän voinut ensimmäisenä ketään 
puhutella eikä toisten puhuessa koskaan vaieta. Nyt hän her- 
keämättä ajoi nuorta Narkissosta takaa, ja joka kerta, kun 
nuorukainen metsässä huusi ääneensä, vastasi nymfi samalla 
huudolla. Mutta nuorukaista vain harmittivat hänen vas- 
tauksensa ja yhä hän hylkäsi nymfin lemmen. Nymfiä tämän 
johdosta kalvoi yhä yltyvä mielen apeus, ja häpeä ja epätoivo 
saivat hänet kätkeytymään. Hänen ruumiinsa kuihtui, iho kävi 
kurttuiseksi, veri kuivui jäsenistä, eikä hänestä lopulta ollut 
jäljellä mitään muuta kuin ääni. Ja semmoisena hän vieläkin 
elää metsissä ja vuorilla. Ei kukaan näe häntä, mutta hänen 
äänensä kuulevat kaikki. 

Rakkauden jumalatar Aphrodite suuttui kuitenkin Nar- 
kissokseen siitä, että tämä oli hylännyt sekä Ekhon että muit- 
ten nymfien lemmen. Kerran Narkissos mestästysretkellä tuli 
hopeankirkkaalle lähteelle ja kumartui juomaan. Mutta 

samalla hän näkikin vedessä ihmeen kauniin nuorukaisen. Se 
oli hänen oma kuvansa. Jumalatar antoi hänen rakastua omaan 
kuvaansa, joka lähteessä näkyi. Hänen silmänsä eivät milloin- 
kaan väsy katselemaan tätä säteilevää kuvaa, hän koettaa 
tavoittaa sen, kaihomielin ojentaa käsivartensa syleilläkseen 
rakasta haahmoaan. mutta ei koskaan saa siitä kiinni. Näin 
häntä kalvaa ikuinen kaiho, ja hän tuntee, että kuolema on 
lähellä. Väsynyt pää nuokkuu maata kohti, ja kun hän viimei- 
sen hengähdyksensä huokaisee, seisoo siinä kukka, jonka kau- 
neus on kylmä, jäykkä, sydämetön, valkokukkainen narsissi. 


Philemon ja Baukis. 


Taivaanvaltiaan Zeuksen tapana oli usein käydä maassa 
ihmishahmossa hankkimassa tietoja ihmisistä ja heidän käy- 
töksestään. Niinpä hän kerran Hermes-poikansa keralla saa- 
pui Phryygian maahan ja halusi siellä koetella ihmisten vic- 
raanvaraisuutta ja muita avuja. Hän kulki talosta taloon ja 
kolkutti tuhansien asukkaitten ovelle. Mutta kaikkialla olivat 
talot anojilta ja avunpyytäjiltä suljetut, kaikkialla vallitsi 
tylyys ja kunnioituksen puute jumalia kohtaan. 

Yksi ainoa talo poikkesi muista. Philemon ja Baukis, iäkäs, 
alhaissäätyinen parikunta, asuivat köyhässä majassa ja palvoi- 
vat hurskaasti jumalia. Talossa ei ollut ainoatakaan palvelijaa, 
vaan molemmat vanhukset toimittivat yhdessä askareet, ja on- 
nellista oli heidän elämänsä. Jumalain astuessa ovesta sisään 
otti Philemon mitä herttaisimmin heidät vastaan. Molemmat 
vanhukset koettivat laittaa vieraittensa toimeentulon niin mu- 
kavaksi ja viihtyisäksi kuin heidän yksinkertaisessa tuvassaan 
suinkin oli mahdollista, ja aterian he valmistivat oliiveista, mai- 
dosta ja munista, ja maljaan he sekoittivat viiniä ja vettä. 

Sanomattomaksi ihmeekseen molemmat vanhukset kuiten- 
kin huomasivat, että joka kerta kun sekomalja tyhjennettiin, 
täyttyi se heti itsestään. Kätensä kohottaen he sopersivat ru- 
kouksia ja pyysivät antecksi kestityksensä yksinkertaisuutta. He 
käsittivät nyt, että vieraat mahtoivatkin olla jumalia, ja innos- 
saan ja huolissaan he koettivat ottaa kiinni ainoan hanhensa. 
Mutta hanhi pakenee molempain vieraitten turviin ja nämä kiel- 
tävät isäntiään koskemasta eläimeen. 

Jumalat ilmaisevat nyt heille aikomuksensa ja tahtonsa. He 
sanovat olevansa jumalia ja aikovansa rangaista koko tätä juma- 
latonta seutua sen pahuuden vuoksi. Philemon ja Baukis vain 
säästyvät tuhosta. 

He käskevät molempia vanhuksia tulemaan mukanaan. Sau- 
voihinsa nojaten nämä kulkevat pitkän tien vuorenkukkulaa 
kohti. Vuorelle päästyään ja taakseen katsoessaan he huomaa- 
vat, että vuoren juurella suuri tulva on peittänyt koko seudun 
ja muuttanut sen suureksi järveksi. Heidän oma mökkinsä vain 
on säilynyt, mutta muuttuneena upeaksi temppeliksi, jossa on 
kauniita pylväistöjä, loistavia ovia ja kalliita kultakatioja. Zeus 
puhutteli heitä nyt mitä ystävällisimmin ja lupasi heille antaa, 
mitä ikinä he pyytävät. Philemon neuvottelee hetkisen vai- 
monsa kanssa, minkä jälkeen he jumalille ilmoittavat rukouk- 
sensa: »Mec haluamme päästä temppeliisi papiksi ja papitta- 
reksi ja elää siinä yhdessä ja hetkemme tultua pyydämme saada 
kuolla yhdessä.» 

Heidän pyyntönsä kuultiin. Pappina ja papittarena molem- 
mat vanhukset vuodesta vuoteen vartioivat temppeliä. Monen 
vuoden vierittyä Philemon äkkiä näki, kuinka vihannat lehvät 
verhoavat hänen vaimonsa, ja Baukis puolestaan näki, kuinka 
Philemon alkaa olla lehtien peitossa. He ymmärsivät silloin 
aikansa tulleen. Hellästi ja rakkaasti he hyvästelivät toisensa 
ja vaihtoivat keskenään rakkaita sanoja niin kauan kuin tai- 
sivat puhua, kunnes lopulta taajenevat lehdet samalla haavaa 
sulkivat kummankin suun. Philemonista oli tullut tammi, 
Baukiista lehmus. 


182 Kreikkalaisia jumalaistaruja ja satuja 


Ja vuosisatoja myöhemminkin kasvoi Phryygian kunnailla 
vierekkäin vanha tammi ja vanha lehmus, joiden oksia hurskaat 
kädet olivat koristaneet lukemattomilla kauniilla seppeleillä. 
Jonkin matkan päässä tästä paikasta näkyi laaja järvi, joka 
ennen oli ollut ihmisten asumaa maata. 


Polyphemos ja Galateia. 


Galateia oli Kaunis merennymfi, jonka oli vallannut vas- 
tustamaton rakkaus nuoreen, vain kuudentoista ikäiseen Akii- 
seen, Taunoksen poikaan, ja tämä puolestaan rakasti kaikesta 
sydämestään ihanaa nymfiä. 

Akiilla kuitenkin oli pelättävä kilpakosija, kyklooppi Poly- 
phemos, hurja ja hillitön jättiläinen, joka asui merenrannalla 
yksinäisessä luolassaan ja lähiseudussa syötteli lukemattomia 
karjojaan. Sillä ainoalla silmällään, joka hänellä oli keskellä 
otsaa, hän oli ihaillut Galateian kauneutta ja hänessä oli nymfiä 
kohtaan syttynyt rakkaus. Villiytensäkin hän unhotti ja vieraat 
laivatkin saattoivat joskus vaaratta poiketa hänen rantaansa. 
Niinpä Telemoskin, kuulu tietäjä, sattui hänen luolalleen tule- 
maan ja ennustamaan hänelle, että Odysseus tulee ja riistää hä- 
neltä silmän valon. Kyklooppi hymyili silloin leikillisesti ja 
vastasi: — »Sinuas houkkaa, toinenhan jo, nainen, on minulta 
silmän ryöstänyt.» 

Usein valtava kyklooppi lampaineen nousi vuorelle ja tä- 
hyili rantoja, eikö sattuisi näkemään rakasta Galateiaansa. Hän 
tiesi nymfin ja Akiin välisen rakkaussuhteen ja oli lujasti päät- 
tänyt ruhjoa nuorukaisen maata vasten ja kerrassaan tuhota 
hänet, jos hänet vain käsiinsä saisi. Ja usein hän istuskeli vuo- 
rellaan ja soitti paimenpillillään ja lauloi lemmenlauluja hou- 
kutellakseen Galateian luokseen. Nymfi kuitenkin pysyi rak- 
kaalle Akiilleen uskollisena. 

Mutta kerran Polyphemos onnettomalla hetkellä sattui nä- 
kemään, kuinka Galateia ja Akis huolettomina lepäsivät rin- 
nakkain alhaalla rannalla vaaraa aavistamatta. Polyphemos 
äkkiä hyppäsi pystyyn ja syöksyi vuorelta kuin villipeto. Gala- 
tcia pelästyneenä sukeltaa aaltoihin. Akiin on mahdoton pelas- 
tua. Turhaan hän rukoilee lemmittyään pelastamaan hänetkin, 
raivostunut kyklooppi repäisee vuoresta kappaleen kalliota ja 
nakkaa sen hänen päälleen. Kallion kärki sattuu nuorukaiseen 
ja tappaa hänet. 

Mutta Galateia muutti nyt lemmittynsä joeksi. Vuolaana 
virtana punainen veri kumpusi kallion alta. Yhä enemmän 
punaväri haalistui ja joki muuttui saman väriseksi kuin rankka- 
sateen samceniama vesi. Mutta vähitellen se kävi yhä puhtaam- 
maksi ja puhtaammaksi. ja kalliosta kumpusi esiin kristallin- 
kirkas joki. Ja kas, joen keskeltä sukelsi esiin nuorukainen, 
pään ympärillä rnokoseppele. Sc oli Akis. Ihmisnuorukaisesta 
oli tullut joenjumala. 


Daphne. 


Kun Apollon-jumala nuolillaan oli surmannut hirmuisen 
Python-lohikäärmeen, tuli hän suurelle Pencios-joelle ja tapasi 
siellä nuoren Eros-jumalan, joka istui joen rannalla lepäämässä. 
Eros leikki jousellaan ja nuolillaan. Toisissa nuolissa oli kultai- 
nen, toisissa lyijyinen kärki. 

Nähdessään Eroksen Apollon muisteli lohikäärmeestä saa- 
maansa kunniakasta voittoa ja pilkkasi pikku Erosta ja hänen 
leikkinuoliaan. Eros suuttui ja harmistuneena uhkasi Apollo- 
nille näyttää, mihin hänen nuolensa kelpaavat. Hän otti kulta- 
kärkisen nuolen ja ampui sen Apollonin sydämeen. Ja samassa 
hän katosi. 

Eros lähti eräälle Parnassoksen kukkuloista ja näki sieltä 

Daphnen, joenjumalan Pencioksen kauniin tyttären. Nyt hän 
otti lyijykärkisen nuolen ja ampui sen Daphncen. Mutta nuo- 
lien laita oli semmoinen, että jokainen, johon kultanuoli sattui, 
paikalla rakastui ensimmäiseen vastaantulijaan, kun taas se, 
johon lyijykärkinen nuoli sattui, kammoksni ja inhosi rakkautta 
ja mieluummin vaelsi maita metsiä vapaudessa Arlemis-jumalat- 
taren lailla. 

Edelleen kulkiessaan Apollon kohtasi Daphnen. ja heti hä- 
nessä syttyi tätä kohtaan sanomaton lempi. Ja hän ilmaisi pai- 
kalla lempensä. »Minä rakastan sinua, Daphne, älä pelkää, 
minä olen Apollon, Zeuksen poika, ja minä vien nyt sinut mor- 
siamenani Olympokseen.» Mutta Daphne ei suostunutkaan 
lähtemään mukaan, vaan pelon valtaamana pakeni hänen näky- 
vistään. Mutta Apollon lähti hänen jälkeensä. Yhä nopeam- 
maksi ja nopeammaksi kiihtyi takaa-ajo. Jumalaa peläten 
Daphne kiitää pakoon, minkä suinkin pääsee, mutta Apollon 
on häntä nopeampi eikä suo hänelle hetkenkään lepoa. Apol- 
lon on jo saavuttamaisillaan hänet, ja Daphne tuntee niskas- 
saan hänen lämpimän hengityksensä. Hän luo silloin epätoi- 
vossaan katseensa Peneios-jokeen, jossa hänen isänsä asunto 
on, ja huutaa tälle: »Auta minua, isäni, pelasta lapsesi, minun 
on parempi kuolla tai muuttua muuksi kuin joutua Apollonin 
käsiin.» 

Isä kuuli hänen rukouksensa. Tuskin hän on saanut sen 
sanotuksi, kun hän tuntee ihonsa muuttuvan niineksi, hiuk- 
sensa muodostuvan lehdiksi, käsivarsien oksina kohoavan tai- 
vasta kohti. Jalat jäykistyvät maahan kiinni ja niistä haa- 
raantuu syvälle tunkeutuvat juuret, ja kasvot muuttuvat lat- 
vukseksi. Mutta ihmeteltävä kauneus säilyy puussakin ja Apol- 
lonin lempi kohdistuu tähän puuhun. Se on laakeri, joka siitä 
pitäen on jumalan pyhä puu, ja laakerin lehviä hän siitä pitäen 
kietoo päänsä ympäri. 


Prokne ja Philomela 185 


Prokne ja Philomela. 


Atheenan kuningas Pandion oli kerran vaarallisessa sodassa 
saanut apua Tereukselta, joka oli kuninkaana Dauliissa, thraa- 
kialaisten maassa, ja palkaksi hän oli Tereukselle antanut tyt- 
tärensä Proknen vaimoksi. Tämä synnytti Tereukselle Itys- 
nimisen pojan. 

Muutaman vuoden kuluttua Proknen kuitenkin tuli ylen 
ikävä Philomela-sisartaan, joka sillä välin oli kasvanut sätei- 
levän kauniiksi immeksi. Noudattaakseen puolisonsa toivo- 
musta kuningas Tereus itse lähti Athcenaan Philomclaa hake- 
maan. Mutta siellä Tereuksessa syttyi kiihkeä himo ja lempi 
Philomelaan. Hän kertoi tälle, kuinka kiihkeästi Prokne häntä 
ikävöi, ja saikin immen lähtemään kanssaan matkalle poh- 
joista kohti. Laivan päästyä perille Dauliiseen hän kuiten- 
kin sulki Philomelan eri huoneeseen ja teki hänelle häpeällistä 
väkivaltaa ja estääkseen impeä mitään virkkamasita sisarelleen 
hän leikkasi häneltä kielen, jottei hän sen koommin voisi 
maailmalle mitään sanoa. Mutta Proknelle hän ilmoitti sisa- 
ren kuolleen. ja sydäntäsärkevällä tavalla Prokne suri rak- 
kaan sisarensa kuolemaa. 

Kokonaisen vuoden Philomela nyt vankilassa hautoi 
Tereukselle kostoa. Hän oli niin taitava kutoja. että hän kan- 
kaassa saattoi kertoa, mitä hänelle oli tehty, ja sitten hän 
lähetti uskollisen palvelijan viemään Proknelle kangastaan. Ja 
siitä Prokne sai tietää totuuden hirmuisuuden. 

Kerran Thraakian naiset taas viettivät Dionysos-jumalan 
juhlaa juoksennellen yöllä joukoittain vuorilla. Proknekin 
lähti ja kulki naisparven seurassa siihen yksinäiseen vanki- 
laan, johon Philomela oli kätketty. Hän mursi oven, ryösti 
sisarensa yhteen joukkoon ja hyökäsi sitten hänen kanssaan 
kuninkaan linnaan. Siellä sisarukset kostivat kauheasti Tereuk- 
selle. Prokne teurasti oman poikansa, jonka nimi oli Itys, 
paloitteli hänen ruumiinsa ja valmisti siitä ruokia. Sitten hän 

kutsui pahaa aavistamattoman Tercuksen syömään tätä katalaa 
ateriaa. Kun hän oli kyllikseen syönyt, syöksyi Philomela 
hänen eteensä ja näytti hänelle pojan verisen pään. Tereus 
ponnahti pystyyn ja ajoi miekallaan takaa molempia sisaruk- 
sia, mutta juuri kun hän oli iskemäisillään heidät kuoliaaksi, 
muuttuivat he kaikki linnuiksi: Prokne satakieleksi, Philo- 
mela pääskyksi ja Tereus harjalinnuksi. 

Ja vielä tänä päivänä harjalintu ajaa takaa satakieltä ja 
pääskystä, ja satakieli herkeämättä valittaa olItys, Itys», ja 
pääsky visertää niin kumman sekavasti, 


Kuningas Midas. 


Midas, Kybelen poika, oli Phryygian kuningas. Eräänä 
päivänä oli päihtynyt Silenos, jonka tapana oli kulkea Diony- 
soksen seurassa, eksynyt muusta joukosta ja joutunut Midas- 
kuninkaan ruusutarhoihin. Muutamat Midaan miehistä olivat 
ottaneet hänet sieltä kiinni ja tuoneet kuninkaan luo. Midas 
tunsi kuitenkin paikalla Dionysoksen ystävän ja kumppanin, 
otti hänet mitä vieraanvaraisimmin vastaan ja kestitsi häntä 
runsaasti kymmenen päivää ja kymmenen yötä. Yhdentenä- 
toista päivänä hän vei hänet Dionysokselle takaisin. Kiitok- 
seksi tästä ystävyydenosoituksesta Dionysos nyt lupasi Midaalle 
täyttää yhden hänen lausumansa toivomuksen, olipa tämä mikä 
tahansa. Midas silloin ilmoitti toivovansa, että kaikki, mihin 
hän koskee, muuttuisi kullaksi. Dionysos lupasi täyttää tämän 
toivomuksen, vaikka valittikin sitä, että hän oli niin huonosti 
valinnut. 

Erottuaan jumalasta kuningas halusi paikalla koettaa, to- 
teutuisiko tämän lupaus. Hän taittoi tammesta oksan ja pai- 
kalla se muuttui hänen kädessään kullaksi Hän poimi 

omenia puusta ja kiviä maasta ja kaikki muuttui kullaksi. 
Hänen sydämensä vavahti riemusta, kun hänen ympärilleen 
täten kokoontui määrättömät rikkaudet. Kotia tullessaan hän 
käski kattamaan hänelle herkullisen aterian loistavine viinci- 
neen. Mutta kun hän otti leivän käteensä, oli se kohta kiiltä- 
vää kultaa, ja kun hän kaatoi viinin suuhunsa, muuttui sekin 
juoksevaksi kullaksi. Vasta nyt hän käsitti, minkä kauhean 
tyhmyyden hän oli tehnyt ja kuinka kamala hänen lausu- 
mansa toivomus oli. Hän ei voinut tyydyttää nälkäänsä eikä 
sammutlaa janoansa ja hän vihasi nyt kultaa, jota hän vast” 
ikään oli itselleen toivonut. Kohottaen taivasta kohti kätensä 
hän epätoivoissaan rukoili Dionysosta, että tämä armahtaisi 
häntä ja palauttaisi asiat entiselleen. Jumala kuuli katuvan 
kuninkaan rukouksen ja käski häntä menemään Paktolo-joen 
rantaan ja kastamaan päänsä sen veteen huuhtoakseen siten 
pois syyllisyytensä. Ja se kultaa luova voima, joka Midaassa 
oli, siirtyi nyt jokeen, ja siitä pitäen Paktolo on virtauksessaan 
kuljettanut kultahiekkaa. Mutta siitä pitäen Midas vihasi 
kultaa ja rikkauksia ja mieluimmin vaelteli maaseudun yksin- 
kertaisissa oloissa ja palvoi maalaista Pan-jumalaa. 

Mutta micleltään Midas pysyi yhtä yksinkertaisena ja houk- 
kamaisena kuin ennenkin, ja tämä houkkamaisuus hänelle 
piankin tuotti uuden onnettomuuden. Pan, Midaan mieluisin 
jumala, joka paimenpillillään soitteli nymfeille, oli niin julkea, 
että haastoi itse Apollonin, kitharan jumalan, kanssaan soi- 
tannossa kilpailemaan. Vanha Tmolos, vuorijumala, joka tuo- 
mariksi kutsuttiin, tuomitsi voitonseppeleen Apollonille, ja 
kaikki läsnäolevat nymfit ja muut jumalat yhtyivät häneen. 
Midaalla vain oli toinen käsitys, ja hän väitti, että Tmolos oli 
langettanut väärän tuomion. Apollonia kuninkaan tyhmyys ja 
houkkamaisuus suututti, ja kostoksi hän Midaan päähän kas- 
vatti kaksi aasinkorvaa. 

Midas koetti salata tämän häpeänsä siten, että hän aina piti 
päässään tiaraa, samaa päähinettä, joka oli Persian kuninkaiden 
hallitsijamerkki. — Yhdeltä ainoalta hän ei voinut häpeäänsä 

salata, nimittäin parturiltaan. Mutta tätä hän kielsi mitä anka- 
rimmin virkkamasta asiasta mitään kenellekään. Puhcliaalle 
parturille kävi suunnattoman vaikeaksi pitää niin merkillistä 
salaisuutta, mutta kun hän ci uskaltanut rikkoa kuninkaan 
kieltoa eikä siis ainoallekaan ihmiselle kertoa, mitä tiesi, niin 
hän lähti joen rantaan, kaivoi kuopan ja kuiskasi kuoppaan: 
>Kuningas Midaalla on aasinkorvat.» Kuoppaan alkoi tuota 
pikaa kasvaa ruovostoa, ja aina kun tuuli ruovostossa humisec, 
voi tarkkaavainen kuulija kuulla, mitä ruovosto kuiskaa: 
>Kuningas Midaalla on aasinkorvat. Kuningas Midaalla on 
aasinkorvat.> Ja pian tietää salaisuuden koko maailma. 


Pyramos ja Thisbe. 


Kaukana idässä asuivat Babylonin kaupungissa Pyramos ja 
Thisbe kahdessa talossa, jotka olivat vierekkäin, seinä seinässä 
kiinni. Pyramos oli kaupungin kaunein nuorukainen, Thisbe 
immistä ihanin. He rakastivat toisiaan mitä hellimmin, mutta 
kummankin vanhemmat vastustivat heidän liittoaan. Molem- 
pain talojen välisessä seinässä oli kuitenkin rako, jonka kautta 
he saattoivat keskustella ja vaihtaa rakkaudenvakuutuksia. 
Eräänä päivänä he sopivat siitä, että illalla tapaavat toisensa 
kaupungin ulkopuolella Ninos-kuninkaan hautapatsaan vie- 
ressä, jossa kasvoi korkea silkkiäispuu lumivalkeine hedelmi- 
neen. Iltahämyssä Thisbe siis hiljaa ja kenenkään huomaa- 
matta hiipi ulos isänsä talosta ja kasvonsa peittäen riensi sovi- 
tulle paikalle. Mutta tuskin hän oli sinne päässyt, kun siihen 
ilmestyi naarasleijona janoaan sammuttamaan lähellä olevasta 
lähteestä. Impi näki tämän kauhean pedon kuutamossa ja hä- 
dissään pakeni vuorenluolaan. Mutta paetessaan hän pudotti 
ison huntunsa maahan. Kun leijona näki sen, repi se hunnun 

repaleiksi käpälillään ja leuoillaan, jotka olivat veriset, sc kun 
vastikään oli päässyt karjaa repimästä. 

Vähän myöhemmin Pyramos tuli paikalle. Kauhistuen hän 
hiekassa näki pedon jäljet. Kun hän pian sen jälkeen keksi 
verisen hunnun, valtasi hänet mitä syvin epätoivo ja hän syytti 
ilseään siitä, että oli aiheuttanut rakastettunsa kuoleman. Itkien 
hän suuteli huntua ja lopuksi otti miekkansa ja survaisi sen 
rintaansa. Hänen punainen verensä suihkui silkkiäispuun ok- 
sille, ja tämän valkoiset hedelmät muuttuivat tummiksi. 

Vähän ajan kuluttua Thisbe palasi piilopaikastaan, hän 
kun oli nähnyt jalopeuran poistuvan. Hän etsi katseillaan 
rakastettuaan.  [Hämmästyksekseen hän pitkän matkan päästä 
näki, että puussa hedelmäin väri oli muuttunut, mutta siitä huo- 
limatta hän lähestyi puuta ja näki nyt kauhean näyn. Hänen 
rakastettunsa makasi maassa kuolevana ja muutaman silmän- 
räpäyksen kuluttua huokui viimeisen hengähdyksensä. Näh- 
dessään verisen hunnun Thisbe käsitti, kuinka kaikki oli ta- 
pahtunut. Män päätti kuolla rakastettunsa viereen ja tarttui 
Pyramoksen miekkaan, syösten sen omaan rintaansa. Kuole- 
massa nämä molemmat siten saavuttivat sen, mikä heiltä elä- 
mässä oli kielletty. He pääsivät yhtymään, ja heidän tuhkansa 
kätkee sama uurna. 

Mutta siitä pitäen silkkiäispuun hedelmä kypsyttyään on 
tumma. 


Eros ja Psykhe. (Amor ja Psykhe.) 


Kreetan saarella hallitsi eräässä kaupungissa kuningas ja 
kuningatar, joilla oli kolme ihanaa tytärtä. Mutta nuorin oli 
kaikista kaunein. Hänen kauneutensa ei ollut ihmiskielin 
kuvattavissa, ja häntä pidettiin toisena Aphroditena. Joka 
suunnalta, läheltä ja kaukaa, tuli ihmisiä ihailemaan hänen 
kauneuttaan, ja häntä palvottiin, ikäänkuin hän olisi ollut 

jumalatar Aphrodite itse. Ja Aphroditen temppelit jäivät 
autioiksi eikä kukaan enää viitsinyt jumalatarta palvella. 

Ei siis ihme, että tämä herätti Aphrodite-jumalattaren 
kateutta. Harmistuneena hän kutsuu poikansa Eroksen (Amo- 
rin) luokseen. Hän vaatii tätä kostamaan hänen kärsimiänsä 
häpeän: —>Anna tuon tytön rakastua kehnoon ja halveksitta- 
vaan ihmiseen, jota köyhempää ja kurjempaa ja puutteenalai- 
sempaa ei maailmassa ole.» 

Nuorella Psykhellä — se oli immen nimi — ei omasta puo- 
lestaan ollut kauneudestaan muuta kuin kärsimyksiä ja tuskaa. 
Hänen molemmat vanhemmat sisarensa olivat jo aikoja sitten 
joutuneet ylhäisten ja kuninkaallisten kosijain avioiksi. Mutta 
Psykheä ei vielä kukaan ollut uskaltanut lähestyä häntä omak- 
seen pyytääkseen. Hänen isänsä kääntyy silloin Apollonin 
oraakkelin puoleen ja kysyy häneltä neuvoa. Mutta jumala 
antaakin hänelle kauhean käskyn: hänen tulee juhlallisessa 
surusaatossa viedä tyttärensä korkean vuoren laelle. Hirmuisen 
näköinen siivellinen lohikäärme, jota yksin jumalatkin pel- 
käävät, tulee sinne ilman kautta lentäen noutamaan hänet mor- 
siamekseen. 

Surren ja vavisten kuningas kuuli ennussanat. Hän ei kui- 
tenkaan uskaltanut niitä uhmata, vaan pakostakin noudatti käs- 
kyä. Juhlallisessa saatossa impi vietiin korkeimmalle kukku- 
lalle ja jätettiin sinne, ja masentunein mielin vanhemmat sulkeu- 
tuivat linnaansa ja antautuivat epätoivon valtoihin. Mutta kun 
Psykhe oli jäänyt vuorelle yksikseen, ympäröi hänet äkkiä pilvi 
ja lauhkea lännen henkäys kantoi hänet hiljaa syvään laaksoon. 

Impi lepäsi kauan suloisessa unessa. Herätessään hän näki 
edessään uhkean kuninkaanlinnan, joka ei kuitenkaan ollut 
ihmiskäsien rakentama, vaan jumalan taidolla kyhätty. Psykhe 
astui siihen ja ihaili linnan kultaisia pylväitä, jalokivillä lasket- 
tua lattiaa, hopeasta hohtavia seiniä ja kaiken uskomatonta 
upeutta. Hän kulki huoneesta huoneeseen, ja kaikkialla oli 
kosolta äärettömiä aarteita. Ei ainoatakaan elävää olentoa hän 
nähnyt, mutta kirkas, selvä ääni sanoi: »Tämä kaikki on sinun 

omaasi; mene nyt makuuhuoneeseesi ja lepuuta uupuneita 
jäseniäsi. Me, palvelijattaresi, olemme täällä sinua auttamassa, 
mitä ikinä tarvinnet ja halunnet.» 

Kun Psykhe ensin oli virkistänyt itseään kylvyllä ja unella, 
kannettiin hänen eteensä erinomainen ateria ihmeellisiä ruokia 
ja suloisia viinejä, mutta hän ei vieläkään nähnyt ketään, kuuli 
vain henkiäänien puhuvan. Ja aterian aikana kuului laulua ja 
kielisoittimien soittoakin. 

Illalla Psykhe meni makuuhuoneeseensa käydäkseen yöksi 
levolle. Silloin hän kuuli korvassaan äänen: se oli hänen tun- 
temattoman puolisonsa. Mutta ennen aamun koittoa hän jäl- 
leen lähti tiehensä. Ja sama uudistui monet yöt kauan aikaa. 
Puoliso tuli hänen luokseen herkeämättä, mutta hän ei saanut 
koskaan nähdä häntä. 

Psykhe kuitenkin alkoi pitää tätä elämää ilman ihmis- 
seuraa tukalana ja ikävänä. Hän alkoi ikävöidä rakkaita 
sisariaan. Usein hän puolisoltaan rukoili, että sisaret saisivat 
käydä palatsissa hänen luonaan ja että hän saisi antaa heille 
lahjaksi linnan aarteita. Kauan puoliso tätä vastusteli, sillä 
hän avisti, mitä vaikeuksia siitä koituisi. Lopulta hän kuiten- 
kin myöntyi. Mutta hän pyysi ja vannotti vaimoaan, ettei hän 
koskaan antaisi houkutella itseään utelemaan, kuka hän oli, 
sillä siinä tapauksessa hänen täytyisi ikipäiviksi erota hänestä. 

Kun sisaret lähtivät Psykheä tapaamaan ja nousivat sille 
korkealle vuorelle, kantoi hivelevä länsituuli heidätkin alas 
laaksoon, jossa Psykhe mitä herttaisimmin heitä tervehti näyt- 
tien heille linnan kaikki aarteet ja ihmeet. Mutta rikkaudet 
herättivätkin kateutta sisarten sydämessä. Sydämensä pahuu- 
dessa he nyt koettivat kaikin tavoin yllyttää häntä utelemaan, 
kuka hänen puolisonsa oli. He sanoivat, että hänen luonaan 
varmaan kävikin yöllä kamala lohikäärme, sillä niin oli oraak- 
keli ennustanut ja lähiseutujen asukkaat olivat usein nähneet 
hirviön illalla ‘tulevan. Sisaret neuvoivat nyt Psykheä, että 
hän astian alle kätkisi palavan lampun voidakseen sitten yöllä 
puolisonsa nukuttua hiljaa ottaa lampun esiin nähdäkseen, 

kuka hänen rinnallaan lepäsi. Lisäksi hänen oli otettava 
varalle terävä veitsi pistääkseen sen lohikäärmeen ruumiiseen 
ja pelastaakseen itsensä siten varmasta kuolemasta. 

Molempain sisarten pahat sanat, joiden tarkoitus vain oli 
kukistaa Psykhe onnensa kukkuloilta, tekivät tähän niin syvän 
vaikutuksen, että hän lopulta päätti ryhtyä työhön. Puolison 
maatessa hänen rinnallaan mitä sikeimmässä unessa hän ottaa 
esille lampun, tarttuu veitseen ja valaisee lampulla makaajan 
päätä. Ja kenet hän nyt näkee? Ei suinkaan kamalaa, jul- 
maa lohikäärmettä, vaan itse kauniin Eros-jumalan, kaikista 
olennoista suloisimman, joka siinä nukkuu hänen rinnallaan. 
Kun Psykhe hämmästyksissään kumartui makaavan ääreen, 
tipahti lampusta tippa kuumaa öljyä hänen paljaalle olka- 
päälleen, niin että jumala kivun tunnosta heräsi. Huomates- 
saan Psykhen uskottoman uteliaisuuden hän paikalla jätti 
hänet ja pakeni pois. 

Psykhe oli kuitenkin ihaillessaan nukkuvaa Erosta satlu- 
nut saamaan sormeensa naarmun yhdestä hänen nuolestaan 
ja samalla hänet valtasi mitä kiihkein rakkaus nuolien omis- 
tajaan. Kun tämä nyt lensi pois hänen luotaan, tarttui hän 
molemmilla käsillään hänen oikeaan jalkaansa ja Eros siten 
kantoi häntä pitkät matkat ilmassa mukanaan. Lopulta Psykhe 
kuitenkin uupui ja putosi maahan. Hän vaelsi nyt kaikki 
maat rakastettuaan etsien. Tällä matkallaan hän tuli kaupun- 
kiin, jossa toinen hänen sisaristaan asui. Vihoissaan sisarensa 
antamasta ilkeästä neuvosta Psykhe päälti rangaista tätä. Hän 
meni hänen luokseen ja sanoi, että Eros-jumala oli vihastunut 
häneen ja hylännyt hänet: »Nyt hän sensijaan haluaa saada 
sinut vaimokseen ja hän haluaa viedä sinut vuoren laelta 
linnaansa.» 

Tämän kuullessaan sisar paikalla lähti vuoren laclle. 
Mutta siellä tulikin toinen tuuli kuin länsituuli ja heitti hänet 
kalliolta alas, niin että hän ruhjoutui ja sai hengellään maksaa 
ilkeytensä. Pian sen jälkeen Psykhe lähti toisen sisaren luo 
ja toimitti hänelle saman kohtalon. 

Käännyttyään turhaan muitten jumalattarien puoleen saa- 
dakseen suruunsa apua Psykhe lähti Aphroditen temppeliin 
häneltä armoa anomaan. Mutta jumalatar vastaanottikin hänet 
mitä vihamielisimmin ja käski-Surua ja Tuskaa, kahta palve- 
Jijatartaan, kaikin tavoin piiskamaan ja kiduttamaan Psykhe 
parkaa. Sitten hän pani hänet mitä vaikeimpiin töihin. Ensin 
hän kannatti luokseen kosolta vehnää, ohraa, hirssiä, herneitä 
ja papuja, sekoitti kaikki suureen kasaan ja käski Psykheä 
ennen iltaa erottamaan eri siemenlajit toisistaan. Kun juma- 
latar illalla tuli katsomaan, oli tämä mahdottomalta näyttävä 
työ tehty. Muurahaiset olivat käyneet Psykheä auttamassa. 

Aphrodite käski hänen nyt tuoda villoja laumasta, jonka 
lampailla oli kultaiset villat. Nämä lampaat kuitenkin pus- 
kivat sarvillaan ja purivat, joten ne olivat hengenvaarallisia. 
Joen ruo'osto kuitenkin kuiskasi Psykhelle hyvän neuvon: 
hänen tuli odottaa, kunnes eläimet ovat käyneet levolla. Hänen 
tulee silloin kierrellä pensaikossa lampaitten makuupaikalla, 
niin hän löytäisi kultaisia villoja, joita eläinten kierrellessä 
pensaissa on niihin tarttunut. Näin Psykhen onnistui täyttää 
toinenkin käsky. 

Aphrodite lähetti nyt hänet alas manalan äärimmäiselle 
rajalle. Hänen tuli nyt noutaa astialla vettä Kokytoksesta, 
manalan joesta. Vettä vartioi hirmuinen lohikäärme, joka ei sal- 
linut kenenkään lähestyä jokea. Zeuksen kotka kuitenkin auttoi 
Psykheä. Se lensi alas taivaasta kultainen uurna nokassaan ja 
täytti sen Kokytoksen vedellä ja toi Psykhelle, joka iloisesta 
hämmästyksestään toinnuttuaan kiireesti vei sen Aphroditelle. 

Katkerasti hymyillen jumalatar otti sen vastaan: >Vielä 
yksi työ sinun tulee minulle tehdä. Mene manalaan, astu 
Persephonen eteen ja sano hänelle: Aphrodite pyytää sinua 
lähettämään hänelle rasian kauneusvoidetta, sillä hänen enti- 
nen kauneutensa on kuihtunut hänen sairasta Eros-poikaansa 
hoitaessaan.» Psykhe piti tätä vaikeaa tehtävää niin mahdot- 
tomana, että hän nousi korkeaan torniin hypätäkseen siitä alas 
ja saadakseen surmansa. Mutta tornista hän kuulikin äänen, 

joka neuvoi, miten hänen tulee menetellä. Hänen muka tulee 
hakea se eteläinen niemi, josta tie menee Tartarokseen. »Mutta 
käsissäsi sinulla tulee olla vehnä- ja hunajaleipäsiä ja suussasi 
kaksi rahaa. Kun tulet sille joelle, jonka poikki Kharon vie 
lautallaan, tulee sinun antaa hänelle toinen rahoista. Ja kun 
kuljet sen suuren, kauhean, kolmipäisen koiran ohi, niin heitä 
sille muutamia leipäsiä suun tukkeeksi. Kun sitten olet Per- 
sephonelta saanut pyytämäsi, niin anna paluumatkalla koiralle 
loput leipäsistä ja Kharonille toinen raha. Siten toimitat' 
onnellisesti tehtäväsi. Mutta pidä tarkkaan varasi, ettet paluu- 
matkalla avaa lipasta ja utele jumalten kauneusaarretta.» 

Psykhe noudatti neuvoa tarkkaan ja oli kalliine tavaroi- 
neen jo päässyt takaisin päivänvaloon, kun uteliaisuus kävi 
ylivoimaiseksi. Hän ei voinut olla hiukan raottamatta rasian 
kantta ja ottamatta itselleen hiukan sen kallisarvoisesta sisäl- 
lyksestä. Mutta rasiassa ei ollutkaan kauneutta, vaan manalan 
unta, joka paikalla tunkeutui kätköstään ja huumaten ympä- 
röi hänen ruumiinsa. Huumaantuneena Psykhe vaipui maa- 
han ja makasi siinä kuin kuollut. 

Mutta Eros ei ollutkaan hylännyt lemmittyään. Nopeaan 
hän lensi alas tätä auttamaan ja unen hänen jäsenistään pyyh- 
käistyään ja sen jälleen rasiaan kätkettyän hän herätti Psykhen 
ja moitti hänen onnetonta uteliaisuuttaan. Sitten hän katosi, 

ja Psykhe kiirehti viemään Persephonen lahjaa Aphroditelle. 

Mutta Eros lensi nopeilla siivillään taivaaseen ja kävi itse 
Zeuksen eteen uskomaan asiansa hänen käsiinsä. Zeus lupasi 
täyttää hänen toivomuksensa ja antaa hänelle puolisoksi tytön, 
jota hän niin lämpimästi rakasti Hän kutsutti paikalla 
kokoon kaikki jumalat ja jumalattaret ja käski Aphroditea 
suostumaan hänen tahtoonsa. Sitten hän lähetti Hermeksen 
tuomaan Psykhen taivaaseen, jossa hän itse ojensi immelle 
ambrosiamaljan ja samalla kuolemattomuuden. 

Siten Psykhestä tuli Eroksen puoliso. Ja heille syntyi 


tytär, jonka nimi oli Autuus. 

VÄNRIKKI STOOLIN TARINAT 


on kansamme korkeinta maallista runoutta, ja Edelfeltin kuvasäes- 
tys siihen on luotu korkeimmassa isänmaallisessa ja taiteellisessa hen 
gessä. Valiokirjastossa kangaskans. 30:—, kokonahkakans. 60:— 


VÄLSKÄRIN KERTOMUKSET 


Edelfeltin ja Larssonin klassillisin kuvin on ja pysyy parhaana isän- 
maanrakkauden ja historiallisen harrastuksen elähdyttäjänä. 3- 
osaisena (2 400 sivua) kangaskans. 165: —. 


SUOMALAISIA SANKAREITA, 


Ivalon ja Vilkunan mahtava kertomussarja nuijasodan, 30-vuotisen 
sodan, isonvihan ja 1808-vuoden sodan päiviltä on taas saatavissa 
2 suurikokoisena osana (yht. 778 siv. ja satoja kuvia) à 50:—, s. 70:—. 


TAPANI LÖFVINGIN SEIKKAILUT. 


Kyösti Vilkunan klassillinen kertomus Isonvihan sotaurhon miltei 
uskomattomista seikkailusta on todellista suomalaista sankarisa- 
tua. 4. p. 25:—, sid. 35:—. 


K. A. WEGELIUKSEN MUISTELMASARJA 
Simon, Hallan, Tornion ja Kemin sankareista kohoaa syvässä puh- 
taassa isänmaallisuudessaan Vänrikin ja Välskärin rinnalle. 
»ASEVELJET» (2 osaa, yht. 960 siv.) 60: —, sid. 90: —. »ROU- 
TAA JA RAUTAA» (2 osaa, yht. 700 siv.) 73: —, sid. 93: —. 


JÄÄKÄRIT JA AKTIVISTIT. 


tri Herman Gummeruksen teos, kuvailee sitä etupäässä nuorten 
rohkeaa ja määrätietoista vapausliikettä, jota ilman itsenäisyy- 
temme päivä tuskin olisi koittanut. (478 sivua.) 50: —, sid. 60: —. 


METSÄSISSIPÄÄLLIKÖN MUISTELMAT. 
Metsäsissien ylipäällikön Jlmarisen ainoalaatuinen kertomus Karja- 
lan kansannousun synnystä ja jännittävien seikkailujen tiestä. 
64 hienoa liitekuvaa. 35:—, sid. 45: —. 


OLYMPIALAISKISAT AMSTERDAMISSA. 
Suomen Voimistelu- ja Urheiluliiton julkaisema ja Martti Juko- 
lan toimittama loistoteos maailman Urheilukunnon mestaruus- 
näytteistä on harvinaisen komea teos: 690 suurta sivua ja 
500 syvennyspainokuvaa. Nid. 80—, kangaskans. 120:—, puo- 
linahkakans. 150:—. 


OL YMPIALAISPOIKIA. 


Maisteri Martti Jukolan elämäkerrallinen novellisarja suomalaisen 
urheilun nykyisistä huippumiehistä. 50 ennen julkaisematonta 
urheilijain nuoruudenkuvaa sekä 32 kokosivun syvennyspainolii- 
tettä. 2. painos. 30: —, sid. 40: —. 

